
Skiriu  Alei  Kaiser 


Takeliai  buvo  nukloti  lapais.  Ant  supuvusių  sodo 
suolelių,  nukritusios  nuo  beždžionankščių  medžių,  gu¬ 
lėjo  ilgos  juodos  sėklų  ankštys,  ir  Klėjai  iš  pradžių  pa¬ 
sirodė,  kad  tai  šimtakojai.  Tvenkinys,  kuriame  kadaise 
plaukiojo  vasaros  šokiams  skirtas  plaustas,  buvo  išdžiū¬ 
vęs,  o  jo  krantai  nusėti  virpčiojančiomis  varlių  kiauši¬ 
nėlių  juostomis. 

Geltonieji  gyvatmedžiai,  vagilių  ir  betelio  riešutų  pal¬ 
mės,  augdami  aplink,  linko  ir  gožė  namą,  o  Honolulu 
centro  pastatai  buvo  taip  iš  visų  pusių  jį  apspitę,  kad 
netgi  vidurdienį  sodas  būdavo  šešėlyje  ir  namo  vidus 
buvo  tamsus  lyg  kapas. 

Nuo  palmių  nukarusios  sausos  šakos  atrodė  lyg  hu- 
la  sijonai  iš  žolės.  Žiurkės,  gyvenančios  medžiuose,  ret¬ 
karčiais  užklysdavo  ant  verandos  ir  į  namą.  Per  Kalė¬ 
das,  kai  Klėja  ir  jos  pusseserė  Meimė  būdavo  kviečia¬ 
mos  arbatėlės,  mergaitės  valgydavo  mirkytus  „Rico" 
sausainius  ir  žiūrėdavo,  kaip  žiurkės  laksto  po  susiviju¬ 
sius  visterijos  vijoklių  krūmus. 

—  Nebaidykite  jų,  —  pasakė  kartą  Ema  Ficroj  pa¬ 
stebėjusi,  kad  jos  žiūri  į  žiurkes.  —  Tai  tik  sukriošę 
seni  žiurkinai. 

Ema  pasirodė  verandoje  lyg  mostelėjus  stebuklinga 
lazdele  —  tikriausiai  pamatė  Klėją  pro  vieno  iš  keleto 
vis  dar  tinkamų  gyventi  kambarių  langą. 

—  Kas  tau,  vaikeli?  —  paklausė  ji  tokiu  tonu  lyg 
matytų  Klėją  kiekvieną  dieną.  —  Tu  išbalusi.  —  Tarsi 
Klėja  būtų  šmėkla. 

Klėja  slėpė  rankas  už  nugaros,  nes  nenorėjo,  kad 
teta  pamatytų  ją  drebant.  Ji  buvo  alkana  ir  susidraskiu¬ 
si  rankas  į  šakas,  sukrautas  prie  vartų.  Klėja  nusišluos¬ 
tė  veidą  medvilninės  suknelės  rankove,  be  gailesčio 
sau  ir  netgi  be  nuostabos  žvelgė  į  mažus  kraujo  taške¬ 
lius,  sužydusius  ant  audeklo. 

Nieko  nepasiėmusi  su  savimi,  ji  manė,  jog  nieko  ir 
neprašė.  Nelaukta  ir  nekviesta  ji  vylėsi,  kad  tie  paslap¬ 
tingi  kraujo  ryšiai,  apie  kuriuos  ji  tiek  daug  girdėjo 
(Klėjai  šie  ryšiai  buvo  ne  vien  simbolis,  ji  vaizdavosi 
juos  kaip  raudonų  sausgyslių  gijas,  tvarkingai  nusitie¬ 
susias  tarp  šeimų  ir  namų,  nuo  vienos  salos  prie  kitos) 
apsivys  aplink  ją  stipriomis  vijomis  ir  laikys  taip  stip¬ 
riai,  kad  jos  nebeprivers  grįžti  pas  tėvą  ir  pamotę. 

Ji  žvelgė  į  namą  ir  svarstė,  ar  jis  nenuvirs,  kai  ji 
pastatys  basą  koją  ant  verandos  laiptelio.  Jai  atrodė, 
kad  sienos  visiškai  nepatikimos,  ir  tik  belapės  vijoklių 
šakos,  kurios  iš  visų  pusių  buvo  apraizgiusios  namą, 
neleidžia  joms  nuvirsti. 

—  Aš  noriu  su  tavim  gyventi,  —  tarė  ji. 

Ema  nulipo  laiptais  žemyn. 

—  Eikš  vidun,  vaikeli.  —  Ji  paėmė  Klėją  už  rankos 
ir  nusivedė  į  kambarį.  Klėjai  atlėgo  širdis  —  namas  ant 
jos  neužgriuvo. 

—  Luktelėk  čia,  —  pasakė  Ema.  —  Atnešiu  tau  van¬ 
dens. 

Akimirką  Klėjai  pasirodė,  kad  muzikos  kambario 
tarpdury  stovi  kažkokia  moteris.  Klėja  buvo  išmokusi 
tikėti  daugeliu  ore  ir  vandenyje  gyvenančių  dvasių,  ir 
jai  atrodė,  jog  atsinešė  kažkur  jos  sielos  gilumoje  sly¬ 
pinčią  savo  pačios  vandens  dvasią  ir  kartu  su  jos  krau¬ 
jo  tekėjimu  kylančius  bei  atslūgstančius  potvynius.  Ji 
nebijojo  dvasių.  Buvo  dievų  didesnių  ir  mažesnių,  ir  ji 
juos  pažinojo.  Kiekviena  gamtos  apraiška  —  uolos  ir 
iškyšuliai,  medžiai,  srovės,  rifai  —  turėjo  savo  dvasią 
globėją.  Buvo  vietovių,  užutekių,  seklumų  dievų;  buvo 
dvasininkų  ir  paprastų  žmonių,  ryklių,  driežų  ir  paukš¬ 
čių  dievų.  Buvo  dievinamų  protėvių.  Jie  visi  čia,  tarp 
vulkaninių  žalumų  grožybių  buvo  jau  nuo  pat  pradžių, 
dar  prieš  tai,  kai  salose  išsilaipino  iš  pietų  atplaukę 
pramuštgalviai  nuotykių  ieškotojai  su  savo  moterimis, 
šunimis  ir  vaikais  ir  apsodino  savo  sėklomis  bei  sodi¬ 
nukais  drėgną  kapa.  Jie  buvo  čia  prieš  atvykstant  bal¬ 
tiesiems  žmonėms  —  prieš  Kontaktą,  kaip  būtų  pasa¬ 
kiusi  Ema;  prieš  tyrinėtojus  ir  gudrius  prekiautojus  me¬ 
diena  bei  jūros  gėrybėmis  ir  prieš  pamaldžius,  griežtus 
misionierius.  Klėja  buvo  jų  visų  palikuonė.  Dvasios,  kaip 
ir  jūreiviai,  buvo  jos  protėviai. 

Klėja  akimirką  svarstė,  ar  kartais  nederėtų  atsiklausti 
dvasių  leidimo  čia  apsistoti.  Dvejoti  ją  privertė  ne  siau¬ 
bas  ar  baimė.  Ji  žinojo,  jog  vis  vien  pasiliks  Visterijos 
rūmuose,  netgi  jei  dvasios  to  ir  nenorėtų. 

—  Norėčiau  pakeisti  savo  aumakua,  —  romiai  pasa¬ 
kė  Klėja,  kai  Ema  grįžo  nešina  stikline  vandens. 

Klejos  aumakua,  jos  šeimos  totemas,  buvo  driežas. 
Ji  visuomet  norėjo  ko  nors  simboliškai  galingesnio  už 
jos  aumakua,  pavyzdžiui,  ryklio,  nors  būtų  buvusi  la- 

bai  laiminga,  jei  tai  būtų  ir  trumpaausė  pelėda  ar  netgi 
sėjikas.  Klėjai  buvo  gėda  prisipažinti,  tačiau  jai  nepati¬ 
ko  būti  globojamai  driežo.  Rūpestį  jai  kėlė  tai,  kad  ji 
tokia  pat  permaininga  ir  baikšti,  kaip  driežas. 

—  Driežas  lengvai  prie  visko  prisitaiko,  yra  nereik¬ 
lus  mažas  naktinis  gyvūnas,  —  atsargiai  rinkdama  žo¬ 
džius  atsakė  Ema  ir  padavė  Klėjai  stiklinę.  —  Jo  porei¬ 
kiai  labai  maži,  tačiau  jis  duoda  didelę  naudą.  Tai  mie¬ 
las  naudingas  padarėlis,  ėda  muses  ir  moskitus. 

Klėja  išgėrė  šiltą  vandenį.  Jai  atrodė,  kad  ji  yra  toks 
driežas,  kuris  neduoda  jokios  naudos,  netgi  vabzdžių 
negali  ėsti.  Ji  netgi  nebuvo  tikra,  jog  yra  miela.  Nakti¬ 
mis  ji  dažnai  sėdėdavo  lovoje  ir  stebėdavo,  kaip  jos 
driežai  vikriai  ir  grakščiai  šmirinėja  lubomis.  Viena  iš 
driežų  ypatybių,  kuria  ji  žavėjosi,  buvo  jų  sugebėjimas 
atauginti  naują  uodegą.  Jos  brolis  Diksis  mėgo  valgyti 
nukritusias  driežų  uodegas.  Klėja  svarstė,  ar  tapusi  drie¬ 
žu  ji  galėtų  užsiauginti  naują  uodegą.  Tada  ji  būtų  pa¬ 
siuntusi  Diksiui  savo  senąją  uodegą  kartu  su  kitais  ska¬ 
nėstais,  kuriuos  siųsdavo  jam  į  mokyklos  bendrabutį. 

—  Jei  nori,  gali  pasirinkti  kitą  aumakua,  —  pasakė 
Ema.  —  Kaip  žinai,  mane  irgi  globoja  driežas.  Man  jis 
labai  patinka.  Juk  žinai,  kad  didžiulis  dievas-driežas  Moo 
panorėjęs  gali  įgauti  bet  kokį  pavidalą.  Pati  tai  mačiau. 

—  Tu  tai  matei?  —  paklausė  Klėja,  tačiau  ne  todėl, 
kad  netikėjo  ja,  o  iš  baimingos  pagarbos. 

—  Taip,  —  pasakė  Ema.  —  Pati  tai  mačiau. 

Klėja  nutarė  kuriam  laikui  pasilikti  savo  aumakua, 
taip  pat  ir  dėl  to,  kad  nenorėjo  prarasti  progą  pamatyti 
Moo  savo  akimis. 

1871-aisiais  metais  Klejos  prosenelė,  grynakraujė 
Havajų  princesė,  ištekėjo  už  Redmondo  Klarko,  kara- 

liaus  palankumą  įgijusio  airių  jūrininko  iš  sudužusio 
laivo.  Be  kitų  turtų,  jos  kraičio  dalis  buvo  ir  pakrantės 
lyguma  Oahu  saloje,  kuriai  vieną  dieną  buvo  lemta 
tapti  Honolulu  miestu.  Visterijos  rūmai  buvo  Redmon- 
do  Klarko  dovana  savo  nuotakai,  ir  jie  tapo  princesės 
miesto  rezidencija.  Ema,  kuri  buvo  princesės  Rūtos 
vaikaitė,  paveldėjo  Visterijos  rūmus.  Princesė  buvo 
gudri,  temperamentinga  moteris,  kiek  stamboka,  ir 
Emos  motina  visuomet  mėgdavo  sakyti,  beje,  visiškai 
nepagrįstai,  kad  Ema  kartu  su  rūmais  paveldėjo  ir  prin¬ 
cesės  charakterį. 

Klėjai  atrodydavo,  jog  viskas,  kas  būdavo  atvežama 
laivais  į  Honolulu  uostą,  iš  pradžių  būtinai  patekdavo  į 
Visterijos  rūmų  kambarius:  pirmasis  salose  didelis  pia¬ 
ninas,  pirmasis  šaldytuvas,  pirmoji  karieta  ir  dvikinkė, 
pirmieji  braziliški  riešutai.  Tuo  metu,  kai  Klėja  atvyko 
į  Visterijos  rūmus,  ant  koa  medžio  staliukų  gulėjo  se¬ 
niai  niekieno  rankų  neliestos  išblukusios  raudonos  ir 
geltonos  Kamehameho  I-ojo  laikų  pelerinos,  išaustos 
iš  tūkstančių  paukščių  krūtinės  plunksnų.  Pelerinos  at¬ 
rodė  kaip  iš  rauplėto  popieriaus  iškirptos  gyvūnų  figū¬ 
rėlės  ant  apleistų  karnavalinių  laivelių.  Iš  medžio  iš¬ 
drožti  stabai  su  jūros  ausyčių  kriauklių  akimis  ir  burna 
iš  ryklio  dantų  liūdnai  stovėjo  atremti  į  sienas;  jų  aukš¬ 
tyn  iškeltos  rankos  buvo  aptrauktos  į  gumulėlius  susi¬ 
vėlusių  voratinklių,  o  pečiai  apdulkėję  nuo  sudžiūvu¬ 
sių  šikšnosparnių  ir  paukščių  sparnų,  kurie  kabojo  ant 
sienų.  Koa  medžio  komodos,  prikrautos  sulankstytų  dra¬ 
bužių  iš  kapa  audeklo,  buvo  laikomos  atidarytos,  kad 
sudžiūvusių,  į  anyžių  panašių  mohikano  gėlių  aroma¬ 
tas  galėtų  persmelkti  namus,  tačiau  nepaisant  to  Klėjai 
kambariai  smirdėjo  taip,  lyg  juose  ištisus  metus  būtų 
buvę  laikomi  drėgni  rankšluosčiai. 

Tačiau  tie  kambariai,  kuriuose  gyveno  Ema,  buvo 
švarūs  ir  išvėdinti.  Medinės  grindys  buvo  niekuo 
neuždengtos.  Dideli  koa  ilgmoliūgiai  ir  dubenys  kas¬ 
dien  buvo  šveičiami  flaneliniais  paketėliais,  sumirky¬ 
tais  kukui  sėklų  aliejuje.  Sienos  buvo  apkaltos  lau  hala 
stiebų  plaušiniais.  Ant  sienų,  tose  vietose,  kur  kitados 
kabėjo  paveikslai,  buvo  išlikę  neryškūs,  pamėkliški  sta¬ 
čiakampiai,  šviesesnės  spalvos  nei  likusi  plaušinių  pa¬ 
viršiaus  dalis;  po  daugelio  metų  Klėja  sename  aukcio¬ 
no  kataloge  aptiko  Gogeno  paveikslo,  kadaise  priklau¬ 
siusio  Emai,  nuotrauką. 

Sunkūs  juodi  Emos  plaukai  buvo  susukti  ir  įvilkti  į 
šinjoną,  kuris  nefritiniais  plaukų  segtukais  buvo  prise¬ 
gamas  prie  pakaušio.  Ji  vilkėjo  balta  piąue  susegama 
palaidinuke  ir  iš  rudo  į  baltą,  o  kartais  iš  melsvo  į  baltą 
persiliejančiais  bateliais.  Ji  rengėsi  senamadiškai,  ne¬ 
įvairiai  ir  netgi  nespalvingai,  tačiau  Klėja  manė,  kad 
jos  apdaras  provokuoja  savo  apgalvotu  paprastumu.  Ne¬ 
daug  tebuvo  dalykų,  kurių  Ema  neapgalvodavo.  Ją  ma¬ 
žai  kas  stebindavo,  ir  nors  ji  visada  turėdavo  susidariu¬ 
si  išankstinę  nuostatą  apie  tai,  ką  ir  kaip  derėtų  daryti, 
kitų  apsileidimas  nesukeldavo  jai  panikos  ar  netgi  ne¬ 
pasitenkinimo.  Ji  daug  nereikalavo  nei  iš  daiktų,  nei  iš 
žmonių. 

Kaip  ir  jos  protėviai,  Ema  tikėjo  tamsiųjų  jėgų  ga¬ 
lia.  Visi  senolių  kapu  kadaise  buvo  taikyti  praktikoje 
—  ištikimiausias  vadas  išnešdavo  ir  slapta  sunaikin¬ 
davo  karaliaus  ekskrementus,  tačiau  taip  buvo  daro¬ 
ma  ne  iš  kuklumo  ar  drovumo,  ir  netgi  ne  higienos 
sumetimais,  o  todėl,  kad  piktavalis  žmogus  galėjo  pa¬ 
naudoti  juos  kerėjimo  tikslams.  Ir  jeigu  atsirasdavo 
narsuolis,  išdrįsęs  pakelti  galvą  pro  šalį  nešant  milži¬ 
nišką  ilgmoliūgį  su  karaliaus  ekskrementais,  jį  nutemp¬ 

davo  į  heiau'  ir  pasmaugdavo.  Gedulo  metu  būdavo 
griežtai  draudžiama  kurti  ugnį.  Katėms  būdavo  užde¬ 
dami  antsnukiai,  o  viščiukai  sumetami  į  ilgmoliūgius 
su  dangčiais  —  tokiu  būdu  būdavo  siekiama  priversti 
gyvūnus  tylėti,  kad  nedrumstų  gedulo  rimties.  Mirus 
karaliui  žmonės  nežabotai  siautėdavo  ir  laužydavo  vi¬ 
sas  taisykles.  Jie  degindavo,  plėšdavo,  žudydavo,  mo¬ 
terys  tapdavo  prostitutėmis  ir  džiaugsmingai  siūlyda¬ 
vo  savo  paslaugas,  tačiau  tik  iki  to  laiko,  kol  kara¬ 
liaus  kūnas  suirdavo  —  tada  visuomeninė  tvarka  kar¬ 
tu  su  kapu  sistema  būdavo  lengvai  atkuriama. 

Tabu  egzistavo  tam,  kad  būtų  pažeidinėjami.  Prie¬ 
varta,  giliai  įsišaknijusi  ritualizuota  prievarta,  buvo  vis¬ 
ko  pagrindas.  Būti  senovės  havajiečiu  reiškė  būti  nuo¬ 
latos  terorizuojamam.  Požiūris,  kad  pasąmoninis  gyve¬ 
nimas  yra  poetiškas,  atsirado  tik  mūsų  dienomis.  Ta¬ 
čiau  tai  romantiškas  požiūris  į  gyvenimą,  ir  Ema  būtų 
pirmoji  su  tuo  sutikusi. 

Trylikametė  paauglė  ir  bevaikė,  vieniša  moteris  pa¬ 
sinėrė  į  malonią  mokymosi  bei  šeimyninio  gyvenimo 
rutiną.  Klėjai  labai  patikdavo  tos  valandos  vakare,  kai 
po  ankstyvos  vakarienės  (ją  paruošdavo  Ema,  ant  stalo 
netvarkingai  patiekdavo  Emos  tarnas  Lesteris,  o  Klėja 
sutvarkydavo  stalą  ir  išplaudavo  lėkštes),  Ema,  būda¬ 
vo,  ceremoningai  pakviečia  ją  į  biblioteką  pasiklausyti 
istorijų.  Ema  tiesiai  iš  butelio  gerdavo  „San  Migelio" 
alų,  o  pabaigusi  garsiai  trinktelėdavo  maorių  genties 
karo  lazda  į  grindis,  kviesdama  Lesterį,  kad  šis  atneštų 
dar  vieną  butelį. 


Čia  ir  toliau  paaiškinimus  žiūrėkite  knygos  gale  (Vert.  past.) 

Ema  mokė  Klėją  ilgų  nerimuotų  ir  nemetrinių  dai¬ 
nų,  vadinamų  meles,  hula  šokių  ir  nerašytinių,  daugelį 
kartų  iš  lūpų  į  lūpas  perduodamų  genealogijų,  žodžiu, 
jos  nykstančios  tautos  istorijos.  Ji  baiminosi,  kad  visi 
šie  dalykai  nebūtų  užmiršti. 

—  Kadaise  salų  kalnuose  sandalmedžio  buvo  gau¬ 
sybė.  Havajiečiams  medis  neturėjo  jokios  praktinės  nau¬ 
dos,  išskyrus  tą,  kad  juo  aromatizuodavo  savo  kapa, 
tačiau  sandalmedžio  reikėjo  kinams,  ir  netrukus  tarp 
Kamehamehų,  vienas  iš  kurių  buvo  tavo  prosenelis  Red- 
mondas  Klarkas,  atstovų  ir  svetimšalių  užsimezgė  pre¬ 
kyba.  Havajiečiai  noriai,  netgi  nerūpestingai  atiduoda¬ 
vo  medžius  mainais  į  vinis  ir  šiurkštų  audeklą,  o  vėliau 
—  į  muškietas  ir  amuniciją.  Todėl  jau  tūkstantis  aštuo- 
ni  šimtai  keturiasdešimtaisiais  sandalmedžių  Havajų  sa¬ 
lose  nedaug  beliko. 

Kartais  šių  pamokų  metu  Klėją  suimdavo  snaudulys 
ir  jai  būdavo  sunku  ištverti  neužmigus.  Jos  dirbdavo 
be  pertraukos,  apsuptos  knygų  ir  popierių,  kol  galų 
gale  Ema  liepdavo  Klėjai  eiti  į  lovą  ir  duodavo  prieš 
miegą  paskaityti  kokią  nors  knygą,  kurią  parinkdavo 
pati,  pavyzdžiui,  Izabelos  Berd  devyniolikto  amžiaus 
kelionės  laiškus.  Klėja,  būdavo,  bando  skaityti  Emos 
duotą  knygą,  tačiau  neilgai  trukus  neišlaiko  ir  išsitrau¬ 
kia  iš  palovės  tas  knygas,  kurias  visą  dieną  nekantravo 
paskaityti  —  Ramerio  Godeno,  Somerseto  Moemo  ar 
Katerinos  Mansfild,  rastas  tetos  bibliotekoje.  Kartais  ji 
skaitydavo  kiaurą  naktį.  Emos  duotą  knygą  ji  laikyda¬ 
vo  šalia  savęs,  kad  spėtų  atsiversti,  jei  ši  kartais  užeitų 
į  kambarį,  tačiau  Ema  niekuomet  jai  netrukdydavo. 
Trukdyti  buvo  jai  nebūdinga. 

Klėja  taip  lengvai,  taip  noriai  paklusdavo  Emai  to¬ 
dėl,  kad  ši  padėdavo  jai  atsikratyti  mažosios  praeities. 

Tai  buvo  nepaprasta  dovana,  kurią  Ema  jai  dovanojo. 
Klėja  džiaugėsi  galėdama  iškeisti  savo  vaikystės  istoriją 
į  Emos  parengtą  viziją.  Mitai,  kuriuos  Ema  pasakodavo, 
legendos,  kurias  Ema  kuždėdavo  jai  į  ausį,  persipynė  su 
pačios  Klejos  svajonėmis  ir  netgi  prisiminimais,  ir  galų 
gale  ji  ėmė  tikėti,  norėjo  tikėti,  kad  Emos  istorijos  yra 
jos  pačios  prisiminimai.  Emos  dėka  Klėja  augo  įsitikinu¬ 
si,  kad  ji  kilo  iš  vandenyno,  gimė  iš  žemės  ir  šviesos 
sąjungos.  Visos  kultūros,  visos  genealogijos  prasidėjo 
nuo  tos  žemės  ir  šviesos  sąjungos,  sakydavo  Ema. 

—  Pati  tai  mačiau. 

Emos  tarnas  Lesteris  apsigyveno  Visterijos  rūmuose 
1922-aisiais,  kai  įsidarbino  Klejos  senelio  vairuotoju. 
Lesteris  buvo  mišrios  kinų  ir  havajiečių  kilmės.  Iš  salų 
jis  buvo  išvykęs  tik  kartą,  kai  gabeno  „Rolls-Royce'ą"  į 
Škotiją,  ten  ponas  Jaunėlis  praleido  atostogas  bežais¬ 
damas  golfą. 

Jaunystėje  Lesteris  buvo  pamilęs  vieną  jauną  japo¬ 
nę,  kurios  tėvas  dirbo  Hale  Moku  nendrių  laukuose. 
Ta  mergina  kartu  su  savo  šeima  gyveno  viename  maža¬ 
me  mediniame  namelyje  darbininkų  stovykloje,  už  pu¬ 
sės  mylios  nuo  plantacijos  namo.  Vakarais  Lesteris  at¬ 
eidavo  į  stovyklą  pasižiūrėti,  kaip  ji  mažame  savo  mo¬ 
tinos  sodelyje  puoselėja  vandens  orchidėjas.  Vieną  va¬ 
karą  jis  įsidrąsino  pasakyti  jai  keletą  trumpų  sakinių, 
kuriuos  sugalvojo  eidamas  paplūdimio  link.  Jis  stovėjo 
ant  kelio  ir  įkalbinėjo  ją  eiti  kartu  pasivaikščioti. 

Kai  po  dviejų  dienų  jis  atėjo  antrąkart,  sodelis  buvo 
tuščias.  Merginos  tėvas  išėjo  pro  duris  ir  suriko,  kad 
Lesteris  eitų  šalin.  Keletą  savaičių  Lesteris  kiekvieną 
vakarą  vaikščiodavo  po  stovyklą,  kol  Ema  papasakojo 
jam,  ką  buvo  išgirdusi  fabriko  krautuvėlėje.  Kitą  rytą 

po  pasivaikščiojimo  su  Lesteriu  mergina  buvo  išsiųsta 
pas  senelius  į  Japoniją.  Buvo  nuspręsta,  kad  meilės  ro¬ 
manas  su  svetimtaučiu  yra  neįmanomas,  gėdingas  da¬ 
lykas,  ir  mergina  buvo  išsiųsta  siekiant  apsaugoti  šei¬ 
mos  ar  netgi,  kaip  kas  nors  būtų  galėjęs  pasakyti,  ben¬ 
druomenės  garbę. 

Lesteris  turėjo  bliuzo  ir  džiazo  muzikos  įrašų  kolek¬ 
ciją,  o  tai  buvo  neįprasta  Honolulu  —  čia  buvo  nedaug 
vietų,  kur  būtų  buvę  galima  pasiklausyti  tokios  muzi¬ 
kos  ar  nusipirkti  įrašų,  ir  jos  klausėsi  nedaug  žmonių. 
Lesteris  kviesdavosi  Klėją  į  savo  kambarį  Visterijos  rū¬ 
muose  —  dažniausiai  savaitgalio  vakarais,  kai  jai  ne¬ 
reikėdavo  mokytis,  o  Ema  tuo  metu  būdavo  išėjusi  ap¬ 
lankyti  draugų  —  labai  garsiai  įjungdavo  grotuvą  ir 
leisdavo  jai  pasiklausyti  savo  įrašų.  Lesteris  rūkydavo 
filipinietiškus  cigarus,  rūstus  jo  veidas  atrodydavo  tam¬ 
sus  nusitrynusio  krėslo  fone,  ir  kol  jie  klausydavosi 
Džono  Koltreino  kūrinio  „Kas  naujo?",  cigaro  dūmai 
užpildydavo  visą  kambarį.  Kartais,  kai  Ema  grįždavo 
anksti,  ji  atsinešdavo  iš  virtuvės  butelį  alaus,  atsistoda¬ 
vo  tarpdury  ir  klausydavosi  muzikos.  Jai  patikdavo  vė¬ 
lyvosios  Bili  Holidej  dainos,  tie  įrašai,  kur  garsas  šiek 
tiek  išgveręs,  šiek  tiek  neskaidrus. 

Būtent  šių  vakarinių  pasisėdėjimų  su  Lesteriu  metu 
Klėja  su  džiaugsmu  ir  baime  suprato,  jog  pasaulyje  ga¬ 
li  būti  kažkas  viliojančio,  ką  ji,  žinoma,  naiviai  suprato 
kaip  romantiką.  „Pats  pasaulis,  —  manydavo  ji,  —  yra 
romantika". 

Kartais  Lesteris  tylutėliai  ateidavo  prie  jos  durų  ar¬ 
ba  netikėtai  išdygdavo  jai  prieš  akis  viename  iš  sodo 
takelių  ir  gaižiai  sušnypšdavo: 

—  Nori  pasižiūrėti  dalykėlių,  panelyte? 

Tada  vesdavosi  ją  į  mansardą,  į  tuščias  arklides  ir 
karietų  garažą,  į  kambarius,  kuriais  niekas  nesinaudo¬ 
jo  jau  penkiasdešimt  metų.  Jis  nešiodavosi  sunkų  rak¬ 
tų  vėrinį,  kuris  buvo  pritvirtintas  prie  jo  dėmėtos  lie¬ 
menės  auksine  laikrodžio  grandinėle,  kadaise  priklau¬ 
siusia  Redmondui  Klarkui.  Kambarių  duris  jis  tyčia  ra¬ 
kindavo  piktadariškai  ceremonialiai,  pasilenkęs  prie  dul¬ 
kėmis  knibždančio  šviesos  ruoželio,  kad  uždelstų  lai¬ 
ką.  Jis  niekuomet  nesiteikdavo  paprasčiausiai  paban¬ 
dyti  įkišti  raktą  į  skylutę  —  būtinai  norėdavo  žvilgsniu 
atpažinti  tinkamą  raktą.  Įėjęs  į  vidų  jis  triukšmingai 
atidarydavo  langines,  nekantriai  blokšdamas  jas  į  šalis. 
Jis  neleisdavo  Klėjai  užsibūti  tuose  kambariuose.  Nuo 
dulkių  ji  imdavo  čiaudėti,  o  Lesterį  tai  erzindavo.  Jo 
manymu,  čiaudėti  ten  buvo  nemandagu  ir  netgi  pra¬ 
gaištinga,  tarsi  netikėtas  triukšmas  būtų  galėjęs  sutrik¬ 
dyti  vienos  Klejos  prosenelės,  mirusios  prieš  daugelį 
metų  tuo  metu,  kai  buvo  palinkusi  prie  savo  rankdar¬ 
bio,  ramybę. 

Vieną  dieną  Klėja  pastebėjo  gyvūnėlį,  lakstantį  tre¬ 
čiojo  aukšto  salės  viduryje.  Ji  pamanė,  jog  tai  viena  iš 
žiurkių,  kurios  kartais  įsmukdavo  į  vidų,  ir  norėdama 
ją  praleisti  ramiai  žingtelėjo  atgal.  Jos  nuostabai  už 
nugaros  atsidarė  durys. 

Didelė  koa  medžio  lova  buvo  stipriai  įlinkusi  nuo 
nublukusio  juostuoto  damasto  svorio.  Prie  kiekvieno 
lovos  ramsčio  buvo  pririštos  dulkėtų  geltonų  plunksnų 
girliandos;  Klėja  žinojo,  jog  tokį  papuošalą  turėti  buvo 
leidžiama  tik  kilmingiesiems.  Ten  taip  pat  buvo  grakš¬ 
tus  krėslas,  uždengtas  nublukusiu  ir  sudriskusiu  pilku 
kutuotu  šilko  užvalkalu,  ir  perlamutrinis  tualetinis  sta¬ 
liukas.  Ji  žinojo,  iš  kur  šis  staliukas;  Lesteris  papasa¬ 
kojo  jai,  jog  tai  buvo  vestuvinė  Kinijos  ambasadoriaus 

dovana  jos  prosenelei.  Ten  buvo  dideli  aprūdiję  veid¬ 
rodžiai  paauksuotais  rėmais,  naktipuodžiai,  uždengti 
aukštomis  koa  dėžėmis. 

Ji  atidarė  dėžę.  Jai  prie  kojų  šūstelėjo  šimtai  plunks¬ 
nų.  „Balti  balandžiai",  nustebusi  pamanė  ji.  O  paskui 
pamatė,  jog  tai  buvo  ne  balandžiai.  Tai  buvo  šlepetės. 
Iš  plunksnų,  nėrinių  ir  plonyčių  mažų  perliukų  vėrinių 
pasiūtos  šlepetės,  šlepetės  su  baltos  plonos  odos  padais 
ir  išblukusiu  atlasiniu  pamušalu,  ant  kurio  buvo  auksu 
išsiuvinėti  ponios  d’Espina  bei  Riu  Kambono  žodžiai.  Ji 
atsisėdo  ant  grindų  ir  pasiėmė  šlepetes  ant  kelių. 

Nuo  šlepečių  kilo  lengvas  pudros  aromatas.  Kai  ku¬ 
rios  iš  jų  buvo  nė  karto  neavėtos.  Švelniai  čiuopdama 
pirštais  šlepetes,  lyg  būtų  bijojusi,  kad  jos  subyrės  į 
dulkes  ar  nuplyš  jų  aksominiai  apvadai,  ji  bandė  sudė¬ 
lioti  jas  poromis.  Paskui  akimirką  padvejojusi  įkišo  ko¬ 
ją  į  šlepetę,  kuri  atrodė  taip,  lyg  kitados  būtų  buvusi 
lavandos  spalvos.  Iškėlusi  aukštyn  rankas  taip,  kaip  ba¬ 
lerina  ištiesia  kojų  pirštus,  ji  vaikštinėjo  pirmyn  ir  atgal 
po  kambarį. 

Klėja  nepasakė  Lesteriui,  kad  atspėjo  nerakintų  du¬ 
rų  paslaptį  ir  elgėsi  taip,  lyg  nieko  nebūtų  atsitikę.  Ji 
niekaip  neišsidavė  ir  toliau  ieškojo  rakto  į  vaikų  kam¬ 
barį.  O  pati  dieną  naktį  naudodavosi  kambariais,  ku¬ 
riuos  jos  protėviai  paliko  jai  neužrakintus. 

Lesteris  priminė  Emai,  kad  jei  Klėja  pasiliks,  reikės 
naujų  drabužių.  Gal  atnešti  jai  kokius  nors  panelės  Kla¬ 
ros  daiktus? 

Ema,  suraukusi  antakius,  bandanti  angliškai  parašy¬ 
ti  burtažodį,  iki  šiol  neužrašytą  jokia  kalba,  išsiblaškiu¬ 
si  pažvelgė  į  jį  ir  tarė: 

—  Dievulėliau,  Lesteri.  Tu  turbūt  išsikraustei  iš  proto. 

Panelė  Klara  mirė  1937-aisiais.  Lesteris  nudelbė 
žvilgsnį  į  grindis,  ir  jo  veide  atsispindėjo  pyktis. 

—  Jie  netiks  vaikeliui,  —  paaiškino  Ema. 

Klėja  dėkingai  atsiduso.  Pirmą  kartą  buvo  pripažin¬ 
ta,  jog  ji  gyvens  Visterijos  rūmuose,  nors  ir  liko  neaiš¬ 
ku,  ar  visam  laikui,  ar  tik  laikinai.  Akimirką  ji  pamanė, 
kad  Emos  santūrumas  reiškia,  jog  ji  čia  ilgai  neužsibus. 
Tačiau  nei  Lesteris,  nei  jos  teta  apie  Klejos  viešnagės 
laikotarpį  negalvojo,  ir  per  visus  tuos  metus,  kol  ji  kar¬ 
tu  su  jais  gyveno  Visterijos  rūmuose,  nė  vienas  iš  jų 
apie  tai  nė  karto  neužsiminė. 

Vėliau,  tą  pačią  dieną,  pabaigusi  versti,  Ema  nusive¬ 
dė  Klėją  į  Stanto  universalinę  parduotuvę.  Ema  pastatė 
savo  juodą  „Buick’ą"  Forto  gatvėje  priešais  Stanto  par¬ 
duotuvės  pastatą,  tik  už  keturių  kvartalų  nuo  Visterijos 
rūmų.  Klėja  nebuvo  parduotuvėje  jau  daugelį  metų, 
nuo  to  laiko,  kai  jos  motina  išvažiavo  į  Australiją.  Stan¬ 
iai  nebeturėjo  daug  nuolatinių  pirkėjų;  dabar  žmonės 
mieliau  rinkdavosi  didelę  prekyvietę  Ala  Moanoje  nei 
Brantų  parduotuvę,  nors  ne  viena  jų  giminės  karta  dra¬ 
bužius  pirkdavosi  iš  Stantų.  Prekės  Stantų  parduotuvė¬ 
je  nebuvo  labai  madingos. 

Tą  dieną  kitų  pirkėjų  parduotuvėje  nebuvo.  Grūdin¬ 
tos  geležies  liftu  Ema  ir  Klėja  pakilo  į  antrąjį  aukštą, 
vaikiškų  ir  bendrosios  paskirties  prekių  skyrių,  kur  jas 
ceremoningai  sutiko  ponia  Okamura.  Ponia  Okamura 
išdidžiai  pasigyrė  Klėjai,  jog  kadaise  padėjo  jos  moti¬ 
nai  užsisakyti  pirmąjį  kraitį  iš  „Harper  Bazaar"  katalo¬ 
go.  Vis  dar  atrodydama  kiek  sutrikusi  ponia  Okamura 
pasakė,  jog,  Kitės  manymu,  Stantų  parduotuvėje  buvęs 
nepakankamai  didelis  prekių  pasirinkimas. 

Ji  tvarkingai  išdėliojo  priešais  jas  visus  daiktus,  ku¬ 
rie,  jos  manymu,  buvo  būtini  trylikametei  mergaitei. 

Tarp  jų,  Klejos  džiaugsmui,  buvo  ir  balta  medvilninė 
liemenėlė.  Ema  ištarė  žodį  „liemenėlė"  su  prancūzišku 
akcentu,  perdėtai  pabrėždama  priebalses,  ir  Klėja  aki¬ 
mirką  susigėdo.  Tačiau  Klejos  laimė  buvo  tokia  tobula, 
kad  ji  netgi  nenuraudo,  kai  Ema  ėmė  klausinėti  ponios 
Okamuros,  ar  ši  patartų  nešioti  nailoninę  liemenėlę, 
tarytum  nailoninė  liemenėlė  būtų  buvusi  gašlesnė,  la¬ 
biau  skatinanti  ištvirkimą  nei  medvilninė.  Ponia  Oka- 
mura  manė,  jog  nailoninė  puikiai  tiktų. 

Klejos  pamotė,  Berta  Jamada,  vertė  griežtai  taupyti 
drabužių  ir  maisto  sąskaita.  Ji  manė,  jog  yra  labai  svar¬ 
bu,  kad  jos  povaikiai  suprastų  priežasties  ir  padarinio 
dėsnį  —  arba  galbūt  pasiūlos  ir  paklausos,  kurio  Klėja 
niekuomet  negalėjo  perprasti.  Klėja  buvo  verčiama  dė¬ 
vėti  senus  Bertos  drabužius,  prie  kurių,  kad  tiktų  Kle¬ 
jos  ūgiui,  buvo  priduriamos  audinio  atraižos.  Kiekvie¬ 
nų  mokslo  metų  pradžioje,  rugsėjo  mėnesį  tėvai  jai  duo¬ 
davo  keturias  poras  apatinių  kelnių  ir  dvejus  naktinius 
marškinius,  ir  ji  vilkėdavo  tais  drabužiais,  kol  jie  nusi¬ 
trindavo  iki  pilkumo.  į  mokyklą  ji  dažnai  eidavo  taip 
keistai  apsirengusi,  kad  draugai  jos  drabužius  praminė 
„paryžietiškais  skarmalais"  —  šis  pavadinimas  daug  pa¬ 
sako  ir  apie  salų  skonio  standartus,  ir  apie  Klejos  ap¬ 
rangą.  Todėl,  kai  ponia  Okamura  perbraukė  savo  paty¬ 
rusiais  pirštais  jos  krūtinę,  norėdama  patikrinti,  ar  ge¬ 
rai  tinka  liemenėlė,  Klėja  pasijuto  pačia  laimingiausia 
mergina  pasaulyje.  Nors  ponia  Okamura  pavadino  tą 
liemenėlę  bandomąja,  tačiau  Klėjai  ji  patiko. 

Daugybę  jų  ryšulių,  daugybę  Klejos  ryšulių  reikėjo 
nusiųsti  į  Visterijos  rūmus.  Tačiau  kai  Ema  pamatė  iš¬ 
gąstį  Klejos  veide,  mat  ši  suprato,  jog  malonumas  dė¬ 
lioti  naujus  drabužius  ant  lovos  ir  juos  apžiūrinėti  gali 
būti  atidėtas,  leido  Klėjai  tris  daiktus  namo  neštis  pa- 

čiai.  Klėja  laiminga  tempė  ryšulius,  jais  nerangiai  tran¬ 
kydamasi  kojas,  ir  sekė  paskui  Emą  į  vyriškų  prekių 
skyrių.  Emai  dar  reikėjo  nupirkti  Lesteriui  kojines  — 
jis  skundėsi  mėšlungiu. 

Klėja  kantriai  laukė,  kol  Ema  paplepės  su  ponu  Dė- 
jumi,  pardavėju  konsultantu.  Tuo  metu,  kai  jos  teta  ir 
ponas  Dėjus  aptarinėjo  cukraus  kainų  kritimą,  Klėja 
pastebėjo,  kaip  kažkokia  moteris  į  šiaudinę  pintinę  grū¬ 
do  pluoštą  kaklaryšių.  Nė  neapsižvalgiusi  aplink,  mo¬ 
teris  pasitikinčiu  žingsniu  nuėjo  prie  stalelio,  ant  kurio 
buvo  sukrautos  vyriškos  glaudės.  Ji  pavartė  keletą  glau¬ 
džių  ir  numetė  jas  šalin;  paskui  rado  tokias,  kurios  pa¬ 
tiko,  ir  įsidėjo  jas  į  pintinę. 

Klėja  buvo  pritrenkta.  Ją  suglumino  ne  tiek  vagystė, 
kiek  mintis,  kad  moteris,  kuri  atrodė  tokia  pat  garbi 
kaip  ir  jos  teta,  yra  vagilė.  Moteris  dėvėjo  lau  hala  skry¬ 
bėlę  su  plunksnų  juosta,  vilkėjo  gėlėtą  suknelę,  avėjo 
suvarstomais  baltais  išblizgintais  vasariniais  bateliais. 

Klėja  buvo  taip  pakerėta  reginio,  kad  nė  neišgirdo 
Emos  šaukiant  ją  vardu.  Ji  krūptelėjo  tarytum  pati  bū¬ 
tų  kimšusi  prekes  į  šiaudinę  pintinę.  Klėja  suprato,  kad 
ir  Ema  matė  tą  moterį,  tačiau  Ema  neatrodė  nei  nuste¬ 
busi,  nei  susirūpinusi.  Ji  nieko  neištarė  ponui  Dėjui, 
kuris,  kaip  pastebėjo  Klėja,  tik  akių  kampučiais  žvilg¬ 
telėjo  į  moterį,  nerangiai  besigrumiančią  su  manekenu 
ir  bebandančią  nuvilkti  nuo  jo  rankšluostinės  medžia¬ 
gos  pliažinį  švarką. 

Emos  automobilis  vis  tebestovėjo  prie  pat  parduotu¬ 
vės,  nors  už  jo  buvo  išsirikiavusi  kitų  automobilių  eilė. 
Kol  jos  krapštėsi  prie  „Buick'o",  vairuotojai  spaudė  gar¬ 
so  signalus,  o  kinai  furgonuose  tūžmingai  jas  keikė. 
Klėja  jautėsi  nesmagiai,  tačiau  Ema  dėl  to  nė  kiek  ne¬ 
sijaudino. 

Kai  jos  pagaliau  įsėdo  į  automobilį,  Klėja  paklausė 
Emos,  ar  ji  matė  tą  moterį  parduotuvėje. 

—  Mačiau,  —  pasakė  Ema,  staigiai  išvairuodama 
automobilį  į  gatvę.  Už  jų  važiavęs  automobilis  buvo 
priverstas  pakeisti  kelio  juostą  ir  jo  vairuotojas  pirštu 
parodė  joms  nepadorų  ženklą. 

—  Mudvi  kartu  mokėmės  mokykloje,  —  tęsė  Ema. 

—  Ar  matei,  ką  ji  darė?  —  Klėja  staiga  suabejojo,  ar 
ji  pati  ką  nors  matė  —  taip  neįtikėtina  tai  atrodė. 

Iškišusi  ištiestą  ranką  pro  langą,  Ema  parodė,  kad 
suks  į  Visterijos  rūmų  galinių  vartų  pusę. 

—  Jos  vardas  Alisa  Stant,  —  pasakė  ji,  abiem  ran¬ 
kom  sukdama  didelį  vairą.  —  Bijau,  kad  kartais  jai 
būna  ne  visi  namie.  Žinoma,  kitą  dieną  jos  motina  par¬ 
davėjui  viską  grąžina.  Stantai  visuomet  turėjo  patikimą 
išnešiojimo  tarnybą,  ir  aš  dažnai  svarstydavau,  ar  šie 
du  dalykai  kartais  nėra  susiję. 

Ema  sustabdė  automobilį  prie  surūdijusių  geležinių 
vartų,  apraizgytų  plona  tinkline  viela  ir  nudžiūvusio¬ 
mis  palmių  šakomis.  Ji  šyptelėjo  Klėjai,  tarytum  pane¬ 
lė  Stant  būtų  buvusi  tik  šiek  tiek  ekscentriška,  lygiai 
kaip  ir  pati  Ema.  Paskui  nuspaudė  sunkų  rankinį  stab¬ 
dį  ir  po  trumpos  pauzės  pridūrė: 

—  Ji  buvo  įsimylėjusi,  tačiau  nesulaukė  atsako. 

Klėja  pritariamai  linktelėjo  —  ji  nieko  nesuprato, 
tačiau  norėjo  suprasti  —  ir  iššoko  iš  automobilio  atida¬ 
ryti  vartų. 

Klėja  dažnai  galvodavo,  ar  Ema  prašė  jos  tėvo  Džo¬ 
no  Lainoto,  kad  šis  leistų  jai  pasilikti  Visterijos  rūmuo¬ 
se.  Jai  patikdavo  manyti,  kad  jis  bent  jau  teiravosi  apie 
ją,  tačiau  žinojo,  jog  Ema  ir  tėvas,  galimas  daiktas,  iš 
viso  niekada  apie  ją  nesikalbėjo.  Jis  tikrai  niekuomet 

nesakė  Klėjai  apie  tai,  ir  jų  nedažnų  kasmetinių  susiti¬ 
kimų  metu  niekuomet  neminėdavo  Emos  vardo.  Salose 
buvo  tradicija,  pagal  kurią  vaiką  auginti  galėdavo  gi¬ 
minės  ar  draugai  —  toks  vaikas  būdavo  vadinamas  ha- 
nai  —  tačiau  Ema  neįsidukrino  Klejos.  Teisiniais  su¬ 
metimais. 

Išsiskyręs  su  jos  motina,  Lainotas  neleisdavo  Klėjai 
ir  jos  broliui  Diksiui  matytis  su  motinos  šeima,  išskyrus 
formalius  apsilankymus  per  Kalėdas  ir  Velykas.  Džonas 
Lainotas  nemėgo  savo  svainės  tikriausiai  todėl,  kad  jam 
niekada  nepavyko  jos  apkvailinti.  Tiesa,  ji  irgi  juo  ne¬ 
sižavėjo,  tačiau  priešiškumo  jam  nejautė.  Jai  nebūtų 
atėję  į  galvą  nemėgti  jo.  Jų  santykiai  buvo  šalti  ne  todėl, 
kad  šiose  salose  jis  buvo  atėjūnas  —  Ema  nebuvo  sno¬ 
bė,  jis  tiesiog  jos  nedomino.  Tačiau  Lainotas  suprato 
jos  santūrumą  kaip  išdidumo  apraišką  ir  tai  jį  piktino. 

Ema  stengėsi  neviršyti  tos  netvirtos,  netgi  abejoti¬ 
nos  valdžios,  kurią  ji  įgijo  Klėjai,  ir  būtent  ji  pasiūlė 
pasiųsti  Klėją  į  Australiją,  kad  aplankytų  savo  motiną 
Kitę.  Aplankyti  Kitę  ir  jos  vyrą  Rorį  Armakostą  buvo 
ruošiamasi  nuo  pat  to  laiko,  kai  jiedu  susituokė  —  per 
visus  tuos  metus  pasiruošimai  viešnagei  būdavo  daug 
kartų  pradedami,  tačiau  vėliau  nutraukiami.  Kitė,  bū¬ 
davo,  pasiūlo  apsilankymo  laiką,  tačiau  kaip  tik  moks¬ 
lo  metų  vidury.  Lainotas  paprašydavo  Kitės  pasiimti 
Klėją  per  Kalėdas,  tačiau,  kadangi  metų  laikai  skyrėsi 
ir  Australijoje  būdavo  vasara,  Kitė  išvažiuodavo  į  žvejų 
stovyklą  Naujojoje  Zelandijoje;  „Vaikams  ten  ne  vie¬ 
ta",  —  sakydavo  ji. 

Kartais  Kitė  atsiųsdavo  Klėjai  koalos  iškamšą,  kar¬ 
tais  —  žaislinį  meškiuką,  kuris  grodavo  „Šokančią  Ma¬ 
tildą".  Klėja  turėjo  septynis  tokius  meškiukus.  Taip  pat 
Kitė  atsiųsdavo  jai  krokodilo  odos  rankinių  su  nulauž- 

tomis  sagtimis  ir  naktinių  marškinių  su  dėmėmis,  ku¬ 
rios  galėjo  būti  creme  de  menthe.  Kitė  retai  rašydavo 
laiškus,  tačiau  jei  parašydavo,  tai  tam,  kad  paprašytų 
Klejos  grąžinti  ką  nors,  ką  pati  būdavo  jai  atsiuntusi. 
Klėjai  ypač  įsiminė  šermuonėlio  kailio  mova,  kuri  atro¬ 
dė  lyg  iškramtyta  —  Kitė  norėjo  padaryti  iš  jos  miega¬ 
mojo  šlepečių  pamušalą. 

Kai  Klėja  dar  gyveno  Nuuanu  su  savo  tėvu  ir  pamo¬ 
te,  atėjus  Kitės  laiškui  ją  pagaudavo  nerimas.  Kartais 
Klėja  pamesdavo  arba  kam  nors  atiduodavo  Kitės  do¬ 
vanas,  ir  tada  ji  dienų  dienas  praleisdavo  kurdama  atsi¬ 
prašymo  laiškus.  Netgi  jei  jai  pavykdavo  atgauti  iš  ko¬ 
kios  nors  tarnaitės  tą  daiktą,  pavyzdžiui,  batą  su  įply¬ 
šusiu  kulkšnies  dirželiu,  ji  dar  turėdavo  įpakuoti  jį.  Jai 
reikėjo,  kad  kas  nors  nuneštų  įpakavimą  į  paštą.  Jai 
reikėjo,  kad  kas  nors  padėtų  užpildyti  muitinės  dekla¬ 
raciją.  Berta  galėjo  sučiupti  Klėją,  kai  ši  kartu  su  sodi¬ 
ninku  rengdavosi  išsiųsti  prastai  supakuotą  dėžę,  o  ta¬ 
da  ji  savaičių  savaites  būtų  džiūgavusi,  kad  Kitė  taip 
bjauriai  elgiasi. 

—  O  tavęs  motina  juk  niekuomet  neprašė  sugrįžti, 
tiesa?  —  būtų  įgėlusi  ji. 

Tiesos  labui  reikia  pasakyti,  kad  Kitė  buvo  įpareigo¬ 
ta  įkurti  Klėjai  ir  Diksiui  skirtą  fondą.  Ji  buvo  pagauta 
neteisėtai  naudojusi,  tiksliau  sakant,  pardavinėjusi  kai 
kurias  žemes,  kurias  Klėjai  ir  Diksiui  buvo  palikęs  jų 
senelis.  Kitės  advokatas  Sidnėjuje  į  kiekvieno  iš  jų  są¬ 
skaitą  banke  kartą  per  mėnesį  pervesdavo  po  septynis 
šimtus  dolerių.  Klėja  įprato  studijuoti  mėnesines  finan¬ 
sines  ataskaitas  kaip  dienoraščius  ar  atlasus.  Jai  visuo¬ 
met  būdavo  malonu,  kad  ji  tose  ataskaitose  vadinama 
panele  Klėjome  Meliaokamalu  Lainot  —  toks  buvo  jos 
visas  vardas  —  tarsi  pagal  įstatymą  jos  motinai  paskir- 


22 


iš  SKAITINIAI.ORG 

tų  įpareigojimų  formalumai  būtų  ne  skaudinę  ją,  o  prie¬ 
šingai,  teikę  jai  garbę. 

Kitė  Klark  būtų  labai  nustebusi,  jei  kas  nors  jai  būtų 
pasakęs,  kokių  keblumų  ji  pridaro.  Ji  gyveno  tokį  įvy¬ 
kių  kupiną  gyvenimą,  kad  negalėjo  atrasti  bent  akimir¬ 
ką  pamąstyti.  Ji  didžiavosi  savo  impulsais.  Jie  buvo  jai 
viskas.  Jei  ji  staiga  pasijusdavo  turinti  pjauti  avis  Juko- 
ne,  tai  kitą  dieną  jau  keliaudavo  į  Šiaurės  Vakarų  teri¬ 
torijas.  Kartą  ji  nutarė,  kad  jos  tarnaitės  turi  vilkėti  nuo 
devynioliktojo  amžiaus  graviūrų  nukopijuotomis  uni¬ 
formomis.  Nelaimingos  filipinietės  tris  dienas  vilkėjo 
karštas  juodas  uniformas  su  pique  apykaklėmis  ir  ran¬ 
kogaliais,  o  paskui  užkasė  tuos  drabužius  nendrių  lau¬ 
ke  ir  pabėgo  atgal  į  darbininkų  stovyklą.  Kitė  visą  mė¬ 
nesį  neturėjo  tarnaičių  —  nei  su  uniformomis,  nei  be 
jų.  Vieną  itin  karštą  vasarą  ji  pareikalavo,  kad  raketų 
bazė  Sausuosiuose  smėliuose  panaudotų  savo  branduo¬ 
linį  reaktorių  vandeniui  nugėlinti  ir  tiekti  jį  į  Kitės  so¬ 
dą.  Kai  karinio  jūrų  laivyno  vadovybė  atsisakė  vykdyti 
jos  reikalavimus,  ji  treptelėjo  koja  ir  išpranašavo,  kad 
iš  mūsų  viską  atims  japonai.  Be  abejo,  ji  taip  darkėsi 
todėl,  kad  turėjo  pinigų,  nors  ir  tvirtino,  visiškai  ne¬ 
nuoširdžiai,  jog  pinigai  yra  visiškai  nesusiję  su  jos  gy¬ 
venimo  būdu. 

Paklusdama  impulsui,  vos  tik  baigusi  mokyklą  ji  iš¬ 
tekėjo  už  Kimo  Danfordo.  Jie,  kaip  ir  visi  jų  sluoksnio 
žmonės,  leido  dienas  bastydamiesi  iš  vienos  rančos  į 
kitą,  kol  galų  gale  Kimas  žuvo  dėl  nelaimingo  atsitiki¬ 
mo.  Vieną  šviesią  naktį  Kitė  užsispyrė,  kad  jis  eitų  skinti 
jai  imbiero.  Prieš  tai  jis  visą  dieną  gėrė  ir  todėl  ant 
stačios  uolos  krašto  prarado  pusiausvyrą.  Praėjo  visa 
savaitė,  kol  kaubojai  surado  jo  kūną  ir  daužydami  į 
uolas  iškėlė  ant  kalno. 

Kitė  išvažiavo  į  Honolulu,  kur  sutiko  Džoną  Lainotą, 
advokatą  iš  žemyno.  Pirmą  kartą  jis  atvyko  į  Havajus 
1955-aisiais  kartu  su  Stanfordo  universiteto  komanda  ir 
praleidęs  dvi  savaites  „Autrigerio"  irklavimo  klube,  pri¬ 
siekė  čia  sugrįžti.  Jis  niekada  nebuvo  matęs  perspekty¬ 
vesnės  vietos  už  Honolulu.  Netgi  tuo  metu  tai  tebuvo 
mažas,  tik  pradedantis  vystytis,  lėtas  ir  provincialus  mies¬ 
telis.  Lainotas  suprato,  jog  čia  jis  galės  gerai  įsitaisyti. 

Lainoto  nedomino  praeities  nesusipratimai,  ir  tai  iš¬ 
ėjo  jam  į  naudą.  Jis  pradėjo  nuo  mažo  —  ėmė  siūti 
marškinėlius.  Tuos  marškinėlius  jis  pardavinėdavo  kios¬ 
kelyje  Tarptautinėje  turgaus  aikštėje  Vaikikyje.  Ant 
marškinėlių  puikavosi  tokie  užrašai  kaip  „Maui  No  Ka 
Oi”,  „SPAM”,  „Meilės  kepykloje  gaminami  drebučių 
riedučiai"  ir  „Atmink  Perl  Harborą".  Visą  tą  laiką  jis 
studijavo  teisę  ir  trynėsi  prie  „Ramiojo  vandenyno" 
klubo  staliukų,  kur  įtakingi  miesto  ir  valstijos  veikėjai 
pažaidę  „moliūgą"  kiekvieną  popietę  valgydavo  sumuš¬ 
tinius  su  viščiukų  mėsa.  Jis  suartėjo  su  vieno  senato¬ 
riaus  žmona,  kuri  pasamdė  jį  mokyti  jos  paauglius  vaikus 
ir,  kaip  buvo  kalbama  —  nors  Ema  tuo  niekuomet  ne¬ 
tikėjo  —  ją  pačią  žaisti  tenisą,  nors  ji  ir  taip  trejus 
metus  iš  eilės  buvo  laimėjusi  klubo  čempionės  vardą 
moterų  rungtyje.  Ema  netikėjo,  kad  Džonas  Lainotas 
kada  nors  buvo  žavingosios  ponios  Irving  meilužiu  ne 
todėl,  kad  jis  būtų  negalėjęs  sugundyti  kitos  moters  ar 
būti  neištikimas,  o  todėl,  kad  siekiant  užsibrėžtų  tikslų 
jam  nereikėjo  sekso.  Jam  reikėjo  senatoriaus  Irvingo,  o 
ne  jo  žmonos.  Ir  vasaros  atostogų  metu  jis  nuėjo  tar¬ 
nauti  būtent  pas  senatorių  Irvingą.  Lainotas  buvo  per¬ 
nelyg  protingas  ir  pernelyg  praktiškas,  kad  pasirinktų 
malonumą.  Malonumams  nebuvo  laiko  —  jis  pernelyg 
skubėjo.  Kai  Kitė  jį  sutiko  —  tai  atsitiko  Klaros  Būt 

Ljus  surengtame  vakarėlyje  —  jis  buvo  vienas  iš  per¬ 
spektyviausių  ir  įdomiausių  jaunuolių  Honolulu,  netgi 
atsižvelgiant  į  tai,  kad  prieš  šešerius  metus  niekas  apie 
jį  nebuvo  nė  girdėjęs. 

Impulsas  pastūmėjo  Kitę  prie  Lainoto,  kaip  paskui 
pastūmėjo  ir  prie  pernelyg  jauno  bei  pernelyg  gražaus 
paplūdimio  bernužėlio  vardu  Banis  Mendonka,  su  ku¬ 
riuo  vienų  dieną,  netrukus  po  to,  kai  gimė  Klejos  bro¬ 
lis,  Lainotas  ją  užklupo.  Kitė  nebuvo  iš  tų  moterų,  ku¬ 
rios  švaisto  savo  gyvenimą  gimdydamos  ir  augindamos 
vaikus.  Ji  mėgdavo  sakyti,  jog  pamatęs  ją  aštuntame 
mėnesyje  su  bikiniu,  iš  nugaros  niekuomet  neįtartum, 
kad  ji  yra  hapai.  Taigi,  nors  jos  naujagimiui  sūnui  dar 
nė  bambagyslė  neužsitraukė,  ji  pakluso  savo  impul¬ 
sams.  Ne  motiniškiems,  nors  Ema  susižavėjusi  ir  saky¬ 
davo,  jog  Banis  Mendonka  buvo  pakankamai  jaunas, 
kad  būtų  galima  taip  pamanyti.  Tai  galėjo  būti  ir  netie¬ 
sa,  tačiau  Lainotas  visiems  pasakojo,  kad  po  Liepos 
ketvirtosios  proga  surengtos  regatos  aptiko  Kitę  ir  Ba¬ 
nį  gulinčius  nuogus  ant  kanojos  dugno. 

Kitė  nemanė  esanti  kalta.  Jos  natūralūs  norai  ir  troš¬ 
kimai  kažkokiu  antgamtišku  būdu  egzistavo  už  jos  pa¬ 
čios,  lyg  dvasios,  kurios  žaismingai  pastūmėdavo  ją  į 
gera  ar  į  bloga.  Tie  jos  norai  ir  troškimai  buvo  lyg 
kokie  mieli  išdykėliai  —  Kitė  nepajėgė  jų  suvaldyti, 
nepajėgė  netgi  to  norėti.  Kitė  ne  itin  tenusiminė,  kai 
Lainotas,  kuriam  ji  tada  jau  buvo  mirtinai  nusibodusi, 
galiausiai  ją  metė.  Kiekvieną  trečiadienį  jis  žaisdavo 
golfą  su  ponia  Jamada,  japone,  kuri  kartu  su  juo  dirbo. 
Kitės  jam  daugiau  nebereikėjo. 

Kai  Kitė  ištekėjo  už  pono  Rorio  Armakosto,  Diksis 
ir  Klėja  buvo  išsiųsti  į  San  Franciską  aplankyti  savo 
motinos.  Jie  prabuvo  ten  tik  dvi  dienas,  kadangi  Kitė  ir 

ponas  Armakostas  troško  būti  vieni.  Ponas  Armakostas 
nežinojo,  kad  Kitė  turi  du  mažamečius  vaikus.  Nors  ji 
papasakojo  jam  apie  Klėją  ir  Diksį  tik  likus  savaitei  iki 
vedybų,  jis  buvo  jiems  labai  malonus.  Kartą,  kai  Kitė 
buvo  išėjusi  pas  Elžbietą  Arden,  jis  nusivedė  juos  pasi¬ 
žiūrėti  jūros  liūtų  Klifo  rūmuose. 

Kitė  su  Roriu  Armakostu  išvyko  gyventi  į  Australiją, 
į  rančą,  kuri  buvo  didesnė  už  Kolorado  valstiją,  o  Kle¬ 
jos  tėvas  vedė  ponią  Jamadą,  tokią  pavydžią  ir  žiaurią 
moterį,  jog  visi  negalėjo  atsistebėti,  kad  Diksis  ir  Klėja 
iš  viso  užaugo.  Jų  motina  pradingo  —  švaistėsi  po  savo 
milijonus  akrų  žemės,  tvatindama  juodąsias  muses  ir 
nakvodama  kur  papuola;  tėvas,  ruošdamasis  iškelti  sa¬ 
vo  kandidatūrą  į  valstijos  senatą,  buvo  užsiėmęs  pilkų¬ 
jų  banginių  bei  Kambodžos  pabėgėlių  gynimu,  o  pa¬ 
motė  taip  jų  nekentė,  jog  netgi  bandė  marinti  badu. 

Klėja  turėjo  brolį  Diksį,  tačiau  jis  buvo  kaip  Kitė  — 
kupinas  nepailstamos,  erzinančios  tuštybės.  Dar  buvo 
jos  netikras  brolis  Garutis,  kuris  iš  tiesų  ją  mylėjo,  ta¬ 
čiau  kai  jis  galėjo  padaryti  jai  ką  nors  gera,  Klėja  jau 
buvo  beveik  suaugusi,  ir  nerangiai  flirtuodavo  su  ber¬ 
niukais,  vasarą  ateidavusiais  paburiuoti  ir  pasiklausyti 
paskaitų  universitete.  Taip  pat  ji  turėjo  Emą.  Jūs  pa¬ 
manysite,  jog  pakanka  turėti  vieną  ar  du  mylinčius  žmo¬ 
nes,  tačiau  iš  tiesų  širdžiai  reikia  daugiau.  Žinoma,  ne 
visko,  ko  tik  galima  įsigeisti  —  bent  jau  Klėjai  visko 
nereikėjo.  Ji  nebuvo  godi.  Tačiau  ji  norėjo  daugiau  nei 
Ema,  moteris,  ir  Garutis,  berniukas,  galėjo  jai  duoti. 

Tą  vasarą,  kai  jos  motina  išvažiavo  į  Australiją,  Klė¬ 
jai  buvo  aštuoneri.  Tą  vasarą  ji  sugalvojo  rengti  Meilės 
varžybas.  Ji  ir  Diksis  surinkdavo  į  vieną  vietą  savo  gyvū¬ 
nus  —  du  pudelius,  tris  kates,  seną  pilkakailį  šunį,  ki¬ 
nišką  kiaulytę,  mainą*,  kuris  gyveno  ant  garažo  gegnių 

—  ir  suvarydavo  sunerimusius  gyvūnus  į  pievelės  vidu¬ 
rį.  Mainas,  masinamas  vaisių  jų  rankose,  čirkšdamas  suk¬ 
davo  ratus  virš  jų,  tūpdavosi  ant  galvų,  o  kiti  gyvūnai 
pakvaišę  iš  džiaugsmo  lakstydavo  pirmyn  ir  atgal.  Klėja 
ir  Diksis  klykaudavo  ir  šaukdavo,  bandydami  prisivilioti 
gyvūnus  ant  rankų,  nes  tas,  kuris  surinkdavo  daugiausia 
gyvūnų,  ir  būdavo  Meilės  varžybų  nugalėtojas. 

Vieną  rytą  Diksis  ir  Klėja  pabudę  pamatė,  kad  įpras¬ 
tose  vietose,  lovų  kojūgalyje  nėra  jų  šunų.  Ant  krėslo 
nebuvo  kačių.  Pradingo  netgi  mainas.  Ieškodami  gy¬ 
vūnų  jie  ėjo  iš  kambario  į  kambarį,  iš  pradžių  ramiai,  o 
paskui  vis  labiau  ir  labiau  jaudindamiesi,  kol  pagaliau 
išnaršė  visus  namus.  Jie  aplakstė  sodą  ir  mišką,  tačiau 
gyvūnai  buvo  dingę. 

Kai  jie  išėjo  iš  miško,  jų  laukė  Berta  Jamada. 

—  Aš  tai  padariau,  kai  jūs  miegojote.  —  Ji  prisidegė 
mažą  juodą  cigarą  ir  pakračiusi  ranką  užgesino  degtu¬ 
ką.  —  Dabar  aš  spręsiu,  kas  čia  gyvens. 

Klėja  pasisuko,  ketindama  vėl  eiti  į  mišką. 

—  Jokios  naudos  iš  to  nebus,  —  pasakė  Berta.  — 
Slėpkis  miške,  Klėja.  Slėpkis  krūmuose,  jei  nori.  Ta¬ 
čiau  daugiau  nebebus  jokių  Meilės  varžybų. 

Po  kelių  savaičių  į  namus  atvežė  du  Karaliaus  Čarl¬ 
zo  veislės  spanielius.  Berta  buvo  skaičiusi,  kad  šia  veis¬ 
le  žavisi  Japonijos  imperatoriškoji  šeima.  Klėja  ir  Diksis 
su  šiais  šunimis  neturėjo  nieko  bendro,  o  tai  labai  tiko 
Bertai.  Šunys  buvo  prisirišę  prie  Bertos,  o  Berta  prie  jų. 

Vėlai  vakarais  savo  kambaryje  darbuodamasis  plak¬ 
tuku,  įvyniotu  į  pliažinį  rankšluostį,  Diksis  kelias  savai¬ 
tes  smulkino  stiklą  iš  vonios  kambario  į  mažytes  smil¬ 
teles.  Berta  pagavo  jį  bededantį  šį  smulkintą  stiklą  į 
šunų  dubenėlį,  ir  po  dviejų  dienų,  kai  tik  jo  lagaminas 
buvo  supakuotas,  jis  buvo  išsiųstas  į  mokyklą  su  ben- 

drabučiu  Didžiojoje  Saloje.  Taigi,  jis  irgi  išvyko.  Berta 
sprendė,  kas  turėjo  ten  gyventi. 

Klėja  pasakė  Emai,  kad  nenori  važiuoti  pas  motiną 
ir  poną  Armakostą  į  Australiją.  Ema,  kaip  jau  šimtus 
kartų  buvo  kartojusi,  tarė  jai: 

—  Tu  juk  salietė.  Žinai,  kokia  turi  būti.  Salietės  nie¬ 
ko  nebijo. 

Ji  nušluostė  ašaras  nuo  Klejos  veido  ir  išsiuntė  ją  į 
Melburną  —  išvažiuodama  Klėja  labiau  bijojo  būti  bai¬ 
lia  saliete  nei  susitikti  su  savo  motina. 

Viešnagė  nebuvo  tokia  jau  bloga,  kaip  Klėja  tikėjo¬ 
si.  Laimė,  pasirodė,  kad  jos  motina  buvo  būtent  tokia, 
kokią  ją  Klėja  ir  prisiminė.  Klėja  suprato,  jog  ji  turi 
motiną,  kuriai  ir  dera  būti  labai  toli.  Ne  tokią  motiną, 
kuri  laikytų  Klėją  glėbyje,  glamonėtų  ją,  kalbėtųsi  su 
ja,  guostų  ir  girtų  ją,  o  tokią,  kuri  ateina  pietauti  su 
taftos  audinio  kapri  kelnėmis,  rankoje  laikydama  gin¬ 
tarinį  cigaretės  kandiklį;  kuri  su  pasibjaurėjimu  rauko¬ 
si  dėl  to,  kad  Klejos  nagai  labai  trumpai  apkirpti;  kuri 
sako  Klėjai,  jog  jai  sekėsi  daugintis,  bet  nesisekė  už¬ 
dirbti  pinigų.  Nuo  pat  pradžių  Klėja  pamatė,  jog  Kitei 
negali  rūpėti  joks  vaikas.  Tai  niekaip  nebuvo  susiję  su 
Klėja.  Ir  jai  palengvėjo.  Kitės  abejingumas  nereiškė, 
jog  jai  nepatinka  Klėja  —  ji  tiesiog  galvojo  apie  kitus, 
įdomesnius  dalykus.  Netgi  Roris  Armakostas  Kitei  ne¬ 
labai  terūpėjo.  Klėjai  atrodė,  jog  jai  jis  patinka  labiau 
negu  Kitei. 

Dėdė  Roris,  kaip  jos  motina  reikalavo  jį  vadinti,  bu¬ 
vo  pirmasis  vyras,  išskyrus  mokytoją,  kuris  davė  Klėjai 
į  rankas  knygą  ir  pasakė  —  „Skaityk".  Tiksliau,  Roris 
davė  jai  į  rankas  dvidešimt  knygų,  laimė,  nestorų  ir 
minkštais  viršeliais,  ir  tarė: 

—  Šios  knygos  gali  pakeisti  tavo  gyvenimą,  Klėja. 
Manąjį  jos  jau  pakeitė. 

Tos  knygos  buvo  apie  Napoleono  Bonaparto,  misio¬ 
nierių  išmokslinto  aborigeno,  kuris  savo  sokratiškos  de¬ 
dukcijos  dovanos  ir  primityvių  instinktų  dėka  tapo  ge¬ 
riausiu  detektyvu-inspektoriumi  Australijoje. 

Klėja  tučtuojau  suprato,  kad  tos  knygos  gali  suteik¬ 
ti  jai  peno  lengvam  pokalbiui  —  jos  motinai,  regis, 
patikdavo  paplepėti  prie  pietų  stalo.  Pirmąją  naktį  ji 
perskaitė  dvi  knygas.  Laimė,  ji  nedažnai  tesimatydavo 
su  savo  motina,  o  tai  davė  jai  laiko,  kurio  reikėjo  įsi¬ 
minti  įdomiausioms  sauso,  rimto  siužeto  detalėms. 

—  Kai  užaugsiu,  persikelsiu  gyventi  į  Australiją,  — 
per  pietus  pareiškė  Klėja. 

—  O,  iš  tiesų?  —  paklausė  Kitė,  stebeilydamasi  į  stalą. 

—  Pertas  —  tai  skamba  kerinčiai,  —  pasakė  Klėja. 
Ji  pirmą  kartą  gyvenime  pavartojo  žodį  „kerinčiai". 

—  Su  Pertu  geras  susisiekimas  jūra,  —  pasakė  Roris. 

—  O  kaipgi  tavo  teta?  Jei  aš  teisingai  informuota, 
Klėja,  tu  esi  mano  sesers  viltis.  Tu  negali  gyventi  Aust¬ 
ralijoje!  Ema  neleis  tau  išvažiuoti  iš  salų.  Tu  gi  būsima 
ugnies  saugotoja,  vargšele.  Gal  po  pietų  sušoksi  mums 
hulal  Stebiuosi,  kad  mama  Ema  išvis  leido  tau  aplan¬ 
kyti  savo  tikrąją  motiną. 

—  Tai  Ema  norėjo,  kad  aš  pas  tave  atvažiuočiau,  — 
pasakė  Klėja,  išgąsdinta  motinos  tono. 

—  O?  —  kilstelėjo  antakius  Kitė.  —  Iš  tiesų?  —  Ji 
apsimetė,  kad  sumišo.  —  Emai  rūpi  mano  jausmai? 

—  Žuvis  šįvakar  buvo  liuksiška,  —  pasakė  Roris, 
dėdamas  ant  lėkštės  greta  vienas  kito  peilį  ir  šakutę. 

—  Ema  prisiminė  mane?  —  vėl  paklausė  Kitė.  — 
Sunku  ir  suskaičiuoti,  kiek  kartų  aš  prašiau,  kad  tu  pas 
mane  atvažiuotum.  —  Jos  švelniame  balse  pasigirdo  me- 

lancholija  ir  sielvartas.  Liokajus  siekė  paimti  jos  lėkštę, 
tačiau  ji  mostelėjo  ranka  —  girdi,  eik  šalin.  —  Ir  tu,  ir 
tavo  brolis  Diksonas.  Daugybę  kartų.  —  Jai  buvo  skau¬ 
du  net  pagalvoti  apie  tas  skriaudas,  kurias  buvo  patyru¬ 
si  dėl  savo  vaikų.  —  O  tu  sakai,  kad  nori  čia  gyventi! 

—  Vaikutis  tik  sako,  jog  ją  domina  Pertas,  brangioji. 
Pertas  —  puikus  miestas.  Tikriausiai  skaitei  apie  jį 
„Kardžuvių  rifo  paslaptyje",  tiesa?  —  paklausė  Roris, 
pasisukęs  j  Klėją. 

—  Aš  nenoriu  žinoti,  —  pasakė  Kitė.  —  Nenoriu 
nieko  apie  tai  žinoti. 

Atsidususi  ji  mostelėjo  šifonine  nosine  ir  liokajus 
nunešė  jos  lėkštę.  Ji  vėl  atsiduso  ir  liūdnai  žiūrėjo  pro 
atviras  terasos  duris.  Pokalbis  nutrūko. 

Po  pietų  Roris  ir  Klėja  ramiai  nuėjo  biblioteką.  Jis 
pasitaisė  sau  brendžio  su  soda  ir  rūkė  paties  susisuktą 
cigaretę:  nepjaustytą  turkišką  tabaką  jis  įvyniodavo  į 
plonyčio  popieriaus  skiautelę.  Klėja  gėrė  ramunėlių  ar¬ 
batą  —  vienintelį  gėrimą,  kurį  motina  jai  leisdavo  gerti 
prieš  miegą.  Jie  sėdėjo  odiniuose  krėsluose  priešais  ži¬ 
dinį,  kojas  užkėlę  ant  apsauginių  grotelių.  Rorio  šuo 
palaimingai  žiovavo,  o  Klėja  su  Roriu  tyliai  aptarinėjo 
painiausias  inspektoriaus  Bonaparto  bylas.  Klėja  gir¬ 
dėjo,  ką  gretimame  kambaryje  veikia  jos  motina.  Kitė 
sėdėjo  salone  prie  kortų  stalelio  ir,  klausydamasi  Brod¬ 
vėjaus  renginių  garso  įrašų,  klijavo  į  odinius  albumus 
iškarpas  iš  žurnalų  ir  nuotraukas.  Kartais  ji  pamiršdavo 
savo  tariamai  įžeistus  jausmus  ir  Klėja  girdėdavo,  kaip 
ji  linksmai  dainuoja  pritardama  muzikai. 

Klėja  buvo  išsiųsta  namo  savaite  anksčiau  nei  buvo 
numatyta.  Su  savim  ji  vežėsi  lagaminėlį  su  Rorio  dova¬ 
notomis  knygomis  ir  neprilygstamą  porą  aulinių  batų, 
abu  dešinei  kojai,  nuo  savo  motinos.  Tą  vakarą,  kai 

likus  vienai  dienai  iki  išvažiavimo  Kitė  davė  Klėjai  tuos 
sunkius  batus,  Klėja  suprato,  kad  jos  skurdžių,  nors  ir 
pagerėjusių,  įgūdžių  daiktams  pakuoti  nepakaks,  jei 
vieną  dieną  tektų  dovaną  grąžinti.  Tada  ji  prisiminė, 
kad  grįžta  pas  Emą.  Ema  tikrai  turėtų  žinoti,  ką  daryti 
su  šiais  batais. 

Ir  ji  žinojo.  Kada  į  Visterijos  rūmus  atėjo  Kitės  laiš¬ 
kas,  kuriame  ji,  tiesa,  prašė  grąžinti  ne  batus,  o  didelę 
plačiabrylę  skrybėlę,  kurią  buvo  davusi  Klėjai,  kai  ši 
lipo  į  automobilį,  turėjusį  nuvežti  ją  į  oro  uostą,  Ema 
ramiai  tarė: 

—  To  nedaryk.  Nebesiųsk  jai  daiktų  atgal,  ir  ji  liau¬ 
sis  tau  juos  siuntinėjusi. 

Klėja  suprato,  jog  tai  reikš  jų  menko  susirašinėjimo 
galą,  tačiau  žinojo,  kad  jos  motina  iš  tiesų  labai  mažai 
ką  teturi  jai  pasakyti  ir  dar  mažiau  ką  duoti.  Klėja  ne¬ 
grąžino  skrybėlės. 

Nors  Ema  ir  išgalėdavo  patenkinti  jos  reikmes,  ta¬ 
čiau  Klėja  neturėdavo  pakankamai  kišenpinigių.  Jai  ne¬ 
buvo  leidžiama  naudotis  tais  pinigais,  kuriuos  motina 
padėdavo  į  jos  sąskaitą,  o  iš  tėvo  pinigų  ji  negaudavo. 
Klėja  įkalbėjo  foto  prekių  parduotuvės  savininką  duoti 
jai  darbo. 

Parduotuvė  siūlė  daug  paslaugų  turistams.  Priešais 
parduotuvę  ant  baro  kėdės  sėdėdavo  raudoną  malo  au¬ 
deklą  ant  klubų  užsirišęs  kinas  berniukas  su  šilkine 
gėle  už  ausies  ir  laukdavo  klientų,  kurie  pageidaudavo 
padaryti  vietinio  gyventojo  nuotrauką.  Klėjai  būdavo 
nesmagu  jį  matyti,  ypač  po  to,  kai  ji  suprato,  jog  jis 
pasirinko  sėdėjimą  ant  kėdės  tikėdamasis,  kad  kažkas 
išbėgs  iš  jo  klubų  raiščio.  Ji  apsidžiaugė,  kai  viršinin¬ 
kas  perkėlė  ją  dirbti  į  mažą  kambariuką  su  užtamsin- 

tais  langais,  kur  klientai  galėdavo  pasižiūrėti  savo  juos¬ 
tas,  kai  tik  jos  būdavo  išryškintos.  Klejos  darbas  buvo 
įjungti  seną  „Belo  ir  Houvelo"  projektorių  ir  rodyti  fil¬ 
mą.  Visą  dieną  ji  sėdėdavo  tamsoje  6u  nepažįstamais 
žmonėmis,  paprastai  vyrais,  ir  stebėdavo,  kaip  sukasi' 
filmų  ritės. 

Vaikystėje  Klėja  stebėdavosi,  kodėl  į  Havajus  atvy¬ 
kę  turistai  nebūdavo  supažindinami  su  tuo  pasauliu, 
kurį,  kaip  jai  buvo  žinoma,  Ema  taip  stengėsi  išsaugoti, 
ir  jai  būdavo  nesmagu,  kad  lankytojų  smalsumas  buvo 
taip  lengvai  patenkinamas.  Atrodė,  kad  jie  sužino  tiek 
mažai.  „Gal  tai  skonio  dalykas?"  —  manydavo  Klėja. 
Ją  trikdė  skirtumas  tarp  to,  ką  žmonės  norėjo  sužinoti 
ir  to,  ką  dar  būtų  buvę  galima  jiems  pasakyti. 

Ji  matydavo  nepanašius  į  tikrovę  gimtosios  salos, 
filipiniečių  šokėjų  rausvais  polietileniniais  hula  sijonais, 
japonų  vaikų,  susibūrusių  prie  cementinio  paminklo 
Perl  Harbore  ir  haole  merginų,  plaukiojančių  su  pri¬ 
jaukintais  delfinais  lagūnose  prie  viešbučių,  atvaizdus. 
Po  darbo  ji  eidavo  namo  pas  Emą  ir  klausydavosi  jos 
istorijų  apie  lėtas  keliones  škuna  į  kitas  salas,  pasako¬ 
jimų  apie  namus  kalnuose,  jos  draugių  ir  pusseserių 
galvijų  rančas  bei  svetingumą.  Ema  niūniuodavo  jai  mie¬ 
las  dainas,  kurios  buvo  sukurtos  jos  garbei. 

Kiekvieną  vakarą,  kai  Klėja  nakčiai  išjungdavo  pro¬ 
jektorių  ir  uždengdavo  jį  plastmasiniu  gaubtu  kaip 
paukštį  narvelyje,  ji  vis  labiau  ir  labiau  niršdavo  ant 
Emos.  Tuo  metu,  kai  ji  pasiekdavo  Visterijos  rūmus, 
Klėja  norėdavo  išrėkti  visą  tiesą,  kurią  ji  sužinojo  apie 
Emos  numylėtas  salas.  Tačiau  nieko  nesakydavo. 

Klėja  žinojo,  kad  Ema  stebisi,  kodėl  ji  taip  nori  dirb¬ 
ti  parduotuvėje,  nors  galėtų  atlikti  praktiką  Bišopo  mu¬ 
ziejuje.  Klėja  aiškino  Emai,  jog  jai  patinka  Vaikikis.  Ji 

mėgo  ryškias  Vaikikio  šviesas.  Jai  patiko  dailiai  nuau¬ 
gę  studentai  iš  Oregono,  vilkintys  marškinėlius  su  už¬ 
rašu  „Sekso  tepalas".  Ema  neįkalbinėjo  jos  mesti  darbą 
parduotuvėje,  ji  nebūtų  to  dariusi,  tačiau  Klėja  žinojo, 
jog  tai  ją  slegia,  ir  po  pirmojo  mėnesio  ėmė  dirbti  asis¬ 
tente  universiteto  Rytų-Vakarų  centre  —  tyrė  potvynių 
ir  atoslūgių  Markizų  salose  periodiškumą.  Tai  buvo  ne 
taip  smagu,  kaip  dirbti  Vaikikyje,  tačiau  ji  žinojo,  kad 
Emai  tai  patinka  labiau.  Šis  darbas  buvo  bent  jau  susi¬ 
jęs  su  vandenynu,  su  namais. 


Pačioje  sodo  tako  pradžioje  augo  jaunas  tamarin¬ 
das.  Mieste  retai  kada  galima  buvo  pamatyti  tamarin¬ 
dą.  Emai  atrodė,  jog  medis  nedera  prie  aplinkos,  ir  ji 
piktinosi  jo  netikėtu  atsiradimu,  lyg  tas  mažas  medelis 
būtų  kaltas  dėl  to,  kad  išaugo  mirštančiame  sode.  Klė- 
jai  atrodė,  jog  ryškiai  oranžiniai  tamadarindo  žiedai  pa¬ 
našūs  į  tigro  nagų  papuošalus,  kuriuos  kadaise  nešio¬ 
davo  jos  šeimos  moterys.  Po  kiekvieno  augimo  sezono 
tamarindas  numesdavo  visus  savo  lapus,  ir  todėl  Klėjai 
patikdavo  manyti,  kad  jis  kiekvieną  pavasarį  atgyja  iš 
naujo. 

Paparčiai  į  Visterijos  rūmų  sodą  buvo  daugelį  kartų 
rankomis  gabenami  iš  Kokee  ir  Didžiosios  Salos  miškų 
—  juodos  susipynusios  jų  šaknys  nešant  būdavo  atsar¬ 
giai  įvyniojamos  į  drėgnus  rankšluosčius  —  ir  sodina¬ 
mi  po  veranda.  Paparčiai  išaugo  tvirti  ir  tankūs,  nes 
buvo  mažiau  priklausomi  nuo  saulės  nei  kiti  augalai 
sode.  Jie  kalėsi  pro  plyšius,  kurie  liko  išlūžusių  grind- 
lenčių  vietose,  ir  pro  sutrūkinėjusius  verandos  turėklų 
raižinius. 

Ema  ne  tik  žinojo,  iš  kur  kilęs  ir  kokiai  rūšiai  pri¬ 
klauso  kiekvienas  papartis,  tačiau  taip  pat  mokėjo  nau¬ 
doti  paparčius  gydyti  bei  kerėti.  Vakarais  jos  abi  su 
Klėja  laistydavo  juos  iš  brezentinių  žarnų.  Tykštantis 
vanduo  švelniai  drėkindavo  ir  jų  kojas.  Ema  sėdėdavo 
ant  laiptelių,  sijono  skvernus  susikišusi  tarp  kelių,  ran¬ 
kose  laisvai  laikydama  laistymo  žarną.  Klėjai  ji  patikė¬ 
davo  ravėti  piktžoles,  ir  kai  ši  pasilenkdavo  tarp  plonų 
lapų,  jos  rankas  ir  veidą  išmargindavo  prilipusių  oran¬ 
žinių  žiedadulkių  salelės. 

—  Tu  radai  spintelę  su  šlepetėmis,  —  kartą  pasakė  Ema. 

Klėja  išsitiesė  ir  stovėjo,  rankomis  įsisprendusi  į  juos¬ 
menį,  kaip  daug  kartų  matė  darant  Emą,  kumščiuose 
sugniaužusi  piktžolių  kuokštelius. 

—  Taip,  —  atsakė  ji.  —  Ir  jos  man  tinka. 

Ema  taukštelėjo  tuščią  alaus  butelį  ant  verandos  tu¬ 
rėklų  ir  tą  pačią  akimirką  lyg  mostelėjus  stebuklinga 
lazdele  pasirodė  Lesteris,  nešinas  kitu  buteliu.  Jis  pa¬ 
žvelgė  į  Klėją,  o  paskui  pradingo  verandos  gilumoje. 

Iš  namo  staiga  pasigirdo  muzika.  Vašingtonas  Irvin- 
gas  dainavo  „Viskas  iš  manęs".  Ema  pagal  muzikos 
ritmą  lingavo  koją  ir  sodo  šliurė  tingiai  sūpavosi  ant 
jos  pirštų. 

—  Tavo  prosenelė  vaikščiodavo  į  šokius  Jolani  rū¬ 
muose.  Jie  čia  visai  netoliese,  reikia  tik  šiek  tiek  paėjė¬ 
ti  gatve.  Ji  šokdavo  kiaurą  naktį,  o  kai  eidavo  namo, 
tas  atlasines  šlepetes  nusiaudavo  ir  nešdavosi  rankoje, 
kad  nesusiteptų  negrįsto  kelio  purve.  —  Ji  gurkštelėjo 
alaus.  —  Tai  buvo  tik  prieš  aštuoniasdešimtį  metų. 

—  Mudviejų  batų  dydis  vienodas,  —  išdidžiai  pasa¬ 
kė  Klėja.  —  Ir  senelės,  ir  mano. 

Ema  linktelėjo: 

—  Nesistebiu. 

Mirštantys  medžiai,  regis,  siurbė  dienos  karštį  į  savo 
lapus  ir  žievę,  stengdamiesi  rasti  sau  šiek  tiek  šviesos. 
Klėjai  atrodė,  jog  jie  elgiasi  kvailai  —  juk  naktį  sodas 
būdavo  toks  gražus.  Sutemos  paslėpė  jų  gėdą.  Šviesos, 
degančios  dideliuose  įstaigų  pastatuose  aukštai  viršum 
medžių,  skleidė  ant  sodo  šaltą  spindesį  ir  kartais,  kai 
Klėja  pažvelgdavo  į  sodą  supančius  pastatus,  jai  atro¬ 
dydavo,  tarsi  jos  su  Ema  būtų  buvusios  ant  scenos. 

Klėja  atsargiai  rinko  nuo  paparčių  vorus  ir  dėjo  juos 
į  stiklainį,  kad  vėliau  išleistų  prie  tvenkinio.  Ji  buvo 
pametusi  dangtelį,  todėl  uždengė  stiklainį  ranka,  ir  vo¬ 
rai  kutendami  ropojo  po  delną. 

Ema  užsuko  vandens  čiaupą  ir  jos  atsisėdo  ant  laip¬ 
telių,  atsirėmusios  į  tarpus  tarp  turėklinių  stulpų.  Stik¬ 
lainį  Klėja  uždengė  šlapiu  skudurėliu. 

Ema  turėjo  kažką  nežemiška,  kažką,  ką  Klėja  jautė  jau 
tada.  Jei  Ema  būdavo  pernelyg  daug  išgėrusi,  tai  atsi¬ 
spindėdavo  tik  jos  kalboje.  Pasakojimas  tada  dažniausiai 
prasidėdavo  žodžiais  „Senais  neatmenamais  laikais..." 

Laikui  bėgant  Klėja  pamažu  ėmė  suprasti,  ką  Ema 
turi  galvoje  taip  sakydama,  tačiau  tada  jai  atrodė,  kad 
ta  praeitis  netgi  labai  atmenama.  Ema  kalbėdavo  lyg 
pateikdama  tiksliai  žinomus  faktus,  tarytum  būtų  tvir¬ 
tai  tikėjusi  tuo,  ką  sako: 

—  Namaka  buvo  puikus  karys  ir  sportininkas.  Ypač 
gerai  jis  mokėjo  įveikti  kliūtis.  Jei  tekdavo  bėgti  nuo 
priešų,  jis  ištiesdavo  savo  stiprias  rankas  lyg  sparnus  į 
šalis  ir  skrisdavo.  Visų  šių  dalykų  jis  išmoko  Kahuke, 
netoli  nuo  mūsų  namo  Hale  Moku.  Pati  tai  mačiau. 

Ema  trinktelėjo  į  verandos  grindis,  kviesdama  Lesterį. 

—  Ar  kada  nors  pastebėjai,  vaikeli,  kaip  mažai  Ha¬ 
vajuose  yra  pasaulietiškų  dalykų?  Čia  nėra  išlikę  jokių 
architektūrinių  paminklų,  nors  daug  jų  čia  niekuomet 

ir  nebuvo.  Yra  tik  keletas  plantatorių  namų,  dvi  ar  trys 
koralinės  bažnyčios  ir  saujelė  termitų  išvarpytų,  vos 
besilaikančių  medinių  koplytėlių.  Mes  beveik  neturi¬ 
me  literatūros,  meno.  Visa,  ką  mes  turime,  tai  gamta. 
Vandenynas,  kurį  tu  taip  myli,  oras  —  tas  nuostabus 
oras,  kuris  mums  net  nepriklauso,  imbieras,  pua  keni- 
keni,  opihi  bei  mūsiškiai  kalnų  obuoliai.  —  Ji  pažvelgė 
į  savo  mirštantį  sodą.  —  Ar  prisimeni,  kaip  kartą  nuste¬ 
bai  sužinojusi,  jog  aš  moku  už  vandenį? 

Klėja  negalėdavo  įsivaizduoti,  jog  vanduo  yra  daik¬ 
tas,  prekė,  galinti  priklausyti  kam  nors,  kas  už  naudo¬ 
jimąsi  ja  reikalautų  mokesčio.  Ji  suprato,  kad  reikia 
kompensuoti  vandens  tiekimo,  valymo  bei  laikymo  iš¬ 
laidas,  tačiau  manė,  jog  vanduo  yra  bendrijos  nuosavy¬ 
bė,  kad  vanduo  priklauso  visiems  žmonėms,  kurie  ben¬ 
drai  juo  rūpinasi  bei  naudojasi.  Jos  motinos  namuose 
Nuuanu  lietaus  vanduo  buvo  renkamas  į  didelius  me¬ 
dinius  kubilus  ir  Klėja  maudydavosi  bei  plaudavo  savo 
plaukus  parudavusiame  nuo  rūdžių,  kuriomis  pasideng¬ 
davo  geležiniai  kubilų  lankai,  vandenyje.  Ji  pati  iš  to 
turėjo  naudą,  nors  ir  netiesioginę,  kadangi  jos  motina 
ir  Ema  priklausė  šeimai,  kuri  pelnydavosi  pardavinė¬ 
dama  vandenį.  Tai,  kad  vanduo  gali  būti  kieno  nors 
nuosavybė,  jai  buvo  atradimas,  padėjęs  suprasti  savo 
privilegijuotą  padėtį  ir  naivumą  —  o  naivumas  ar  neiš¬ 
manymas,  kaip  pasakytų  kiti,  ir  buvo  tos  privilegijuo¬ 
tos  padėties  padarinys. 

—  Tačiau  tokia  jau  gyvenimo  ironija,  Klėja,  kad  mes 
viską  išmokstame  vertinti  tik  tada,  kai  prarandame.  Kai 
mano  vyras  Džonis  Ficrojus  paprašė  manęs  palikti  savo 
šeimą  ir  vykti  kartu  su  juo  į  Taitį,  aš  iš  rančos  Moloko- 
je  atvykau  čionai,  į  Visterijos  rūmus,  prašyti  savo  sene¬ 
lės  leidimo.  Geltoni  beždžionankščių  medžiai,  kurie  ka- 

daise  augo  abipus  kelio,  buvo  pačiame  žydėjime,  ir  kai 
aš  pasukau  į  vartus,  jų  kvapas  apsvaigino  mane.  Atro¬ 
dė,  lyg  tai  būtų  kvepėjusios  visos  mano  gyvenimo  nak¬ 
tys.  —  Ji  nustebusi  apsižvalgė.  —  Negalėjau  prisiversti 
prašyti  jos  leidimo.  Ir  štai  aš  vis  dar  čia!  O  beždžio- 
nankščių  medžių  jau  nebėra. 

Ji  pasilenkė  į  priekį,  kad  tamsoje  galėtų  įžiūrėti  Klejos 
veidą. 

—  Ficrojus  blogai  padarė  palikdamas  mane  čia.  O 
aš  blogai  padariau,  kad  nevažiavau  kartu  su  juo. 

Ji  atsigręžė  į  namą  ir  pašaukė: 

—  Lesteri!  Ateik  pasikalbėti  su  mumis!  Puikus  oras! 

Ji  padėjo  galvą  ant  turėklų,  laukdama  Lesterio,  ta¬ 
čiau  jis  nepasirodė,  o  kai  ji  vėl  prabilo,  jos  balsas  buvo 
kupinas  liūdesio: 

—  Mudu  su  Džoniu  Ficrojumi  nemylėjome  vienas 
kito,  nors  aš  ir  ištekėjau  už  jo.  Aš  tai  žinojau,  jis  tai 
žinojo,  ir  nė  vienas  neprieštaravome.  Mudu  sutarėme. 
Abu  mėgome  arklius.  Jis  mokė  mane  groti  gitara.  Mes 
tikome  vienas  kitam  —  tikome  vienas  kitam  netgi  mei¬ 
lės  dalykuose.  Ir  manėme,  jog  to  pakanka.  Galbūt  ir 
būtų  pakakę.  Tačiau  kai  mus  užgriuvo  tas  didžiulis  svoris 

—  ši  šeima,  ši  vieta,  netgi  Motina,  —  Ema  mandagiai 
mostelėjo  galva  sodo  pusėn,  girdi,  jį  irgi  reiktų  pami¬ 
nėti,  —  Džonas  Ficrojus  neišlaikė.  Tu  gi  puikiai  pažįsti 
šį  jausmą,  Klėja.  Šis  jausmas  ir  tave  skatina  bėgti. 

Klėja  pažvelgė  į  Emą.  Ji  buvo  nustebinta.  Ji  nema¬ 
nė,  kad  Ema  tiek  daug  žino  apie  ją. 

—  Meibelė  norėjo,  kad  mes  gyventume  Hale  Moku, 

—  pasakė  Ema.  —  Rengtume  vakarėlius  ir  statytume 
municipalinius  plaukimo  baseinus.  Ji  netikėjo  manimi, 
kai  sakydavau,  jog  pinigų  nebėra.  Ji  ir  dabar  vis  dar 
netiki  manimi.  —  Ji  pažvelgė  į  tamsų  namą.  —  Jei 

37 


iš  3KAITINIAI.ORG 

nežinai,  ką  reiškia  priklausyti  šeimai,  o  juo  labiau  to¬ 
kiai  įkyruoliškai  kaip  mūsiškė,  tai  sakau  tau,  jog  tai 
gali  būti  siaubinga.  —  Ji  kilstelėjo  paimti  albumo  nuo 
verandos  stalo,  o  kai  atvertė  jį,  ant  jos  kelių  pabiro 
tūkstančiai  vabzdžių  sparnų.  —  Aš  maniau,  jog  sąmo¬ 
ningas  praeities  suvokimas  yra  viskas,  ir  rinkau  praeitį 
lyg  ji  būtų  tikras  daiktas.  —  Ji  atsiduso.  —  Šiandien 
sakiau  tau,  kad  senovėje  nugalėtojas  kovoje  vyras  prieš 
vyrą  suvalgydavo  savo  priešininko  širdį.  Pati  tai  ma¬ 
čiau.  Taip  jis  išreikšdavo  pagarbą  priešininkui  ir  pasi¬ 
imdavo  jo  galią.  —  Ji  nubraukė  nuo  kelių  tūkstančius 
permatomų  sparnų  ir  padėjo  albumą  į  šalį.  —  Ką  tu 
apie  tai  manai? 

—  Apie  širdžių  valgymą?  —  atsargiai  paklausė  Klėja. 

—  Apie  visa  tai. 

Klėja  kiek  patylėjo.  Ji  abejojo,  ar  sugebės  apsakyti 
tai,  ką  iš  tiesų  jaučia. 

—  Kai  norėdavau  pasislėpti  nuo  savo  tėvo  ir  pamo¬ 
tės,  eidavau  į  mišką,  kad  vėl  galėčiau  būti  savimi.  Čia, 
kartu  su  tavim  aš  jaučiuosi  savimi,  kad  ir  kas  būčiau. 
Tačiau  nežinau,  ką  galvoti  apie  praeitį.  Nežinau,  ar  to 
noriu.  —  Ji  buvo  sutrikusi.  —  Kaip  Džonis  Ficrojus. 

Ema  nieko  neatsakė  ir  Klėja  pasilenkė  į  priekį,  kad 
galėtų  įžiūrėti  tamsoje  jos  veidą. 

—  Tačiau  aš  galiu  pabandyti,  —  sušnabždėjo  ji. 

—  Tu  iškentėjai  daugiau  nei  kas  nors  gali  įsivaiz¬ 
duoti,  —  tyliai  pasakė  Ema. 

Ji  pakėlė  ranką,  o  Klėja  uždėjo  savąją  jai  ant  kojos. 

—  Jei  atiduosi  man  savo  širdį,  Klėja,  pažadu,  kad 
jos  nevalgysiu. 

Joms  pakilus  eiti  namo  Klėja  iškilmingai  linktelėjo, 
išreikšdama  savo  sutikimą,  tačiau  Ema  šio  jos  ženklo 
nematė,  o  daugiau  nebeklausė. 

Meimė  ir  Klerė  Klark,  Klejos  pusseserės,  pakvietė 
ją  paviešėti  Vaimėjoje,  Kauai  saloje.  Jų  tėvas  Makalis 
buvo  miręs,  paskendo  potvynio  metu,  o  jų  motina  Me¬ 
rė  valdė  cukraus  plantaciją.  1841-aisiais  metais  kara¬ 
lius,  atsidėkodamas  už  tai,  kad  buvo  išvaduotas  nuo 
poligamijos  nuodėmės,  apdovanojo  paslaugų,  netgi  ap¬ 
sukrų  misionierių  Eizą  Klarką  žeme.  Merė  Klark  gi  bu¬ 
vo  atvykusi  iš  žemyno  ir  nors  jau  turėjo  augalininkys¬ 
tės  patirties,  Klarkų  giminė  į  tai,  kaip  ji  tvarkosi  plan¬ 
tacijoje,  žiūrėjo  su  pavydžia  nuostaba.  Ji  nebuvo  salie- 
tė,  taigi  nors  ir  įgijo  šeimos  dėkingumą,  tačiau  jos  mei¬ 
lės  nelaimėjo. 

Meimė  ir  Kleirė  pasitiko  Klėją  oro  uoste.  Jos  dūmė 
namo  atviru  džipu  pro  tamsius  laukus.  Automobilyje 
garsiai  grojo  radijas.  Trylikametė  Kleirė,  metais  jau¬ 
nesnė  už  Meimę,  sėdėjo  ant  užpakalinės  sėdynės  ir 
rūkė  marihuaną.  Ji  užsikniaubė  ant  Klejos  sėdynės  at¬ 
lošo  ir  apkabino  Klėją  per  kaklą. 

—  Gertrūda  sugrįžo!  —  suriko  ji  Klėjai  į  ausį.  — 
Dabar  dieną  ji  dirba.  Ji  turi  kūdikį,  ir  motina  apsimeta, 
kad  Gertrūda  ir  Bendžis  yra  susituokę! 

Meimė  nusikvatojo. 

—  Motina  paklausė  Gertrūdos,  kokius  žiedus  jie  iš¬ 
sirinko. 

—  O  Gertrūda  nesuprato,  apie  ką  ji  kalba!  —  surė¬ 
kė  Kleirė.  —  Kol  motina  nepasakė:  „Aš  klausiu  apie 
tuos  žiedus,  kurie  nešiojami  ant  pirštų,  o  ne  apie  gė¬ 
les!"  —  Ji  net  sucypė  iš  susižavėjimo. 

Klėja  buvo  sužavėta  jų  savarankiškumo  ir  išdykėliš- 
kumo,  šaltos  tamsos  ir  greičio,  kokiu  jos  dūmė  per  nak¬ 
ties  tamsą.  Mokykloje  Honolulu  ji  turėjo  draugų,  ta- 

čiau  į  Visterijos  rūmus  atsivesdavo  juos  nedažnai.  Dirb¬ 
dama  su  Ema  neturėjo  daug  laiko  žaisti. 

—  Kleirė  dabar  duoda  bučinių  pamokas,  —  pasakė 
Meimė.  —  Tai  jos  vasaros  darbas. 

Klėja  atsisuko  ir  pažvelgė  į  Kleirę. 

Kleirė  linktelėjo  ir  padavė  Klėjai  suktinę.  Žiežirbos 
skriejo  iš  automobilio,  šokčiodamos  už  jų  ant  purvino 
kelio. 

—  Už  pamoką  aš  imu  tris  dolerius.  Du  bučiniai  per 
pamoką.  Prancūziški  bučiniai  kainuoja  daugiau. 

—  Aš  turiu  bučiuoti  tave?  —  paklausė  Klėja  užsi¬ 
traukdama  dūmą. 

Seserys  net  sucypė  iš  juoko. 

—  Ne,  —  pasakė  Meimė,  abiem  rankom  tvirtai  lai¬ 
kydama  vairą  ir  palinkusi  į  priekį,  kad  galėtų  įžiūrėti 
visiškai  neapšviestą  kelią.  —  Ji  turi  asistentą.  Klerė  tik 
prižiūri.  Ji  yra  mokymo  instruktorius. 

—  Pameni  Orvalą?  Orvalą  Nalagą  iš  stovyklos?  — 
paklausė  Klejos  Klerė.  —  Jis  ir  yra  mano  asistentas.  Jis 
moko  nemokamai. 

Jos  juokėsi  visą  kelią  namo,  ir  jų  aukštų,  plonų  bal¬ 
sų  garsas  vilnijo  pro  linguojančius  nendrių  stiebus. 

Jau  pirmąją  naktį  Klėjai  paprašius  Kleirė  surengė 
jai  pamoką. 

Einant  per  sodą  link  seno  banjanmedžio  Meimė  tarė 
Klėjai: 

—  Tik  nepasakok  apie  tai  motinai. 

Klėja  pažvelgė  į  ją.  Kleirė  pasakė  savo  motinai,  kad 
jos  eina  į  biblioteką  pasižiūrėti  skaidrių  su  Naujosios 
Gvinėjos  vaizdais. 

—  Tik  neikite  per  stovyklą,  —  perspėjo  Merė,  skai¬ 
tydama  knygą  apie  rožių  auginimą. 

—  Turiu  omeny,  nesakyk  netgi  to,  kad  tu  iš  viso 
pažįsti  Orvalą.  Motinai  nepatinka,  kad  mes  matomės 
su  vietiniais  berniukais. 

Klėja  pažadėjo  nieko  nesakyti. 

—  Tu  žinai,  kas  yra  bučiavimasis,  tiesa?  Tau  juk  jau 
septyniolika,  —  pasakė  Kleirė,  kai  jos  įsitaisė  aukštai 
medyje  esančiame  tarpušakyje. 

Čia  stipriai  kvepėjo  sakais  ir  syvais.  Jų  aromatas  Klė- 
jai  priminė  ausų  vaško  kvapą.  Vabzdžių  palikti  pėdsa¬ 
kai  ant  lapų  blizgėjo  lyg  išdžiūvęs  vanduo  su  cukrumi. 

—  Žinoma,  —  pasakė  ji  Kleirei. 

—  Manau,  kad  ji  neturėtų  mokėti  pinigų,  —  pasakė 
Meimė  savo  seseriai. 

—  Aš  noriu  užsimokėti,  —  pasakė  Klėja,  ir  Kleirė 
neprieštaravo. 

Pasigirdo  atvažiuojančio  dviračio  garsas  —  ritmiš¬ 
kai  girgždėjo  surūdijusi,  druskos  išėsta  grandinė.  Klėja 
pro  lapus  pažvelgė  žemyn.  Orvalo  viršugalvis  blizgėjo 
—  jo  juodi  plaukai  buvo  sutepti  pomada. 

—  O  kodėl  tavo  motina  prieštarauja?  —  sušnabždė¬ 
jo  ji  Meimei. 

—  Ji  turi  prietarų.  Kaip  ir  visi  čia.  Jie  visi  kažko 
nemėgsta. 

Klėja  žiūrėjo,  kaip  Orvalas  lipa  pas  jas.  Ji  pajuto 
standėjimą  tarp  kojų  ir  įkišo  ten  ranką. 

—  Gali  eiti  pirma,  —  pasiūlė  Klėjai  Kleirė. 

Klėja  pažvelgė  į  ją. 

—  Mes  visos  einame  iš  eilės,  netgi  mokytoja.  Tačiau 
tu  moki  pinigus,  taigi  gali  būti  pirmoji. 

—  Verčiau  eisiu  antra.  O  gal  paskutinė.  Pasižiūrė¬ 
siu,  kaip  tai  daroma,  —  pasakė  Klėja. 

—  Kaip  tai  daroma?  —  paklausė  Klerė  tokiu  tonu, 
lyg  būtų  supratusi,  kad  klydo  dėl  Klejos  kvalifikacijos. 

—  Noriu  pasakyti,  pažiūrėsiu,  kaip  jūs  tai  darote. 
Žinai,  pamokos  juk  būna  skirtingos. 

—  Aš  eisiu  pirma,  —  atsidususi  pasakė  Meimė,  šliauž¬ 
dama  žemyn  nuo  šakos.  —  Sveikas,  Orvalai.  —  Klėja 
išgirdo  jos  balsą  tamsoje. 

Klėja  tolumoje  pamatė  šviesas  namo  verandoje.  Ta¬ 
da  užuodė  jo  plaukų  kvapą. 

—  Sveika,  Meime,  —  išgirdo  jį  sakant.  —  Kaip  lai¬ 
kaisi? 

Meimė  užtruko  apie  dešimt  minučių,  vėliau  nusileido 
Kleirė,  užtrukusi  ilgėliau  ir  dariusi  tai  kiek  gyviau,  kaip 
Klėja  galėjo  spręsti  iš  šakų  lingavimo,  o  paskui  Orvalas 
ir  pats  užlipo  ant  šakos,  kur  tamsoje  sėdėjo  viena  Klėja, 
ir  kabėdamas  ant  galūnių  lyg  beždžionė  pasakė: 

—  Aš  šiek  tiek  pavargęs. 

Klėja  pamanė,  kad  pamokos  nebebus.  Ji  buvo  taip 
nusivylusi,  kad  net  pajuto,  kaip  akys  pritvinko  ašarų. 

—  Gerai,  —  pasakė  ji. 

Ji  pamatė  didelį  žalią  driežą,  tupintį  ant  šakos  po  ja. 
Nejudantis,  nemirksintis  padaras  atrodė  tarsi  būtų  ap¬ 
siūtas  ryškiai  žaliu  apdaru,  o  už  jo  nugaros  styrotų  ne¬ 
tvarkingai  sudaigstyta  ir  užmazgyta  siūlė. 

Orvalas  apžergė  šaką  ir  įsitaisė  šalia  jos.  Ji  svarstė, 
ar  taip  sėdėti  nėra  skausminga,  ar  jam  neskauda  sėkli¬ 
džių  arba  penio.  „Neturėtų  skaudėti,  —  pamanė  ji,  — 
antraip  jis  nesėdėtų". 

—  Kas  gerai?  —  šypsodamasis  paklausė  jis.  Jo  oda 
buvo  tamsi. 

—  Gerai,  tu  gali  nieko  nedaryti,  jei  esi  pavargęs. 

Jis  ištiesė  ranką  ir  palietė  jos  krūtinę. 

Klejos  speneliai  ėmė  kietėti  ir  jai  buvo  nesmagu, 
kad  jis  tai  žino,  lyg  susijaudinusi  staiga  būtų  tapusi 
pažeidžiama. 

—  Kur  mano  pusseserė? 

—  Ji  nuėjo. 

-  Kur? 

Jis  gūžtelėjo  pečiais. 

—  Sakė,  kad  greitai  grįš.  Po  to. 

—  Po  ko? 

—  Po  pamokos. 

Pagauta  vilties  ir  geismo  ji  buvo  paklusni. 

—  Atsistok,  —  paliepė  jis. 

Ji  atsargiai  žengė  išilgai  šakos  ir  atsistojo  ten,  kur 
jis  liepė  —  ant  banjano  išsišakojimo.  Jis  atrėmė  ją  į 
medį.  Tankios  palinkusios  lapuotos  šakos  apglobė 
juos. 

Jis  paėmė  jos  ranką,  prispaudė  prie  savo  džinsų,  ir  ji 
pajuto  ten  kietėjimą. 

Jis  atsistojo  ant  šakos,  atsegė  jai  šortus,  o  jo  ranka 
liko  tarp  jų  kūnų,  prispausta  prie  Klejos.  Jis  aplaižė 
savo  pirštus  ir  įkišo  jai  į  makštį. 

Klėja  stebėjo  jį.  Ji  žinojo,  kad  jei  užsimerks,  jai  ims 
suktis  galva  ir  ji  nukris  nuo  medžio.  Jo  akys  buvo  už¬ 
merktos,  kampučiai  elegantiškai  pakelti,  vokai  blyškesni 
nei  veidas,  blakstienos  plonytės  ir  nelygios,  lyg  sušu¬ 
kuotos.  Ji  tingiai  suabejojo,  ar  tik  ne  didesnė  patirtis 
leidžia  jam  užmerkti  akis.  Ji  pasijuto  atskirta  nuo  savo 
kūno,  lyg  ir  berniuką,  ir  save  ant  medžio  šakos  būtų 
stebėjusi  iš  šalies. 

Jis  įsikniaubė  veidu  į  jos  kaklą  ir  nepasiduodamas 
šnopavo,  o  jos  kūnas  ištino,  išsiplėtė,  suglebo.  Iš  pra¬ 
džių  manė,  kad  jis  tikriausiai  kažko  ieško  jos  viduje, 
pats  nežinodamas  ko,  nesuvokdamas,  kad  sukelia  jai 
skausmą,  nesirūpindamas,  ar  ji  prieštarauja,  ar  ne,  ta¬ 
čiau  kai  jos  nuostabai  atrado  ko  ieškojęs  —  Klėja  nu¬ 
stebusi  suprato,  jog  jis  visą  laiką  žinojo,  ko  ieško,  dar 

daugiau,  ji  irgi  tai  žinojo  —  ji  pasidavė  jo  rankai,  susi¬ 
liejo  su  jo  ranka,  o  jis  irgi  pasidavė. 

Netrukus  po  to,  kai  Klėja  sugrįžo  iš  Vaimėjos,  per 
audrą  įgriuvo  šiferinis  stogas  ketvirtame  aukšte  ir  su¬ 
laužė  kelis  baldus,  kurie  buvo  sukrauti  mansardoje,  bal¬ 
dus,  apie  kuriuos  Ema,  savo  nuostabai,  buvo  visai  pa¬ 
miršusi.  Nuo  drėgmės,  termitų  ir  laiko  namas  visai  su- 
triušo,  ir  Lesterio  pusbrolis,  kuris  buvo  senų  namų  grio¬ 
vimo  kompanijos  savininkas,  patarė  Emai  kuo  greičiau 
išsikelti  iš  namo.  Ji  pasakė  jam,  kad  vertina  jo  rūpestį, 
tačiau  tikisi  čia  dar  pagyventi.  Jis  papurtė  galvą  reikš¬ 
damas  nepritarimą  ir  neįteikęs  sąskaitos  išėjo. 

Reti  Visterijos  rūmų  sodai,  1871-aisiais  pasodinti  Kle¬ 
jos  prosenelei,  princesei  Rūtai,  audrą  atlaikė  nė  kiek 
ne  geriau.  Tie  medžiai,  kurie  nebuvo  nunykę  dėl  švie¬ 
sos  trūkumo,  galiausiai  irgi  pasidavė  —  ne  tamsai,  o 
drėgmei. 

Miesto  taryba  —  sudaryta  iš  narių,  kurių  pavardžių 
Ema  niekuomet  negirdėjo,  daugiausia  japonų  —  grei¬ 
tai  nubalsavo  už  tai,  kad  namas  būtų  nugriautas.  Jie 
numatė  atiduoti  žemę  miesto  parkui. 

Laikraščiai,  vieno  iš  jų  savininkė  buvo  Emos  teta, 
pakėlė  triukšmą,  ir  galutinis  balsavimas  dėl  žemės  bu¬ 
vo  atidėtas  ateičiai.  Arba  atidėtas  visam  laikui,  kaip 
sakė  Klėja.  Buvo  sulaukta  daug  pasiūlymų  iš  statybi¬ 
nių  kompanijų,  tačiau  Ema  atsisakė  parduoti  namą.  Laik¬ 
raščiuose  buvo  rašomi  redakciniai  straipsniai  bei  spaus¬ 
dinami  skaitytojų  laiškai,  tačiau  Ema  jų  neskaitydavo, 
netgi  tų,  kurių  autoriai  gynė  tai,  ką  jos  kritikai  vadino 
haole  imperializmu. 

Klėja  susapnavo,  kad  namas  iš  jų  buvo  atimtas  to¬ 
dėl,  kad  ji  vieną  mėnesį,  praleistą  Vaimėjoje,  buvo  pa- 

likusi  Emą.  Ji  niekam  nepapasakojo  savo  sapno  ir  slap¬ 
ta  sielojosi,  kad  kažkokiu  būdu  dėl  jos  kaltės  miršta 
paparčiai,  kurie  augo  po  veranda. 

Lesteris  jai  nė  kiek  nepadėjo.  Ankstesnis  jo  niūru¬ 
mas  virto  karingumu.  Atrodė,  kad  jis  stengiasi  apkar¬ 
tinti  Klėjai  gyvenimą  ir  nubausti  ją. 

—  Aš  niekur  tavęs  nesivešiu,  —  sakė  jis.  —  Aš  nie¬ 
ko  tau  nepaliksiu. 

—  Gerai,  —  sakė  ji.  —  Aš  nieko  ir  nenoriu. 

—  Gerai.  Tu  manei,  kad  gausi  pono  Redmondo  laikro¬ 
dį,  tačiau  aš  jį  paslėpiau.  Tik  ponas  Redmondas  žino  kur. 

Klėja,  išauklėta  taip  tvirtai  praeityje  įleidusių  šaknis 
žmonių,  kad  galima  buvo  sakyti,  jog  ji  išauklėta  dva¬ 
sių,  neprieštaravo  jam.  Jis  vargindavo  ją,  tačiau  ji  nie¬ 
ko  nesakydavo.  Ji  mylėjo  jį. 

—  Jai  nėra  ko  kaltinti,  išskyrus  save,  —  irzliai  tars¬ 
telėjo  Lesteris,  vaikščiodamas  pirmyn  ir  atgal  po  ve¬ 
randą,  jis  iš  įpročio,  nežiūrėdamas  apeidavo  skyles  trūks¬ 
tamų  lentų  vietose. 

—  Kaltinti?  —  paklausė  Klėja,  sėdėdama  ant  veran¬ 
dos  laiptelių. 

—  Aš  jai  sakiau.  Ji  jau  seniausiai  turėjo  išvažiuoti. 
Seniausiai.  Mes  visi  turėjome  išvažiuoti.  —  Jis  stabte¬ 
lėjo  ir  tūžmingai  sužvairavo  į  Klėją.  —  O  tu?  Tu  čia  ką 
darai? 

—  Nežinau,  —  pasakė  ji,  bandydama  nuraminti  Les- 
terį.  —  Turbūt  tą  patį,  ką  ir  jūs. 

—  Tu  atrodai  smarkiai  pasikeitusi,  mergužėle,  — 
tarė  jis  stovėdamas  taip  arti,  kad  ji  užuodė  tabako,  sklin¬ 
dančio  iš  jo  burnos,  ir  singapūriško  kremo,  kuriuo  jis 
tepdavosi  vis  dar  juodus  savo  plaukus,  kvapą.  —  Atro¬ 
do,  lyg  tau  būtų  kažkas  atsitikę. 

—  Aš  visada  tokia. 

—  Dabar  tu  išvažiuosi?  Važiuosi  į  žemyną  mokytis? 

Ji  papurtė  galvą. 

—  Tu  esi  kvaila  mergiotė. 

—  Aš  pasiliksiu  su  Ema. 

—  Manai,  kad  aš  to  nežinau?  —  suriko  jis. 

—  Kodėl  taip  tūžtate  ant  manęs,  Lesteri? 

Jis  pažvelgė  į  rudus  apgamus,  dėl  kurių  jo  rankos 
buvo  panašios  į  tigrines  lelijas. 

—  Aš  atiduosiu  tau  Koulmano  Hokinso  plokštelę, 
—  pasakė  jis.  —  Ir  Makojaus  Tainerio.  —  Jis  pažvelgė 
į  viršų.  —  Galbūt  ir  Koltreino. 

Lesteris  nusviedė  per  turėklus  cigarą,  ir  Klėja  pama¬ 
tė  jį  verkiant. 

—  Važiuok  su  mumis,  —  pasakė  jam  Klėja. 

Jis  numojo  ranka,  nuėjo  į  vidų  ir  dingo  tamsiame 
name. 

Praėjus  keletui  dienų  po  to,  kai  Lesteris  išvyko  gy¬ 
venti  pas  savo  vaikaitę  į  Maui,  Ema  ir  Klėja  persikėlė 
pas  Klejos  senelę  Meibelę  Klark,  kuri  gyveno  šiaurinėje 
Oahu  salos  pakrantėje,  plantacijos  name,  vadinamame 
Hale  Moku.  Klejos  nuostabai,  Ema  iš  savo  kambarių 
pasiėmė  tik  keletą  asmeninių  baldų  ir  papuošimų,  o  ki¬ 
tus  supakuotus  ir  sukrautus  daiktus  paliko  miesto  san¬ 
dėliuose.  Klėja  pasiėmė  visus  savo  daiktus  —  knygas, 
vaikiškus  suvenyrus,  drabužius,  niekučius  —  ir  papartį 
iš  Kauai,  lavai  rūšies  papartį,  kurį  rankomis  buvo  atsine¬ 
šusi  iš  Kokee  kalnų  ir  pasodinusi  po  verandos  laiptais. 

Meibelė  Klark  nebepriėmė  svečių  po  tos  dienos,  kai 
nuskendo  jos  antrasis  vyras.  Išskyrus  tas  retai  pasitai¬ 
kančias  valandas,  kai  jos  galėdavo  pabėgti  nuo  pikto 
Meibelės  budrumo  ir  išsmukdavo  į  miestą  paflirtuoti 

su  kaubojais,  jos  jaunos  dukterys  Kitė  ir  Ema  užaugo 
su  moterimis.  Jų  brolis  Makalis  buvo  mokykloje.  Dirbti 
Hale  Moku  panelė  Meibelė  priimdavo  tik  japones  ir 
metų  metus  tos  moterys  klaidžiodavo  po  kambarius, 
kuriuose  naktimis  svajodavo,  o  ilgomis  karštomis  die¬ 
nomis  simuliuodavo.  Tuo  metu,  kai  Kitė  ir  Ema  buvo 
pasiųstos  mokytis  į  mokyklą  su  bendrabučiu  Didžiojo¬ 
je  Saloje,  gyvos  buvo  likusios  tik  keletas  tarnaičių.  Kai 
Meibelė  nenoriai  paprašė  buvusio  telefonų  kompani¬ 
jos  tarnautojo  padaryti  ilgai  atidėliotą  remontą,  jis  dėl 
to  tapo  įžymus  ir  vėliau  buvo  vadinamas  Hale  Moku 
Žmogumi. 

Kartais  ten  užklysdavo  turistai,  kuriuos  turbūt  traukė 
raudoni  huapala  rūšies  vijokliai,  havajiečių  laikomi  ne¬ 
šančiais  nesėkmę,  vijokliai,  uždengiantys  lygius  pilkus 
medžių  kamienus.  įsibrovėliai  nustebdavo  netikėtai  ap¬ 
tikę  tokiomis  įkapėmis  apgaubtą,  tarytum  užkerėtą  na¬ 
mą.  Karnizai  ir  baliustrados  buvo  taip  tankiai  apžėlę 
jazminais  ir  kiniškais  sausmedžiais,  kad  net  pats  namas 
atrodė  nupintas  iš  gėlių.  Paskui  pažeidėjai  dar  kartą 
apstulbdavo  pamatę  senas  ir  šlubas,  kimono  ir  tabis 
vilkinčias  japones,  kurios  šlubčiodavo  po  verandą  ir 
keikdavo  juos,  lyg  įsibrovėliai  būtų  buvę  korėjiečiai. 

Namas  buvo  prigrūstas  trijų  kolekcionierių  kartų  su¬ 
rinktų  lobių  ir  šiukšlių  —  tačiau  tai  buvo  ne  mokslinin¬ 
kų  ar  antikvarų,  o  paprastų  žmonių,  kurie  tiesiog  nega¬ 
lėjo  nieko  išmesti,  nuosavybė:  vatinės  antklodės,  him¬ 
nų  rinkiniai,  besvorės  pelėdų  kaukolės,  žemėlapiai  iš 
kiautų  ir  rotango  palmių,  ilgmoliūgių  pynės,  Venecijos 
stiklo  šukės,  koa  medžio  lovų  stulpai,  makaloa 
plaušiniai,  paveikslai,  nutapyti  ant  aksomo,  juodos  ki¬ 
niškos  arbatos  indeliai,  kabliukai,  padaryti  iš  žuvų  žan¬ 
dikaulio,  apsiaustai,  kepurės,  šalmai,  ukiyoe,  dešimtojo 

amžiaus  vestuviniai  kimono,  lakuotos  dėžutės,  tailan- 
dietiško  šilko  ritiniai,  surūdiję  kardai,  arbatos  tinkleliai 
iš  sraigių  kiautų,  opiumo  pypkės,  Budos  statulėlės,  už¬ 
nuodytos  strėlės,  dėmėtos  atlasinės  pokylių  suknelės, 
jūros  tinklai,  reti  tifaifai  iš  Taičio,  dūmtraukių  dang¬ 
čiai,  burės  iš  lau  hala,  mediniai  polo  plaktukai,  viena 
nene  (nykstančios  rūšies  Havajų  salose)  žąsies  iškamša 
ir  visos  karalienės  Liuliuokalani  dvaro  proklamacijos, 
kurios  buvo  parašytos  nuo  1891-ųjų  iki  skaudaus  jos 
atsisakymo  nuo  valdžios  dienos. 

Klejos  haole  prosenelis  buvo  paskutiniosios  Havajų 
karalienės  adjutantas.  Jos  havajietis  prosenelis  buvo  pas¬ 
kutinio  šventosios  Kauai  salos  valdovės  sūnus.  Klėja 
priklausė  šeimai,  kurios  gerovė  kilo  iš  žemės  nuosavy¬ 
bės.  Kartu  su  nuosavybe  ji  įgijo  privilegijas,  tačiau  taip 
pat  prisiėmė  ir  atsakomybę.  Jos  šeima  didžiavosi  savo 
kilnumu.  Mažame  Kaikėjos  miestelyje  nedaug  tebuvo 
vietų,  kurios  nebūtų  pavadintos  jos  senelės  vardu:  čia 
buvo  pradinė  Klark  mokykla,  Klark  biblioteka,  Klark 
plaukimo  baseinas,  Klark  klinika. 

Vaikystėje,  kai  dar  nebuvo  išvykusi  jos  motina  Kitė, 
Klėja  kartais  išsmukdavo  iš  Hale  Moku  į  mažą  darbi¬ 
ninkų  stovyklą,  kuri  buvo  plantacijos  dalis,  ir  nakvoda¬ 
vo  kartu  su  tarnaitėmis.  Vos  pradėjus  aušti  žvejai  pasi¬ 
imdavo  ją  žvejoti  tunų  naujiems  viešbučiams.  Praeida¬ 
vo  dienos,  kol  Kitė,  kuri  žiemą  gyvendavo  Hale  Moku 
sodo  namelyje,  pagaliau  susigriebdavo,  jog  jau  ilgą  lai¬ 
ką  nėra  mačiusi  Klejos.  O  susigriebdavo  tik  tada,  kai 
jai  prireikdavo  kokios  nors  Klejos  pagalbos;  pavyzdžiui, 
apsivilkti  laisvą  suknelę  ir  batus,  jei  arbatėlei  turėdavo 
atvykti  teta  Klėjomė,  kurios  garbei  buvo  pavadinta  Klėja. 
Kitė  baiminosi,  kad  teta  nenutartų  palikti  savo  juodųjų 
Taičio  perlų  dukterėčiai  San  Diege  ir  visaip  stengdavo- 

si  jai  įtikti.  Todėl,  Kitės  manymu,  buvo  svarbu,  kad 
šalia  jos  bent  jau  kelias  minutes  būtų  jos  dukra,  netgi 
jei  Klėja  nejučiomis  krūpčiodavo,  kai  motina  paglosty¬ 
davo  ją  savo  nervingais  minkštais  pirštais. 

Isteriškos  tarnaitės  būdavo  pasiunčiamos  ieškoti  Kle¬ 
jos,  kad  parvestų  ją  dar  likus  laiko  išsimaudyti  ir  apsi¬ 
rengti  iki  tol,  kai  tetos  automobilis  lėtai  privažiuos  užžė¬ 
lusiu  žole  keliu.  Prieš  daugelį  metų  Klėjomė  pažadėjo 
tuos  perlus  palikti  Kitei,  o  paskui,  kai  tik  Kitė  ją  užrūs¬ 
tindavo,  atimdavo  iš  jos  paveldėjimo  teisę.  Nors  Klėjo¬ 
mė  be  jų  niekada  niekur  neidavo,  ji  jų  nenešiodavo. 
Perlai  buvo  didžiuliai,  ir  ji  manė,  jog  jie  šiek  tiek  vulga¬ 
rūs.  Ji  vežiodavosi  juos  savo  rankinuke.  Paskutinį  kartą 
ji  buvo  atėmusi  iš  Kitės  teisę  paveldėti  perlus,  kai  ši 
ištekėjo  už  Džono  Lainoto.  Nors  Kitė  tvirtino,  jog  lauk¬ 
dama  skyrybų  su  Lainotu  ji  daugelį  mėnesių  pragyveno 
Hale  Moku  baimindamasi  dėl  savo  reputacijos,  Ema  pa¬ 
prastai  sakydavo,  kad  iš  tiesų  ji  tai  darė  dėl  perlų. 

Kitė  nesuprasdavo,  kad  senė  nepastebi,  ar  jos  ben¬ 
dravardė  Klėja  yra  šalia,  ar  ne,  taip  giliai  ji  buvo  nu¬ 
grimzdusi  į  svajas.  Seniai  seniai  ji  leisdavosi  į  jūrą  su 
savo  žveju  —  ne  su  erzinančiu  storžieviu  filipiniečiu, 
kuris  mokė  Klėją  semti  vandenį  iš  valties  surūdijusia 
skardine  nuo  kavos,  bet  su  puošniu  havaj iečių.  Panelei 
Klėjomei  buvo  sunku  susitaikyti  su  tuo,  kad  seni  laikai 
negrįžtamai  praėjo.  Žavėdamasi  praeitimi  ji  vis  dėlto 
turėjo  pakankamai  nuovokos,  kad  suprastų,  jog  pasau¬ 
lis  pasikeitė  ne  jos  naudai. 

Galų  gale  Kitė  gavo  tuos  perlus,  tačiau  Klėja  nepri¬ 
siminė  jų.  Vargu  ar  galėjo  būti  taip,  kad  Klėja  niekuo¬ 
met  nebūtų  mačiusi  tų  didelių  kaip  Briuselio  kopūstai 
perlų.  Ji  buvo  išmokusi  išmesti  tam  tikrus  dalykus  iš 
atminties,  dalykus,  kurie  iš  pirmo  žvilgsnio  neatrodė 

verti  tokios  tremties.  Dėl  to  buvo  kaltas  ne  smalsumo 
trūkumas  ar  nenoras  žinoti,  o  tam  tikras  neišvengiamas 
abejingumas.  Ji  gyveno  pasinėrusi  į  apmąstymus  —  ne 
į  mintis,  ne  į  prisiminimus.  Po  daugelio  metų,  kai  Ema 
šiek  tiek  pavydžiai  prakalbo  apie  perlus,  Klėja  su  nuo¬ 
staba  galėjo  pasakyti,  kad  neprisimena  jų. 

Kadangi  Meibelė  Klark  nesidomėjo  tais  dalykais,  ku¬ 
rie  domino  Emą,  ši  nekankindavo  savo  motinos  ištrau¬ 
komis  iš  „Rezidencijos  Sendvičo  salose  žurnalo".  Klėja 
skaitydavo  Deivido  Malo  „Havajų  senovė",  parašytą  ha- 
vajiečių  kalba,  kurią  ji  vis  bandydavo  išmokti,  arba  mo¬ 
nografiją  apie  šimtą  keturiasdešimt  išlikusių  havajietiš- 
kų  skulptūrų,  iš  kurių  devynias  turėjo  jos  šeima,  o  dvi 
iš  pastarųjų  stovėjo  ant  jos  aklos  senelės  pietų  stalo. 

Meibelė  dažniausiai  deklamuodavo  japonų  poeziją 
iš  rinkinio  „Manjošu",  ypač  Izumį  Šikibu,  kurį  iš  visų 
poetų  mėgo  labiausiai.  Izumio  poeziją  ji  pradėjo  skai¬ 
tyti  sulaukusi  vidutinio  amžiaus. 

—  Klėja,  —  sakydavo  ji,  —  viskuo  kaltas  yra  Izumis 
Šikibu,  —  ir  Klėja  sutikdavo. 

Ema  ir  Klėja  kalbėdavo  taip,  lyg  senė  nebūtų  buvusi 
akla  ir  vis  dar  būtų  galėjusi  protauti.  Tai  jokiu  būdu 
netrukdydavo  pokalbiui.  Netgi  sunkiausiomis  dieno¬ 
mis  Meibelė  suprasdavo,  ką  jos  kalba.  Mažame  Kaikė- 
jos  miestelyje  buvo  žmonių,  kurie  ilgus  metus  nenorė¬ 
jo  patikėti,  kad  Meibelė  yra  akla  ar  išprotėjusi.  Ji  buvo 
prikaustyta  prie  krėslo.  Jos  kojos  buvo  ištinusios  ir  sto¬ 
ros  kaip  palmių  stiebai,  o  rankos  buvo  panašios  į  im¬ 
biero  šaknis. 

Kai  Meibelės  regėjimas  pradėjo  silpti,  sode  ji  pasi¬ 
statė  paviljoną  mėnuliui  stebėti.  Jis  buvo  nukopijuotas 
nuo  Hirošigos  graviūrų  atspaudų  iš  „Šimto  Edo  vaiz- 

dų"  ir  architektas  iš  Japonijos,  kol  paviljonas  buvo  pa¬ 
statytas  taip,  kad  patiktų  jam  ir  Meibelei,  visus  metus 
gyveno  svečių  namelyje,  tame  pačiame,  kur  paprastai 
gyvendavo  ir  Klėja.  Meibelė  japonišku  stiliumi  kurda¬ 
vo  eiles,  vartodama  vaka  ir  haiku  rimus.  Šios  eilės  bu¬ 
vo  išspausdintos  mažoje,  tačiau  gražioje  Havajų  uni¬ 
versiteto  leidyklos  išleistoje  knygelėje.  Ji  turėjo  talen¬ 
tą.  Klėja  neturėjo  didelio  talento,  ypač  kurti  trisdešimt 
vieno  skiemens  poemoms  apie  rasą  ant  slyvų  žiedų.  Ji 
bandė,  norėdama  padaryti  malonumą  Meibelei,  tačiau 
netgi  pati  Klėja  žinojo,  jog  tos  poemos  nėra  labai  ge¬ 
ros.  Pernelyg  jausmingos. 

Meibelė  papuošė  Hale  Moku  biblioteką  panašiai 
kaip  tradicinio  japonų  būsto  kambarį.  Ten  buvo  tansu 
spintelės,  kuriose  buvo  slepiamos  lipnios  juostos,  elek¬ 
tros  prietaisai  ir  telefonai  —  visi  dvidešimtojo  amžiaus 
totemai,  kurie  būtų  sugadinę  iliuziją,  kad  jos  sėdi  Hiei 
kalno  papėdėje,  netoli  senosios  Japonijos  sostinės  Na- 
ros.  Tai  buvo  labai  nepraktiška  —  tas  kambarys  buvo 
labiausiai  pašėlusių  Meibelės  fantazijų  išraiška.  Kas¬ 
kart  vienai  iš  jų  prireikus  ką  nors  įvynioti,  surasti  vo¬ 
ką  ar  rašomojo  popieriaus,  jos  turėdavo  viską  išimti  iš 
tansu  ir,  kadangi  ten,  žinoma,  nebuvo  jokių  tinkamo 
aukščio  stalų,  sudėti  viską  ant  tatamių,  kol  pagaliau 
surasdavo  virvutę  ar  tušinuką.  Tai  buvo  perspėjimas 
Klėjai,  kad  pernelyg  didelis  susidomėjimas  praeitimi, 
kad  ir  grynai  estetinis,  reikalauja  kantrybės  ir  pasiry¬ 
žimo,  netgi  įkarščio. 

Meibelės  prosenelis  buvo  vadės  sūnus,  taigi  ji  nega¬ 
lėjo  neigti  savo  havajietiškos  kilmės.  Nors  Meibelė  ži¬ 
nojo  daugelį  paslapčių  —  kaip  rasti  apeape  vaistažolę, 
augančią  vien  tik  drėgnose  rytų  Maui  salos  kalnų  iš¬ 
graužose  arba  kaip  išvirti  meilės  gėrimą,  gaminamą  iš 

raudonųjų  nendrių  stiebų  galiukų  —  ji  apsimesdavo, 
kad  pamiršo  visus  tuos  dalykus.  Jei  Ema  paklausdavo: 

—  Kokią  maldą  kalbėdavo  kapu  vadas,  kai  norėda¬ 
vo  atsikratyti  pasibaisėtino  išskirtinumo  ir  susilieti  su 
savo  žmonėmis? 

Meibelė  miglotai  atsakydavo: 

—  Kokios  kapu?  Su  kokiais  žmonėmis? 

Ema  tikėjosi,  kad  jos  motina  duos  jai  tą  dovaną  — 
savo  ir  jos  prosenelių  istoriją  —  taip  pat,  kaip  tikėjosi, 
kad  Klėja  ją  priims.  Ji  tikėjosi  didesnės  tiesos  ar  grei¬ 
čiau  —  suprasdama,  jog  yra  daugybė  tiesos  laipsnių 
—  didesnio  žinių  tikslumo.  Meibelė  buvo  viena  iš  ne¬ 
daugelio  žmonių,  kurie  galėjo  kalbėti  nieko  nepasa¬ 
kydami.  Ji  žinojo,  kad  Ema  praleido  savo  gyvenimą 
rinkdama  ir  užrašinėdama,  iš  pradžių  į  didelį  sąsiuvi¬ 
nį,  o  paskui  į  garso  juostą,  savo  tautos  išmintį,  tačiau 
jai  nepadėdavo. 

—  Jai  nerūpi,  —  sakydavo  Ema. 

Ir  Meibelei  iš  tiesų  nerūpėjo.  Nors  ji  ir  suprato,  ko¬ 
dėl  Meibelė  taip  atkakliai  neigia  praeitį,  ir  netgi  užjau¬ 
tė  ją,  Ema,  priešingai  nei  jos  motina,  pasirinko  žinoji¬ 
mą,  o  ne  kerštą. 

Meibelė  saugojo  vadės  giesmių  paslaptį,  tokiu  būdu 
norėdama  atsižadėti  savo  rango  ir  kraujo.  Kai  jai  suka¬ 
ko  keturiasdešimt  metų,  ji,  ištekėjusi  moteris,  įsimylėjo 
pasiturintį  orchidėjų  augintoją  vardu  Širas  Kageširas, 
su  kuriuo  vieną  dieną  susipažino  Hilo  turguje  pirkda¬ 
ma  šaknų  kelmelius.  Jie  vėl  susitiko  po  daugelio  mė¬ 
nesių,  nužydėjus  daugeliui  orchidėjų,  ir  galų  gale,  pa¬ 
kvaišę  iš  meilės,  nutarė  slapta,  atskirai  vykti  į  Kioto, 
kad  galėtų  ten  susitikti  ir  pirmą  kartą  permiegoti.  Nors 
jis  buvo  našlys,  o  Meibelė  dėl  jo  būtų  palikusi  savo 
vyrą,  Malė  Hoku  ir  netgi  vaikus,  galiausiai  jai  nebuvo 

leista  palikti  savo  praeities.  Jie  —  jos  vyras,  motina,  jos 
advokatas  bei  bankininkas,  jos  pusseserės  bei  tetos,  jos 
tarnaitės  bei  sodininkai,  netgi  senas  namas  —  visi,  iš¬ 
skyrus  jos  vyriausiąją  dukrą  Emą,  kuri  maldavo  ją  va¬ 
žiuoti  pas  poną  Kageširą,  padarė  viską,  kad  išskirtų 
juos.  Meibelė  neturėjo  jėgų  atsilaikyti  visų  jų  spaudi¬ 
mui.  Ji  neišvažiavo  į  Kioto  ir  niekuomet  jiems  už  tai 
neatleido.  Ji  neatleido  netgi  Emai,  ypač  Emai,  kuri  bu¬ 
vo  tokia  kilni. 

Jos  šeima  elgėsi  su  ja,  suaugusia  moterimi,  taip,  lyg 
nieko  nebūtų  atsitikę.  Jie  netgi  nedavė  jai  pasmerkimo 
nuodų.  Atsilygindama  Meibelė  pernakt  pamiršo,  kaip 
reikia  šokti  hula,  kaip  reikia  purtyti  haku  žiedų  girlian¬ 
das  ant  kaklo  ir  vaiko  gimimo  garbei  giedamos  gies¬ 
mės  žodžius.  Ji  ėmė  domėtis  lakuotais  japoniškais  dir¬ 
biniais.  Studijavo  budizmą,  mokėsi  kaligrafijos  meno. 
Kai  vienos  vasaros  vakarą  Poliheilo  miestelyje  nusken¬ 
do  jos  vyras,  ji  nepuolė  tiesiai  į  dulkėtą  kelią,  vedantį 
link  pono  Kageširo  orchidėjų  fermos,  o  tik  dar  labiau 
užsisklendė  Hale  Moku,  lyg  jos  atsisakymas  pareikšti 
teises  į  pavėluotą  laimę  būtų  bausmė  tiems,  kurie  tą 
laimę  atėmė  iš  jos  pirmą  kartą. 

Kiekvieną  pirmadienio  rytą,  kai  visi  namuose  dar 
miegodavo,  ponas  Kageširas,  kol  dar  buvo  gyvas,  at¬ 
siųsdavo  prie  Hale  Moku  virtuvės  durų  karučius,  pil¬ 
nus  orchidėjų  ir  vaisių;  vaisių,  kuriuos  Ema,  maldavusi 
savo  motinos  dėl  meilės  atsisakyti  visko,  per  pusryčius 
tik  paimdavo  į  rankas  —  tokie  kartūs  jie  jai  atrodė. 
Ema  pasakojo  Klėjai,  kad  Meibelė  visuomet  valgydavo 
tuos  vaisius  taip  godžiai,  tarytum  tai  būtų  buvusi  jos 
pareiga,  tarsi  ji  būtų  iškeitusi  patį  poną  Kageširą  į  tuos 
saldžius  vaisius  bei  retas  Madagaskaro  orchidėjas.  Gal¬ 
būt  taip  ir  buvo.  Havajiečių  kalba  Hale  Moku  reiškia 

Salos  rūmus.  Tačiau  žodis  moku  taip  pat  gali  reikšti  ir 
„atplėšti"  arba  „perpjauti".  Skilti  į  du. 

—  Man  galas!  —  sucypė  Meibelė. 

Klėja  pakėlė  galvą  ir  pažvelgė  į  savo  senelę.  Ji  nusi¬ 
stebėjo,  jau  nebe  pirmą  kartą,  kad  Meibelė  valgydama 
sukelia  tokį  didelį  triukšmą  —  taip  garsiai  čepsi  ir  gur¬ 
kia,  o  saldžią  portugališką  duoną  plėšia  dantimis  įnir¬ 
tingai  lyg  mirtinoje  kovoje.  Mat  Meibelės  aklumas  kaž¬ 
kokiu  būdu  pakenkė  ir  jos  klausai.  Klėja  žinojo,  jog 
paprastai  būna  priešingai.  Nė  vienas  žmogus,  neprara¬ 
dęs  klausos  dovanos,  negalėtų  valgyti  taip  triukšmin¬ 
gai  kaip  Meibelė.  Vaikiškai  susižavėjusi  ji  apsimetė,  o 
galbūt  ir  neapsimetė,  kad  ryžių  traškučiai  kalbasi  su  ja. 

—  Jie  šaukia:  „Oi,  oi,  oi,  kaip  skauda!  Aš  krentu 
nuo  krioklio!  Aaaaaa!" 

Kai  paskutinis  duonos  trupinėlis  Meibelės  gerklėje 
nuo  Akakos  krioklio  nukrito  į  jos  pilvo  duburį,  jos  šauks¬ 
mas  virto  pasibaisėjimo  kupinu  šnabždesiu. 

—  Kaip  manai,  ar  žodį  „škuna"  geriau  versti  kaip 
lua  ar  kaip  kūnai  —  vieną  rytą  per  pusryčius  Ema 
paklausė  Klejos.  Ji  vertė  į  havajiečių  kalbą  Marko  Tve¬ 
no  „Laiškus  iš  Pietinių  jūrų". 

Klėja  tariamai  suirzusi  pavartė  akimis  ir  bumbtelėjo 
galvą  ant  stalo. 

—  Kokia  nauda  iš  tos  nerašytinės  tradicijos,  Ema, 
jei  remiantis  ja  netgi  negalima  pasakyti,  iš  kur  mes 
atėjome?  Niekas  nežino,  iš  kur  atėjo  pirmieji  havajie- 
čiai  —  netgi  jie  patys  nežinojo! 

—  Havajiečiai  atvyko  iš  Markizų  salų,  —  ramiai  tarė 
Ema. 

Klėja  paėmė  rytinį  laikraštį.  Ji  nenorėjo  galvoti  apie 
Marko  Tveno  laiškus.  Paskutiniu  metu  ji  jautėsi  pavar- 

gusi  nuo  darbo  —  jos  ir  Emos  darbo.  Jos  nuovargis 
buvo  ne  fizinis,  o  moralinis.  Pirmą  kartą  ji  suabejojo 
savo  pastangų  tikslingumu. 

Kai  Klėja  atsivertė  puslapį,  kurį  Ema  vadindavo  vi¬ 
suomenės  puslapiu,  ši  žvilgtelėjo  per  jos  petį. 

—  Kadaise  aš  pažinojau  visus  šiuos  žmones,  —  pa¬ 
sakė  Ema.  —  Daugelis  iš  jų  yra  mūsų  giminės. 

Kadaise  Klėja  irgi  pažinojo  visus  tuos  žmones.  Ka¬ 
daise  Makapuu  pakrantėje  nebuvo  nė  vieno  žmogaus, 
kurio  Klėja  nebūtų  pažinojusi.  Tačiau,  kai  ji  dabar  nu¬ 
eidavo  į  paplūdimį  ar  sugrįždavo  į  Nuuanu  slėnį  rinkti 
imbiero,  sutikdavo  ten  japonus,  kinus  ir  filipiniečius, 
čiuožinėjančius  nuo  purvo  šlaitų  į  Kvailio  Džindžerio 
tvenkinį,  ir  išblyškusias  sansei  merginas  su  dryžuotais 
maudymosi  kostiumėliais  smėlėtame  paplūdimyje.  Mer¬ 
ginos  vis  dar  buvo  tikros  japonės  tvarkingai  į  uodegėlę 
surištais  plaukais,  su  krepšiais,  pasiūtais  iš  sietelio  nuo 
saulės  ir  lūpų  tepalu.  Klėją  visuomet  žavėdavo  ypatin¬ 
gas  jų  judesių  tikslumas.  Jos  vis  dar  laikydavosi  atokiai 
nuo  visų,  tačiau  jau  pats  faktas,  kad  jos  sėdėjo  Maka¬ 
puu  paplūdimyje,  sekdamos  burlentėmis  plaukiojan¬ 
čius  savo  vaikinus,  vertė  Klėją  stebėtis  —  kurgi  jos 
buvo  visus  tuos  metus,  kai  Makapuu  paplūdimyje  dar 
nebuvo  atsiradę  netgi  turistų  bei  kąrių,  visus  tuos  me¬ 
tus,  kai  Klėja  ir  jos  draugai  buvo  vieni  paplūdimyje. 
Galbūt  japonės  lankė  siuvimo  kursus  ar  japonų  kalbos 
mokyklą.  Ji  negalėjo  įsivaizduoti,  ką  dabar  apie  jas  gal¬ 
voja  jų  senelės.  Daugiau  jau  nebebuvo  galima  sakyti, 
kad  jautriausia  japonių  kūno  dalis  yra  sprandas. 

Klėja  atrado  demokratizavimo  sukeliamus  priešta¬ 
ravimus.  Jei  buvo  dvidešimt  japonių,  su  bikiniais  gu¬ 
linčių  Makapuu  paplūdimyje,  vadinasi,  dvidešimčia  ja¬ 
ponių,  kurios  vis  dar  dėvi  kimono  ir  getą,  moka  skam- 

binti  šamisenu,  paruošti  arbatą  bei  sudėlioti  vyšnių  ša¬ 
keles  taip,  kaip  neįstengia  nė  viena  haole  mergina,  kad 
ir  kiek  laiko  mokytųsi  ikebanos  meno,  liko  mažiau. 

Klėja  žinojo,  kad  šamisenas  buvo  beveik  nežinomas 
šių  merginų  motinoms  ir  senelėms  muzikos  instrumen¬ 
tas  —  jos  neturėdavo  laiko,  pasiruošimo  ar  noro  skam¬ 
binti  dvaro  muziką  ananasų  laukuose  po  vidurnakčio, 
o  ir  jų  pirštai  buvo  pernelyg  žaizdoti,  kad  jos  galėtų 
groti.  Pagaliau  juk  nuostabus  dalykas  nešioti  džinsus  ir 
šliures  vietoje  judesius  varžančios  šilkinės  suknelės  bei 
gremėzdiškų,  netgi  pavojingų  lakuotų  klumpių  aukš¬ 
tais  padais. 

Tačiau  seniau  viskas  buvo  kažkaip  mieliau.  Dabar 
pasaulis  tapo  nebe  toks  žavingas,  netgi  jei  teigiamas 
lygybės  poveikis  būtų  pritrenkiantis.  Klėja  žinojo,  kad 
jai  bepigu  skųstis.  Tai,  kad  japonės  merginos  gulėjo 
Makapuu  paplūdimyje,  buvo  gera  ir  pageidautina. 

—  Klėja,  vaikeli,  nuvežk  mane  prie  orchidėjų,  — 
pasakė  Meibelė,  žvelgdama  kaip  pelėda,  kuri  netikėtai 
atsidūrė  šviesoje.  Klėja  pakilo  ir  užstūmė  senelės  krės¬ 
lą  ant  lanai. 

Kadaise  pono  Kageširo  ant  virtuvės  laiptų  paliktų 
gėlių  palikuonės  —  balti  makroplektrumai,  šleikščio- 
sios  katilėjos,  alyviniai  spatoglotai  bei  nuostabūs  odon- 
toglosai  sunkiomis,  išpūstomis  lyg  besirengiančios  pra¬ 
virkti  mergaitės  lūpomis  —  buvo  pasodintos  į  juodą 
smėlį  senose  kiniškose  vazose. 

—  Ar  tu  iš  tiesų  išgelbėjai  Emą  nuo  potvynio  ban¬ 
gos,  užmetusi  ją  ant  medžio?  —  paklausė  Klėja,  įtaisy¬ 
dama  senelę  tarp  orchidėjų. 

—  Tapytojas  budistas  Jakuchu  tapo  žymus,  nes  my¬ 
lėjo  viščiukus,  —  linktelėdama  pasakė  Meibelė.  Ji  čiulpė 
ūme,  raugintas  vyšnias,  žvejodama  jas  iš  ketvirčio  ga- 

lono  talpos  stiklainio.  —  Pažaisi  su  manim  „Mėnulio 
tinklelį"?  —  paklausė  ji. 

Didelis  stiklainis  grėsmingai  susvyravo,  ir  Klėja  iš¬ 
tiesė  ranką  norėdama  palaikyti  jį,  tačiau  Meibelė  vik¬ 
riai  atstūmė  jos  ranką  šalin. 

Šis  žaidimas  buvo  žaidžiamas  rankomis.  Jį  žaisti  bu¬ 
vo  galima  tik  tada,  kai  šviesdavo  mėnulis,  tačiau  Mei¬ 
belė  mėnulio  nematė,  taigi  galėjo  žaisti  kada  tik  pano¬ 
rėjusi.  Klėjai  būdavo  keista  žaisti  žaidimą,  kuriam  rei¬ 
kėjo  mėnulio  šviesos,  ne  paties  mėnulio,  tačiau  suau¬ 
gusi  ji  daugelį  dalykų  išmoko  daryti  taip,  kaip  norėjo 
Meibelė  —  tarp  jų  ir  žaisti  „Mėnulio  tinklelį". 

Meibelės  pirštai  buvo  lipnūs  nuo  sirupo.  Klėja  laikė 
savo  delną  pridėjusi  prie  Meibelės  rankos  ir  kai  jos 
bandė  plaštakomis  uždengti  nesantį  mėnulį,  kad  šis 
šviestų  pro  jų  pirštų  tarpus,  Klėja  pamanė,  jog  jos  se¬ 
nelė  dar  ne  visai  prarado  atmintį.  Ji  mokėjo  viską. 

Pirmą  kartą  Tomį  Heivudą  Klėja  pamatė  1983-iaisiais 
„Autrigerio"  irklavimo  klubo  tinklinio  aikštelėje.  Jai 
tada  buvo  dvidešimt  septyneri.  Vakarėjo.  Ji  dviem  va¬ 
landom  anksčiau  išėjo  iš  muziejaus,  kur  dirbo  istorike 
Okeanijos  mitų  skyriuje,  kad  pažiūrėtų,  kaip  jos  vaiki¬ 
nas  Pūna  Silva  laimės  rungtynes.  Punos  žaidimo  part¬ 
neris  buvo  jaunėlis  Klejos  brolis  Diksonas.  Ši  pergalė, 
suteikusi  klubo  čempiono  vardą,  buvo  ne  visai  tikra,  nes 
dieną  prieš  tai  Diksio  narystė  klube  buvo  suspenduota. 
Jis  nemokėjo  pagal  savo  sąskaitas  bare  aštuonis  mėne¬ 
sius  —  tiksliau  sakant,  Ema  nemokėjo.  Ji  jau  nebegalėjo 
mokėti  už  jį  „Autrigerio"  klube.  Niekas,  išskyrus  Klėją 
ir  Puną,  nežinojo,  kad  Diksis  nebeturi  teisės  dalyvauti 
rungtynėse.  Be  kita  ko,  Diksis  batų  dėžutėje  laikė  dau¬ 
gybę  suvenyrų  iš  karo  Vietname  —  išverstų  moteriškų 

genitalijų  nuotraukas  ir  užsandarintus  maišelius  su  ausi¬ 
mis,  kurias  jis  nupirko  iš  kulkosvaidininko,  atsiprašinė- 
jusio  dėl  to,  kad  kai  jis  priėjo  prie  kūnų,  geriausios  de¬ 
šinės  ausys  buvo  nupjautos.  Taigi  dalyvavimas  valstijos 
čempionate  nepaisant  diskvalifikacijos  Diksiui  nebuvo 
labai  rimtas  nusižengimas.  Kaip  Klėja  ir  tikėjosi,  rungty¬ 
nės  buvo  laimėtos  daugiausia  jo  dėka. 

Ponas  Heivudas  mieste  vaidino  filme  apie  japonų 
gangsterius,  ir  nors  Klėja  pažino  jį,  apsimetė  nežinanti, 
kas  jis  toks.  Ji  nesistengė  atkreipti  į  save  jo  dėmesio, 
tačiau  atkreipė.  Tomis  Heivudas  ir  jo  sargybinis,  ruoš¬ 
damiesi  rungtynėms,  mankštinosi,  o  ji  sėdėjo  ant  drėg¬ 
no  smėlio  paunksnėje.  Su  ponu  Heivudu  buvo  žavi  mer¬ 
gina.  Klėja  pažino  ją.  Tai  buvo  „Kahala  Hiltono"  vieš¬ 
bučio  reklamos  direktoriaus  dukra.  Mergina  trynė  te¬ 
palu  Heivudo  nugarą,  ir  Klėja  ant  jo  pečių  pastebėjo 
randus,  likusius  nuo  spuogų. 

Klėją  su  juo  supažindino  Diksis,  kuris  visiems  pirk¬ 
davo  gėrimus.  Kinui  barmenui  Čing  Si  nepatiko,  kad 
Diksis  užsakinėja  gėrimus.  Ir  Klėjai  tai  būtų  nepatikę, 
jei  ji  būtų  žinojusi,  jog  Diksis  daugelį  gėrimų,  sašimių 
ir  marškinėlių,  paimtų  kreditan  paplūdimio  parduotu¬ 
vėje  —  marškinėlius  jis  padovanojo  merginai,  kuri  bu¬ 
vo  su  Tomiu  Heivudu  —  užrašė  į  jos  sąskaitą,  tačiau 
naktį,  tuo  metu,  kai  Diksis  pasirašinėjo  paskutines  są¬ 
skaitas,  Klėja  buvo  išėjusi  į  terasą  paplaukioti  su  Pūna 
bei  Tomiu  Heivudu. 

Po  dviejų  savaičių  ji  ištekėjo  už  jo.  Už  Tomio  Heivu¬ 
do,  ne  už  Punos. 

Pirmąją  naktį,  kurią  praleido  kartu,  jis  abiem  ran¬ 
kom  atstūmė  ją  į  šalį  ir  paklausė,  ar  negalėtų  patvarky¬ 
ti  jam  plaukus. 

Ryte  jis  turėjo  duoti  interviu  žurnalui  „Aloha"  ir  nu¬ 
sifotografuoti  viršeliui.  Jis  paprastai  dažydavo  plaukus 
Los  Andžele  pagamintais  dažais,  tačiau  dabar  užtruko 
Havajuose  ilgiau,  kad  galėtų  būti  su  ja,  ir  praleido  pri¬ 
ėmimą  pas  kirpėją.  Jis  nesigailėjo  dėl  to,  kad  užtruko. 
Sakė,  kad  anksčiau  niekuomet  nebuvo  sutikęs  tokios 
merginos  kaip  Klėja,  ir  iš  tiesų  taip  manė,  tačiau  apie 
ausis  jam  išryškėjo  keletas  žilų  plaukų.  Klėja  guviai 
išlipo  iš  lovos  ir  ėmė  trinti  jam  plaukus  „L'Oreal  Brasi- 
lia"  dažais  iš  buteliuko,  kurį  Heivudas  pasiuntinukų 
vyresniojo  paprašė  atnešti  į  kambarį.  Klėja  pažino  pa¬ 
siuntinuką,  atnešusį  buteliuką  plaukų  dažų.  Jis  kartu 
su  ja  mokėsi  liula  šokio  kursuose.  Pasiuntinuko  akys 
plačiai  išsiplėtė,  kai  jis  pažino  Tomį,  ir  dar  plačiau,  kai 
pamatė  Klėją,  tačiau  apsimetė,  kad  jos  nepažįsta. 

—  Sveikas,  Galenai,  —  tarė  Klėja  nespėjusi  suvokti, 
kaip  jis  didžiavosi  savo  diskretiškumu.  Tik  prabilusi 
pasigailėjo,  kad  paskubėjo  jį  užkalbinti.  Pasiuntinukas 
išraudo  ir  užtrenkė  paskui  save  duris. 

—  Galiu  pasakyti  kiek  tau  metų  pagal  tavo  liemenė¬ 
lę,  —  jai  einant  per  kambarį  pasakė  Tomis,  akimirką 
atitraukęs  akis  nuo  televizoriaus. 

—  Tikriausiai  norėjai  pasakyti,  kiek  mano  liemenė¬ 
lei  metų?  —  Ji  pažvelgė  į  savo  liemenėlę.  Jai  ši  atrodė 
visai  graži,  kai  užsisakė  iš  apatinių  rūbų  katalogo. 

—  Ne,  —  pasakė  jis.  —  Kiek  tau  metų.  Už  nugaros 
susegamas  liemenėles  nešioja  pagyvenusios  moterys. 
Jau  seniai  tokių  nemačiau. 

—  Pagyvenusios  moterys? 

—  Tu  nesi  pagyvenusi.  Nesi.  —  Jis  mirktelėjo  jai  ir 
vėl  pasuko  savo  gražų  veidą  į  televizorių.  —  Atsipalai¬ 
duok.  Tu  man  patinki.  Man  patinka  netgi  tavo  šeima. 

—  Mano  šeima? 

—  Nežinau,  kiek  ten  tų  jūsų  šeimų  yra,  —  pasakė 
tapšnodamas  savo  kelį,  girdi,  eikš,  atsisėsk  ant  kelių. 
Jis  vilkėjo  iš  rankšluostinės  medžiagos  pasiūtą  viešbu¬ 
čio  chalatą,  kurio  skvernai  buvo  atsilapoję  virš  jo  ke¬ 
lių.  —  Tau  juk  visi  šioje  saloje  giminės. 

—  Ne  visi,  —  pasakė  ji.  —  Taip  tik  atrodo.  Tai  tokia 
snobiškumo  forma. 

—  Nesvarbu.  Tai  puiku.  Valdžia  yra  puiku.  —  Jis 
išsišiepė,  patenkintas  savo  išmintimi. 

Nuo  mažo  paplūdimio  toli  apačioje  sklido  plaukiojan¬ 
čių  burlenčių  garsas.  Ji  matė  Vaikikio  šviesas.  Šviesų  spin¬ 
desys  susilpnino  dangaus  tamsą,  ir  žvaigždžių  nesimatė. 

—  Tu  nedaug  kalbi,  —  pasakė  jis  stebėdamas  Klėją. 
—  Man  tai  patinka. 

Suskambo  telefonas,  tačiau  jis  neatsiliepė.  Kai  Klėja 
pasisuko  pažiūrėti  į  jį,  nežinodama,  ar  jis  nori,  kad  ji 
atsilieptų,  jis  pasakė: 

—  Tai  mergina,  su  kuria  buvau  praeitą  naktį. 

—  Ta,  su  kuria  tu  susitikinėjai?  —  paklausė  ji. 

Jis  nusijuokė,  o  ji  sumišusi  paraudo. 

—  Aš  nevaikštau  į  pasimatymus,  mažyle,  —  pasakė  jis. 

Ji  vėl  atsisuko  į  nakties  dangų. 

—  Tai  atpalaiduoja,  —  pasakė  jis.  —  Nuima  įtampą. 
Susipažinus  su  moterim  galima  šimtus  kartų  pasidul¬ 
kinti  automobilyje  ar  telefono  būdelėje  nė  nepietavus 
kartu.  Neatrodo,  kad  tau  tai  rūpėtų.  Tau  nerūpi  vaikš¬ 
čioti  po  restoranus. 

Ji  nusišypsojo. 

—  Mano  senelė  mano,  jog  valgyti  viešai  yra  vulgaru. 

—  Vulgaru? 

—  Ji  mano,  kad  mes  gyvename  devynioliktame  šimt¬ 
metyje.  Noriu  pasakyti,  ji  iš  tiesų  taip  mano. 

Jis  gūžtelėjo. 

—  Koks  skirtumas. 

Vėl  suskambo  telefonas  ir  jis  įtūžęs  pakėlė  ragelį. 

—  Aš  gi  tau  sakiau,  brangusis,  kad  nebūtų  jokių 
skambučių,  —  pasakė  jis  operatoriui.  —  Jokių  skam¬ 
bučių,  dėl  kurių  iš  anksto  nebuvo  susitarta.  Jokių  lan¬ 
kytojų.  Jau  anksčiau  tai  sakiau  apsaugai.  —  Jis  su¬ 
niurzgėjo  ir  nutrenkė  ragelį.  —  Eikš,  sėskis,  mažyle. 

Jis  pažvelgė  į  savo  kojas  ir  patapšnojo  šlaunis. 

—  Žinai,  jei  mano  kojos  būtų  ilgesnės  šešiais  co¬ 
liais,  būčiau  išgarsėjęs  šešeriais  metais  anksčiau. 

—  O  jei  jos  būtų  šešiais  coliais  trumpesnės? 

—  Aš  vis  dar  parkuočiau  automobilius. 

—  Ir  vaikščiotum  į  pasimatymus. 

Ji  priėjo.  Jis  nusimetė  chalatą,  ir  ji  atsisėdo  ant  šlau¬ 
nų,  kurios  pavėluotai  padarė  jį  žvaigžde. 

Dieną  prieš  jiems  išvykstant  iš  Honolulu  Tomis  Hei- 
vudas  nupirko  Klėjai  dengtą  „Bentlį".  Ji  niekuomet  ne¬ 
turėjo  nuosavo  automobilio.  Prieš  daugelį  metų  ji  važi¬ 
nėjo  po  Honolulu  su  Lesteriu  nepaisydama  to,  kad  abiejų 
gyvybės  buvo  pastatytos  ant  kortos,  nes  bijojo  jį  įžeisti 
atsisakydama.  Tomis  liepė  įvynioti  tą  nuostabų  auto¬ 
mobilį  į  flanelę  ir  išsiuntė  laivu  į  Kaliforniją. 

Tomis  žiūrėjo  į  automobilį  daugiau  kaip  į  investiciją 
nei  į  dovaną,  ir  Klėja  tai  suprato,  tačiau  ji  buvo  perne¬ 
lyg  išdidi,  pernelyg  nepatyrusi  ar  net  pernelyg  paniru¬ 
si  į  smulkmenas,  o  ne  į  aistrą,  kad  dėl  tamsiai  žalio 
1954-ųjų  „Bentlio"  pakeistų  savo  nuomonę. 

—  Žinau,  kad  jis  manęs  nemyli,  —  pasakė  ji  Emai, 
—  ir  dėl  to  nesiskundžiu,  tačiau  nenoriu  pavydėti  au¬ 
tomobilio. 

Klėja  žinojo,  kad  nors  Ema  nesižavi,  negali  žavėtis 
Tomiu  Heivudu,  ji  niekuomet  apie  jį  blogai  nekalbės. 

—  Tu  teisingai  mąstai,  —  pasakė  Ema.  —  Kalbu 
apie  automobilį. 

—  Kol  antrą  kartą  neperskaičiau  „Saulė  taip  pat  te¬ 
ka",  iki  galo  nesupratau,  ką  reiškia  žodis  „impoten¬ 
tas".  Anksčiau  manydavau,  jog  tai  yra  vyras,  kuriam 
nesiseka;  vyras,  kuriam,  pavyzdžiui,  nesiseka  sustab¬ 
dyti  taksi  ar  prisišaukti  padavėją.  Man  atrodė,  jog  to¬ 
kių  nesėkmių  visiškai  pakanka,  kad  moteris  būtų  ne¬ 
patenkinta. 

—  Kai  kurios  kankinasi  ir  dėl  kur  kas  menkesnių 
priežasčių. 

—  Tikriausiai  tai  nemadinga,  tačiau  man  visuomet 
patiko  tos  vyro  ypatybės,  kurios  skiria  jį  nuo  moters. 
Mane  jaudina  ne  panašumas,  o  būtent  tai,  kuo  vyras 
skiriasi  nuo  manęs.  Tai  mane  traukia.  Gyvaplaukiai  ant 
rankų,  kresnumas,  kvapas.  Man  patinka  vyro  penis. 

—  Tu  dar  labiau  senamadiška  nei  aš  maniau. 

-  O  tu? 

—  Aš?  Jau  nebepamenu,  kas  man  patinka.  Taip, 
man  irgi  patiko  vyriškumas.  Tikrai.  —  Jos  balsas  su¬ 
skambo  liūdnai. 

—  Aš  jausdavau  kaltę  dėl  to,  kad  tai  man  taip  labai 
patinka. 

—  Manau,  —  lėtai  pasakė  Ema,  —  jog  labai  svarbu 
yra  suvokti,  o  tai  ypač  sunkiai  pavyksta  moterims,  kad 
tarp  vilčių  ir  realybės  yra  bedugnė  —  milžiniška  prara¬ 
ja  —  aš  kalbu  ne  apie  penius  ir  ne  apie  pinigus  bei 
privilegijas,  bet  apie  įgūdžių  stoką.  Įmesta  į  vandenyną 
beveik  nuo  pat  gimimo,  mergaitė  apgaulingai  mano, 
kad  jei  laiko  galvą  virš  vandens,  tai  ir  nenuskęs. 

—  Mes  apskritai  esame  nudrėbtos  iš  kitokio  molio 
nei  kiti  žmonės.  Mes  bandėme  išvengti  srovės.  Nors  tau 
ir  senelei  šitai,  regis,  niekuomet  nepabosdavo,  tačiau 

man  vengti  srovės  buvo  nelengva.  Aš  trokštu  būti  srovė¬ 
je.  Tu  kartodavai,  jog  atsidurti  srovėje  reiškia  nuskęsti. 
Lesteris  bandydavo  mane  pastūmėti  į  srovę  muzika. 

—  Ir  jam  pavyko? 

—  Galbūt  Tomis  įtrauks  mane  į  srovę,  —  ramiai 
pasakė  Klėja.  —  Jis  neprivalo  manęs  mylėti.  Jis  turi 
mokėti  plaukti. 

Klėja  buvo  įsitikinusi,  jog  išvažiavusi  iš  salų  nors  ir 
trumpam  ji  tikriausiai  suvoks,  ką  daryti  su  visomis  tomis 
paslaptimis,  visomis  giesmėmis,  dainomis  bei  legendo¬ 
mis,  kurios  taip  užpildė  jos  galvą,  kad  ji  jau  nebegalėjo 
atskirti  tiesos  nuo  mitų.  Ji  nebegalėjo  atskirti  to,  kas 
atsitiko  prieš  šimtus  metų  nuo  to,  ką  sapnavo  naktį.  Ji 
juokais  sakydavo,  jog  moka  atlikti  ritualinę  vado  kaulų 
įvyniojimo  ceremoniją,  bet  nemoka  dalinti  trupmenų. 
Ji  mokėjo  plaukti  kanoja  autrigeriu  audringomis  jūro¬ 
mis,  tačiau  taip  ir  neišmoko  lyginti  drabužių.  Visus  tuos 
metus  ji  buvo  užsiėmusi  su  Ema  ir  niekuomet  nebuvo 
gera  studentė.  Ji  sunkiai  dirbo  ir  pavargo. 

Ema,  visuomet  puikiai  jautusi  Klejos  nuotaikas,  šį 
sykį  nesuprato,  ką  ji  nori  pasakyti.  Ji  manė,  jog  Klėja 
tiesiog  pernelyg  susijaudino  besiruošdama  išvykimui 
bei  naujam  gyvenimui,  todėl  nekreipė  ypatingo  dėme¬ 
sio  į  jos  žodžius. 

—  Tu  pernelyg  gera  plaukikė,  kad  kada  nors  nu- 
skęstum,  —  pasakė  ji. 

Tačiau  Klėja  žinojo  geriau. 

Tomis  Heivudas  gyveno  Malibu,  Kalifornijoje,  prie 
pagrindinio  Ramiojo  vandenyno  pakrantės  greitkelio, 
iš  plieninių  sijų  bei  raudonmedžio  pastatytame  name, 
panašiame  į  didelį  žemės  krabą.  Jo  surūdijusios  metali¬ 
nės  kojos  buvo  plačiai  išžergtos  tarp  krūmų,  tarsi  jis 


63 


iš  3KAITINIAI.ORG 

ten  būtų  buvęs  pastatytas  saugoti  sausų  laukų  ir  ne¬ 
leisti  purvui  bei  akmenims  byrėti  į  žemiau  esantį  siaurą 
tarpeklį.  Šalia  namo  buvo  plaukimo  baseinas,  o  status 
kiemas  su  atšlaitėmis  apačioje  buvo  atitvertas  pinta  tvora 
tam  atvejui,  jei  kas  nors  netyčia  sukluptų  ir  nuslystų 
akmenuotu  šlaitu  link  greitkelio.  Vartai  buvo  elektri¬ 
niai,  visur  buvo  įrengtos  stebėjimo  kameros,  kad  per¬ 
nelyg  uolūs  gerbėjai  neprasmuktų  į  namą  ir  nelauktų 
virtuvėje,  kur  Tomis  kasryt  ateidavo  valgyti  pusryčių. 

Namą  supo  aukštos  pušys,  uždengdamos  jį  nuo  ke¬ 
lio.  Ore  nuolatos  tvyrojo  meskitų  ir  dulkių  kvapas.  Iš¬ 
džiūvę  krūmai  kartais  užsidegdavo  savaime,  ir  Klėja 
nerimaudavo,  kad  jie  gali  būti  užspeisti  namuose  ir  su¬ 
degti.  Ji  prašė  pakeisti  žaliuzes  uždangomis  ar  suveria¬ 
mais  langais,  tačiau  Tomis  nenorėjo  apie  tai  nė  girdėti. 
Žaliuzių  stiklas  buvo  nepermatomas,  ir  žmonės  nema¬ 
tydavo,  kas  dedasi  viduje.  Savaitę  prieš  jiems  atvyks¬ 
tant  iš  Honolulu  buvo  pagautos  dvi  paauglės,  kurios 
įsilipusios  į  eukaliptą  pro  žiūronus  bandė  įžiūrėti,  kas 
dedasi  viduje. 

Prieš  daugelį  metų  Ema  pasakė  Klėjai,  kad  ji  viską, 
ką  jai  reikėjo  žinoti  apie  Klejos  pamotę,  suprato  kartą 
pamačiusi  Bertos  mėgstamiausią  paveikslą  —  Fudži  kal¬ 
no  atvaizdą,  sudėliotą  iš  trupintų  koralų  bei  jūros  kriauk¬ 
lių.  Klėja  nusijuokė  ir  tarė:  „Jei  tai  būtų  vienintelė  jos 
blogybė".  Taigi  nors  Klėja  ir  mokėjo  atpažinti  estetinį 
snobiškumą  ir  matė,  jog  jos  vyro  namas  iš  tiesų  pana¬ 
šus  į  meksikietišką  skraidančią  lėkštę  ant  kojūkų,  kaip 
buvo  sakoma,  ji  nesišaipė.  Galų  gale  dabar  juk  tai  bu¬ 
vo  ir  jos  namas. 

Tomis  turėjo  virėją  vardu  Bobis,  kurį  jis  sutiko  svei¬ 
ko  maisto  parduotuvėje  Vakariniame  Holivude.  Bobis 
rekomendavo  Tomiui  gaubiamosios  žarnos  hidrotera- 

piją  bei  žolines  valomąsias  priemones,  ir  Tomis  pasiū¬ 
lė  jam  darbą.  Tačiau  Bobis  nemiegodavo  Tomio  na¬ 
muose.  Tomis  nemėgo,  kad  jo  komanda,  kaip  jis  va¬ 
dindavo  aptarnaujantį  personalą,  naktį  būtų  namuo¬ 
se.  Toje  komandoje  buvo  jauna  sekretorė  Džudė,  kuri 
ateidavo  kiekvieną  rytą.  Buvo  sodininkas  ir  sargybi¬ 
nis,  kuris  sėdėdavo  prie  vartų.  Baseino  prižiūrėtojas, 
kuris  be  to  dar  prekiaudavo  narkotikais.  Buvo  sporto 
treneris,  verslo  vadybininkas,  atstovas  spaudai,  advo¬ 
katas  ir  agentas.  Tomiui  buvo  nelengva  pasirodyti  mies¬ 
te  ir  likti  neatpažintam.  Todėl  jo  verslo  reikalai  buvo 
tvarkomi  namuose. 

Tomis  buvo  iš  tų  žmonių,  kurie  pašto  ženklus  perka 
iš  vaistinės  automatinio  pardavimo  aparato,  po  vieną, 
kai  jų  prireikia.  Jei  jam  imdavo  skaudėti  galvą,  jis  klaus¬ 
davo,  ar  kas  nors  neturi  aspirino.  Kol  Džudė,  jo  sekre¬ 
torė,  nebuvo  atėjusi  pas  jį  dirbti,  jis,  tikriausiai,  nie¬ 
kuomet  nebuvo  turėjęs  žirklių  ir  pieštukų  drožiklio. 
Džudė  nenuilstamai  ieškojo  ir  samdė  tarnaites  meksi¬ 
kietes,  kurių  srautas  nepaliaujamai  tekėjo  per  namus. 
Tomis  buvo  įsitikinęs,  kad  moterys,  kurios  nekalba  an¬ 
gliškai,  būtinai  parduos  informaciją  apie  jį  laikraščiams, 
ir  tarnaitėms  retai  kada  buvo  leidžiama  pasilikti  ilgiau 
kaip  keletą  savaičių.  Džudė  pirkdavo  paklodes,  žurna¬ 
lus,  losjonus  po  skutimosi,  pakabinamus  augalus,  kom¬ 
paktinius  diskus,  lemputes,  skutimosi  peiliukus,  spor¬ 
tines  puskojines  bei  dovanas,  kurias  Tomiui  reikėdavo 
dovanoti  įvairiomis  progomis  —  kitaip  tariant,  viską. 
Jos  niekuomet  netrikdydavo  Tomio  poreikiai,  netgi  jei 
jie  būdavo  ekscentriški.  Pavyzdžiui,  jis  reikalaudavo, 
kad  ji  kasryt  ant  tualeto  bako  paliktų  naują  dėžutę 
„Tucks"  higieninių  nosinių.  Indaujoje  Klėja  aptiko  dau¬ 
gybę  neatidarytų  dėžučių  su  nosinėmis. 

Deivė,  mergina,  kuri  du  kartus  per  savaitę  darydavo 
Tomiui  masažą,  pasakė  Klėjai,  kad  aptarnavusi  Tomį  ji 
dažnai  teikia  savo  paslaugas  ir  merginoms  šiuose  na¬ 
muose,  be  to,  daro  ne  tik  paprastą,  bet  taip  pat  ir  eks¬ 
tra  masažą.  Ji  paklausė  Klejos,  gal  ši  kartais  irgi  norėtų 
pasinaudoti  jos  paslaugomis.  Klėja  atsakė,  jog  galbūt 
jos  galės  padaryti  tai  kitąsyk,  kai  nebus  taip  karšta,  ir 
nuėjo  paklausti  Džudės,  ką  Deivė  turėjo  omeny,  saky¬ 
dama  „ekstra". 

—  Ai,  žinai,  —  pasakė  Džudė,  taisydamasi  margari- 
tų  kokteilį,  —  tai  toks  atpalaiduojantis  dalykas.  Atlie¬ 
kamas  skirtingai  —  priklauso  nuo  to,  ar  tu  mergina,  ar 
vaikinas.  Žodžiu,  ekstra.  —  Ji  įjungė  baro  maišytuvą. 

Klėja  pažvelgė  į  savo  rankas. 

—  Kaip  manikiūras?!  —  sušuko  ji  pro  maišytuvo 
triukšmą. 

—  Ne  visai!  —  atsakydama  suriko  Džudė. 

Priešingai  nei  Klėja,  Tomio  draugai  nedaug  tesuko 
sau  galvą  dėl  kalbos  ar  gestų  nevienareikšmiškumo. 
Jie  neturėjo  jokių  prietarų,  o  dalykų,  kuriems  jie  teikė 
pirmenybę,  buvo  labai  nedaug.  Klėja  didžiąją  savo  gy¬ 
venimo  dalį  praleido  kaip  svečias,  iš  pradžių  savo  tė¬ 
vo,  o  paskui  Emos  namuose,  ir  buvo  įpratusi  prie  keb¬ 
lios  ir  kažkokios  abejotinos  svečio  padėties.  Šių  namų 
aplinka,  kur  elgesio  bei  kalbos  interpretacijų  buvo  ven¬ 
giama  taip,  lyg  tai  būtų  blogų  manierų  požymis,  ją 
veikė  raminamai.  Tomio  namuose  visi  daiktai  buvo 
tai,  kuo  jie  ir  atrodė.  Klėjai,  kurios  pečius  per  visą  jos 
vaikystės  laikotarpį  slėgė  neaiškumų  našta,  tai  buvo 
malonus  siurprizas 

Tomio  draugai  buvo  mieli.  Klėjai  jie  patiko.  Jie  daž¬ 
nai  ginčydavosi,  tačiau  iš  tiesų  apie  nieką  neturėjo  tvirtos 
nuomonės.  Jie  nesidomėjo  nei  knygomis,  nei  mokslu, 

nei  menu  ir  netgi  kitomis  šalimis,  nesidomėjo  politika, 
išskyrus  vietines  problemas,  tokias  kaip  draudimas  rū¬ 
kyti  cigarus  stadione  ar  šaudyti  kojotus  iš  sraigtaspar¬ 
nių.  Kartais  jie  kalbėdavosi  apie  drabužius  bei  maistą. 
Ir  visada  kalbėdavosi  apie  filmus. 

Čia  buvo  draugų,  kurie  atsekė  paskui  Tomį  į  Holi¬ 
vudą  iš  mažo  fabrikinio  darbininkų  miestelio  Vakarų 
Masačiusetse,  kur  jie,  šiurkštūs  nenuoramos  paaugliai, 
padeginėję  geležinkelio  skersinius  bei  mėtę  kates  į  ak¬ 
mens  skaldyklas,  kartu  augo.  Buvo  draugų  iš  Tomio 
karjeros  pradžios  laikų  Disneilende,  kur  jie  kartu  fil¬ 
mavosi  parodijose  apie  kelių  ženklus.  Buvo  juodaodžių 
draugų,  su  kuriais  jis  susidraugavo  šeštadieniais  žais¬ 
damas  krepšinį  Slėnyje.  Buvo  trumpalaikių  draugužių; 
žmonių,  kurie  parūpindavo  merginų  ar  narkotikų,  arba 
lošdavo  totalizatoriuje  už  savo  draugus,  pernelyg  įžy¬ 
mius,  pernelyg  užsiėmusius  ar  nepakankamai  įžymius, 
kad  skambintų  patys.  Buvo  turtingų  bernelių,  kurie  kas¬ 
vakar  dėl  viso  pikto  užsisakydavo  staliukus  trijuose  ar 
keturiuose  restoranuose.  Buvo  draugų,  su  kuriais  jis  kartu 
dirbo  filmavimo  aikštelėje  —  režisieriai,  povandeninių 
kamerų  operatoriai  bei  įspūdingai  atrodantys  kaskadi¬ 
ninkai.  Buvo  žmonių,  kuriuos  jis  sutiko  bekeliaudamas 
—  indėnė  iš  Pietų  Dakotos  bei  nuskurdęs  prekeivis  an¬ 
glas,  kuris  tikėjosi,  kad  Tomis  vieną  dieną  paves  jam 
nupirkti  tikrų  paveikslų.  Buvo  daug,  daug  draugų. 

Klėja  pamažu  priprato  prie  to,  kad  jie  yra  namuose. 
Ryte  ją  dažnai  pažadindavo  palaižūniškas  liesas  žmo¬ 
gus,  vardu  Juzefas,  kuris  atidarydavo  duris  į  miegamąjį 
ir  šnabždėdavo:  „Ei,  Tomi,  nenori  šiek  tiek  pažaisti  vie¬ 
nas  prieš  vieną,  žmogau?”  Klėja  suprato  niekuomet  ne¬ 
girdinti,  kaip  Juzefas  ateina,  kad  ir  kaip  įdėmiai  besi¬ 
klausydama  kasryt  laukdavo  jo  ateinant,  todėl,  kad  vi- 

šame  name,  netgi  garaže,  grindys  nuo  sienos  iki  sienos 
buvo  padengtos  mėlyna  kilimine  danga,  slopinančia 
atšokstančio  kamuolio  bei  prabangiais  sportiniais  ba¬ 
teliais  avinčio  Juzefo  žingsnių  garsą.  Ji  pasigesdavo  Ju¬ 
zefo,  kai  jis  neateidavo  į  jos  miegamąjį. 

Į  Klėją  Tomis  žiūrėjo  panašiai  kaip  į  savo  komandos 
narius,  išskyrus  tai,  kad  jai  buvo  leidžiama  pasilikti  nak¬ 
čiai.  Ji  labai  stengėsi  deramai  atlikti  savo  vaidmenį.  Ji 
norėjo  duoti  Tomiui  viską,  ko  tik  jam  reikia.  Ji  buvo 
jam  švelni.  Tačiau  gyvenimo  ironija  lėmė,  kad  nors  jis 
padarė  tai,  ką  turėjo  padaryti  —  įtraukė  ją  į  srovę  — 
tačiau,  rodės,  už  tai  nenorėjo  labai  didelio  atlygio.  Jis 
atrodė  patenkintas,  kad  Klėja  tiesiog  yra  šalia.  Su  ja 
nebuvo  jokios  bėdos,  kaip  jis  ir  tikėjosi. 

Kartais  jai  atrodydavo,  kad  Tomis,  kaip  ir  jos  pamo¬ 
tė  Berta,  mano,  jog  jos  ramumas  reiškia  valios  stoką.  Ji 
žinojo,  jog  kai  kurios  moterys  džiaugtųsi,  jei  būtų  pa¬ 
liktos  ramybėje  ir  stebėjosi,  kodėl  jai  tai  nepatinka. 
Taip  buvo  ne  todėl,  kad  ji  buvo  įpratusi  prie  garbinimo 
ar  netgi  dėmesio.  Ji  manė,  jog  jei  dvi  širdys  iš  tiesų 
tampa  viena,  būtinai  turi  įvykti  tam  tikras  pasikeitimas, 
persitvarkymas  ir  netgi  praradimas.  Ji  buvo  nustebusi, 
jog  savo  valandas,  savo  dienas  ir  save  pačią  atgavo  taip 
greitai. 

Klėja  įžengė  į  tokį  seksualinio  gyvenimo  periodą, 
kai  glamonės,  bučiniai,  glėbesčiavimasis  —  visi  šie  įžan¬ 
giniai  džiaugsmai  ir  kančios  buvo  aukojami  dėl  greitos 
atomazgos.  Punas  Silva  mėgo  mylėtis  kasdien  —  nusi- 
mesdavo  savo  drėgną  guminį  rūbą  ir  palaimingai  už¬ 
griūdavo  ant  jos.  Jis  nebuvo  labai  linkęs  į  erotinę  kon¬ 
templiaciją.  Punas  buvo  grakštus  bei  aistringas,  tačiau 
nelabai  smalsus.  Klėja  nebuvo  labai  nustebinta,  kad 

Tomis  Heivudas  neturi  tyrinėtojo  azarto,  tačiau  jis  taip 
pat  nebuvo  nei  aistringas,  nei  smalsus. 

Tomis  manė,  jog  lytinė  sueitis  yra  naudinga  dvasi¬ 
nei  ir  fizinei  sveikatai,  tačiau  jis  nedievino  sekso.  Klėja 
suprato,  kad  jis  negalėtų  mylėtis  su  moterimi,  kuri,  jo 
manymu,  nebūtų  fiziškai  tobula.  „Geri  raumenys",  sa¬ 
kydavo  jis,  pažvelgęs  į  Klejos  kojas,  ir:  „Tu  tikriausiai 
puiki  plaukikė",  kai  prieš  eidama  miegoti  ji  pakeldavo 
rankas  susipinti  plaukus.  Jei  jis  būtų  pamatęs,  jog  mo¬ 
teris,  su  kuria  mylėjosi,  turi  dešimties  kilogramų  virš¬ 
svorį,  jis  būtų  pasijutęs  nesmagiai  ir  netgi  bjauriai. 

Mylėdavosi  jis  greitai,  veidu  įsikniaubęs  į  jos  kaklą, 
savo  mažomis  rankomis  suspaudęs  jos  pečius.  Vos  tik 
atgavęs  kvapą  jis  pašokdavo  ir  eidavo  prie  veidrodžio. 
Žvelgdamas  į  savo  atvaizdą  jis  berniokiškai  krestelėda¬ 
vo  galvą,  perbraukdavo  rankomis  savo  tankius  juodus 
plaukus  ir  nusišypsodavo  sau.  Paskui  ilgai  maudyda¬ 
vosi  po  dušu. 

Kartais  jis  maudydavosi  tris  kartus  per  dieną.  Jei 
prieš  tai  vonia  būdavo  pasinaudojusi  Klėja,  jis  neidavo 
maudytis,  kol  vonia  nebūdavo  iššveista  su  valymo  mil¬ 
teliais.  Ji  padarė  klaidą  netyčia  prasitarusi,  jog  kartais 
nusišlapina  į  vandenį  vonioje.  Klėjai  buvo  labai  būdin¬ 
ga  sakyti  tiesą,  ir  jis  privertė  ją  jaustis  dėl  to  kalta.  Ji 
buvo  skaičiusi  apie  vieną  Indijos  ministrą  pirmininką, 
kuris  kasdien  išgerdavo  stiklinę  savo  šlapimo  kaip  to¬ 
nizuojančią  priemonę.  Jis  buvo  apstulbintas. 

—  Aš  tiesiog  jaučiuosi  geriau,  jei  vonia  švari,  ir  tiek, 
—  pasakė  jis.  —  Tiesiog  gerai  jaučiuosi.  Aš  esu  ketvirta 
žymiausia  kino  žvaigždė  Amerikoje.  Man  patinka  jaus¬ 
tis  švariam.  Aš  negaliu  malti  šūdo  kaip  koks  arabas. 

Tais  retais  atvejais,  kai  jie  būdavo  vienudu,  kai  jis 
išsiųsdavo  savo  draugus,  sargybinius  ir  trenerius,  ir  dar 

rečiau,  kai  tarp  jų  atsirasdavo  šioks  toks  švelnumas  bei 
intymumas,  ji  klausinėdavo.  Ji  matė,  jog  tomis  neįpras¬ 
tomis  akimirkomis,  kai  ji  išjudindavo  jį  ir  įtraukusi  į 
nuoširdų  pokalbį  priversdavo  pasakyti  tiesą,  jis  pats  kaž¬ 
kaip  naujai  pradėdavo  domėtis  savimi.  Klėja  suvokė,  kad 
jis  įdomus  jai  tik  tų  atsitiktinių  pokalbių  metu.  Tikriau¬ 
siai  jis  irgi  intuityviai  suvokė  —  nors  ir  miglotai,  kadan¬ 
gi  nežinojo  kaip  tai  paaiškinti  —  jog  Klėja  veda  jį  ge¬ 
riausio  jo  „aš"  link,  kad  ir  prieš  jo  paties  valią. 

Jam  būdavo  labai  sunku  kalbėti  apie  savo  vaikystę. 
Klėja,  kuri  buvo  persmelkta  praeities  jausmo,  turėjo  vy¬ 
rą  be  praeities.  Ji  žinojo,  jog  tai  gali  būti  visai  ne  atsitik¬ 
tinumas.  Jis  nenorėjo  pripažinti  ką  nors  jaučiąs  savo 
šeimai  —  jis  nenorėjo  pripažinti,  kad  apskritai  turi  šei¬ 
mą.  Apie  ją  buvo  pasakęs  tik  tiek,  jog  jo  tėvas  daugiau 
žaisdavo  su  šeimos  šunimi  nei  su  juo.  Jis  tvirtino  nie¬ 
kuomet  nesimasturbavęs,  netgi  kai  buvo  berniukas. 

Vieną  naktį  limuzinu  grįžtant  iš  Santa  Barbaros,  kur 
Tomiui  buvo  įteiktas  Teatrų  savininkų  asociacijos  ap¬ 
dovanojimas,  jis  tarė: 

—  Pameni,  tu  manęs  klausei,  kada  aš  pirmą  kartą 
mylėjausi?  Tu  privertei  mane  prisiminti.  Tai  atsitiko 
Vermonto  miškuose,  vasarą,  kai  man  buvo  penkiolika. 
Buvo  taip  tamsu,  kad  aš  jos  netgi  nemačiau.  Aš  netgi 
nebuvau  nusimovęs  džinsų.  Kai  grįžau  į  trobelę  pas 
savo  draugus,  pasižiūrėjau  žemyn  tikrindamas,  ar  už¬ 
segtas  užtrauktukas,  ir  pamačiau,  kad  džinsai  toje  vie¬ 
toje  kruvini.  Aš  pamaniau:  „Velnias,  susižeidžiau,  aš 
susižeidžiau  pimpalą".  Tačiau  paskui  pasitikrinau  ir  pa¬ 
mačiau,  jog  man  viskas  gerai.  Tada  pamaniau,  jog  tik¬ 
riausiai  būsiu  sužeidęs  merginą.  Kažkurią  akimirką  netgi 
pagalvojau,  kad  galbūt  būsiu  ją  nužudęs.  Nežinojau, 
ką  daryti.  Nuėjau  prie  tvenkinio,  nusimoviau  džinsus, 

pamerkiau  juos  į  vandenį  ir  puoliau  trinti  akmenimis, 
kol  mano  rankos  pasidarė  šaltos  kaip  ledas,  o  pats  ėmiau 
drebėti.  Paskui  vėl  juos  užsimoviau  ir  nukiūtinau  į  tro¬ 
belę.  Smarkiai  varvėjo  vanduo,  o  aš  vis  tiek  mūvėjau 
džinsus.  Nežinau,  kodėl  užsimoviau  juos.  Ryte  buvau 
taip  sustiręs,  kad  vos  bepajudinau  kojas.  Tačiau  krau¬ 
jas  pranyko. 

Ji  įdėmiai  pažvelgė  į  jį  —  jo  gražų  veidą  kartkartė¬ 
mis  apšviesdavo  pravažiuojančių  automobilių  žibintų 
šviesos. 

—  Ir  tu  niekada  nepagalvojai  apie  tai?  —  Stebinda¬ 
ma  save  ji  buvo  sujaudinta  pasakojimo.  Ji  apčiuopė 
tamsoje  jo  ranką  ir  pakišo  po  sijonu. 

—  Apie  ką? 

—  Apie  tai,  kad  ji  sirgo  mėnesinėmis.  O  gal  ji  buvo 
mergaitė. 

—  Ne  mergaitė.  Ji  pati  užsimanė  pasidulkinti.  —  Jis 
kiek  patylėjo.  —  Jo,  aišku,  pagalvojau  apie  tai. 

„Tikriausiai  juo  mes  arčiau  Los  Andželo,  —  pamanė 
ji,  —  tuo  sunkiau  jam  būti  savimi".  Ji  žinojo,  jog  turi 
skubėti  išnaudoti  jai  likusį  laiką  ir  prispaudė  jo  pirštus 
prie  savęs. 

—  Jai  tai  galėjo  būti  pirmas  kartas,  netgi  jei  ji  pasi¬ 
siūlė. 

—  Ei,  juk  tavęs  ten  netgi  nebuvo,  mažyle.  Aš  pamir¬ 
šau,  kaip  viskas  buvo.  —  Jis  ištraukė  ranką  iš  po  Klejos 
sijono.  —  Nenori  sustoti  prie  „Džemimos"?  Aš  išalkęs. 

Jis  atidarė  šoninį  langą  ir  nusisuko;  neoninių  Mali- 
bu  šviesų  apšviestas  jo  veidas  atrodė  bereikšmis. 

Vieną  dieną  Klėja  prie  baseino  aptiko  baigiančią  už¬ 
dusti  nuogą  raudonplaukę  moterį.  Klejos  nuostabai  Džu- 
dė  ramiai  skaitė  scenarijų,  o  moteris  tuo  tarpu  be  garso 

žiopčiojo.  Klėja  puolė  prie  jos  ir  parbloškė  ant  dirbti¬ 
nės  „Astro  Turf"  pievelės. 

Moteris  įtūžusi  atsisėdo. 

—  Vajėzau!  —  sušniokštė  ji. 

Klėja  susidomėjusi  įsistebeilijo  į  ją  —  taip  domimasi 
žaviu,  tačiau  nepanašiu  į  save  žmogumi.  Klėja  buvo 
liekna  ir  aukšta.  Ant  jos  šnypščianti  moteris  buvo  žema 
ir  tvirta.  Jos  oda  buvo  tamsaus  sviesto  spalvos.  Jos  spe¬ 
neliai  buvo  labai  tamsūs,  o  krūtys  mažos.  Klėja  buvo 
įpratusi  prie  nuogų  svečių.  Tomis  ir  jo  draugai  dažnai 
vaikščiodavo  prie  namų  nuogi,  ir  ji  pastebėjo,  jog  mo¬ 
terims  su  mažomis  krūtimis  buvo  lengviau  apsinuogin¬ 
ti.  Klėja  manė,  kad  jos  krūtys  per  didelės  gulėti  nuogai 
prie  baseino  su  Tomiu  bei  jo. draugais  ir  todėl  maudy¬ 
mosi  kostiumėlio  nenusivilkdavo. 

—  Čia  Mimi  Didžioji,  —  pasakė  Džudė  nepakelda¬ 
ma  akių  nuo  scenarijaus.  —  O  čia  Klėja.  Susipažinkite. 

Klėja  žinojo  apie  Mimi.  Mimi  buvo  Tomio  mergina, 
kai  jis  pirmą  kartą  atvyko  į  Holivudą  iš  Disneilendo.  Ji 
kartu  su  juo  filmavosi  serialuose  apie  policiją.  Jis  sakė 
Klėjai,  kad  Mimi  buvo  pirmoji  iš  visų  kada  nors  jo 
pažinotų  merginų,  kuri  pasirūpindavo  išvirti  kavos  puo¬ 
de  užuot  užplikiusi  tirpios. 

—  Negi  niekuomet  nematei  nieko  darant  smakro 
pratimus?  Vos  nenužudei  manęs!  Velnias!  —  ji  pasi¬ 
trynė  smakrą. 

—  Atleisk,  —  pasakė  Klėja  nenuleisdama  nuo  jos  akių. 

Mimi  palinko  į  priekį  ir  įdėmiai  pažvelgė  į  ją. 

—  Tu  pati  galėtum  daryti  kai  kuriuos  iš  šių  pratimų. 
Niekuomet  nebūna  per  anksti,  mergaite. 

Klėja  linktelėjo  —  ji  tikėjosi  susilaukti  paniekos,  o 
ne  patarimo  —  ir  uždėjo  ranką  sau  ant  gerklės,  pasi¬ 
rengusi  tuoj  pat  pradėti  tuos  smakro  pratimus. 

—  Mimi  yra  nepataisoma  hedonistė,  —  su  atodūsiu 
pasakė  Džudė. 

—  Galima  pamanyti,  kad  tu  žinai,  ką  tas  žodis  reiš¬ 
kia,  —  pasakė  Mimi,  pirmą  kartą  nusišypsodama  Klėjai. 

—  Tu  išleidi  visus  savo  pinigus  kūno  priežiūrai  ir 
drabužiams.  Kaip  tu  gali  leisti  pinigus  jūros  žolių  tepa¬ 
lams  veidui  masažuoti?  Drabužiams?  Ar  žinai,  ko  verta 
yra  tavo  suknelė  praėjus  dviems  minutėms  po  to,  kai 
tu  išeini  iš  parduotuvės?  —  Klėja  nustebo  matydama 
tokį  Džudės  pasipiktinimą. 

—  Aš  manau,  jog  drabužių  pirkimas  yra  aukščiausia 
prabangos  išraiška.  —  Mimi  atsigulė  ant  guminio  pa¬ 
kloto.  —  Visi  pinigai  leidžiami  kokiems  nors  labai  gra¬ 
žiems  ir  visiškai  beverčiams  dalykams.  —  Ji  užmerkė 
savo  žalias  akis  ir  suvirpėjo  iš  susižavėjimo.  —  Kitaip 
tai  neturėtų  tokios  didelės  reikšmės. 

—  Tai  tas  pat,  lyg  gerti  brangų  vyną,  —  pasakė 
Džudė,  pirmą  kartą  pakeldama  akis.  —  Išgėrus  jo  tie¬ 
siog  nebelieka.  Taip  pat  galėtum  valgyti  šimto  dolerių 
čekius  —  jokio  skirtumo. 

Mimi  apsilaižė: 

—  Bet  šimto  dolerių  čekis  neturi  skonio,  —  atšovė 
ji.  —  Ar  turi? 

Džudė  nepritariamai  papurtė  galvą. 

Klėja  nusijuokė.  Ji  dar  niekuomet  nebuvo  pažvel¬ 
gusi  į  prabangos  sampratą  tokiu  aspektu. 

—  Klėja  supranta,  —  pasakė  Mimi,  atsimerkdama  ir 
žvelgdama  į  ją.  —  Tiesa,  mažyle? 

—  Manau,  kad  suprantu,  —  pasakė  Klėja,  truputį 
žavėdamasi  Mimi  smarkumu  bei  sugedimu. 

Tomis  dienomis,  kai  Mimi  su  Klėja  nesėdėdavo  sek¬ 
liajame  baseino  gale,  klausydamosi  Dogo  Šamo  dainų 
ir  gerdamos  margaritų  kokteilį,  Mimi  veždavosi  Klėją  į 

Beverli  Hilsą.  Klėjai  nebuvo  leidžiama  naudotis  tuo  nuo¬ 
stabiu  „Bentliu",  kurį  Tomis  padovanojo  jai  Honolulu, 
nes  šiam,  kadaise,  kai  jis  buvo  ką  tik  atvykęs  į  Los 
Andželą,  dirbusiam  automobilių  parkavimo  aikštelėse, 
nepatiko,  kaip  aptarnaujantis  personalas  elgdavosi  su 
automobiliais.  Ji  būdavo  laiminga,  kad  Mimi  ją  vežasi 
su  savimi.  Ji  žavėjosi  Mimi  sumanumu  ir  jos  lygiu,  kilniu 
charakteriu.  Jai  patiko,  kad  Mimi  jai  nepavyduliauja. 

Mimi  supažindino  Klėją  su  savo  manikiūrininke,  vieš¬ 
bučio  „La  Dora"  metrdoteliu  bei  pardavėjomis  „Carole 
Lee"  salone.  Nusivedė  pas  savo  elektrolizės  techniką. 
Mimi  buvo  pašalinusi  visus  plaukus  nuo  savo  rankų  ir 
kojų  —  šis  procesas  truko  dvylika  metų.  Jos  lytinių 
organų  plaukai  buvo  apipešioti  širdelės  forma. 

Ji  vesdavosi  Klėją  pietauti  į  didelius  švarius  savo 
draugių  namus.  Tos  moterys  buvo  kupinos  linksmybės 
ir  meilės.  Netgi  jei  pietūs  būdavo  surengti  atšvęsti  nau¬ 
jam  vyrui  ar  naujam  vaidmeniui  filme,  moterys  dažnai 
viena  kitai  dovanodavo  dovanas,  labai  brangias  dova¬ 
nas  —  rausvus  odinius  švarkelius  ir  gruziniško  sidabro 
namų  papuošimus.  Jos  gerdavo  šampaną,  o  paskui,  ku¬ 
pinos  pasitikėjimo  savimi,  pasipildavo  į  mažas  gatveles 
tarp  Vailširo  ir  Santa  Monikos  bulvarų  leisti  pinigų. 
Moterys  pirkdavo  daiktus  savo  vaikams,  tarnaitėms,  mo¬ 
tinoms,  vyrams  ir  seserims  —  turbūt  todėl,  kad  jau  ne¬ 
begalėdavo  sugalvoti,  kad  ir  kaip  nenuilstamai  ir  išra¬ 
dingai  jos  stengdavosi,  ką  pirkti  sau. 

Kaip  ir  Tomis,  Mimi  gyveno  šia  diena  —  bent  jau  dėl 
pagirių  ir  sąskaitų  tikrai  nesuko  sau  galvos.  Jos  krediti¬ 
nės  kortelės  duomenys  būdavo  padalijami,  ne  visuomet 
lygiomis  dalimis,  ir  pasiunčiami  keleto  jos  draugužių  biz¬ 
nio  vadybininkams.  Galvos  skausmų  po  penktos  valan¬ 
dos  dienos  ji  išvengdavo  nepaliaujamai  gerdama  visą  dieną. 

—  Blogai  pasijuntu,  —  pasakė  ji  Klėjai,  —  tik  nu¬ 
stojusi  gerti. 

„Šią  teoriją,  —  pamanė  Klėja,  —  galima  būtų  pritai¬ 
kyti  daugeliui  dalykų". 

Vieną  šaltą  dieną  Mimi  nusivedė  Klėją  į  merginų 
vakarėlį  jos  draugės  Deirdrės  Maikl  namuose.  Klėja 
nieko  geriau  nesugalvojusi  apsivilko  flanelines  kelnes 
ir  megztinį,  tačiau  kitos  moterys,  mokančios  pasinau¬ 
doti  šalto  oro  teikiamais  pranašumais,  buvo  apsimovu¬ 
sios  baltas  pirštines,  vilkėjo  apgulančius  kostiumėlius 
su  peplumais  ir  avėjo  zomšinius  batus  iki  šlaunų.  Jos 
sėdėjo  ant  plono  Obusono  kilimo,  sijonus  pasikaišiu¬ 
sios  iki  pat  kelnaičių.  Kambario  sienos  buvo  apkaltos 
šviesiai  žaliu  pagal  moire  technologiją  pagamintu  dirb¬ 
tiniu  šilku.  Kai  viena  iš  moterų  atsistojo  paskambinti 
telefonu,  jos  aukšti  batų  kulneliai  įstrigo  į  kilimą.  Mo¬ 
teris  grakščiai  susitvarkė  ir  nusišypsojo  Klėjai. 

—  O  ką  daryti,  jei  myli  jį?  —  paklausė  viena  mote¬ 
ris,  dėvinti  skrybėlaitę  su  šydu,  kokios  paprastai  nešio¬ 
jamos  kokteilių  vakarėliuose.  Ji  rūkė  cigaretę  pro  šydą. 

—  Jei  tu  jį  įsimyli,  tai  pati  esi  kalta. 

—  Klausykis,  ką  kalba  Maja,  —  lipšniai  tarė  Klėjai 
Deirdrė  Maikl,  paduodama  jai  taurę  šampano.  —  Ji 
Holmbi  Hilo  Šecherezada. 

Maja  kilstelėjo  antakius,  nebūdama  tikra,  jog  tai  kom¬ 
plimentas. 

—  Kokia  Šerezada? 

—  Maja  buvo  ištekėjusi  už  Morto,  —  sušnabždėjo 
Mimi  Klėjai  į  ausį,  lyg  ši  būtų  supratusi,  apie  ką  kalba¬ 
ma.  —  Antroji  žmona. 

—  Aš  visuomet  nešiojuosi  rankinėje  keliaraištį  arba 
tik  vieną  juodą  kojinę,  —  pasakė  Maja.  —  Aš  apsimetu 
ieškanti  pudrinės,  lyg  per  klaidą  išsitraukiu  keliaraištį 

ir  sakau:  „Vajėzau,  o  ką  jis  čia  veikia?"  —  Ji  nusišyp¬ 
sojo.  —  Dar  geriau,  jei  pavyksta  šiek  tiek  išrausti.  Tai 
sukelia  jam  aistrą.  O  jums  būtent  to  ir  reikia.  Kad  jis 
visuomet  jūsų  trokštų.  Tai  palaiko  jo  įkarštį. 

—  Tai  pavyksta  Majai,  tačiau  niekuomet  nepavyks¬ 
ta  man,  —  ramiai  pasakė  Klėjai  Deirdrė  Maikl. 

—  Tau  tai  per  prastas  triukas,  —  atsidusdama  pasa¬ 
kė  Mimi. 

—  Ką  sakai,  Mimi?  —  paklausė  Deirdrė.  —  Nori 
dar  šampano? 

—  Man  tai  irgi  gerai  nepavyktų,  —  pasakė  Deirdrei 
Klėja.  —  Aš  pati  jaučiu  aistrą. 

Mimi  paėmė  nuo  stalo  sidabrinę  dėžutę  cigaretėms 
ir  atidžiai  apžiūrėjo. 

—  Nuo  vieno  kalės  vaiko  kitiems  kalės  vaikams,  — 
Mimi  perskaitė  užrašą  ant  dėžutės.  —  Ar  gramatiškai 
tai  taisyklinga?  —  paklausė  ji  Klejos. 

Ji  nervino  Klėją. 

—  Man  patinka  tavo  batai,  Mimi,  —  pasakė  Deirdrė. 

Tarnaitė  pranešė,  kad  pietūs  jau  ant  stalo. 

—  Mirštu,  kaip  noriu  pamatyti  valgomąjį,  —  pasakė 
viena  iš  moterų,  nuleisdama  sijoną. 

Ji  atsitiesė  ir  kambary  pasigirdo  čežančio  šilko  gar¬ 
sas  —  jos  kojinės  brūkštelėjo  viena  į  kitą. 

—  Ir  aš,  —  džiugiai  tarė  Deirdrė,  pakilusi  parodyti 
kelio. 

—  O  aš?  —  nusišaipė  Mimi,  atsisukusi  parodyti  gri¬ 
masos  Klėjai,  kai  jos  nusekė  paskui  tauškančias  mielas 
moteris  pietauti. 

Po  nuotykių  kupinos  dienos  Mimi  dažnai  grįždavo  į 
Malibu.  Ji  su  Klėja  sėdėdavo  ant  rudos  zomšinės  sofos, 
apsuptos  maišelių  pirkiniams  ir  europietiškų  mados  žur- 

nalų  ir  laukdamos,  kol  iš  studijos  grįš  Tomis,  gerdavo 
tekilą. 

Moterys  būdavo  pernelyg  aptingusios,  kad  įjungtų 
šviesą,  ir  kambaryje  pamažu  temdavo.  Jos  tūnodavo  lyg 
urve  snaudžiantys  gyvūnai,  išsitiesę  ant  šonų  ir  blykčio¬ 
jantys  akimis  —  budrūs,  truputį  nuobodžiaujantys,  ta¬ 
čiau  laimingi.  Kambaryje  tvyrodavo  rusiškų  alyvų  ir  ka- 
suarinos  aromatas,  sklindantis  nuo  kalvų,  o  laukai  už  na¬ 
mo  būdavo  nurausvinti  besileidžiančios  saulės  spindulių. 

—  Ar  tu  buvai  labai  sukrėsta,  kai  supratai,  jog  esi 
mergaitė?  —  vieną  šiltą  vakarą  paklausė  jos  Klėja. 

—  Kaip  tai? 

—  Kai  tu  pirmą  kartą  supratai,  kad  mums  galioja  ne 
visai  tokios  pat  taisyklės  kaip  berniukams? 

Mimi  pasilenkė  į  priekį  ir  įpylė  į  taures  dar  tekilos. 

—  Nori  pasakyti,  kai  jie  neleisdavo  man  mėtyti  ka¬ 
muoliukų  į  tolimąjį  lauką,  jei  jiems  už  tai  nesumokėda¬ 
vau? 

—  Taip. 

—  Tiesą  sakant,  ypatingai  sukrėsta  nebuvau. 

—  Nedrįstu  klausti,  kokio  užmokesčio  jie  reikalau¬ 
davo. 

—  To,  ką  tik  aš  jiems  galėjau  duoti. 

—  Taip  aš  ir  maniau. 

Mimi  padėjo  galvą  ant  sofos  atramos  ir  pamankšti¬ 
no  kulkšnis. 

—  Tiesą  sakant,  mane  gąsdino  tai,  jog  turiu  kažką, 
ko  nori  berniukai,  —  niūriai  tarė  ji.  —  Mane  ir  dabar 
tai  gąsdina. 

—  Apie  tai  aš  pagalvodavau  tik  retkarčiais,  —  pasa¬ 
kė  Klėja.  —  Bandydama  suprasti.  Aš  buvau  pasibaisė¬ 
jusi,  kai  supratau,  jog  tai,  kad  esu  mergaitė,  laikoma 
mano  trūkumu. 

—  Klėja,  aukseli,  juk  tai  priklauso  nuo  aplinkybių. 

—  Mano  atvejis  ypatingas,  nors  nemanau  esanti  ypa¬ 
tinga.  Matai,  aš  augau  kiek  neįprastomis  sąlygomis  — 
kaime,  prie  vandenyno  —  ir  dėl  to  ši  žinia  man  buvo 
ypač  skaudi.  Sužinojau  tai  gana  vėlai.  Miestuose  ir  prie¬ 
miesčiuose  vaikai  sportuoja  —  žaidžiami  komandiniai 
žaidimai  ir  buriamos  komandos  kaip  Mažųjų  Lyga  — 
tačiau  salietė  turi  tik  gamtą.  O  gamta  nerenka  koman¬ 
dų.  Aš  galėjau  plaukioti,  karstytis  po  medžius  ir  šoki¬ 
nėti  nuo  aukštų  uolų  kaip  ir  berniukai.  Aš  galėjau  da¬ 
ryti  viską,  ką  ir  berniukai  —  negalėjau,  žinoma,  tik 
šlapintis  stovėdama,  bet  dėl  to  nė  kiek  nesisielojau.  Ir 
tik  nuėjusi  į  mokyklą  supratau,  kad  į  mane  bus  žiūrima 
kitaip  nei  į  juos,  kad  man  nebus  leidžiama  žaisti  pagal 
jų  taisykles.  —  Ji  patylėjo.  —  Juokinga  tai,  kad  man 
buvo  nesmagu.  Dėl  jų.  Dėl  mūsų  visų. 

—  Tave  tai  labai  skaudina,  —  nustebusi  tarė  Mimi. 

—  O,  aš  žinau,  kad  nutrūktgalviškumas  davė  man 
tam  tikrą  pasitikėjimą  savo  fiziniais  sugebėjimais  ir  drą¬ 
są,  ir  džiaugiuosi  tuo,  tačiau  to  negana.  Nebijoti  pelių 
—  tai  labai  nežymus  pranašumas. 

—  Tu  labai  gera  mergina,  Klėja.  Daug  geresnė  nei  aš. 

—  Iš  tiesų?  —  paklausė  Klėja,  susimąsčiusi  apie  tai. 
—  Kokia  ironija.  Kaip  tik  tai  ir  reiškia  būti  keistoka 
saliete.  Išradinga,  drąsia,  niekuomet  nesiskundžiančia. 
Tačiau  jei  esi  mergina,  tai  būtent  dėl  paties  fakto,  kad 
turi  tam  tikrų  sugebėjimų,  ir  yra  taip  skaudu,  kai  suvo¬ 
ki,  jog  tik  sugebėjimai  ir  reikalingi  lakrozės  komandoje. 

—  Aš  verčiau  dulkinčiausi  su  lakrozės  komandos 
nariais  nei  joje  žaisčiau. 

—  Puiku,  žinoma,  tu  verčiau  dulkintumeisi.  Tačiau 
dabar  kalbu  ne  apie  tai. 

—  Gerai,  tęsk. 

—  Taigi,  —  pasakė  Klėja,  —  aš  manau,  jog  geriau¬ 
sia  būtų  žaisti  lakrozės  komandoje  ir  dulkintis  su  jos 
nariais. 

—  Aš  nenoriu  žaisti,  —  pasakė  Mimi.  —  Palieku  tai 
tau,  saliete. 

—  Aš  visada  stebėdavausi,  kodėl  mano  šeimos  mo¬ 
terys  neparuošė  manęs  tam.  Žinoma,  mano  šeimos  mo¬ 
terys  buvo  vyrai.  Jos  vadovavo  rančoms,  plantacijoms, 
statė  mokyklas. 

—  Įdomu  tai  iš  tavęs  girdėti.  Mano  šeimos  moterys 
irgi  buvo  tokios,  —  pasakė  Mimi,  iš  susijaudinimo  net 
atsisėsdama.  —  Mano  senelė  buvo  mėsininke. 

—  Vaje,  —  nusistebėjo  Klėja  —  jai  tai  padarė  didelį 
įspūdį. 

—  Turiu  omeny,  tikra  mėsininke.  Darė  dešras  ir  ka¬ 
pojo  avieną. 

—  A-a,  —  kiek  nusivylusi  nutęsė  Klėja. 

Atsidarė  paradinės  durys  ir  įėjo  Tomis  su  savo  vai¬ 
ruotoju,  treneriu  bei  draugais.  Vaikinai  uždegė  visas 
šviesas,  įjungė  televizorių  su  dideliu  ekranu,  triukšmin¬ 
gai  surinko  nuo  lovos  maišelius  ir  numetė  juos  ant  mek- 
sikietiškais  kokliais  išklotų  grindų.  Kalbėdamiesi  ir  juok¬ 
damiesi  jie  kratė  dulkes  nuo  savo  batų,  o  Klėja  mie¬ 
guistai  šypsojosi.  Ji  pasijuto  taip,  lyg  būtų  pažadinta 
netikėto  draugiškų  kaubojų  gaujos  įsiveržimo. 

Vienas  iš  nedaugelio  dalykų,  kurių  Klėją  mokė  jos 
motina  Kitė,  tai  būti  pasiruošusiai  sutikti  savo  vyrą,  kai 
šis  grįžta  iš  darbo  —  tai,  sakydavo  Kitė,  labai  svarbu. 
Klėja  žinojo,  jog  Kitei  darbas  reiškė  mokymąsi  žaisti 
polo  raitomis  ant  ponio  arba  orchidėjų  skiepijimą,  ta¬ 
čiau  laikėsi  šio  patarimo  kaip  vienintelės  artumo  su 
motina  apraiškos.  Kai  Tomis  pareidavo  namo,  ji  visuo¬ 
met  džiugiai  pakildavo  jo  pasitikti. 

Ji  pabučiuodavo  jį  į  žandą  ir  eidavo  į  virtuvę  atnešti 
jam  alaus  ir  laimo,  nors  žinojo,  jog  nuo  to  laiko,  kai  jis 
suvaidino  Pasiutusį  Bilį  Hikoką  savo  pirmajame  dide¬ 
lio  pasisekimo  sulaukusiame  filme,  visada  būdavo  kam 
jį  pabučiuoti  bei  atnešti  alaus,  ir  suprato,  kad  iš  tiesų 
jam  nerūpi,  kas  jį  pasitinka  prie  durų,  kol  ji  nieko  iš  jo 
nenorėdavo. 

Kartą  ji  pradėjo  pasakoti  jam  apie  tai,  kad  saunoje 
ėmęs  rastis  medžio  grybelis,  tačiau  jis  nutraukė  ją,  tar¬ 
damas: 

—  Ne  dabar,  mažyle. 

Jis  nedaug  apie  ką  tenorėdavo  girdėti,  tačiau  stu¬ 
miama  nesuprantamo  optimizmo  ar  atiduodama  kvailą 
duoklę  savo  motinai,  kurią  vyrai  dievino,  išgirdusi  jį 
įeinant  pro  duris,  ji  vis  dar  pašokdavo. 

Vieną  vakarą  Mimi  ir  Klėja  sėdėjo  su  Tomiu  prie 
televizoriaus.  Transliavo  krepšinio  kėlinį.  Anksti  ryte 
jam  buvo  paskirtas  susitikimas,  ir  po  sekmadieninio 
vakarėlio  su  meksikietiškais  tunų  vyniotiniais  ir  pa¬ 
plotėliais  vien  tik  iš  kvietinių  miltų  jo  draugai  buvo 
išsiųsti  namo.  Vėjas  kartkartėmis  stipriai  papūsdavo 
pro  pintą  tvorą  ir  Klėjai  šis  garsas  priminė  pjūklo  mu¬ 
ziką.  Mimi,  kuri  buvo  pasidariusi  grožio  kaukę  iš  kiau¬ 
šinio  baltymų  bei  keleto  šalikelėje  augusio  veros  rū¬ 
šies  alijošiaus  trintų  šakelių,  tingiai  paklausė  Tomio, 
kokią  paskutinę  knygą  jis  skaitęs.  Ji  vilkėjo  vienu  iš 
savo  mėgstamiausių  apdarų  —  chaki  spalvos  skautės 
uniforma,  kurią  buvo  radusi  nukainotų  prekių  par¬ 
duotuvėje.  Uniforma  buvo  labai  trumpa  ir  ankšta.  Ji 
avėjo  rudais  pusbačiais  ir  buvo  apsimovusi  trumpas 
kojinaites.  Ji  buvo  sakiusi  Klėjai,  jog  norėdama  ką 
nors  suvilioti  visuomet  taip  apsirengia.  Tą  vakarą,  kiek 

vėliau,  ji  rengėsi  važiuoti  pas  režisierių  Bilį  Maiklą  j 
kokteilių  vakarėlį. 

Klėja,  o  galbūt  ir  vis  dar  triūsianti  Džudė,  puikiai 
suprato,  jog  klausimas  ironiškas,  tačiau  Tomis  neati¬ 
traukdamas  akių  nuo  televizoriaus,  —  rodė  kėlinio  di¬ 
vertismentą,  Vietnamo  karo  veteranų  invalido  vežimė¬ 
liuose  laisvojo  metimo  varžybas,  —  paklausė: 

—  Per  visą  laiką?  Tuoj  pasakysiu.  „Sakajavę,  Mote¬ 
rį  paukštę".  Dešimtoje  klasėje. 

—  Tomi,  nemalk  šūdo,  —  Mimi  bandė  kalbėti  neju¬ 
dindama  lūpų. 

—  Prisiekiu  savo  motinos  kapu,  —  nustebęs  atsakė  jis. 

—  Tavo  motina  gyva,  —  pasakė  Džudė,  ant  palomi- 
no  dėdama  20x25  centimetrų  dydžio  Tomio  nuotrau¬ 
kas  į  stirtą.  Ji  atsakinėjo  į  jo  gerbėjų  laiškus. 

—  Gerai.  Tačiau  aš  išties  skaičiau  tą  knygą. 

Kai  jie  skrido  lėktuvu  iš  Honolulu,  Klėja  paklausė  To¬ 
mio,  ką  jo  tėvai  pagalvos  apie  tokias  netikėtas  vedybas,  o 
jis,  vartydamas  reklaminį  avialinijų  lankstinuką,  atsakė: 

—  Spręsdamas  visus  svarbius  klausimus  aš  pamirštu 
šeimą. 

Klėjai  buvo  labai  įdomu  ką  nors  sužinoti  apie  jo  mo¬ 
tiną,  kad  ir  mirusią.  Tiesą  sakant,  visa,  kas  buvo  susiję 
su  jo  motina,  jai  rūpėjo  kur  kas  labiau  nei  tai,  ar  Tomis 
nuo  šešiolikos  metų  perskaitė  bent  vieną  knygą,  ar  ne. 

—  O  aš  nė  nežinojau,  kad  tu  turi  motiną,  —  pasakė 
ji.  Pati  to  nenorėdama,  ji  pradėjo  stebėti,  kaip  vyrai 
invalidų  vežimėliuose  zuja  po  krepšinio  aikštelę. 

—  Visi  žmonės  turi  motinas,  —  tariamai  nustebęs 
pasakė  Tomis. 

—  Kur  ji  dabar?  —  paklausė  Klėja,  nenoriai  ati¬ 
traukdama  akis  nuo  televizoriaus  ekrano  ir  žvelgdama 
į  jį.  —  Man  įdomu  žinoti  apie  kitų  motinas. 

—  Kas?  —  paklausė  jis. 

Džudė  pakėlė  akis,  rankose  laikydama  žirkles.  Šis  po¬ 
kalbis,  krypęs  intymumo  link,  jau  pradėjo  ją  nervinti. 

—  Tavo  motina,  —  atsakė  Klėja. 

—  Argi  aš  esu  sakęs,  kad  turiu  motiną?  Ar  kas  nors 
girdėjo,  kad  kada  nors  būčiau  pasakęs,  jog  turiu  moti¬ 
ną?  —  Jis  nukreipė  akis  nuo  didelio  ekrano  ir  lėtai 
apsižvalgė,  duodamas  jiems  galimybę  užginčyti  jo  žo¬ 
džius  ir  pareikšti,  esą  jis  sakėsi  turįs  motiną. 

—  Mano  motina  mirė,  kai  aš  gimiau,  —  pasakė  Mi- 
mi.  —  Puerto  Rike. 

—  Aš  buvau  Puerto  Rike,  kai  filmavome  „Jupiterio 
lenktynes",  —  pasakė  Tomis,  išsiblaškęs  žiūrėdamas  į  ją. 

—  O  tavo  tėvas?  —  paklausė  Klėja. 

Mimi  ėmė  juoktis  ir  greitai  griebėsi  rankomis  už  vei¬ 
do,  nes  kaukės  gabalai  pradėjo  kristi  jai  ant  kelių.  Klė¬ 
ja  paraudo. 

—  Mano  tėtis  niekuomet  nebuvo  išvažiavęs  iš  Jung¬ 
tinių  Valstijų,  —  pasakė  Tomis.  —  Gal  tik  kartą  buvo 
Kanadoje.  Jis  tipo  nemėgsta  užsieniečių.  —  Jis  nusisu¬ 
ko  į  televizorių. 

—  Jis  tikriausiai  vienas  iš  tų  žmonių,  kurie  išvien  su 
visokiais  prekeiviais  rūpinasi,  kad  būtų  perkamos  ame¬ 
rikietiškos  prekės.  Mane  visuomet  tai  stebina. 

—  Kas  stebina?  —  paklausė  Tomis. 

Mimi  surinko  nuo  kelių  sudžiūvusio  kiaušinio  bal¬ 
tymo  gabalėlius  ir  rūpestingai  laikė  juos  saujoje: 

—  Kad  kažkas  gali  būti  išvien  su  tais  prekeiviais. 

—  Tau  tie  dalykai  nerūpi?  Tu  nori,  kad  Amerikai 
ateitų  galas? 

Klėja  užšoko  ant  sofos  ir  ėmė  lėtai  mojuoti  ranko¬ 
mis: 

—  Žiūrėk!  „Sakajavė"! 

Džudė  nusijuokė  ir  mestelėjo  į  ją  vieną  iš  Tomio 
nuotraukų.  Klėja  pabandė  ją  pagauti. 

—  Aš  ją  pasiimsiu,  gerai?  —  paklausė  Mimi  Klėjai 
klestelėjus  į  sofos  kampą  pasižiūrėti  nuotraukos. 

—  Tikriausiai  norėjai  pasakyti,  ar  galima  pasiimti?  — 
tarė  Klėja  iškėlusi  nuotrauką,  kad  Mimi  negalėtų  pasiekti. 

—  Ne,  —  tarė  Tomis. 

Visi  atsisuko  ir  sužiuro  į  jį. 

—  Tu  negali  jos  pasiimti,  —  pareiškė  jis. 

—  Galėtum  nusipirkti  iš  jo  šią  nuotrauką,  —  pasiūlė 
Klėja  Mimi,  ši  elgėsi  gana  įžūliai,  ir  tai  ją  jaudino. 

—  Keturiasdešimt  aštuoni  centai,  —  pasakė  Džudė. 
—  Už  savikainą. 

Tomis  čiupo  nuotolinio  valdymo  pultą  ir  tol  spaudė 
mygtuką,  kol  nustatė  labai  stiprų  garsą. 

—  Kas  laimi  žaidimą?  —  paklausė  Džudė  Tomio. 
Prastai  nusiteikęs  Tomis  ją  nervindavo.  Klėja  buvo  mi¬ 
nėjusi  Mimi,  jog  labai  nyku  bijoti  žmogaus,  kuriam 
kasdien  reikėtų  pirkti  „Tuoks"  higienines  nosines.  Klė¬ 
ja  buvo  nerūpestinga. 

—  Aš  tik  noriu  ramiai  pažiūrėti  krepšinio  varžybas, 
—  maldaujamai  tarė  jis.  —  Tiesiog  ramiai  praleisti  va¬ 
karą  namuose.  Regis,  nereikalauju  pernelyg  daug. 

—  Aš  norėjau  sužinoti  apie  tavo  motiną,  —  pasakė 
Klėja.  —  Man  buvo  įdomu. 

Jis  pažiūrėjo  į  ją. 

—  Užtat  sužinojai  apie  „Moterį  paukštę",  —  lepte¬ 
lėjo  Mimi. 

Jis  trenkė  nuotolinio  valdymo  pultą  ant  stalo. 

Džudė,  sėdėjusi  ant  grindų  sukryžiavusi  kojas,  pa¬ 
šoko  lyg  katė. 

—  Tikiuosi,  dabar  tu  patenkinta!  —  sustaugė  jis, 
nudrožė  pro  Klėją  ir  užlipo  laiptais  į  miegamąjį. 

—  Taip  aš  ir  žinojau,  —  pasakė  Džudė  su  melan¬ 
choliško  pranašumo  gaida. 

—  Dabar  galime  pasižiūrėti  laidą  „Apie  žvaigždes", 
—  tarė  Mimi,  kojų  pirštais  keldama  nuotolinio  valdy¬ 
mo  pultą. 

—  Tai  kurgi  jo  motina?  —  paklausė  Klėja,  tačiau 
Džudė  buvo  užsiėmusi  —  ant  nuotraukų  rašė  Tomio 
vardą  ir  sveikinimus  („Sveiks,  chebrante!"). 

—  Chebra,  jūs  šį  kartą  nuėjote  tikrai  per  toli,  — 
pasakė  ji. 

—  Aš  būčiau  galėjusi  eiti  dar  toliau.  O  tu?  —  pa¬ 
klausė  Klėja  Mimi. 

—  Manau,  dar  vos  vos  toliau. 

Klėja  atsiduso  ir  pažvelgė  į  lubas.  Ji  žinojo,  kad  po 
kelių  minučių  jai  teks  eiti  į  miegamąjį  pasižiūrėti,  ar 
jam  viskas  gerai. 

—  Oi,  chebra,  —  atsiduso  Džudė,  purtydama  galvą. 
—  Jūs  prisišauksite  bėdą.  Tikrai. 

Tomis  buvo  pakvietęs  Klėją  apsilankyti  filmavimo 
aikštelėje.  Ji  sėdėjo  režisieriaus  kėdėje,  ant  pečių  užsi¬ 
metusi  kažkieno  iš  darbuotojų  satininį  švarkelį  ir  ste¬ 
bėjo  filmavimą.  Tomis  supažindino  ją  su  režisieriumi 
Biliu  Maiklu,  su  savo  grimuotoja  bei  dubleriu,  ir  Klėja 
nuėjo  su  juo  pietauti  į  priekabą,  kuri  buvo  užtraukta 
ant  pakylos  kaip  neprikabintas  vagonas  priešais  poil¬ 
siavietę.  Ji  nesitikėjo  ir  nereikalavo,  kad  Tomis  ją  links¬ 
mintų,  tačiau  matė,  jog  jis  buvo  išsiblaškęs  ir  jautėsi 
nesmagiai.  Daugiau  ji  neidavo  pas  jį  į  aikštelę. 

Vieną  dieną  prie  baseino  Mimi  pasakė  Klėjai,  jog, 
jos  manymu,  Klėjai  derėtų  dažniau  lankytis  filmavimo 
aikštelėje.  Mimi  buvo  beveik  nuoga,  tik  ant  galvos  bu¬ 
vo  užsimaukšlinusi  beisbolo  kepuraitę  su  užrašu  „USC" 

ir  ant  kulkšnių  prisirišusi  svorius.  Buvo  labai  karšta,  o 
dangus,  giedras  ir  šviesus,  atrodė  lyg  žydras  meksikie¬ 
tiškas  stiklas. 

—  Jis  manęs  daugiau  nekvietė. 

—  Aš  tik  manau,  jog  jau  metas  dar  sykį  pasirodyti, 
ir  tiek.  Kai  kurios  iš  tų  mergšių  nežino,  kad  jis  vedęs,  ir 
aš  manau,  jog  jos  turėtų  tave  pamatyti.  —  Ji  atsigulė 
ant  nugaros  ir  ėmė  ratu  sukti  vieną  koją,  pati  sau  skai¬ 
čiuodama. 

Klėja  pastebėjo,  kad  puikios  Mimi  krūtys,  priešingai 
nei  jos  pačios,  nekrinta  į  šalis,  kai  ji  guli  ant  nugaros. 

—  Nemanau,  kad  jam  patinka  matyti  mane  aikštelėje. 

—  O  Dieve,  Klėja,  kas  tau  darbo?  Ateik  su  manim. 
Aš  nusivešiu  tave. 

—  Neisiu,  jei  jis  nenori,  kad  aš  ten  būčiau.  Tu  nueik 
ir  pasakyk  joms,  kad  jis  vedęs. 

—  Jei  nori  žinoti,  praeitą  savaitę  buvo  kilę  šiokių 
tokių  nemalonumų.  Tomis  neišėjo  iš  priekabos,  kai  bu¬ 
vo  kviečiamas  į  sceną,  ir  Bilis  baisiai  pasiuto. 

—  Ir?  —  Klėja  pažvelgė  į  dangų  ir  užsimerkė. 

Mimi  nekantriai  atsisėdo,  įnirtingai  kišdama  savo  rau¬ 
donus  plaukus  po  kepure. 

—  Kaip  trisdešimtmetė,  esi  stulbinančiai  buka,  Klė¬ 
ja.  Kur  tu  buvai  visus  tuos  metus? 

—  Kur  aš  buvau  visus  tuos  metus? 

—  Tomis  pasakė,  jog  jis  žiūri  paskutines  atkrinta¬ 
mųjų  varžybų  transliacijos  minutes  —  žinai  gi,  koks  jis 
sporto  aistruolis  —  tačiau  Bilis  įtūžo  ir  įsiveržė  į  prie¬ 
kabą.  Sako,  pas  Tomį  buvo  mergina.  Bilis  griebė  televi¬ 
zorių  —  jis  labai  stiprus  —  ir  išmetė  pro  priekabos 
langą.  Televizorius  nukrito  ir  garsiai  sprogo. 

—  Iš  kur  tu  tai  žinai? 

—  Bilis  man  pasakojo. 

—  Bilis  Maiklas? 

—  Aš  su  juo  susitikinėjau.  Slapta. 

—  Ten  buvo  mergina? 

—  Bilio  žmona. 

—  Norėjau  paklausti,  ar  treileryje  buvo  mergina? 

—  Aa.  Jo.  Taip  man  pasakojo.  Jos  galva  buvo  jam  tarp 
kojų  ar  panašiai.  —  Mimi  atsisėdo,  pilstelėjo  į  saują  ko¬ 
koso  riešutų  aliejaus  ir  ėmė  trinti  juo  sau  pilvą  bei  krūtis. 

Aliejaus  kvapas  Klėjai  netikėtai  priminė  Emą.  Ema 
mokė  ją,  kaip  pačiai  daryti  stiklainiuose  užpilus  su  tirš¬ 
tame  aliejuje  plaukiojančiais  permatomais  pikake  gė¬ 
lių  žiedlapiais. 

—  Nori  pasakyti,  kad  ji  burnoje  turėjo  jo  penį?  — 
paklausė  Klėja. 

—  Galbūt.  O  gal  ir  ne.  Turbūt  ne.  Gali  patrinti  man 
nugarą?  —  Ji  padavė  Klėjai  buteliuką  aliejaus  ir  atsu¬ 
ko  jai  nugarą.  —  Ar  viskas  tvarkoj?  Noriu  pasakyti,  ar 
tarp  jūsų,  chebryte,  viskas  tvarkoj? 

—  Būtent  šis  žodis  ir  tinka  geriausiai.  Tvarkoj. 

—  Jūs  vis  dar  mylitės? 

—  Nesu  tikra,  kad  Tomiui  tai  labai  rūpi.  Turbūt  aš 
jam  nerūpiu. 

—  Tau  turbūt  reikia  jį  vėl  nusivesti  pas  daktarą  Snouvį. 

—  Daktarą  Snouvį? 

—  Taip.  Jis  ginekologas.  Kartą  buvau  Tomį  nusive¬ 
dusi.  Tai  buvo  labai  seniai,  kai  mes  su  juo  susitikinėda¬ 
vome.  Jis  pats  to  norėjo.  Zyzė  kelis  mėnesius.  Aš  atsa¬ 
kydavau  „Taip,  gerai,  kodėl  gi  ne",  tačiau  jis  neatstojo. 
Maniau,  kad  jis  pavydi  daktarui  Snouviui,  tačiau  ne. 
Jis  tiesiog  norėjo  pasižiūrėti,  kaip  tai  atrodo. 

—  Kas  kaip  atrodo? 

—  Pati  žinai.  Tai.  Paprašiau  daktaro  Snouvio,  ir  jis 
nerado  jokių  priežasčių,  kodėl  Tomis  negalėtų  pasižiū- 

rėti.  Taigi  mes  atėjome,  aš  atsiguliau  ant  stalo,  dakta¬ 
ras  Snouvis  įjungė  šviesas,  sušukau  „Veiksmas!",  ir  jis 
ėmė  aiškinti  Tomiui,  kas  kur  yra.  —  Ji  atsigręžė  į  Klė- 
ją.  —  Klėja,  gal  galėtum  užpilti  daugiau  aliejaus? 

—  Tomis  nežinojo? 

—  Aišku,  kad  žinojo!  Jis  tik  norėjo  pamatyti  savo 
akimis. 

—  Kad  jam  būtų  lengviau  orientuotis  lytiškai  santy¬ 
kiaujant? 

—  Tai  nedaug  ką  tepadėjo,  ar  ne?  —  Ji  šaižiai  nusi¬ 
juokė.  —  Dar  aliejaus,  Klėja. 

Klėja  trynė  aliejumi  Mimi  nugarą  bei  pečius. 

Mimi  gulėjo  išsitiesusi  ant  rankšluosčio  pilvu  že¬ 
myn.  Kojas  ji  buvo  iškėlusi  keletą  colių  virš  „Astro  Turf" 
ir  nedideliais  ratais  suko  kulkšnis. 

—  Tačiau  kodėl  tu  taip  pasielgei?  —  po  kelių  minu¬ 
čių  paklausė  Klėja. 

—  Kaip  pasielgiau?  —  Mimi  buvo  užsimerkusi. 

—  Galėjai  jam  duoti  paskaityti  kokią  vaikišką  kny¬ 
gelę,  kuriose  tai  parodyta  taip  aiškiai  lyg  perpjautas 
obuolys. 

—  Tiesą  sakant,  nemačiau  nei  jo,  nei  daktaro  Snou- 
vio,  nes  aukščiau  tarpukojo  buvau  uždengta  paklode, 
tik  girdėjau,  ką  jie  kalba.  Snouvis  sakė:  „Štai  čia  yra 
tas,  o  čia  yra  tas",  o  Tomis  tik  mykė:  „U-hu,  u-hu". 

—  Kaip  teatrališka.  Jūs  visi  vaidinote. 

—  Aš  taip  nemanau,  —  pasakė  Mimi.  Ji  įsižeidė.  — 
Nebūčiau  tau  sakiusi,  jei  būčiau  žinojusi,  kad  imsi  pykti. 

—  Aš  visai  nepykstu. 

Mimi  atsimerkė: 

—  Daugiau  niekuomet  nieko  nepasakosiu,  jei  teiki 
tokiems  dalykams  kažkokią  reikšmę. 

Pokalbis  su  Mimi  neįtikino  Klejos  vestis  Tomio  pas 
ginekologą  ir,  jei  norite,  sutvirtino  jos  pasiryžimą  neiti 
daugiau  į  filmavimo  aikštelę.  Tikriausiai  ji  pasielgė  ne¬ 
išmintingai  paklaususi  Tomio,  ar  tiesa,  kad  Bilis  Maik¬ 
las  išmetė  pro  jo  priekabos  langą  televizorių  tąsyk,  kai 
žiūrėjo  atkrintamąsias  varžybas,  o  kažkokia  mergina 
tuo  tarpu  laikė  burnoje  jo  penį. 

—  Kas  tau  taip  pasakė? !  —  užriko  jis. 

Ji  buvo  apstulbusi,  kad  jis  taip  staigiai  pradėjo  šaukti, 
nė  nepasirūpinęs  pasiaiškinti. 

—  Ta  prakeikta  Mimi  negali  gyventi  nepridariusi  kam 
nors  nemalonumų!  Ji  visuomet  buvo  prakeikta  melagė. 

—  Koks  skirtumas,  kas  man  pasakė? 

—  Na,  tai  netiesa  —  štai  koks  skirtumas.  Ir  aš  noriu, 
kad  tu  ateitum  į  filmavimo  aikštelę  ir  pasižiūrėtum  pa¬ 
ti.  Rytoj. 

—  Kodėl  mano  atvykimas  į  aikštelę  turėtų  reikšti, 
jog  tai  netiesa?  —  atkakliai  klausinėjo  ji. 

—  Ateik,  ir  viskas.  Man  nerūpi  tavo  prakeikta  logika. 

Klėja  viena  sėdėjo  Tomio  priekaboje,  žiūrėdama  pro 
langą  be  stiklo.  Mimi  buvo  pasakojusi,  kad  vaidinanti 
šiame  filme  aktorė  Treisė  Bond  savo  priekabos  tualete 
nenorėdavo  paspausti  pedalo  ir  nuleisti  vandens.  Kiek¬ 
vieną  dieną  po  pietų  vairuotojas,  turėjęs  priekabą  ve¬ 
žioti  ir  palaikyti  joje  tvarką,  išeidavo  iš  darbo.  Profsą¬ 
junga  atsiųsdavo  kitą.  Kartais  kuris  nors  ištverdavo  ke¬ 
lias  dienas,  kol  galų  gale  įsiutęs  dėl  pažeminimo,  kad 
turi  kaskart  nuleisti  vandenį  panelės  Bond  tualete,  irgi 
išeidavo.  Per  dvi  savaites  pasikeitė  dvylika  vairuotojų. 

Klėja  stebėjo  naująjį  vairuotoją.  Jis  sėdėjo  ant  sude¬ 
damos  aliumininės  kėdutės,  visai  šalia  apšvietimo  lem¬ 
pų  rato  ir  skaitė  laikraštį. 

Tomis  užšoko  ant  laiptų  ir  įėjo  į  priekabą.  Ant  virtu¬ 
vėlės  stalelio  stovėjo  naujas  televizorius. 

Kažkoks  žmogus  įkišo  galvą  pro  atviras  duris. 

—  Gal  ko  nors  norite,  vaikučiai? 

—  Nori  ko  nors?  —  paklausė  Tomis  Klejos. 

Ji  svyravo. 

—  Jis  turi  visko,  ko  tik  nori.  Sodos  vandens,  kram¬ 
tomosios  gumos,  „Hershey”  šokolado,  trintukų. 

Kai  ji  nusišypsojo,  Tomis  pasakė: 

—  Tai  jo  darbas,  mažyle. 

Kai  ji  sukosi  padėkoti  tam  žmogui,  jos  ranka  slyste¬ 
lėjo  tarp  sėdynės  pagalvėlės  ir  kušetės  atramos.  Iš  nuo¬ 
stabos  jai  net  kvapą  užgniaužė  —  ji  įsipjovė  pirštą  į 
stiklo  šukę,  įkritusią  už  pagalvėlės. 

—  Tikrai  nieko  nenori?  Turiu  grįžti  į  darbą  sekcijo¬ 
je,  —  pasakė  Tomis,  skaitydamas  dialogų  puslapį.  — 
Ateik  pasižiūrėti. 

Vėliau  Klėja  dažnai  stebėdavosi,  kodėl  ji  neištraukė 
rankos  su  kraujuojančiu  pirštu,  o  slėpė  ją  už  nugaros, 
tarytum  ji  turėtų  gėdytis. 

Prasidėjus  kitam  dubliui  ji  išėjo. 


Ji  buvo  nuėjusi  į  virtuvę  pasiimti  butelio  šaltinio  van¬ 
dens  ir  nustebusi  krūptelėjo,  kai  iš  tamsos  pasigirdo  jo 
balsas.  Jis  lėtai  įėjo  į  valgomąjį.  Atrodė,  lyg  būtų  jos 
laukęs. 

—  Tu  suplėšei  tas  prakeiktas  nuotraukas. 

—  Aš  įsipjoviau  pirštą. 

—  Gera  priežastis.  Išties  gera.  Mano  žmona  plėšo 
nuotraukas. 

Ant  pietų  stalo  gulėjo  albumo  viršeliai.  Ji  paėmė 

juos  ir  grakščiai  švystelėjo  per  kambarį  į  jį.  Viršeliai 
pataikė  jam  į  veidą. 

—  Jei  būčiau  norėjusi  tai  padaryti,  man  nebūtų  pa¬ 
vykę,  —  pasiteisino  ji. 

Palenkęs  į  priekį  kaktą,  jis  greitai  apėjo  aplink  stalą. 

—  Niekuomet  daugiau  taip  nedaryk,  —  pasakė  jis, 
purtydamas  ore  jos  ranką.  —  Girdi?  —  Jis  buvo  išrau¬ 
dęs  ir  kvėpavo  trūkčiodamas. 

Jis  stipriai  spaudė  Klejos  riešą  ir  jos  kimono  ranko¬ 
vė  nuslydo  ant  peties.  Jai  diegė  riešą  ir  ėmė  tirpti  ranka, 
tačiau  ji  niekuo  neišsidavė,  kad  jai  skauda.  Ji  norėjo, 
kad  jis  paleistų  ją,  tačiau  bijojo,  jog  pamatęs  tai,  jis 
laikys  ją  dar  stipriau.  Būtų  galėjusi  mandagiai  paprašy¬ 
ti,  tačiau  iš  atsargumo  to  nedarė.  Daugelio  metų  parti¬ 
zaninės  kovos  patirtis,  kurią  ji  įgijo  kovodama  su  Berta, 
išmokė  ją  nesitikėti,  jog  su  ja  bus  elgiamasi  sąžiningai. 

Jos  ramumas  įsiutino  ir  sujaudino  jį.  Jis  nerangiai 
užlaužė  Klejos  ranką  jai  už  kaklo,  prisitraukė  jos  veidą 
prie  savęs,  prisispaudė  dantimis  prie  burnos  ir  įkando  į 
lūpas.  Kai  ji,  nors  ir  kęsdama  skausmą  nepravėrė  bur¬ 
nos,  jis  atsitiesė  ir  nuplėšė  jai  nuo  pečių  kimono.  - 

Ji  bandė  nusisukti,  užsidengti  veidą  rankomis,  ta¬ 
čiau  jis  stipriai  laikė  ją  už  smakro  ir  vertė  žiūrėti  į  jį.  Jis 
įsikišo  į  burną  jos  pirštą  —  tą,  kuris  buvo  įpjautas. 

Jis  braukė  drėgnu  Klejos  pirštu  per  jos  nuogą  pilvą, 
burna  sekdamas  kruvinu  pėdsaku.  Jos  kraujas  maišėsi 
su  jo  seilėmis,  kol  pagaliau  jo  burna  atsidūrė  ant  jos 
likusių  pirštų,  įkištų  į  vidų.  Ji  vaitojo  iš  įtūžio. 

Po  tos  nakties  Klėjai  nebereikėjo  dar  kartą  klausti, 
ar  Bilis  Maiklas  iš  tiesų  išmetė  televizorių  pro  Tomio 
priekabos  langą.  Ji  žinojo  atsakymą.  Pats  faktas,  kad  ji 
įsipjovė  pirštą  į  stiklo  šukę,  nukritusią  nuo  išdaužto 

lango,  savaime  dar  nebuvo  įrodymas,  jog  Tomis  mela¬ 
vo,  tačiau  ji  žinojo  —  istorija  apie  merginą  buvo  tiesa. 

Ji  sėdėjo  ant  zomšinės  sofos,  žvalgėsi  į  tinkuotas 
Tomio  namų  sienas,  į  kaubojus  vaizduojančius  paveiks¬ 
lus  bei  metalines  jūros  žuvėdrų  skulptūras  ir  pagaliau 
nusistebėjo,  kad  ji  atsidūrė  čia,  stebėjosi,  kad  jos  be¬ 
atodairiškas  bėgimas  atvedė  pas  Tomį  Heivudą,  į  jo 
namą  Malibu  kalvose.  „Nebesu  nuošaly  nuo  srovės,  — 
pamanė.  —  Aš  plaukiu  srovėje.  Tačiau  kaip  ir  mano 
senelis,  kuris  vieną  žiemos  vakarą  nuskendo  gelmių 
paviliotas,  plaukiu  neteisinga  kryptimi". 

Ji  pašoko  ir  nuėjo  ieškoti  Džudės,  norėdama  papra¬ 
šyti  jos  eiti  kartu  pasivaikščioti.  Tačiau  Džudė  nemanė, 
jog  slampinėti  po  išdžiūvusius  laukus  yra  geras  būdas 
praleisti  laiką,  ir  Klėja  suprato,  kad  ji  nenori  eiti. 

Darau  tai  dėl  tavęs,  Klėja,  —  pareiškė  Džudė.  Su 
savimi  ji  pasiėmė  bloknotą  stenografuoti  ir  rašiklį. 

Kai  jos  ėjo  stačiai  kylančiu  skaldos  plentu,  Džudė 
pasakė: 

—  Praeitą  savaitę  kojotai  sudraskė  naują  Lu  Gordo- 
no  rotveilerių  veislės  šuniuką.  Jis  tiesiog  ėmė  ir  pra¬ 
dingo.  Lu  skambino  ir  klausė,  ar  kartais  nematėme  prie 
baseino  kokio  nors  ištroškusio  šuniuko. 

—  Iš  kur  jis  žino,  kad  šunį  sudraskė  kojotai? 

Džudė  gūžtelėjo  pečiais. 

—  Jis  įsiuto,  nes  šuo  buvo  labai  brangus.  Sakė,  jei 
būtų  žinojęs,  jog  kojotai  rengiasi  sudraskyti  tūkstantį  do¬ 
lerių  kainuojantį  šunį,  tai  būtų  tuoj  lėkęs  prie  aptvaro. 

Džudė  stabtelėjo  ir  ėmė  kažką  rašyti  į  bloknotą, 
Klėja  kantriai  laukė.  Kai  ji  baigė  rašyti,  jos  patraukė 
toliau  ir  pasuko  į  šalutinį  kelią,  kuris  ėjo  pipirmedžių 
giraitės  link.  Giraitės  pakrašty  buvo  maža  namukų  ant 
ratų  stovykla.  Priekabos  atrodė  taip,  lyg  jos  čia  būtų 

stovėjusios  jau  daugelį  metų.  Kiekvienas  plotelis  bu¬ 
vo  aptvertas  gofruoto  metalo  aptvarais,  prie  kurių  buvo 
susikaupę  krūvos  sudžiūvusių  lapų  bei  šakų.  Pasuku¬ 
sios  į  šalutinį  kelią  jos  galėjo  pasiekti  giraitę  neidamos 
per  stovyklą. 

—  Ar  čia  kada  nors  ateina  merginos,  kai  manęs  nėra 
namie?  —  paklausė  Klėja.  Susigėdusi  savo  klausimo  ji 
pažvelgė  į  lygų  vandenyną,  plytintį  toli  apačioje.  Kve¬ 
pėjo  druska  ir  laukinėmis  garstyčiomis. 

—  Merginos? 

—  Kai  būnu  su  Mimi.  Kai  manęs  čia  nėra. 

—  Kartais  ateina,  —  neryžtingai  pasakė  Džudė,  — 
tačiau  tu  jas  pažįsti  —  ateina  Džambo  mergina  kartu  ir 
K.  Z.  žmona. 

—  Ar  tu  kada  nors  susitikinėjai  su  Tomiu?  —  Klėja 
perbraukė  tarp  pirštų  ilgą  garstyčių  žiedų  stiebą,  ir  jos 
sauja  staiga  prisipildė  plonyčių  geltonų  žiedlapių.  — 
Na,  kaip  Mimi,  supranti,  ką  turiu  galvoje?  —  Ji  suval¬ 
gė  keletą  žiedų.  —  Regis,  tu  jį  gerai  pažįsti.  Manau, 
kur  kas  geriau  už  mane. 

—  Jis  mano  brolis,  —  pasakė  Džudė. 

Klėja  sustojo  ant  kelio  ir  įdėmiai  pažvelgė  į  plony¬ 
čius  lyg  šlapias  ryžių  popierius  žiedlapius  jos  rankoje. 
Atrodė,  jog  ore  tvyro  karštos  dervos  kvapas.  Aplink  jas 
kilo  tirštos  karščio  bangos.  Ji  pabandė  nukratyti  žied¬ 
lapius  nuo  delno. 

—  Nežinojau,  ar  jis  tau  tai  sakė. 

Klejos  delnai  buvo  drėgni  ir  žiedlapiai  prilipo  prie 
jos  odos. 

—  Kodėl  tu  tai  darai? 

—  Jam  patinka,  kad  aš  esu  šalia. 

—  Ne.  Aš  ne  tai  turėjau  omeny. 

—  Jei  būčiau  pasilikusi  namuose,  dabar  sėdėčiau 

kokiame  nors  kioskelyje  ir  pardavinėčiau  „povandeni¬ 
nius  laivus". 

—  Povandeninius  laivus? 

—  Tai  tokie  ilgi  sumuštiniai.  O  čia  bent  jau  susitin¬ 
ku  su  žmonėmis.  Ir  niekuomet  nebūna  šalta.  Kada  pa¬ 
norėjusi  galiu  paplaukioti  baseine. 

—  Tai  štai  kodėl  žmonės  gyvena  Kalifornijoje. 

—  Todėl,  kad  čia  jiems  geriau  nei  kitur. 

—  Kodėl  tai  paslaptis? 

—  Paslaptis? 

—  Taip. 

—  Iš  tiesų  tai  visai  ne  paslaptis.  Jis  tiesiog  apie  tai 
negalvoja.  Tai  jam  nieko  nereiškia.  —  Ji  dvejojo.  — 
Gal  tu  geriau  neprasitark,  kad  tai  žinai,  jei  jis  tau  nesa¬ 
kė.  Gal  jis  nenori,  kad  tu  žinotum.  Jis  gali  įsiusti. 

—  Man  regis,  jog  tai  ir  yra  vadinama  paslaptimi. 

Džudė  nuėmė  dangtelį  nuo  rašiklio  ir  perbraukė  juo 
per  metalinę  bloknoto  spiralę.  Pasigirdo  šaižus  sprag¬ 
sintis  garsas  ir  laukuose  čirškiantys  vabzdžiai  staiga 
nuščiuvo. 

—  Manai,  kad  jis  turėtų  mane  atleisti? 

—  Nežinau,  —  atkirto  įtūžusi  Klėja  ir  žengė  tolyn. 

—  Buvau  nustebinta,  kai  jis  tave  vedė,  —  pasakė 
Džudė,  vydamasi  ją.  —  Šiaip  jis  niekuomet  nepasakoja 
man  tokių  dalykų,  tačiau  pasakė,  jog  tu  rami.  Tu  moki 
tinkamai  elgtis,  o  jam  tai  neįprasta.  Jam  buvo  metas 
vesti.  Tūriu  omeny,  dėl  karjeros.  Visi  manė,  jog  vedy¬ 
bos  —  puiki  mintis.  Jis  sakė,  kad  tu  klasiška.  Tu  buvai 
pirmoji  mergina,  kuri  nelakstė  paskui  jį  dėl  to,  kad  jis 
žymus  aktorius.  Anksčiau  jis  niekada  nebuvo  sutikęs 
tokios  merginos  kaip  tu.  —  Ji  buvo  uždususi. 

—  Aš  nelaksčiau  paskui  jį,  —  pasakė  Klėja,  stabte¬ 
lėdama  ir  žvelgdama  į  ją.  —  Aš  bandžiau  pabėgti. 

—  Pabėgti?  Nuo  ko  pabėgti? 

Klėją  akimirką  apakino  saulėje  staiga  blykstelėjusi 
stovyklos  palydovinės  televizijos  antenos  lėkštė.  Ji  už¬ 
sidengė  rankomis  akis. 

—  Nuo  namų.  Kaip  ir  tu.  —  Ji  apsisuko  ir  nuėjo  į 
pakalnę. 

—  Tu  pyksti  ant  manęs?  —  paklausė  Džudė,  sekda¬ 
ma  paskui  ją.  —  Aš  irgi  nebuvau  sutikusi  tokios  kaip  tu. 

—  Manau,  kad  tau  reikia  susirasti  kitą  darbą.  Mes 
abi  turime  susirasti. 

—  Tu  rimtai? 

—  Daugiau  jokių  „Tucks"  paketų. 

—  Žinai,  anksčiau  pirkdama  juos  varžydavausi.  Bijo¬ 
davau,  kad  kasininkė  nepagalvotų,  jog  perku  sau.  Gali 
įsivaizduoti?!  Žinau,  kad  tai  kvaila,  tačiau  aš  bijodavau. 
O  dabar  ji  kasryt  tiesiog  paima  nuo  lentynos  paketą  ir 
padeda  ant  prekystalio.  Dabar  aš  nebesivaržau.  Dirbda¬ 
ma  šį  darbą  šio  to  išmokau.  Galiu  paprašyti  bet  ko. 

Klėja  pasakė  Tomiui,  kad  norėtų  persikelti  į  miestą. 

—  Tu  turbūt  juokauji,  brangute.  Kas  tau  čia  nepatinka? 

—  Turiu  omeny,  noriu  persikelti  viena. 

Jis  tūžmingai  iškvėpė  orą  ir  nuleido  štangą,  sunkiai 
bumbtelėdamas  ją  sau  ant  krūtinės.  Jis  gulėjo  ant  mė¬ 
lyno  kilimo,  ant  juosmens  buvo  pasirišęs  rankšluostį  ir 
treniravosi  su  nauju  sunkumų  komplektu.  Klėja  pirmą 
kartą  pastebėjo,  kad  kilimas  buvo  tokios  pat  spalvos 
kaip  ir  jo  akys.  Jai  pasidarė  įdomu  —  ar  tik  jis  nebus 
pasirinkęs  šio  kilimo  todėl,  kad  jis  dera  prie  jo  akių 
spalvos? 

—  Tai  nepanašu  į  tave,  mažyte,  —  suurzgė  jis  nu- 
keldamas  štangą  nuo  krūtinės. 

—  Norėčiau,  kad  manęs  taip  nevadintum. 

—  O  kaip  gi  tave  vadinti?  —  Jis  greitai  padarė  de¬ 
šimt  pritūpimų. 

—  Tau  juk  vis  vien,  ar  aš  čia,  ar  ne. 

—  Eikš,  —  pamojo  jis,  kviesdamas  ją  artyn. 

—  Aš  dėl  to  nesiskundžiu,  —  pasakė  ji.  —  Tiesiog 
nenoriu  gyventi  kartu  su  žmogumi,  kuriam  nerūpiu. 

—  Vėl  ta  Mimi  tau  ką  nors  prikalbėjo? 

-  Ne. 

—  Eikš.  —  Jis  nusiėmė  rankšluostį  ir  numetė  jį  ant 
lovos.  Dabar  buvo  nuogas,  sulenktomis  per  kelius  ko¬ 
jomis.  Jis  paėmė  į  ranką  savo  penį. 

—  Kiek  laiko  mes  jau  vedę?  —  paklausė  jis.  —  Žiū¬ 
rėk,  aš  esu  izoliuotas  kaip  ir  jis.  Tai  vienas  iš  šio  biznio 
trūkumų,  tačiau  man  patinka  tai  daryti.  Aš  negaliu  pa¬ 
likti  šio  prakeikto  namo.  Mane  tuoj  apstotų  minia.  Ma¬ 
no  namai  man  yra  viskas. 

—  Norėjai  pasakyti,  kad  esi  atskirtas? 

Jis  suraukė  antakius. 

—  Ne  izoliuotas,  o  atskirtas.  Izoliuotos  sienos. 

—  Anglų  kalbos  pamoka? 

—  Bandau  suprasti,  ką  būtent  tu  nori  pasakyti.  —  Ji 
nusuko  akis,  susigėdusi  savo  melo.  Dabar  ji  pirmą  kar¬ 
tą  suvokė,  jog  bijo  jo. 

—  Klausyk,  man  patinka,  kai  tu  su  manim.  Mudu 
galime  būti  artimi.  Iš  karto  tai  supratau,  o  man  taip 
nedažnai  atrodo. 

Ji  nusišypsojo. 

—  Aš  niekada  nebuvau  pernelyg  artimas  su  moterimis, 
—  padrąsintas  jos  šypsenos  pasakė  jis.  Jis  tingiai  judino 
ranka  penį.  —  Tu  visai  kaip  draugužis,  tačiau  ne  vien  tik. 

—  Galbūt  aš  išvyksiu  trumpam,  —  pasakė  ji  ramiai. 
—  Ne  į  Los  Andželą.  Tu  neprieštarausi? 

Jis  garsiai  atsiduso. 

—  Juk  to  nedarysi?  Tu  važiuoji  su  manim  į  Maroką. 
Viskas  jau  sutvarkyta.  —  Jis  uždėjo  rankas  už  galvos  ir 
įsiręžė,  rodydamas  savo  erekciją.  —  Biznis  yra  biznis. 
—  Jis  mirktelėjo  jai.  —  Beje,  mes  jau  šeši  mėnesiai 
kaip  vedę,  mažyte. 

—  Arba,  kaip  tu  sakai,  biznis  yra  tipo  biznis.  —  Ji 
patraukė  link  durų. 

—  Koks  skirtumas.  —  Jis  vėl  išsitiesė  ant  grindų  ir 
paėmė  štangą. 

Klėja  akimirką  suabejojo,  ar  jis  kartais  nenori  pa¬ 
kelti  ją  savo  peniu.  Ji  įsivaizdavo,  kaip  štanga  krenta 
ant  jo  —  krenta  ant  gerklės  —  ir  sutraiško  jį.  Jai  buvo 
gėda  savo  bailumo  —  tačiau  manė  esanti  baili  ne  to¬ 
dėl,  kad  troško  jo  mirties,  o  todėl,  kad  nepajėgė  pasa¬ 
kyti,  ką  iš  tiesų  galvoja,  ko  iš  tiesų  nori. 

Mimi  jai  labai  pavydėjo.  Ji  irgi  tikėjosi  vykti  į  Maro¬ 
ką,  tačiau  Bilis  Maiklas  buvo  pažadėjęs  savo  žmonai, 
kad  kada  nors  nuveš  ją  į  Afriką. 

—  Tai  netgi  ne  Afrika,  —  su  kartėliu  pasakė  ji  Klė- 
jai.  —  Ji  mano  pamatysianti  ten  dramblius  bei  liūtus.  Ji 
nelabai  apsidžiaugs,  kai  supras,  jog  tai  visai  ne  jos  su¬ 
knista  Afrika. 

Jos  sėdėjo  prie  baseino.  Kalvose  degė  krūmai  ir  ore 
tvyrojo  stiprus  dūmų  kvapas.  Klėja  skaitė  turisto  vado¬ 
vą  apie  Maroką  ir  pavertė  jį  taip,  kad  Mimi  pamatytų 
žemyno  kontūrus  ant  viršelio. 

—  Noriu  pasakyti,  kad  tai  neafrikietiška  Afrika!  — 
irzliai  šūktelėjo  Mimi.  Ji  valgė  taką.  —  Tu  ten  niekuo¬ 
met  nebuvai,  todėl  ir  nesupranti!  Tai  labai  seksuali  va¬ 
saros  stovykla,  ir  ten  nėra  jokių  taisyklių.  Su  tavim  el¬ 
giamasi  kaip  su  karaliumi.  Atsiprašau,  —  pasitaisė  ji, 
—  kaip  su  karaliumi  ar  karaliene.  Geriau  nė  negali 

būti.  Tiesiog  Nirvana.  Ta  vieta  būtų  visai  nepatraukli, 
jei  pasibaigus  filmavimui  nauji  draugai  ir  toliau  susiti¬ 
kinėtų,  o  meilužiai  net  grįžę  namo  tęstų  žavingas  apga¬ 
vystes,  —  paaiškino  Mimi.  —  Gyvenimas  Maroke  buvo 
žavus  tik  dėl  to,  kad  viskas  ten  laikina.  Tai  sugrįžimas 
į  išgalvotą  paauglystę,  tik  dabar  tu  turi  pinigų  ir  nėra 
tėvų.  Dažnai,  jei  pasiseka,  nebūna  ir  žmonų  ar  vyrų. 

—  Tik  nesakyk  Tomiui,  kad  aš  mačiausi  su  Biliu 
Maiklu.  Prisiek  Tomio  motinos  kapu,  kad  nesakysi. 

Mimi  prašė  Tomio  pasiimti  ją  į  Maroką  asistente, 
tačiau  jis  atsisakė,  todėl  ji  labai  nenorėjo,  kad  Tomis 
sužinotų  apie  jos  susitikimą  su  Biliu. 

—  Jis  toks  bukas,  kad  pats,  žinoma,  vis  dar  negali 
susiprotėti,  —  pasakė  ji  Klėjai.  —  Jis  mano,  jog  iš  tiesų 
norėjau  su  juo  dirbti. 

—  Tau  nebūdinga  rūpintis,  —  pasakė  Klėja,  —  ką 
pamanys  Tomis.  —  Ji  nusičiaudėjo. 

—  To  reikia,  kad  apsaugočiau  tave,  taigi  nesiskųsk. 
—  Sūrio  ir  salotų  trupiniai  nuo  tako  krito  Mimi  ant 
kelių  ir  ji  nubraukė  juos  ant  „Astro  Turi". 

Klejos  dėmesį  akimirką  atitraukė  spalvų  grožis  — 
ryškiai  oranžinis  sūris  ant  plastikinės  žolės  ir  šviesiai 
žalia  salotų  skiautelė  ant  Mimi  didžiojo  kojos  piršto, 
kurio  nagas  buvo  nudažytas  sodriai  raudona  gaisrinin¬ 
kų  mašinos  spalva. 

—  Mane?  Labai  ačiū. 

—  Ar  niekada  nepastebėjai,  kas  atsitinka,  kai  tavo 
vyras  sužino,  jog  tavo  geriausia  draugė  turi  meilužį? 
Jam  pradeda  vaidentis  visokia  velniava.  Jei  sužinotum, 
kad  Bilis  Maiklas  miega  su  kuo  nors,  juk  nepagalvo¬ 
tum,  jog  Tomis  irgi  rengiasi  pasiausti  ir  su  kuo  nors 
pasidulkinti,  tiesa?  Tačiau  jei  apie  tai,  kad  aš  dulki¬ 
nuos!  su  Biliu,  sužinos  Tomis,  jis  pradės  tave  įtarinėti. 

—  Gal  ir  tiesą  sakai. 

Mimi  padėjo  taką  į  šalį. 

—  Kaip  tu  gali  būti  tokia  kvaila?  Juk  jie  todėl  ir 
nervinasi,  kai  moterys  kartu  pietauja.  —  Ji  ėmė  kalbėti 
ramesniu  tonu.  —  Jie  įsitikinę,  jog  mes  kalbamės  apie  jų 
pimpalus.  Jie  trokšta,  kad  kalbėtume  apie  jų  pimpalus. 

Ji  nuleido  kojas  į  baseiną. 

—  Žiūrėk,  aš  esu  kaip  Tomis.  Šeimos  neturiu,  ir  ačiū 
Dievui.  Tiesa,  turiu  seserį,  rodos,  gyvenančią  kažkur  Alias¬ 
koje.  Mano  tėvas  buvo  vienas  iš  komunistų  prekeivių- 
jūrininkų.  Jis  buvo  Malaizijoje  ar  kokioje  kitoje  suknis¬ 
toje  skylėje,  ėjo  tuščiu  paplūdimiu  ir  išgirdo  kažką  šau¬ 
kiant  nuo  stataus  kranto.  „Ar  tu  kalbi  angliškai?",  sušu¬ 
ko  vyriškas  balsas,  o  mano  tėvas  atsakė:  „Taip".  Paskui 
balsas  sušuko:  „Ar  tu  žaidi  bridžą?",  ir  mano  tėvas  įstri¬ 
go  ten  aštuoneriems  metams.  O  aš  tuo  tarpu  miegojau 
ant  sudedamos  kušetės  pas  savo  piktą  tetą  Detroite. 

—  O  tu  ar  moki  žaisti  bridžą?  —  paklausė  Klėja.  — 
Aš  ieškau  ketvirto  partnerio.  Tiesą  sakant,  antro  bei 
trečio  taip  pat. 

Mimi  spyrė  į  vandenį  ir  aptaškė  ją. 

—  Tu  tikrai  panaši  į  vieną  iš  tokių,  kurios  žaidžia 
bridžą.  Kiek  kartų  turiu  tau  kartoti,  kad  vyrus  reikia 
laikyti  po  padu?  Štai  mano  tėvo  nebuvo  kam  suimti  į 
rankas.  Jiems  reikia  nustatyti  taisykles.  Turi  kartoti 
jiems:  „Vienuoliktą  privalai  būti  namie",  „Nepalik  sa¬ 
vo  vaikų".  Kai  svarstai,  atrodo  nuostabu,  tačiau  iš  tiesų 
tai  labai  sunkus  darbas  —  lyg  akmenis  skaldyti. 

—  Mano  brolis  Diksis  sako,  jog  taisyklės  tam  ir  yra, 
kad  būtų  laužomos.  Todėl  jos  ir  vadinamos  taisyklėmis. 

—  O  gal  jis  kartais  turėjo  omeny  akmenis?  Žinai,  tu 
nemoki  elgtis  su  vyrais,  Klėja.  Jau  seniai  norėjau  su 
tavim  apie  tai  pasikalbėti.  —  Mimi  mostelėjo  pirštu  į 

Klejos  margaritų  kokteilį  ir  ši  padavė  jai  savo  taurę.  — 
Tu  netgi  nebandai,  o  tai  didelė  klaida. 

—  Ko  nebandau? 

—  Kai  mudu  su  Biliu  gulime  lovoje,  jam  pasakau, 
jog  gali  liesti  tik  mano  kojas  —  kojas,  užpakalį  ar  pa¬ 
našiai.  Ir  tada  tiesiog  guliu,  atstačiusi  jam  savo  nuogą 
užpakalį,  o  jis  tiesiog  šėlsta. 

—  Nieko  nuostabaus. 

—  Klėja,  jis  šėlsta  iš  malonumo! 

Klėja  papurtė  galvą. 

—  Argi  Bilio  Maiklo  elgesys  įrodo,  jog  tai  patinka  ir 
visiems  kitiems  vyrams? 

—  O  tu  paklausk  Tomio.  Aš  tau  leidžiu.  Tik  nesakyk, 
jog  tai  aš  sugalvojau,  —  skubiai  pridūrė  ji.  —  Apsimesk, 
jog  papasakojo  kokia  nors  draugė.  Pati  įsitikinsi. 

—  Aš  nenoriu  klausti  Tomio. 

—  Tu  nieko  neišmanai  apie  tokius  dalykus,  Klėja. 
Verčiau  palik  tai  man.  Tai  ne  tavo  parapija.  —  Ji  atsi¬ 
gręžė  į  namą  ir  suspiegė:  —  Ar  Tomis  namie?!  Tomi! 

Tarpdury  pasirodė  Tomis.  Jis  buvo  apsimovęs  trum¬ 
pikes,  apsiavęs  sportiniais  bateliais  ir  užsirišęs  antrie- 
šius.  Nugarą  ir  krūtinę  jis  buvo  įsitrynęs  aliejumi,  ir 
išryškėję  raumenų  kontūrai  Klėjai  priminė  dubenėlio 
bifšteksui  kraštus.  Jis  atrodė  toks  gražus,  kad  ji  net 
nusišypsojo. 

—  Sveika,  mažyte,  —  pasisveikino  jis.  —  Aš  tavęs 
jau  tipo  ieškojau.  Manai,  kad  mes  galėsime  žaisti  teni¬ 
są  tokiuose  dūmuose?  —  Jis  iškėlė  delną,  lyg  tikrinda¬ 
mas,  ar  nelyja. 

—  Mes  čia  kalbėjome  apie  vieną  merginą  —  tu  ją 
irgi  pažįsti,  —  skubiai  išbėrė  Mimi.  —  Pameni  tą  Džu- 
dės  draugę?  —  paklausė  ji,  atsigręžusi  į  Klėją. 

Klėja  suraukė  antakius,  tikėdamasi  sustabdyti  ją. 

Tomis  nenustygdamas  vietoje  švysčiojo  raketę  iš  vie¬ 
nos  rankos  į  kitą  —  jam  buvo  nelabai  įdomu.  Už  trum¬ 
pikių  jis  buvo  užsikišęs  mažą  rankšluostį. 

—  Mudvi  su  Klėja  dabar  apie  ją  kalbėjome,  —  tęsė 
Mimi.  —  Ji  turi  tokį  draugužį  ir  yra  su  juo  labai  griež¬ 
ta,  tiesa?  Ji  leidžia  jam  liesti  tik  tam  tikras  savo  kūno 
vietas,  kasdien  skirtingas,  ir  nepakenčia  jokių  pažeidi¬ 
mų.  Pavyzdžiui,  pirmadieniais  jis  gali  turėti  ją  tik  iš  už 
nugaros,  o  kartais  ji  leidžia  jam  naudoti  tik  bumą.  Ji 
visą  laiką  keičia  taisykles,  tačiau  labai  griežtai  reika¬ 
lauja  jų  laikytis.  Kartais  ji  draudžia  ją  bučiuoti,  tačiau 
išskyrus  tai,  jis  gali  daryti  viską,  ką  tik  panorės.  Viską. 

Tomio  veido  išraiška  pasidarė  aviniška,  kaip  berniu¬ 
ko,  kuris  stengiasi  neparodyti,  kad  jam  malonu.  Klejos 
nuostabai,  Tomį  tai  akimirką  sudomino.  Ji  netikėtai  pa¬ 
matė  jo  seksualumo  apraišką  —  seksualumo,  kuris,  kaip 
tvirtino  Mimi,  buvo  nesunkiai  nuspėjamas  ir,  kadangi 
jis  buvo  vyras,  kiek  per  lengvai  pasotinamas. 

—  Atmink,  —  daugybę  kartų  sakydavo  ji  Klėjai,  — 
jo  orgazmas  reiškia  pabaigą,  o  tavasis  —  pradžią. 

—  O  tu  ką  apie  tai  manai?  —  paklausė  Mimi  To¬ 
mio.  Ji  stovėjo  sekliame  baseino  gale,  įsisprendusi  ran¬ 
komis  į  klubus,  ir  triumfuodama  žvelgė  į  Klėją.  —  Ką 
tu  norėtum  daryti? 

Jis  nežinojo,  ką  atsakyti. 

—  Drąsiau,  Tomi,  sakyk  gi!  —  provokavo  Mimi. 

Klėjai  buvo  visai  nesmagu,  kad  jis  toks  sutrikęs.  Mi¬ 
mi  bandė  pažeminti  jį  ir  parodyti  Klėjai,  jog  ji  nieko 
neišmano  apie  vyrus.  Jis  pažvelgė  į  Klėją  su  anksčiau 
jai  nematyta  veido  išraiška.  Staiga  ji  suvokė,  kad  jo 
veide  atsispindi  maldavimas. 

—  Jis  žais  tenisą,  —  pasakė  ji.  —  Tačiau  jam  bus 
leidžiama  žaisti  tik  kairiąja  ranka,  ir  jis  turės  nusiauti 

vieną  batą.  Aš  pati  numausiu  jį  nosimi  ir  įsikišiu  už 
apatinių  kelnaičių. 

Ji  išgirdo,  kaip  jis  lengviau  atsiduso. 

—  Skamba  tipo  liuksiškai,  —  pasakė  vėl  sukdamas 
rankose  raketę.  —  Nori  pažiūrėti?  —  paklausė  jis  Mimi. 
Klėja  davė  laiko,  kurio  jam  reikėjo,  ir  jis  buvo  už  tai  dėkin¬ 
gas.  Ji  pažvelgė  į  jį  netikėtai  susidrovėjusi,  o  jis  mirktelėjo. 

—  Gal  kitąsyk,  —  pasakė  Mimi  piktai  nusiėmusi 
viršutinę  bikinio  dalį  ir  numetusi  ją  ant  žemės. 

—  Tiesa,  vos  nepamiršau,  —  šyptelėjo  Tomis  ir  su 
rakete  patapšnojo  Mimi  per  galvą.  —  Po  piko  valandos 
pas  tave  užšoks  Bilis.  „Padaryk  atšaldytų  kokteilių  ir 
pasiruošk  povandeniniam  masažui",  pasakė. 

—  Eik  velniop,  —  atšovė  Mimi,  pūkštelėjo  į  vande¬ 
nį,  pasinėrė  ir  perplaukė  baseiną  po  vandeniu. 

—  O  ką  aš  turėjau  daryti?  —  paklausė  Tomis  Klejos. 

Klėja  tik  papurtė  galvą,  neįstengdama  paaiškinti. 

—  Einu  atsinešiu  raketę. 

—  Žinai,  o  man  patiko  istorija  apie  Džudės  draugę. 

Kasablankos  oro  uoste  keleivius,  atskridusius  lėktu¬ 
vu  iš  Los  Andželo,  sulaikė  kareiviai  ir  uždarė  mažame 
kambarėlyje.  Juos  laikė  ten  uždarytus  daugelį  valan¬ 
dų.  Klėja  stebėjosi,  jog  kareiviams  buvo  nė  motais,  kad 
Tomis  —  įžymi  Amerikos  kino  žvaigždė,  o  Tomis  dar 
labiau  nustebo,  kai  kareiviai,  išgirdę  jo  reikalavimą  leisti 
jam  pasikalbėti  su  šalies  prezidentu,  ėmė  kvatotis.  Jiems 
belaukiant  drėgname  dvokiančiame  kambaryje,  Tomis 
su  Biliu  Maiklu  stengėsi  pataisyti  kelias  scenarijaus  vie¬ 
tas,  kurios,  Tomio  manymu,  nebuvo  iki  galo  apgalvo¬ 
tos.  Paskutinę  minutę  sužinojusi,  kad  Maroke  dramblių 
nėra,  ponia  Maikl  nutarė  su  jais  neskristi. 

Klėja  po  kambarį  žingsniavo  pirmyn  ir  atgal  stebė¬ 
dama  vieną  vyriškį,  suglebusį  ir  tuo  pat  metu  pedan¬ 
tiškai  besėdintį  ant  lagamino.  Dideliame  bloknote  jis 
piešė  eskizus.  Pagavęs  Klejos  žvilgsnį,  šiai  bežvelgiant 
per  jo  petį,  jis  pasisakė  esąs  dailininkas,  vardu  Alekas 
Santosas.  Jo  veidas  buvo  smulkus,  išvargęs,  subtilus. 
Klėja  nebuvo  tikra,  tačiau  jai  pasirodė,  kad  jo  blaks¬ 
tienos  buvo  padažytos.  Ją  sužavėjo  maloni  jo  bendra¬ 
vimo  maniera. 

Ponas  Santosas  pakvietė  Klėją  apsilankyti  jo  namuose 
Marakešo  senamiestyje.  Ponas  Santosas  ant  tamsiai  mė¬ 
lyno  popieriaus  (mėlynojo  Mažorelio  popieriaus,  kaip 
vėliau  jai  paaiškino,  pavadinto  prancūzų  dailininko,  ku¬ 
ris  gyveno  Marakeše,  vardu)  skiautelės  užrašė  savo  vardą 
bei  adresą,  kai  tuo  metu  priėjo  Tomis.  Pamatęs  ją  imant 
tą  skiautelę  ir  rūpestingai  įsikišant  į  kišenę,  jis  susirau¬ 
kė.  Sugriebęs  Klėją,  kai  ši  norėjo  supažindinti  jį  su 
ponu  Santosu,  jis  nusitempė  ją  šalin. 

—  Kas  tas  vyrukas  su  dažytomis  blakstienomis?  — 
paklausė  jis  garsiai. 

Marakeše  ji  užsuko  pas  poną  Santosą.  Jis  gyveno  su 
vienu  jaunuoliu,  vardu  Abdula,  kuris,  pasak  pono  San- 
toso,  buvo  Žano  Kokto  sūnėnas.  Jie  papasakojo  jai  mies¬ 
to  istoriją,  nusivedė  į  prestižines  parduotuves  medino¬ 
je,  o  ponas  Santosas  supažindino  ją  su  rašytojais,  daili¬ 
ninkais  bei  kai  kuriais  karališkosios  šeimos  nariais,  ku¬ 
rie  gyveno  senuosiuose  Glaoui  rūmuose.  Abdula  kantriai 
vaikštinėjo  su  ja  po  Medersą  ir  Bahiją. 

Klėja  parašė  Emai,  jog  Marakeše  nėra  daug  į  ką 
pasižiūrėti:  „Tai  paskutinė  didelė  oazė  prieš  Sacharą. 
Paslaptingas  žydintis  miestas,  nei  viduržemiškas,  nei 
šlykščiai  ištvirkėliškas  kaip  Tanžyras,  nei  rytietiškas  ir 
aristokratiškas  kaip  Fesas.  Jis  afrikietiškas,  paskutinis 

berberų  postas  prieš  Atlaso  kalnams  išnykstant  rūsčiuo¬ 
se,  pavojinguose  Pietuose". 

„Kaip  visada,  atkreipiau  dėmesį  į  gautas  pamokas, 

—  skaitydama,  ką  parašiusi,  pamanė  Klėja.  —  Kokia 
aš  gera  mergaitė". 

Santosas  nusivedė  ją  į  prekybos  ministro  surengtą 
thė  dansant.  Ministras  iš  Marbelos  vienai  dienai  pasi¬ 
kvietė  „Gipsy  Kings".  Ten  buvo  Jugoslavijos  ambasa¬ 
dorius  ir  keletas  žmonių  iš  Jemeno,  matyt,  visi  gimi¬ 
nės.  Džentelmenai  iš  Jemeno  vilkėjo  puikiais  angliš¬ 
kais  kostiumais  ir  dryžuotais  marškiniais  kiek  per  stip¬ 
riai  užveržtomis  ir  standžiomis  apykaklėmis.  Moterys 
buvo  taip  apsunkusios  nuo  vakarinių  brangenybių  ir 
karolėliais  bei  blizgučiais  išsiuvinėtų  suknelių,  kad  sun¬ 
kiai  bepašoko.  Viena  iš  moterų,  šeiche,  sėdėjo  šalia 
Klejos  ant  siauros  sofos.  Ji  buvo  ką  tik  atvykusi  iš  Pa¬ 
ryžiaus  ir  labai  nustebo,  kai  Klėja  prisipažino  niekuo¬ 
met  ten  nebuvusi. 

Svetainių  dekoracijos  ministro  rūmuose  buvo  baltos 
ir  paauksuotos.  „Kaip  Versalyje",  —  šnibžtelėjo  minist¬ 
ras  Klėjai,  lyg  tai  būtų  buvusi  kokia  paslaptis.  Kai  ėmė 
groti  muzika,  Jo  Ekscelencija  paeiliui  pašoko  su  viso¬ 
mis  moterimis.  Vieno  šokio  metu  jis  per  savo  partnerės 
galvą  paklausė  Klejos,  ar  kartais  ši  neplanuojanti  nu¬ 
vykti  į  Fesą,  kur  gyvena  jo  motina.  Ji  labai  džiaugtųsi 

—  tiksliau  sakant,  jai  tai  būtų  garbė  —  priimti  savo 
namuose  tokią  įžymią  amerikiečių  kino  žvaigždę  kaip 
Klėja. 

—  Tačiau  aš  nesu  kino  žvaigždė,  Jūsų  Ekscelencija, 

—  gynėsi  nustebusi  Klėja,  kai  jis  stabtelėjo  prie  jos  ir 
pasodino  savo  išsekusią  partnerę  į  mažą  krėslą.  Klėja 
baiminosi,  kad  moteris  gali  netilpti  į  krėslą.  Jai  besisė- 

dant,  nuo  suknelės  nutrūko  keletas  blizgučių  ir  nurie¬ 
dėjo  marmurinėmis  grindimis. 

Ministras  nusišypsojo  tokius  dalykus  išmanančio 
žmogaus  šypsena. 

—  Brangioji  mano,  juk  jūs  iš  Holivudo,  tiesa?  — 
Įsikišęs  rankas  į  savo  balto  kašmiro  švarko  kišenes  jis 
sūpavosi  vietoje. 

Šeiche  jam  nusišypsojo  ir  linktelėjo  savo  žavia  galva. 

—  Tai  mano  vyras  Tomis  Heivudas  yra  kino  žvaigž¬ 
dė,  o  ne  aš.  —  Klėja  nesuprato,  ar  ministras  flirtuoja  su 
ja  apsimesdamas,  kad  netiki  ja,  ar  iš  tiesų  mano,  jog  ji 
kino  žvaigždė. 

—  Turėjote  man  tai  pasakyti,  —  patempusi  lūpą  pa¬ 
sakė  šeiche  ir  atsisuko  į  Klėją.  —  Ar  jūs  pažįstate  Dirką 
Bogardą?  Prisiekiu,  jis  labai  senas  mano  draugas. 

Kitame  kambario  gale  Klėja  pamatė  Aleką  Santosą, 
kuris,  ištiesęs  priešais  save  lieknas  kojas,  sėdėjo  ant 
taburetės  ir  kalbėjosi  su  rožinio  šifono  sarį  vilkinčia 
žavinga  moterimi.  Klėja  norėjo  prie  jų  prisėsti,  tačiau 
suabejojo,  ar  tai  būtų  taktiška. 

—  Ar  jis  kada  nors  jums  pasakojo  tą  nuostabią  isto¬ 
riją  apie  savo  šunį,  regis,  aviganį?  —  paklausė  Klejos 
ministras. 

-  Kas? 

—  Dirkas  Bogardas. 

—  Tačiau  aš  jo  nepažįstu. 

—  Prisiekiu,  jis  dabar  Šveicarijoje,  —  pasakė  šeiche, 
—  savo  žavingoje  viloje.  Anksčiau  ji  priklausė  Bega- 
mui  pirmajam. 

Jai  ėmė  darytis  šiek  tiek  nuobodu  su  Klėja,  kuri 
nebuvo  Paryžiuje  ir  nepažinojo  jos  seno  draugo. 

—  Tai  išties  nuostabiausia  istorija  iš  visų  mano  girdė¬ 
tų.  Būtinai  paprašykite  jo,  kad  papasakotų  ir  jums  apie 

nupjautus  pirštus  ir  pasiklydusią  avį  —  neįtikėtina!  — 
pasakė  ministras,  iš  susižavėjimo  net  nusipurtydamas. 

—  Gal  norėtumėte  dar  arbatos?  —  paklausė  Klėja 
šeichės. 

Šalia  Klejos  ant  lazuritinio  stalelio  stovėjo  arbatos 
servizas.  Vos  tik  ji  spėjo  pakelti  sunkų  sidabrinį  arbati¬ 
nuką,  lyg  iš  po  žemių  išdygo  tarnas  su  mažu  lenktu 
peiliu  prie  diržo  —  tarytum  ji  būtų  jį  kvietusi.  Surau¬ 
kęs  antakius  jis  paėmė  iš  jos  arbatinuką.  Šeiche  papūtė 
lūpas,  vos  pastebimai  papurtė  galvą  ir  džinas  dingo 
taip  pat  ūmiai  kaip  ir  pasirodė. 

Kai  vienas  iš  jaunųjų  princų,  Brauno  universiteto 
studentas  pakvietė  ją  pašokti  skambant  „My  Way",  Klė¬ 
ja  pajuto  didžiulį  palengvėjimą.  Ji  žinojo,  jog  taip  galė¬ 
tų  pasakyti  pats  ministras,  tačiau  jai  atrodė,  jog  „Gipsy 
Kings"  sugrojo  tą  prastą  dainą  geriausiai  iš  visų  atlikė¬ 
jų.  Princas  laikė  ją  prisiglaudęs  kiek  per  arti  ir  pasakė 
labai  trokštąs  kurią  nors  dieną  pakviesti  ją  į  savo  brolio 
žirgyną,  tačiau  taip  niekada  ir  nepakvietė. 

Vakarėjant  Klėja,  kaip  buvo  pamėgusi,  viena  sėdėjo 
„Cafė  de  Paris"  terasoje,  antrame  aukšte,  iš  kur  buvo 
matyti  Djema  ei  Fna  aikštė,  ir  gal  jau  dešimtą  kartą 
bandė  perskaityti  Editos  Vorton  knygos  apie  Maroką 
skyrių  „Haremai  ir  ceremonijos". 

Aikštėje  buvo  tūkstančiai  žmonių.  Iki  jos  metalinio 
staliuko,  kur  ji  žiūrėjo  ir  klausėsi,  atsklisdavo  vandens 
pardavėjų,  užsimaukšlinusių  skrybėles  su  linguojančiais 
raudonais  bumbulais  varpelių  skambesys,  greitas  gy¬ 
vačių  kerėtojų  būgnų  ritmas  ir  kimūs  oranžines  rožes 
pardavinėjančių  moterų  riksmai.  Ji  pamanė,  jog  aštrus, 
bliaunantis  istorijų  porintojų  rago  garsas  galėtų  tikti 
Idriso  pasiuntiniams,  kviečiantiems  kankinius  į  rojų. 

Pamažu  temo.  Taukuotuose  angliniuose  keptuvuo¬ 
se  buvo  užkurti  laužai,  ir  tiršti  melsvi  dūmai,  nešantys 
taukų  ir  pelenų  kvapą,  pasklido  po  aikštę.  Tik  prieš 
pat  sutemstant  ji  nenoriai  pakilo  eiti,  kiekviename  žings¬ 
nyje  mėgaudamasi  tuo,  kas  jai  buvo  tapę  savotiška  ce¬ 
remonija  —  nedidelės  sąskaitos  apmokėjimas,  atsisvei¬ 
kinimas  su  padavėju,  kartais  atsainus,  o  kartais  malo¬ 
nus,  melancholiški  berniuko,  stovinčio  ant  drėgnų  kok¬ 
linių  laiptų  prašymai  duoti  jam  kokakolos  butelį,  kurį 
ji  palikdavo  ant  stalelio. 

Taip  per  tą  Marakeše  praleistą  mėnesį  Klėja  suprato, 
jog  gali  būti  viena.  Ji  suvokė,  jog  po  visų  tų  metų  tai  — 
sukrečiantis  atradimas.  Anksčiau  ji  niekuomet  nebuvo 
gyvenusi  viena,  ir  dabar  suprato,  jog  gali  pasirūpinti 
savimi  netgi  tokioje  labai  vyriškoje  ir  nepalankioje  kul¬ 
tūroje  —  tai  suteikė  drąsos  ir  ji  pasijuto  laiminga. 

Nors  tame  dykumos  pakraštyje  buvo  baisiai  karšta, 
Tomis,  kai  jo  nereikėdavo  filmavimo  aikštelėje,  mėg¬ 
davo  žaisti  tenisą.  į  pavakarį,  kai  oras  šiek  tiek  atvės¬ 
davo,  jiedu  su  Klėja  valandą  ar  dvi  žaisdavo  tenisą  rau¬ 
dono  molio  korte  viešbučio  sode.  Tai  buvo  vienas  iš  tų 
nedaugelio  atvejų,  kai  jie  likdavo  vieni,  tačiau  žaidi¬ 
mas  būdavo  toks  įtemptas,  kad  kalbėtis  jie  neturėdavo 
nei  laiko,  nei  jėgų. 

Kartą  baigę  žaisti  jie  ėjo  per  sodą  į  barą.  Klėja  sun¬ 
kiai  alsavo.  „Įdomu,  apie  ką  jis  dabar  galvoja?  —  pa¬ 
manė  Klėja.  —  Tikriausiai  džiaugiasi  mane  nugalėjęs". 
Jis  nemėgo  pralaimėti,  ypač  žmonoms.  Jį  erzino  tai, 
kad  Klėja  žaisdavo  sena  medine  rakete.  Laikė  tai  jai 
būdingo  užsispyrimo  dalimi,  prisirišimu  prie  dalykų, 
kurie,  jo  nuomone,  buvo  senamadiški,  kaip  ir  baltų  dra¬ 
bužių  vilkėjimas  korte,  dar  vienas  jį  siutinęs  Klejos  įpro- 

tis.  Nors  jis  elgėsi  taip,  lyg  ji  būtų  vienintelis  žmogus 
pasaulyje,  kuris  vis  dar  žaidžia  tenisą  baltais  drabu¬ 
žiais,  ji  suvokė,  kokie  erzinantys  gali  būti  jos  įpročiai. 
Žaisti  tenisą  medine  rakete  ir  vilkėti  baltais  drabužiais 
ji,  savaime  suprantama,  išmoko  iš  Emos.  Tomis,  norė¬ 
damas  rudai  įdegti,  mėgo  žaisti  mūvėdamas  trumpikė¬ 
mis,  ir  nors  ji  niekuomet  tam  neprieštaravo,  jai  buvo 
malonu  aptikti  savo  kambaryje  kortelę  su  prašymu,  kad 
žaisdami  tenisą  viešbučio  teritorijoje  svečiai  vilkėtų  bal¬ 
tais  drabužiais. 

—  Kai  grįšime  į  Los  Andželą,  norėčiau  gyventi  at¬ 
skirai,  —  pasakė  ji,  bandydama  neatsilikti  nuo  jo  siau¬ 
rame  takelyje.  Ji  staiga  užuodė  oleandro  žiedų  kvapą. 

—  Tau  reikia  pasikalbėti  su  Džeriu.  —  Jis  kalbėjo 
tiesiai  priešais  save,  ir  Klėjai  buvo  sunku  suprasti,  ką 
jis  sako.  —  Mes  juk  apie  tai  jau  kalbėjomės. 

—  Su  Džeriu?  —  garsiai  paklausė  ji.  —  Su  tuo  tera¬ 
peutu,  kuris  namuose  žaidžia  biliardą  ir  ant  kaklo  ne¬ 
šioja  ankhą? 

—  Kokį  dar  ankhą? 

—  Man  tai  tiesiog  kankynė,  Tomi!  Negaliu  suprasti, 
nesuprantu,  kodėl  tu  prieštarauji.  Tau  tiesiog  kažkas 
įkalė  į  galvą  tą  mintį,  kaip  tu  turėtum  gyventi.  —  Aki¬ 
mirką  ji  nusistebėjo  pati  sau,  kodėl  turėtų  būti  taip 
svarbu,  kad  jis  prieštarauja.  Prašyti  leidimo  palikti  jį 
buvo  labai  keista,  netgi  jai. 

—  Klausyk,  mažyle,  —  pasakė  jis  stabtelėdamas  prie 
baro  laiptų.  —  Aš  nesuprantu,  kas  tau,  po  galais,  užėjo. 
Pasikalbėk  su  Džeriu,  jis  gi  žymus  psichologas,  ar  su 
kuo  kitu,  su  Mimi  ar  Džude.  -  Jis  balansavo  ant  kulnų 
ir  šokčiojo  pirmyn  atgal.  —  Kokio  velnio  tu  nori? 

—  Aš  norėčiau  dirbti. 

Jis  nusikvatojo: 

—  Dirbti?  —  Jis  tvojo  rakete  į  metalinės  kėdės  nu¬ 
garėlę  ir  geltonoje  terasos  šviesoje  sujudo  daugybė  vabz¬ 
džių.  —  Ar  per  visą  savo  gyvenimą  kada  nors  dirbai? 
Ką  tu  darysi?  Ką  tu  darai?  Rašinėji  apie  visokius  numi¬ 
rėlius  ir  skaitai  apie  tai.  Baisiai  svarbus  darbas.  Nori 
pliaukšti  apie  knygas?  Ar  sudarinėti  Holivudo  šeimų 
genealoginius  medžius?  Būtų  tikrai  įdomu.  O  gal  rašy¬ 
ti  apie  nykstančius  paukščius  ar  hula  šokius?  Be  to,  jei 
turėtum  darbą,  negalėtum  keliauti  su  manim  kaip  da¬ 
bar.  Darbas  skirtas  tiems  žmonėms,  kuriems  jo  reikia, 
mažyle.  Štai  rytoj  šeštą  valandą  ryto  manęs  laukia  tik¬ 
ras  darbas,  o  tau  terūpi  paistalioti  apie  kažin  kokią 
kankynę.  —  Jis  su  pasibjaurėjimu  papurtė  galvą  ir  nu¬ 
ėjo  į  barą.  —  Labas,  Huseinai,  —  išgirdo  jį  besisveiki¬ 
nant  su  barmenu  Klėja. 

Ji  atsisėdo  ant  laiptų.  Pūtė  švelnus  brizas,  nešdamas 
nuo  kalnų  eukaliptų  aromatą.  Klėja  suvirpėjo  —  su 
drėgnais  marškinėliais  ėmė  darytis  šalta.  Pažaidusi  su 
Tomiu  tenisą  ji  visuomet  būdavo  visiškai  išsekusi,  nors 
ir  nenorėdavo  to  parodyti.  Jis  išvargindavo  ją,  nes  žais¬ 
davo  taip,  tarsi  ji  būtų  kitas  stambus  vyras  su  „Speed" 
trumpikėmis.  O  ji  buvo  pernelyg  užsispyrusi,  kad  pasi¬ 
duotų,  netgi  tada,  kai  iš  nuovargio  vos  bepajėgdavo 
atmušti  kamuoliuką. 

„Gal  galėtume  sužaisti  iš  mano  laisvės",  —  pamanė 
Klėja.  Ji  nusišluostė  veidą  savo  baltų  marškinėlių  kraštu. 
„Gal  neverta,  kol  dar  kiek  nepasimokiau",  —  nutarė  ji. 


Alekas  Santosas  ragino  ją  aplankyti  Esaouirą,  seno¬ 
vinį  miestą  pakrantėje,  už  dviejų  valandų  kelio  auto¬ 
mobiliu.  Abdula  negalėjo  jos  nuvežti,  tačiau  Tomio  vai- 

ruotojas  buvo  laisvas.  Klėja  jo  gerai  nepažinojo.  Jo  var¬ 
das  buvo  Mohamedas,  nors  Tomis  sutrumpintai  vadin¬ 
davo  jį  Mo.  Tomis  buvo  pažadėjęs  Mohamedui,  kad 
pasibaigus  filmavimui  pasiims  jį  į  Los  Andželą  dirbti 
vairuotoju,  ir  Mo  juo  tikėjo. 

Jie  greitai  važiavo  pro  alyvmedžių  ir  pušų  giraites. 
Kai  Mohamedas  sustabdė  automobilį,  kad  Klėja  šali¬ 
kelės  krautuvėlėje  galėtų  nusipirkti  šilto  alaus  butelį,  ji 
pastebėjo,  jog  pakelėje  augančių  medelių  lapai  susisu¬ 
kę  nuo  dulkių  ir  karščio. 

Šalia  baltų  Esaouiros  sienų  tiesiai  iš  jūros  kilo  šešio¬ 
liktame  šimtmetyje  pastatytas  portugalų  fortas.  Apleis¬ 
tą  tvirtovę,  kurią  kadaise  šturmavo  barbarai  piratai,  da¬ 
bar  puolė  vien  iš  Atlanto  ateinančios  audros.  Mohame¬ 
das  buvo  pasiskolinęs  Tomio  nešiojamą  grotuvą  ir  klau¬ 
sėsi  jo  automobilyje,  garsiai  pritardamas  Viliui  Nelso¬ 
nui,  o  Klėja  vaikštinėjo  po  baterijų,  kurių  patrankos 
kadaise  tarnavo  Aragono  ir  Kastilijos  armijoms,  griu¬ 
vėsius.  Šalia  pasivaikščiojimų  aikštelės  augo  vėjų  ap¬ 
draskytos  palmės  ir  nublukusios  mimozos. 

Pasivaikščiojusi  Klėja  grįžo  prie  automobilio  ir  pa¬ 
sakė,  kad  norėtų  išsimaudyti,  tačiau  Mohamedas  pa¬ 
purtė  galvą. 

—  Kaip  tai  suprasti?  —  paklausė  ji,  atidarydama  už¬ 
pakalines  dureles  ir  purtydama  nuo  kelnių  atraitų  smėlį. 

Jis  gūžtelėjo  pečiais  ir  paaiškino: 

—  Dabar  pernelyg  didelės  bangos,  o  aš  už  jus  atsa¬ 
kau.  Ponas  Tomis  liepė  man  jumis  rūpintis. 

Automobilyje  buvo  labai  šalta  —  oro  kondicionierius 
dirbo  pernelyg  dideliu  pajėgumu.  Kai  jis  vėl  užsidėjo 
grotuvo  ausines  ant  kaklo,  Klėja  pagavo  jo  gražių  akių 
žvilgsnį  galinio  vaizdo  veidrodėlyje.  Ji  buvo  pavargusi 
nuo  karščio  bei  kelionės  ir  pyko,  kad  ja  rūpinamasi. 

—  Kodėl  jūs  nesifilmuojate?  —  paklausė  jis,  lėtai 
važiuodamas  miesto  skersgatviais. 

—  Tiesiog  nesifilmuoju  ir  tiek,  —  pasakė  ji.  —  Mo- 
hamedai,  gal  galėtum  kiek  pareguliuoti  kondicionie¬ 
rių,  kad  nebūtų  taip  šalta?  —  Ji  užsivilko  megztinį, 
kurį  buvo  palikusi  automobilyje. 

—  Dykumoje  naktį  visuomet  šalta.  Argi  jūs  to  neži¬ 
nojote?  —  Jis  pasilenkė  ir  išjungė  oro  kondicionierių. 
—  Kalifornijoje  aš  eisiu  į  mokyklą  studijuoti  farmaci¬ 
jos,  —  pasigyrė  jis. 

Klėja  tylėjo. 

—  Aš  turiu  dėdę  San  Chosėje,  —  pasakė  jis. 

Ji  linktelėjo,  žinodama,  kad  jis  stebi  ją  veidrodėlyje. 

—  Dirbsiu  pas  poną  Tomį,  o  vakarais  lankysiu  mo¬ 
kyklą.  Jus  aš  irgi  vežiosiu.  —  Jis  pažvelgė  per  petį  ir 
šyptelėjo  jai.  Neketindama  padrąsinti  jo,  Klėja  pažiū¬ 
rėjo  pro  langą. 

Laukai  už  miesto  buvo  nusėti  dideliais  šviežių  rū¬ 
džių  spalvos  akmenimis,  kurie  atrodė  taip,  tarsi  būtų 
nukritę  iš  Marso.  Klėja  iškišo  galvą  pro  langą  ir  dar 
sykį  pažvelgė  į  tolstančią  Esaouirą.  Senasis  miestas  be¬ 
sileidžiančios  saulės  spinduliuose  buvo  kraujo  spalvos. 
Klėja  suabejojo,  ar  kada  nors  dar  begrįš  čia,  ir  su  liūde¬ 
siu  pamanė,  jog  greičiausiai  negrįš.  Šiltas  oras  pūtė  jai 
į  veidą.  Akimirksniu  sutemo  ir  fortas  staiga  virto  tolu¬ 
moje  dunksančiu  juodųjų  vynuogių  spalvos  siluetu.  Nuo 
dulkių  ir  druskos  išdžiūvo  jos  lūpos  ir  nosis.  Ji  lėtai 
uždarė  langą. 

Privažiavęs  kryžkelę  Mohamedas  sustabdė  automo¬ 
bilį.  Mažame  purviname  namelyje  vyras  ant  rankų  lai¬ 
kė  vaiką.  Klėjai  atrodė,  jog  naktis  daugiau  atskleidžia 
nei  slepia.  Žvakių  šviesoje  ji  pamatė  nepažįstamų  žmo¬ 
nių  gyvenimo  akimirką  ir  vėl  pasijuto  laiminga. 

Mohamedas  padavė  Klėjai  apelsiną,  ji  nulupo  jį  ir 
ėmė  valgyti.  Uždarytame  automobilyje  pasklido  stip¬ 
rus  ir  šviežias  apelsino  kvapas.  Jie  važiavo  tylėdami. 
Tikriausiai  Mohamedas  irgi  buvo  pavargęs.  Jis  sakė, 
kad  anksčiau  niekuomet  nėra  buvęs  Esaouiroje. 

Klėja  pajuto,  kad  automobilis  pamažu  stoja.  Moha¬ 
medas  sustojo  prie  kioskelio  turistams,  kuris  jau  buvo 
uždarytas,  nerangiai  išsiropštė  iš  automobilio,  viena  koja 
atsistojo  ant  kelio  ir  susidėjęs  rankas  už  galvos  ėmė 
žvalgytis  aplinkui. 

—  Mes  pasiklydome?  —  paklausė  ji,  persisvėrusi 
per  priekinę  sėdynę 

—  Ne  visai,  —  draugiškai  pasakė  jis,  įšoko  atgal  į 
automobilį  ir  taip  staigiai  jį  apsuko,  kad  priekiniai  ra¬ 
tai  net  sužviegė. 

—  Turėjau  važiuoti  tiesiai  į  kaimą,  —  atsakė  jis  ir 
pažvelgė  į  ją  veidrodėlyje.  —  Je  suis  dėsolė.  Dabar  tik¬ 
riausiai  pavėluosime  į  vakarėlį. 

Su  jais  buvo  atvykęs  jaunas  kinematografijos  stu¬ 
dentas,  vardu  Robas,  priimtas  į  filmo  komandą  vien  dėl 
to,  kad  jo  tėvas  buvo  kino  studijos  galva.  Tomis  ir  Bilis 
Maiklas  nežinojo,  ką  su  juo  daryti,  todėl  įsėdus  į  lėktu¬ 
vą  Bilis  jam  tarė: 

—  Štai  ką,  vaikine,  tu  vienintelis  gali  tai  padaryti, 
todėl  neapvilk  mūsų:  turi  rasti  tokį  asilą,  kuris  varosi 
su  merginomis. 

Klėja  du  ar  tris  kartus  matė  Robą  naršantį  siaurais 
purvinais  souk  keliukais.  Ji  suabejojo,  ar  kartais  nereikėtų 
pasakyti  jam  tiesos,  jog  ieškoti  to  asilo  jam  buvo  pavesta 
tik  tam,  kad  jis  nesipainiotų  po  kojomis  filmavimo  aikšte¬ 
lėje,  ir  kartą  citrinų  turguje  jį  sustabdė.  Kad  atkreiptų  jo 
dėmesį,  jai  teko  timptelėti  jį  už  rankovės  —  taip  karštli¬ 
giškai  jis  klausinėjo  vieną  pagyvenusią  moteriškę. 

—  Aš  ieškau  ir  jau  beveik  radau,  —  greitakalbe  burb¬ 
telėjo  jis,  —  tas  asilas  bus  trečiadienį,  —  ir  nuskubėjo 
tolyn.  Paskui  jį  nubėgo  būrys  gatvės  berniūkščių. 

Ir  jis  rado.  Tai  nebuvo  pokštas.  Klėja  niekada  neti¬ 
kėjo,  kad  jam  tai  pavyks  —  ne  todėl,  kad  tokių  pasi¬ 
linksminimų  nebūtų  ar  ji  būtų  juos  smerkusi,  o  todėl, 
kad  jis  atrodė  nepakankamai  išmanantis  tokius  daly¬ 
kus.  Tomis  jai  sakė,  jog  komanda  buvo  išties  sužavėta, 
nors  tai  ir  prasidėjo  kaip  pokštas. 

Automobilis  greitai  dūmė  tamsiomis  kaimo  vietovė¬ 
mis.  Klėja  suabejojo,  ar  tik  gyvuliškumas  nebuvo  mėgs¬ 
tamiausia  Kastilijos  prekybininkų,  kadaise  gynusių  Por¬ 
tugalijos  fortą,  pramoga.  Tikriausiai  vingrios  Esaouiros 
gatvelės  aidėjo  nuo  kimių  vienišų,  toli  nuo  namų  atsi¬ 
dūrusių  kareivių  šūksnių,  kai  gyvuliai  ir  vergės  buvo 
varomi  į  kiemą.  „Je  m'amuse",  šyptelėjo  ji  tamsoje. 

—  Nežinojau,  kad  grįšime  taip  vėlai,  —  pasakė  ji 
Mohamedui. 

—  Tai  nuostabaus  filmo  pabaiga,  metas  atsisveikinti 
ir  padėkoti  daugeliui  naujų  ir  puikių  draugų.  Tai  aš 
kaltas  dėl  to,  kad  pasiklydome. 

—  Nesu  tikra,  ar  noriu  pamatyti  tą  pasilinksminimą, 
kuris  šiandien  buvo  surengtas. 

—  Tačiau  aš  žinau,  kas  rengė  šią  šventę!  Tai  mano 
motinos  pusseserės  vyras.  Jis  žymus  fejerverkų  meist¬ 
ras.  Tai  bus  un  spectacle\  Man  labai  gaila  jį  praleisti.  Ir 
jums  bus  gaila,  kad  praleidote,  galite  neabejoti.  —  Jis 
palinko  į  priekį  ir  pažvelgė  pro  priekinį  stiklą  lyg  tikė¬ 
damasis  pamatyti  degančius  fejerverko  ratus  virš  Atla¬ 
so  kalnų. 

—  Aš  maniau,  jog  ten  bus  ne  fejerverkai,  o  truputį 
kitokios  pramogos.  —  Ji  patylėjo.  —  Maniau,  jog  bus 
renginys  su  asilu. 

—  Galbūt,  nežinau.  Aš  taip  nemanau.  —  Jis  gūžtelė¬ 
jo  pečiais  ir  padidino  greitį,  trokšdamas  kuo  greičiau 
grįžti. 

Kai  jie  privažiavo  raudonų  degtų  plytų  Marakešo 
vartų  arką,  buvo  jau  vidurnaktis.  Klėja  išlipo  iš  auto¬ 
mobilio  priešais  viešbutį.  Paskui  ją  iššoko  Mohamedas, 
jiedu  paspaudė  vienas  kitam  rankas,  ir  ji  atsiprašė,  kad 
dėl  jos  jis  praleido  šventę.  Jis  irgi  atsiprašė,  o  Klėja 
nuoširdžiai  patikino  jį,  jog  kaltė  tikrai  ne  jo. 

Ji  užsisakė  mėtinės  arbatos  ir  paprašė,  kad  ją  atneš¬ 
tų  į  sodą.  Šį  vakarą  ji  nenorėjo  susitikti  su  savo  vyru. 
Kiekvieną  vakarą  prieš  eidamas  miegoti  jis  sėdėdavo 
prie  meniškai  dekoruoto  tualetinio  staliuko  ir  priešais 
veidrodį  repetuodavo  kitos  dienos  dialogus.  Jis  prašy¬ 
davo  jos  paskaityti  Nensės  Drouver,  žavingosios  Rau¬ 
donojo  Kryžiaus  slaugės,  kurią  vaidino  Treisė  Bond, 
replikas.  Paskui  jis  mėgdavo  pasimylėti,  nes  manydavo, 
kad  po  lytinės  sueities  geriau  atrodysiąs  prieš  kamerą. 

Ji  sėdėjo  tuščio  sodo  gilumoje,  po  medžiais,  paso¬ 
dintais  Saadijos  karalių  prieš  keturis  šimtus  metų,  ir 
klausėsi,  kaip  tūkstančiai  kregždžių,  kurios  gyveno  žie- 
duočių  tankmėje,  miegodamos  spiečiuose  neramiai 
šiugžda  sparnais.  Buvo  vėsu;  ore  tvyrojo  rožių  ir  saus¬ 
medžių,  apraizgiusių  suskeldėjusias  nuo  sausros,  raus¬ 
vas  ir  purvinas  senamiesčio  sienas,  kvapas. 

Padavėjas  su  balta  tunika  atnešė  jai  arbatą  ant  si¬ 
dabrinio  padėklo.  Arbatinukas  irgi  buvo  sidabrinis;  ir 
padėklas,  ir  arbatinukas,  ir  berniuko  sagos  ryškiai  spin¬ 
dėjo  tamsoje.  Ji  žiūrėjo,  kaip  jis  eina  per  sodą,  blykčio¬ 
damas  sidabru  tarp  medžių. 

Viešbutyje  vyrai  ir  moterys  ruošėsi  eiti  miegoti;  ploni 
palinkę  jų  šešėliai  šmėsčiojo  apšviestų  kambarių  sie- 

nomis.  Jų  figūros  taikiai  rūkydamos  rymojo  ant  balko¬ 
no  turėklų,  retkarčiais  pasisukdamos  ir  romiai  tarstelė- 
damos  keletą  žodžių  kažkam  kambary.  Du  vyriškiai  pri¬ 
siglaudė  vienas  prie  kito  ir  alkūnėmis  atsirėmę  į  para¬ 
petą  bučiavosi. 

Sode  pasigirdo  balsai.  Kalbėjosi  du  amerikiečiai,  vy¬ 
ras  ir  moteris.  „Žmonės  iš  filmavimo  komandos,  —  pa¬ 
manė  Klėja.  —  Tikriausiai  grįžta  iš  vakarėlio".  Balsai 
buvo  prislopinti.  Jai  buvo  malonu  girdėti  angliškai  kal¬ 
bant  be  pastangų. 

Klėja  pažino  kostiumų  dizainerės  balsą. 

—  Asilą  tai  jie  gavo,  bet  viską  padarė  neteisingai!  — 
išgirdo  ją  sakant  Klėja.  —  Viską! 

Atrodė,  kad  moteris  verkia.  Tako  pabaigoje  poros 
nebeuždengė  medžiai,  ir  dabar  Klėja  juos  matė.  Vyras 
paėmė  moterį  už  alkūnės  ir  jiedu  skubiai  užlipo  mar¬ 
muriniais  viešbučio  laiptais. 

Klėja  prasėdėjo  sode  visą  naktį. 

Klėja  laiškuose  iš  Marakešo  buvo  rašiusi  Emai,  kad 
jie  ruošiasi  važiuoti  į  pietus,  į  Taroudantą  ir  Kvarzaza- 
tą.  Tikėjosi,  jog  balandžio  mėnesį  jie  trumpai  apsilan¬ 
kys  Honolulu.  Ji  buvo  pasiuntusi  Emai  sidabrinę  gyva¬ 
tės  pavidalo  antkaklę,  kuriai  buvo  jau  šimtas  metų.  Tai 
buvo  uždaras  apskritimas  be  sagties.  Emai  tekdavo 
maukšlintis  antkaklę  kaip  toms  beduinėms,  kurios  ne¬ 
šiojo  šį  papuošalą  prieš  ją,  įspraudusios  kaklą  pro  tar¬ 
pą  tarp  gyvatės  sidabrinio  liežuvio  ir  glotnios,  smailė- 
jančios  uodegos. 

Tą  vakarą,  kai  eidama  per  pievą  Hale  Moku  Ema 
raukė  antakius,  bandydama  įžiūrėti  kažkokios  moters, 
kuri  sėdėjo  lanai  su  Meibele  ir  Tadaši  veidą,  ji  buvo 
užsidėjusi  tą  berberų  antkaklę. 

Moteris  nerangiai  pakilo  pasisveikinti  su  Ema,  su¬ 
svyravo  ir  užkliudė  bambukines  orchidėjas. 

—  Tai  išties  juokinga  istorija,  —  skubiai  tarė  Klėja. 

Ji  įsitvėrė  rankomis  už  vis  dar  drebančių  orchidėjų, 
lyg  savo  trapiu  nešališkumu  jos  būtų  galėjusios  suteik¬ 
ti  jai  tvirtumo. 

—  Noriu  pasakyti,  stebėtina,  o  ne  linksma. 

Ema  įsistebeilijo  į  ją.  Klejos  akys  buvo  užtinusios  ir 
pasruvusios  kraujais,  o  skruostai  taip  pritvinkę  kraujo, 
jog  rodės  būtų  sutrūkę,  jei  tik  ji  būtų  nusišypsojusi. 
Atrodė,  kad  į  jos  plaukus  prie  smilkinių  buvo  prisivė¬ 
lę  raudonųjų  pipirų  dribsnių,  ir  Ema  su  pasibaisėjimu 
suprato,  jog  tai  ne  pipirai,  o  sukrešėjęs  kraujas.  Ji 
pasilenkė,  ketindama  pabučiuoti  Klėją,  tačiau  susilai¬ 
kė  —  bijojo,  kad  jai  skaudės.  Tada  greitai  brūkštelėjo 
lūpomis  per  Klejos  galvą  ir  negalėjo  susilaikyti  ne¬ 
krūptelėjusi. 

—  Ar  „Lerlainas"  jau  išplaukė  iš  San  Francisko?  — 
nekantriai  paklausė  Meibelė. 

Ant  jos  kelių  gulėjo  pikake  gėlių  girlianda.  Kaip  ir 
visada,  Meibelė  laukė  savo  koledžo  draugės,  panelės 
Melanės  L.  Simpson  iš  Milso.  Meibelė  nebuvo  mačiusi 
jos  nuo  1922-ųjų,  kai  panelė  Simpson  buvo  atvykusi  į 
Meibelės  vestuves.  „Kažin,  ar  dar  tebegyva  ta  panelė 
Simpson",  —  dažnai  pagalvodavo  Klėja.  Ji  žinojo,  kad 
„Lerlainas"  nustojo  plaukioti  jau  prieš  daugelį  metų. 

—  Jis  neatvyko,  Senele,  —  pasakė  Klėja.  „Nors  aš 
namuose  dar  tik  keletą  valandų,  —  pamanė  ji,  —  ta¬ 
čiau  jau  vėl  atsidūriau  nuolatinio  melo  apie  praeitį  ža¬ 
banguose".  Ji  pažvelgė  į  Tadaši,  kaip  į  savo  seną  suo- 
kalbininkę,  tačiau  ši,  pripratusi  prie  tokių  dalykų,  bu¬ 
vo  nusisukusi  išmesti  saują  sudžiūvusių  lapų,  kuriuos 
buvo  nurinkusi  nuo  Meibelės  tinklelio  plaukams. 

—  Kaip  gaila,  —  liūdnai  nusiskundė  Meibelė  Klė- 
jai.  Ji  buvo  labai  nusivylusi.  —  Ką  gi  dabar  daryti  su 
panelės  Simpson  girlianda? 

Meibelė,  regis,  neprisiminė,  jog  Klejos  ilgą  laiką  ne¬ 
buvo. 

—  Klėja,  vaikeli,  nešiok  tu. 

Ji  ištiesė  Klėjai  dramblio  kaulo  spalvos  jazminų  žie¬ 
dų  girliandą. 

—  Pikake  yra  Melanės  Simpson  mėgstamiausios  gė¬ 
lės,  —  tarė  ji.  —  Ji  tvirtina,  jog  sapnuoja  jų  kvapą. 
Įsivaizduoji  —  sapnuoja  kvapą! 

Klėja  paėmė  girliandą,  tačiau  ant  kaklo  neužsidėjo. 

—  Ačiū,  mergyte,  —  romiai  padėkojo  Meibelė. 

Ji  ištiesė  ranką  ir  palietė  Klejos  veidą.  Ši  greitai  žing¬ 
telėjo  į  šalį  ir  Meibelės  ranka  nuslydo  Klejos  kaklu. 

—  Mes  einame  prie  pylimo,  mama.  Tu  mums  atlei¬ 
si?  —  paklausė  Ema.  —  Saulė  jau  leidžiasi. 

—  Taip  aš  ir  žinojau!  —  tūžmingai  pasakė  Meibelė. 
—  Ponas  Kageširas  tuoj  turi  ateiti  laistyti  orchidėjų! 

„Mano  senelė  labai  įdomus  žmogus,  —  pamanė  Klėja. 
—  Ji  nepatikima  pasakotoja  —  visada  meluoja". 

—  Girdite?  —  šūktelėjo  Meibelė.  —  Jis  tuoj  ateis! 

Tačiau  Klėja  ir  Ema  jau  ėjo  per  pievą  ir  apsimetė, 
kad  jos  negirdi. 

Jos  sėdėjo  ant  pylimo  krašto,  kojas  nuleidusios  že¬ 
myn.  Klėja  padėjo  pikake  girliandą  ant  žolės.  Bangų 
purslai  lyžčiojo  jų  basas  kojas.  Klėja  buvo  pasikaišiusi 
iki  juosmens  sijoną,  kad  galėtų  sėdėti  laisvai  tabaluo¬ 
dama  kojomis,  ir  baltas  trikampis  tarp  šlaunų  staiga 
priminė  jai  mergystę.  „Seniai  nemūvėjau  baltų  kelnai¬ 
čių,  —  pamanė  ji.  —  Nuo  to  laiko,  kai  mudvi  su  Ema 
paskutinį  kartą  buvome  Stantų  parduotuvėje". 

—  Šįvakar  medžioja  mėnesienos  deivė  Hina,  —  tarė 
Ema,  žvelgdama  į  vandenyną.  —  Vandenyje  matyti  jos 
šešėlis.  Paprastai  ji  medžioja  kala  žuvis  —  savo  mėgs¬ 
tamą  gardėsį.  Pati  tai  mačiau. 

Nuo  dūžtančių  bangų  purslų  jų  kojos  greitai  sušla¬ 
po.  Klėja  žiūrėjo,  kaip  žalias  rifas  nyksta  potvynio  van¬ 
denyse.  Iki  pat  horizonto  vandenyno  paviršius  buvo 
lygus  kaip  stiklas.  Kažkur  toli  jūroje  lijo  lietus,  blyškūs 
pilki  jo  lopiniai  greitai  tarsi  šmėklos,  bėgančios  nuo 
šviesos,  slinko  į  vakarus. 

—  Kas  tau  nutiko,  Klėja? 

—  Manau,  kad  sūrus  vanduo  padės.  Noriu  pasakyti, 
pagydys.  Vandenyje  maudysiuos,  negersiu  jo.  Dar  ne.  — 
Ji  palietė  savo  veidą.  —  Labai  skauda,  kai  šypsausi.  O  aš 
visuomet  manydavau,  kad  šypsena  tėra  veido  išraiška. 

Per  pievą  ėjo  padėklu  nešina  Tadaši.  Ji  taip  stipriai 
linkčiojo  į  priekį,  jog,  rodės,  tuos  ims  ir  suklups  ant 
žolės. 

—  Man  visuomet  būdavo  įdomu,  ar  japonės  taip 
vaikšto  laikydamosis  kažkokio  papročio,  ar  dėl  kokių 
nors  kitų  priežasčių,  —  žiūrėdama  į  ją  svarstė  Klėja.  — 
Ar  tau  neatrodo,  jog  į  vidų  nukreipti  kojų  pirštai  reiš¬ 
kia  drovų  nuolankumą?  Japonai,  kaip  ir  daugelį  kitų 
dalykų,  galėjo  perimti  šį  paprotį  iš  kinų;  tokia  moterų 
su  pūliuojančiomis  kojomis  eisena.  Ritualiniai  pažabo¬ 
jimai.  Ritualinės  nuotakos.  O  galbūt  viskas  ne  taip  ro¬ 
mantiška  —  gal  kimono  joms  tiesiog  trukdo  vaikščio¬ 
ti?  —  Klėja  susigriebė,  jog  visa  dreba. 

Tadaši  padavė  jai  stiklinę  arbatos  su  ledu,  pagardin¬ 
tos  šviežios  guavos  sultimis  ir  mėtomis  iš  jos  sesers 
sodo  Manoa  slėnyje.  Klėja  išgėrė  arbatą  vienu  mauku. 
Tadaši  pastatė  ant  žolės  dubenėlį  su  ličy,  paskui  atsitū¬ 
pė  ir  palygino  kimono. 

—  Ar  tu  pameni,  kada  senelė  apako?  —  paklausė 
Klėja  ir  padėjo  į  šalį  tuščią  stiklinę.  Jos  rankos  drebėjo. 
Tadaši  pasilenkė,  pakėlė  stiklinę  ir  pastatė  ją  ant  pa¬ 
dėklo. 

—  Ji  būtinai  norėjo  daryti  viską,  ką  darė  anksčiau, 
kol  dar  nebuvo  apakusi  —  prižiūrėti  sodą,  vaikštinėti 
po  rifą  atoslūgio  metu  —  tačiau  buvo  visiškai  akla.  Ji 
galėjo  netyčia  nukirpti  visus  orchidėjų  žiedus  ar  be¬ 
vaikščiodama  rifu  plačiai  atmerktomis  akimis  bei  iš¬ 
tiestomis  rankomis  įkristi  į  tarpą  tarp  koralų  ir  nuskęs¬ 
ti.  Ji  vėl  ten  eina,  manydavau  aš,  ir  plaukdavau  jos 
parsivesti.  Ji  rengėsi  eiti  į  Taitį. 

—  Be  to,  ji  mano,  jog  dabar  tūkstantis  aštuoni  šim¬ 
tai  aštuoniasdešimt  aštuntųjų  liepa,  —  pridūrė  Ema.  — 
O  kodėl  gi  negalėtų  taip  manyti? 

Klėja  susimąstė,  tarsi  Ema  būtų  rimtai  paklaususi, 
kodėl  jos  sena  ir  praradusi  nuovoką  motina  turėtų  ti¬ 
kėti  dabartimi. 

—  Bijodavau  jos  drumstų  baltų  akių,  tačiau  negalė¬ 
jau  leisti  jai  nuskęsti  vien  todėl,  kad  ji  manė  nesanti 
akla.  —  Klėja  pajuto,  jog  suirzo.  —  Aš  ir  pati  taip  el¬ 
giausi,  kai  ištekėjau  ir  išvažiavau,  įtikinusi  save,  jog 
nesu  akla. 

—  Mano  motina  mano,  —  tarė  Ema,  stengdamasi  ją 
nuraminti,  —  jog  vakar  žvejojo  ir  liežuvavo  su  savo 
teta  Estele.  Pameni,  Estelė  tvirtino  buvusi  Roberto  Liu- 
iso  Stivensono  meilužė.  Tiesą  pasakius,  mano  mama 
mano,  jog  ponas  Stivensonas  šiandien  atvyks  pas  mus 
pietauti.  Ji  netgi  liepė  Tadaši  pagaminti  saldžių  ryžių 
kukulių  su  žuvies  įdaru,  kuriuos  ponas  Stivensonas, 
sakoma,  labai  mėgęs.  Tu  atvykai  pačiu  laiku,  Klėja. 

Tadaši,  tupėjusi  už  jų,  senatviškai  netvirtai  atsistojo 
ir  nutipeno  per  pievą  link  namų.  Klėja  žiūrėjo,  kaip  ji 

grumiasi  su  išbrinkusiomis  nuo  druskingos  drėgmės 
durimis  ir  įeina  į  vidų.  Po  kelių  minučių  ji  vėl  pasirodė, 
tempdama  paskui  save  lau  hala  grindų  čiužinius.  Pas¬ 
kui  sugrįžo  į  vidų.  Staiga  pro  atviras  duris  išskrido  se¬ 
no  „Royal  Havvaiian"  viešbučio  restorano  valgiaraščiai. 

Tadaši  stovėjo  tarpdury  ir  be  perstojo  svaidė  ant  žo¬ 
lės  medinius  dubenėlius  bei  palmines  vėduokles,  lyg 
tik  ir  būtų  laukusi  progos  ištuštinti  namus.  Klėja  šypte¬ 
lėjo.  Tadaši  nejautė  ypatingos  pagarbos  tam,  ką  Ema 
visą  savo  gyvenimą  bandė  išsaugoti. 

—  Kaip  tai  atsitiko,  Klėja?  Kas  tau  tai  padarė?  — 
dar  sykį  paklausė  Ema. 

Sode  garsiai  čirškė  paukščiai  ir  vabzdžiai. 

—  Nesu  tikra,  kad  galėsiu  taip  gyventi  —  kaip  vai¬ 
duoklis,  —  pasakė  Klėja,  paėmė  jazminų  girliandą  ir 
užsidėjo  ją  ant  kaklo.  —  Ar  nemanai,  jog  senelei  tai 
kažkaip  pavyko?  Įtikėjusi  praeitimi  ji  pabėgo  nuo  rea¬ 
lybės.  Mano  motina  irgi  pabėgo.  Ji  dažnai  kalbėdavo 
apie  Hale  Moku  nendrių  laukus  ir  galvijų  varymą  su 
paniolos,  tačiau  tą  pačią  akimirką,  tiksliau,  kitą,  kai  tik 
galėjo  išvykti,  viską  metė. 

—  Tavo  motina  tikrai  ne  tokia  kaip  mes  visi,  — 
paprieštaravo  Ema.  —  Ji  turi  visus  reikalingus  įgūdžius. 

—  Šit  kaip?  Tu  tai  vadini  įgūdžiais? 

—  Galbūt  aš  žiauri,  tačiau  nemanau,  kad  tavo  moti¬ 
na  kada  nors  labai  mylėjo  Hale  Moku.  —  Ji  kiek  pa¬ 
dvejojo.  —  Tiesą  pasakius,  negalėjau  jos  pakęsti. 

—  Žinau,  —  šyptelėjo  Klėja. 

—  O  tu,  regis,  pakenti,  —  tarė  Ema. 

Audra  jūroje  nuslinko  į  vakarus  (arba  į  rytus,  kaip 
tvirtindavo  Klėja,  kai  dar  buvo  vaikas),  link  Japonijos.  Ji 
dejuodama  pakilo  —  nuo  sėdėjimo  buvo  nutirpusios  ko¬ 
jos  —  patempė  žemyn  sijoną  ir  pasilenkusi  pabučiavo 

Emą.  Girlianda  nusmuko  Klėjai  ant  veido  ir  nuo  labai 
stipraus  pikake  žiedų  kvapo  jai  sutvinksėjo  smilkiniuose. 

—  Su  manim  tu  saugi,  —  tarė  Ema.  —  Pati  tai  žinai. 

Susiėmusi  už  šonų  Klėja  žengė  per  pievą.  Smulkūs 
baikštūs  paukščiai  gaudydami  vabzdžius  suko  aplink 
ją  ratus. 

—  Aš  buvau  labai  išsigandusi,  —  prisipažino  ji 
medžiams.  —  O  salietei  nedera  bijoti. 

Gyvendama  su  trimis  moterimis  dideliame  name  van¬ 
denyno  pakrantėje  Klėja  jautėsi  laiminga.  Kad  sugytų 
žaizdos  ant  veido,  Ema  darė  jai  limu  kompresus.  Ji  dau¬ 
giau  nieko  nebeklausinėjo,  ir  Klėja  buvo  dėkinga  jai  už 
tai.  Sulaužyti  šonkauliai  pradėjo  savaime  gyti,  ir  smarkūs 
skausmai  jos  daugiau  nebekankino.  Mėlynės  paakiuose 
ėmė  geltonuoti,  nors  akys  vis  dar  buvo  pasruvusios  krau¬ 
ju,  o  ant  skruostikaulio,  pamažu  išsilyginus  siūlėms,  at¬ 
sirado  rausva  linija.  Druska,  limu  ir  saulė  išgydė  ją. 

Klėja  sėdėjo  su  Meibele  lanai.  Meibelės  vežimėlis 
buvo  pasuktas  į  Konos  pusę,  kad  ji  galėtų  mėgautis  iš 
pietryčių  pučiančiu  šiltu  vėju.  Klėja  valgė  japoniškas 
karameles,  dėjo  popierėlius  sau  į  kišenę  ir  klausėsi, 
kaip  negiliose  vazose  krebžda  orchidėjos. 

Klėja  žinojo,  kad  jos  tėvas  ir  pamotė  vis  tiek  suži¬ 
nos,  kad  ji  gyvena  Hale  Moku,  nors  ji  ir  neidavo  labai 
toli  iš  senelės  sodo.  Ji  svarstė,  ar  derėtų  jiems  paskam¬ 
binti.  Jie  nebūtų  jos  kankinę  —  jau  nebegalėjo  —  tačiau 
nenorėjo  jų  matyti.  Ji  žinojo,  jog  sulaužius  tą  trapų 
dirbtinį  mandagumą,  kuris  padėdavo  jų  atsitiktiniams 
susitikimams  tapti  bent  pakenčiamiems,  ją  užvaldytų 
vaikystės  siaubas  ir  įsiūtis  —  Klėją  siutindavo  šis  neva¬ 
lingas  siaubas,  apimdavęs  ją. 

—  Tu  jau  pasveikai?  —  paklausė  Meibelė. 

Klėja  nustebo  —  anksčiau  Meibelė  niekuomet  ne¬ 
kalbėdavo  apie  jos  sumušimus. 

—  Man  irgi  ne  viskas  gerai,  —  nelaukdama  Klejos 
atsakymo  tokiu  tonu,  tarsi  patikėdama  kokią  nors  pa¬ 
slaptį,  pranešė  Meibelė.  —  Turbūt  žinai,  jog  mane  ka¬ 
muoja  kadami  no  yoru,  varginantis  prisirišimas  prie  sa¬ 
vo  dukters  Emos.  Varginantis  todėl,  kad  trukdo  man 
siekti  tobulybės.  Budizme  tai  vadinama  „širdies  tam¬ 
sa",  ir  mane  tai  skaudina,  Klėja.  —  Ji  apsisupo  basas 
kojas  apsiausto  kraštu. 

—  Nežinau,  ar  mes  ištvertume,  jei  tu  taptum  dar 
tobulesnė,  —  tarė  Klėja,  nudžiugusi,  kad  Meibelė  taip 
greitai  nustojo  ja  domėtis. 

—  Nesityčiok  iš  manęs,  —  skubiai  sutarškėjo  Meibe¬ 
lė.  —  Tu  dar  nežinai,  ką  reiškia  būti  prisirišusiam  prie 
šios  žemės.  Nemanyk,  jog  patyrimas  yra  prieinamas  kiek¬ 
vienam.  Patyrimas  yra  prabanga.  —  Ji  palinko  į  priekį  lyg 
žvelgdama  į  vandenyną  ir  sumirksėjo  savo  baltomis  aki¬ 
mis.  —  Mes  čia  maudydavome  arklius,  —  uosdama  ore 
druskos  kvapą  sukvarkė  ji.  —  Ar  mums  dar  liko  arklių? 
—  Meibelė  buvo  viena  iš  nedaugelio  gyvų  senolių,  kal¬ 
bančių  pidžino  kalba  tuo  senoviniu  akcentu,  kurį  ji  perė¬ 
mė  iš  savo  protėvių  jankių  misionierių  bei  airių  jūrininkų. 

—  Žinoma,  ne!  Tu  nieko  nežinai,  Klėja!  —  irzliai 
sušuko  ji,  Klėjai  dar  nespėjus  nė  prasižioti. 

Ji  ėmė  šlapintis  pro  pintą  kėdės  sėdynę,  o  jos  sudar¬ 
kyta  ranka  ant  kelių  stovėjusiame  stiklainyje  žvejojo 
raugintas  vyšnias. 

—  Anata  no  atama  vo  vataši  no,  mata  ni  šikari  hasa- 
mi,  —  išdrožė  ji. 

Klėja  atpažino  poemą.  Ji  buvo  vienoje  iš  vaka  anto¬ 
logijų,  kurią  ji  dažnai  skaitydavo  Meibelei.  Tai  reiškė: 
aš  laikau  tavo  galvą  suspaudusi  tarp  savo  šlaunų. 

Klėja  pati  nemanė  daug  žinanti  ir  pagalvojo,  kad 
galbūt  jos  senelė  teisi,  galbūt  ji  išties  nieko  nežino. 
Klėja  suprato,  kad  gailėti  savęs  kvaila  ir  sentimentalu, 
ir  ketindama  palieti  lanai  nuėjo  pasisemti  vandens. 

Džonas  Lainotas  ir  jo  žmona  Berta  Jamada  gyveno 
Nuuanu  slėnyje,  dideliame  akmeniniame  name,  kurį 
Klejos  motina  paveldėjo  iš  savo  pirmojo  vyro  Kimo  Dan- 
fordo.  Klejos  motina  tame  name  niekuomet  negyveno, 
kadangi  labiau  mėgo  karštas  paplūdimio  lygumos  die¬ 
nas  ir  naktis.  Karalienė  Ema  pastatė  savo  vasaros  rū¬ 
mus  vėsiame  Nuuanu,  ant  stačių  Palio  uolų,  nuo  kurių, 
siekdamas  galutinai  suvienyti  salą  ir  tapti  vienvaldžiu 
karaliumi,  Kamehamehas  Pirmasis  nustūmė  į  tarpeklį 
savo  priešininkus.  Klejos  protėviai  vasarą  persikeldavo 
į  Nuuanu  jau  vien  tam,  kad  naktimis  galėtų  miegoti 
liūliuojami  lietaus  ir  kalnus  gaubiančios  miglos. 

Sodo  gale  buvo  krioklys.  Iš  jo  kriokimo  ryte  Klėja 
galėdavo  pasakyti,  ar  stipriai  naktį  lijo,  ar  ne.  Dumbli¬ 
nuose  jo  pakraščiuose  ji  su  papartmedžio  dygliais  gau¬ 
dydavo  vėžius.  Netgi  praėjus  daugeliui  metų  po  to,  kai 
ji  išvažiavo  iš  Nuuanu,  Klėjai  buvo  sunku  užmigti  be  jo 
kriokimo,  be  lietaus  barbenimo  į  ploną  stogą,  linguo¬ 
jančius  imbiero  ir  raudonus  susisukusius  ibisko  stie¬ 
bus.  Ji  pasigesdavo  trūkčiojančiai,  nenoriai  slystančio  į 
gardenijų  klostes  lietaus  vandens  garso.  Ji  pasigesdavo 
balandžių-gedėtojų,  kurie  pilkais  abitais  it  vienuolės 
žingsniuodavo  pajuodavusiais  lapais  nužarstytais  sodo 
takais,  ir  jų  tylių  dainų.  Ji  pasigesdavo  daržovių  ir  drėg¬ 
nos  juodos  medienos  puvėsių  kvapo. 

Kai  buvo  maža,  Klėja  suprato,  kad  ji  mažai  terūpi 
savo  motinai  Kitei  ir  tėvui.  Tačiau  vaikiškai  painioda¬ 
ma  veiksmą  ir  valią  ji  klaidingai  manė,  jog  pati  kažkuo 

kalta,  kad  žmonės,  turėję  ja  rūpintis,  nuo  jos  nusisuko. 

Prieglobstį  ji  buvo  atradusi  miškuose.  Tik  ten  ji  tu¬ 
rėjo  formą  ir  turinį.  Sėdėdama  naktimis  tarp  medžių, 
ant  drėgnų  kvapnių  suolelių  po  lašais,  varvančiais  nuo 
vijoklių,  ji  tapdavo  matoma  pati  sau,  turėdavo  rankas 
ir  kojas,  jausdavo  jas.  Išėjusi  iš  miško  ji  vėl  tapdavo 
nematoma.  Iki  tos  dienos,  kai  ji  išvyko  iš  Nuuanu,  jos 
raukšlėti  ir  balti  nuo  miško  takelių  drėgmės  padai  bu¬ 
vo  vienintelis  įrodymas,  kad  ji  egzistuoja. 

Išdidžiai  ir  gluminančiai  atsisakiusi  paaiškinti  Bertai, 
kaip  pametė  naują  rašiklį,  Klėja  atrodė  užsidariusi  ir 
kvaila.  Ji  žinojo,  kad  jos  nesugebėjimas  apsiginti  leido 
Bertai  žiūrėti  į  ją  su  didesne  panieka  nei  į  vaiką,  kuris 
būtų  galėjęs  apsiginti,  pateisinti  savo  melancholiją  kaip 
visiškai  nekenksmingą  egzistavimą,  tačiau  Klėja  to  ne¬ 
pajėgė.  Kadangi  Klėja  savo  pamotės  ir  tėvo  akivaizdoje 
beveik  neįstengdavo  kalbėti,  Berta  Jamada  galėjo  įtikin¬ 
ti  jos  tėvą,  kad  Klėja  kažkokia  keista,  atsilikusi  ir  netgi 
turi  psichinę  negalią.  O  kadangi  Klėja  nepajėgė  įrodyti, 
kad  Berta  neteisi,  jos  tėvas  išties  numojo  į  ją  ranka. 

Džonas  Lainotas  niekuomet  negirdėjo,  kaip  Klėja  švil¬ 
pia  pro  priekinius  dantis  —  o  ji  švilpdavo  taip  šaižiai, 
kad  girdėdavosi  net  už  ketvirčio  mylios.  Jis  niekada 
nematė,  kaip  ji  išrenka  automobilio  variklį  dalimis,  o 
paskui  vėl  surenka  į  visumą,  nežinojo,  kad  ji  gali  įtempti 
didelį  medžioklinį  lanką,  o  jei  jam  apie  tai  kas  nors 
būtų  papasakojęs,  būtų  nepatikėjęs.  Klėja  iš  tiesų  mo¬ 
kėjo  visa  tai  daryti.  Ji  išmoko  šių  dalykų,  tikėdamasi 
būti  priimta  į  „Galvakojų"  klubą,  kurį  vieną  vasarą  įkūrė 
jos  brolis  Diksis  ir  jo  išdykę  gražūs  draugai.  Išmoko  šių 
dalykų,  tikėdamasi  tapti  berniuku. 

„Galvakojai"  suprato,  kad  neleisti  Klėjai  tapti  klubo 
nare  yra  nesąžininga,  tačiau  jie  gali  vieną  po  kito  kelti 

jai  sudėtingus  uždavinius  tariamai  patikrinti,  ar  ji  gali 
būti  viena  iš  jų,  ir  kol  ji  įvykdys  visus  reikalavimus 
narystei  gauti,  jie  visi  spės  pasenti. 

Jie  nenuilsdami  sugalvodavo  vis  naujų  uždavinių,  o 
Klėja  taip  pat  nenuilsdama  juos  vykdydavo.  Kai  ji  paga¬ 
liau  surinko  radijų  klubo  reikmėms,  pavedė  jai  sutaisyti 
didelį,  visai  suskydusį  tinklą.  Iš  seno  žvejo  sužinojusi, 
kaip  reikia  nerti  sudėtingus  mazgus,  ji  įvykdė  ir  šį  užda¬ 
vinį,  ir  jie  liepė  išmokti  svaidyti  didžiulį  bumerangą. 

Ji  troško  įstoti  į  klubą  ir  ilgomis  vasaros  dienomis 
nebūti  viena,  nors  „Galvakojų"  devizas  —  „amžiams 
suvaryti  galvakojį"  —  buvo  vietinis  posakis,  susiejęs 
moters  kūną  ir  tai,  ką  jie  tikėjosi  su  juo  padaryti.  Ji 
išmoko  švilpti  kaip  uosto  krovėjas,  tikėdamasi  su  Dik- 
siu  ir  jo  draugais  slampinėti  prie  klubo,  rūkyti  cigare¬ 
tes  „Kools"  bei  valgyti  traškučius  „Fritos",  ir  džiaugė¬ 
si,  kad  jos  narystės  klausimas  bent  jau  svarstomas. 

Ji  išbuvo  laukiančiųjų  narystės  sąraše  aštuonerius 
metus  ir  nė  akimirką  dėl  to  nepasigailėjo,  nors  taip 
niekada  ir  nebuvo  priimta  į  „Galvakojų"  klubą.  Ber¬ 
niukai,  ji  vėliau  suprato,  niekuomet  ir  nemanė  jos  pri¬ 
imti,  nors  ir  galų  gale  įvaldžiusi  bumerangą  nusviesda¬ 
vo  jį  toliau  už  bet  kurį  iš  jų. 

Nutvieksta  saulės  Klėja  stovėjo  vidury  pievos,  ku¬ 
rioje  jiedu  su  Diksiu  rengdavo  „Meilės  varžybas",  ir  su 
meile  bei  liūdesiu  žvelgė  į  mišką,  mintyse  sveikinda¬ 
masi  ir  dėkodama  jam  už  tai,  kad  nepaisant  laiko  ir 
pasaulio  išliko  toks,  koks  buvo  įsirėžęs  jos  atminty.  Pa¬ 
jutusi  jo  kvapą,  Klėja  su  palengvėjimu  nusišypsojo,  nu¬ 
skynė  nuo  medžio  guavą  ir  suleido  į  ją  dantis.  Stovėjo 
ten,  traukė  iš  vaisiaus  kirminą  ir  akimirką  ją  apėmė 
jausmas,  kad  tie  dalykai,  kurių  ieško  Ema  ir  kurių  ji 

pati  buvo  mokoma  ieškoti  —  medžių,  versmių,  vėjų 
dvasios  —  yra  artimi,  lengviau  pasiekiami  ir  šventesni 
nei  ji  anksčiau  pripažindavo. 

Klėja  pažvelgė  į  inkilėlius,  prikaltus  prie  cizalpinijos. 
Inkilėliai  buvo  įkelti  ir  į  mamane  medžius  bei  plunksna- 
medžius.  Prie  storo  beždžionankščių  medžio,  barstančio 
sparnuotas  sėklas,  buvo  iš  abiejų  pusių  prikalti  du  inki¬ 
lėliai.  Inkilėlių  buvo  įvairių  formų:  puikios  odžibvėjų  gen¬ 
ties  indėnų  rankų  darbo  beržinės  barkos,  kūginės  zulu- 
sų  skrybėlės  su  šiaudiniais  stogais,  į  laikrodžius  pana¬ 
šios  šalės  ir  pusiau  ręsti  Tiudorų  stiliaus  paukščių  na¬ 
mai.  Berta  pavertė  sodą  miniatiūriniu  golfo  srovės  pa¬ 
krančių  muziejumi.  Didelėje  mėlynoje  mozaikinėje 
paukščių  pirtyje  garsiai  kivirčijosi  du  paukščiai  kardi¬ 
nolai,  lyg  peštis  jiems  būtų  buvę  maloniau  nei  maudytis. 

Ją  pašaukė  pievos  pakrašty  pasirodžiusi  Berta.  Ji  buvo 
pasidariusi  plastinę  operaciją  —  pasiplatino  akis  —  ir 
dėl  to  atrodė  nuolatos  nustebusi.  Ploni  juodi  jos  plau¬ 
kai  buvo  surišti  uodegėle,  o  tai  dar  labiau  pabrėžė  tą 
veido  išraišką.  Rankoje  ji  laikė  stiklą  degtinės  —  ant 
apatinės  stiklo  dalies  buvo  užmautas  megztas  į  kojinę 
panašus  įdėklas,  kurį  ji  vadindavo  gužiuku.  Jis  apsau¬ 
godavo  pirštus  nuo  šalčio  ir  drėgmės. 

Berta  dirbo  sekretore  Džono  Lainoto  juridinėje  įstai¬ 
goje.  Ji  buvo  ugniagesio  iš  Judžino,  Oregono  valstijos, 
našlė  —  jos  vyras  žuvo  tarnyboje,  tačiau  ne  gaisro  me¬ 
tu,  o  per  nelaimingą  atsitikimą  gaisrinėje.  Jo  draudimą 
ir  pensiją  ji  išmintingai  panaudojo  persikelti  į  Honolu- 
lu  ir  mokslui  verslo  mokykloje  apmokėti.  Vieną  šešta¬ 
dienio  popietę,  po  golfo  kėlinio,  Džonas  supažindino 
ją  su  Diksiu  ir  Klėja.  Klėja  droviai  žengė  į  priekį  ir 
ištiesė  jai  ranką.  Ponia  Jamada  pirštu  galiukais,  lyg 
tyčiodamasi  iš  Klejos  mandagumo,  paėmė  jos  ranką  ir 

įsistebeilijo  į  ją  tokiu  gudriu  ir  piktavališku  žvilgsniu, 
kad  Klėja  išsyk  suvokė,  jog  Berta  ne  tik  įvertino  ją,  bet 
ir  per  kelias  sekundes  suprato,  kad  su  Klėja  nebus  jo¬ 
kios  bėdos.  Iš  šalto  įdėmaus  žvilgsnio,  kurį  Berta  įbedė  į 
jos  brolį,  Klėja  galėjo  spręsti,  kad  Diksį  ji  įtarė  būsiant 
nulipdytą  visai  iš  kitokio  molio.  Tačiau  Diksis  irgi  netu¬ 
rėjo  daugiau  šansų  nei  Klėja,  nors  ir  turėjo  vieną  prana¬ 
šumą  —  buvo  žavingas  vaikas.  Taikytis  prie  jų  Berta  nė 
kiek  neketino.  Jie  turėjo  nesipainioti  jai  ant  kelio,  kaip 
ir  tie  reti  medžiai  sode,  kuriuos  ji  ketino  nupjauti.  Ji 
galėjo  lenkti  juos  kur  panorėjusi,  kaip  kiave  medelius. 

—  Mudu  su  ponia  Jamada  keletui  savaičių  išvyksi¬ 
me,  o  sugrįžę  susituoksime,  —  pasakė  Lainotas,  mirk¬ 
telėjo  vaikams  ir  padavė  Bertai  stiklą  martinio. 

—  Ponia  Jamada  gyvens  su  mumis?  —  sumišusi  dėl 
to  mirktelėjimo  paklausė  Klėja. 

Lainotas  nusikvatojo,  tačiau  Bertai  nebuvo  juokinga. 

—  Ji  rimtai?  —  paklausė  ji  atsisukusi  į  Lainotą. 

Klejos  nelaimei,  tai  buvo  pagrįstas  klausimas.  Ji  su¬ 
nerimo,  kad  Berta  taip  greitai  atskleidė  jos  paslaptį. 
Klėja  pažvelgė  į  Diksį  —  jis  taip  stipriai  tampė  savo  jo¬ 
jo,  kad  ji  buvo  tikra  virvutę  nutruksiant. 

—  Tu  rimtai?  —  pakartojo  klausimą  Berta. 

—  Galima  man  išeiti?  —  sušnabždėjo  Klėja  tėvui. 

Berta  pirštu  pakėlė  Klejos  smakrą: 

—  Aš  uždaviau  tau  klausimą,  panelyte.  Tu  rimtai? 

—  Kur  susiruošei?!  —  užriko  Lainotas,  kai  Klėja 
ketino  išbėgti  iš  kambario.  —  Tau,  rodos,  niekas  nelei¬ 
do  išeiti. 

į  Bertą  Klėja  nepažvelgė  —  ji  ir  taip  žinojo,  kad  ši 
jai  nepadės. 

—  Negirdžiu  atsakymo,  Klėja,  —  neatlyžo  Lainotas. 

—  Galima  mudviem  su  Diksiu  išeiti? 

Ji  visa  drebėjo. 

—  Nereikia  kalbėti  už  Diksį,  —  ištarė  Lainotas,  da¬ 
rydamas  sau  antrą  kokteilį.  —  Tu  neatsakei  į  ponios 
Jamados  klausimą. 

Klėja  sužvairavo  į  Diksį,  kuriam,  rodės,  kur  kas  la¬ 
biau  rūpėjo  žaisliukas  nei  tai,  kas  vyksta  aplink. 

—  Ne,  —  atsargiai  ištarė  ji.  —  Nemanau,  kad  klau¬ 
siau  rimtai.  —  Ir,  kadangi  pati  tuo  tikėjo,  pasisuko  ir 
žengė  tiesiai  į  stiklines  duris.  Jei  Diksis  savo  virvute 
apsivyniojusiais  pirštais  nebūtų  sugriebęs  jos  už  rankų, 
ji  būtų  įsirėžusi  tiesiai  į  stiklą. 

—  Tavo  jo-jo  sustojo,  —  pasakė  ji,  suspaudė  žaisliu¬ 
ką  rankose  ir  nualpo. 

Nors  Klėja  ir  žinojo,  jog  Berta  nebegali  jai  pakenkti, 
tačiau  jau  vien  pamačius  jos  languotus  šortus,  raudo¬ 
nus  batelius,  baltas  šašuotas  kojas  Klėjai  sukilo  tokie 
prisiminimai,  kad  ji  net  sulaikė  kvėpavimą.  Ji  visuomet 
galvodavo,  kad  stipriai  nekęsti  kokio  nors  konkretaus 
žmogaus,  netgi  nekęsti  abstrakčiai  yra  labai  sunku.  Ta¬ 
čiau  dabar  žiūrėdama  į  savo  pamotę  tuo  smarkiai  su¬ 
abejojo. 

—  Senasis  kamanis  nudžiūvo?  —  eidama  artyn  pa¬ 
klausė  Klėja.  Kamanis  buvo  vienas  iš  nedaugelio  auga¬ 
lų,  kuriuos  į  Havajus  atplukdė  paslaptingieji  polinezie- 
čiai,  ir  jį  auginti  buvo  laikoma  didele  sėkme.  Ji  supra¬ 
to,  kad  pasisveikinimas  nevykęs,  tačiau  nutilti  buvo  per 
vėlu.  Prabilti  iš  naujo  nebuvo  jokios  prasmės  —  Berta 
neleisdavo  pasitaisyti. 

—  Jis  buvo  penkiolikos  metrų  aukščio  ir  baisiai  pur¬ 
vinas,  —  atsakė  Berta.  —  Aš  jį  apkirpau,  kad  ataugtų  iš 
naujo. 

—  Kaipgi,  kaipgi...  —  miglotai  tarė  Klėja. 

—  Tavo  tėvas  dar  negrįžo.  Jis  tvarko  vieną  bylą  — 
du  havajiečiai  užsilipo  į  kažkokį  švyturį  ir  nenori  nu¬ 
lipti.  Jie  vadina  save  Havajų  aktyvistais,  lyg  čia  būtų 
ką  aktyvinti,  ir  tvirtina,  jog  švyturys  stovi  ant  šventos 
laidojimo  žemės  ar  panašiai.  O  jei  ir  taip  —  kas  iš  to? 
Krečia  visokias  kvailystes. 

—  Kas  krečia  kvailystes  —  tėvas  ar  tie  vaikinai? 

Berta  gurkštelėjo  viskio  ir  sužvairavo  į  Klėją.  Ji  pa¬ 
mažu  nuleido  ranką  ir  ledo  gabaliukai  tarškėdami  nu¬ 
slydo  stiklo  dugnu.  Berta,  kaip  sakydavo  Diksis,  padali¬ 
jo  jų  gyvenimą  į  du  siogunatus.  Anksčiau  Klėja  manė, 
kad  japonų  tauta  yra  pati  subtiliausia  ir  grakščiausia 
pasaulyje.  Būdama  mergaitė  „Padavimą  apie  Ganži"  ji 
skaitė  kaip  knygą  apie  grožį.  Anksčiau  ar  vėliau  Klėja 
vis  vien  būtų  sužinojusi,  jog  būna  visokių  japonų,  tačiau 
dėl  Bertos  kaltės  šį  įsitikinimą  ji  prarado  greičiau. 

—  Kur  tu  apsistojai?  —  krapštydama  panages  pa¬ 
klausė  Berta. 

—  Pas  senelę. 

—  Jei  nori,  gali  gyventi  pas  mus,  —  abejingai  pasiū¬ 
lė  Berta,  aiškiai  vien  iš  padorumo. 

Akimirką  Klėja  panoro  peršokti  jas  visuomet  skyrusią 
apsimetinėjimo  bedugnę,  tačiau  susilaikė.  Ji  norėjo  iš¬ 
vengti  tiesioginio  sąlyčio  su  Berta,  tačiau  didžiulis  atstu¬ 
mas  tarp  to,  ką  ji  galvojo  ir  to,  ką  galėjo  sakyti,  ją  siutino. 

—  O  kur  Tomis? 

Berta  buvo  Klejos  vyro  gerbėja. 

—  Nežinau,  —  atsakė  Klėja. 

—  Nežinai?  Cha!  Tavim  dėta,  to  vaikino  iš  akių  ne¬ 
paleisčiau. 

Berta  stebėjosi,  kaip  ji  nuolatos  visiems  sakydavo, 
kad  tokia  įžymi  kino  žvaigždė  kaip  Tomis  Heivudas 
galėjo  susidomėti  jos  podukra. 

—  Manau,  kad  jis  dabar  Maroke. 

—  Esu  skaičiusi  apie  Maroką  „Parade".  Tai  tu  ma¬ 
nai,  kad  jis  Maroke? 

—  Taip,  manau,  kad  jis  Maroke. 

Gerai  Bertos  nepažinoję  žmonės,  kuriuos  jiedu  su 
Lainotu  buvo  sutikę  Hong  Kongo  „Pusiasalio"  bare  ar 
Atėnų  „Hiltone",  laikė  ją  esant  nuostabią.  Ji  buvo  tokia 
berniokiška,  ypač  turint  omeny,  kad  ji  japonė.  „Ji  gali 
šėlti  dieną  naktį",  susižavėję  sakydavo  jie.  Klėja  gi  ži¬ 
nojo,  jog  ši  tik  niekino  —  pavargusius  restorano  muzi¬ 
kantus,  tenorinčius  gauti  arbatpinigių  ir  eiti  namo  mie¬ 
goti,  savo  vyrą,  tesvajojantį  gauti  kuo  daugiau  garsių 
bylų  ir  patekti  į  Senatą,  savo  sūnų  ir  povaikius,  temai  - 
daujančius  palikti  juos  ramybėje.  Diksis  ir  Klėja  didžiąją 
dalį  savo  vaikystės  praleido  tylutėliai  slankiodami  nuo 
vieno  šešėlio  prie  kito,  vengdami  patraukti  į  save  Ber¬ 
tos  dėmesį. 

—  Ką  čia  darote,  maži  šnipeliai?!  Jūs  visą  laiką  sėli¬ 
nate  man  už  nugaros!  —  cypdavo  Berta,  jei  pastebėda¬ 
vo  prisispaudusius  prie  sienos  vaikus,  kurie  bandyda¬ 
vo  prasmukti  pro  ją  nepastebėti.  O  kas  gi  jiems  dar 
belikdavo  daryti? 

Nepaisant  Bertos  išvaizdos,  ji  buvo  nervinga,  tačiau 
jos  nervingumo  priežastis  buvo  ne  jautrumas  ar  opu¬ 
mas,  o  nekantrumas.  Berta  laukdavo,  o  laukti  ji  nemė¬ 
go,  ir  todėl  negalėdavo  nustygti  vietoje.  Ji  buvo  kurčia 
kitų  poreikiams,  todėl  galų  gale  gaudavo  ko  norėjusi. 
Galbūt  nesąmoningai  ji  troško,  kad  Diksis  ir  Klėja  mir¬ 
tų  vaikystėje,  tačiau  negalėdama  įgyvendinti  savo  troš¬ 
kimo  pasirinko  bene  pačią  geriausią  alternatyvą:  elgėsi 
taip,  tarsi  jų  iš  viso  nebūtų  buvę. 

Tai  buvo  viena  iš  priežasčių,  kodėl  vaikystėje  jie 
visada  būdavo  alkani.  Kol  Bertai  negimė  sūnus  Stimis 

—  o  tai  atsitiko  tada,  kai  Klėjai  buvo  aštuoneri,  o  Dik- 
siui  septyneri  —  namuose  nebuvo  jokio  vaikams  tinka¬ 
mo  maisto.  Čia  buvo  žalių  alyvų  stiklainiuose,  degti¬ 
nės,  vyšnių,  pipirų,  ančiuvių,  marinuotų  silkių,  ruginės 
brot  iš  Švedijos,  aštraus  padažo,  plokščių  žuvies  kon¬ 
servų  dėžučių,  daugybė  garstyčių  ir  marmelado  rūšių, 
kaparėlių,  kumpių  ir  liežuvių  —  žodžiu,  buvo  tik  Ber¬ 
tos  mėgstamo  maisto.  Ji  girdavosi,  tikriausiai  net  pati 
nesuprasdama,  kodėl  tuo  didžiuojasi,  jog  mėgsta  val¬ 
gyti  kaip  Danijoje,  vienoje  iš  šiaurės  šalių,  kurios  jai 
labai  patiko. 

Laimė,  Bertai  nerūpėjo  sodo  vaisiai.  Jei  ji  būtų  suži¬ 
nojusi,  kad  Diksis  ir  Klėja  valgo  ličy,  braškinęs  guavas 
ir  mango  vaisius,  ji  būtų  savo  rankomis  nupjovusi  tuos 
senus  medžius.  Kartą  Diksiui  nuo  žalių  mango  vaisių 
išbėrė  veidą,  o  Bertai  jis  pasakė  nuo  vieno  iš  savo  mo¬ 
kyklos  draugų  apsikrėtęs  geltlige.  Klėją  sukrėtė  šis  me¬ 
las,  tačiau  ne  todėl,  kad  buvo  apkaltintas  niekuo  dėtas 
vaikas  —  ji  buvo  tikra,  jog  Berta  žino,  kad  Diksis  me¬ 
luoja.  Tačiau  Berta  patikėjo  ar  apsimetė  patikėjusi  juo 
ir  bausdama  jį  už  tai,  kad  apsikrėtė,  uždraudė  Diksiui 
žaisti  beisbolo  komandoje.  O  jo  draugai,  nepaisant  ta¬ 
riamų  infekcijų,  sportavo  toliau  ir  pasiekė  neblogų  re¬ 
zultatų. 

—  Kas  atsitiko  tavo  akims? 

—  Mano  akims?  —  pakėlusi  akis  prie  kaktos  pa¬ 
klausė  Klėja. 

—  Tu  tapai  tikra  aktore,  iš  karto  matyti,  kad  gyveni 
Holivude,  —  nusijuokė  Berta. 

Sodininkas,  senas  japonas  žilais  plaukais,  paties  pa¬ 
sidaryta  kartimi  bandė  skinti  mango  vaisius.  Medinės 
karties  viršūnėje  buvo  pritvirtintas  metalinis  lankas  su 
tinkleliu.  Sodininkas  buvo  toks  senas,  o  jo  regėjimas 


130 


iš  3KAITINIAI.ORG 

toks  silpnas,  kad  jam  buvo  sunku  išlaikyti  kartį.  Paukš¬ 
čiai  nekantriai  laukė,  kol  nuo  medžio  nukris  mango 
vaisius,  ir  klykdami  iš  džiaugsmo  nedelsdami  puldavo 
prie  jo. 

Berta  santūriai  šyptelėjo: 

—  Tai  kas  tarp  jūsų  atsitiko?  Tu  prastai  atrodai. 
Dviems  pešantis,  vienas  niekuomet  nebūna  teisus.  Po¬ 
ne  Hama!  —  užriko  ji.  Senis  neišgirdo.  Tada  Berta  už¬ 
riko  japoniškai,  ir  jis  ėmė  verkšlenti. 

Klėja  sviedė  savo  apkramtytą  guavą  į  baltą  anglišką 
sieną.  Ji  išgirdo,  kaip  už  nugaros  pro  lapus  nukrito 
mango  vaisius,  bumbtelėjo  į  žemę  ir  trūko  perpus;  šis 
garsas  buvo  toks  raminantis  savo  staigiu  užbaigtumu. 

—  Dviems  ginčijantis,  vienas  niekuomet  nebūna  tei¬ 
sus,  —  pataisė  ji  ir  nuėjo  į  namą. 

Į  savo  motinos  namą,  į  savo  namą.  Ant  lanai  sienų 
1930-aisiais  buvo  nutapyti  vaizdai  iš  čiabuvių  gyveni¬ 
mo:  jie  kūlė  kapa,  traukė  tinklus  su  žuvimi,  sodino 
šakniavaisius  taro.  Vyrų  žandikauliai  buvo  stambūs,  ran¬ 
kos  ir  kojos  galingos.  Ilgaplaukės  moterys  apsisiautu¬ 
sios  raudonais  ir  geltonais  pareus,  putliomis  gražiomis 
rankomis  skynė  nuo  medžių  bananus.  Vyrų  ir  moterų 
akys  buvo  kiek  apskritos,  o  jų  pirštų  galiukai  platūs  ir 
plokšti.  Blyškios  ir  pablukusios  freskų  figūros  panėšė¬ 
jo  į  protėvius,  ramiai  vaikštinėjančius  palei  sienas.  Vai¬ 
kystėje  Klėja  kalbėdavosi  su  jais.  Jie  buvo  geri  drau¬ 
gai,  ir  Klėja  sveikindamasi  linktelėjo  jiems. 

Berta  irgi  patraukė  link  namo.  Ponas  Hama,  vargiai 
bepajudantis  po  metų  našta,  nerangiai  mostelėjo  ran¬ 
ka,  baidydamas  paukščius  nuo  vaisių.  Atrodė,  tarytum 
jis  būtų  šokęs  Bono  šokių  festivalyje. 

—  Gal  nori  išgerti?  —  šūktelėjo  Berta  iš  baro.  Bare 
buvo  įrengtas  čiaupas  pilstyti  alui,  gulėjo  popieriniai 

padėkliukai  su  pabų  simboliais,  kurių  Berta  prisirinko 
Anglijoje.  Ji  atėjo  į  lanai,  atsisėdo  ir  iš  šalia  jos  kėdės 
stovėjusio  krepšio  žurnalams  pasiėmė  kryžiažodžių  kny¬ 
gelę.  Paskui  atidarė  audiniu  aptrauktą  penalą,  kurį  pa¬ 
sidarė  pagal  „Moters  dienoje"  pateiktą  modelį,  ir  išsi¬ 
traukė  plunksną. 

—  Tavo  tėvas  pietums  liepė  paruošti  šaltų  užkan¬ 
džių.  Jei  nori,  papietauk  su  mumis. 

Ema  nuolatos  įkyriai  kartodavo,  jog  saliečiai  tam  tikrų 
žodžių  nevartoja.  „Šalti  užkandžiai"  buvo  nesalietiškas 
pasakymas.  „Debiutantas",  „megztinis”,  „pasta"  buvo 
žemyno  gyventojų  žodžiai.  Tai  nereiškė,  kad  šių  žo¬ 
džių  negalima  buvo  vartoti  —  nevartotini  žodžiai,  tokie 
kaip,  pavyzdžiui,  „rūsys",  „kaliošai",  priklausė  kitai  ka¬ 
tegorijai. 

Berta  labai  mėgo  azartiškus  ir  loginius  žaidimus.  Ji 
galėdavo  dienų  dienas  spręsti  kryžiažodžius.  Diksis  ir 
Klėja  dažnai  sėdėdavo  Klejos  kambaryje  ir  klausyda¬ 
vo,  kaip  tėvas  ir  Berta  įnirtingai  ginčijasi  dėl  sukčiavi¬ 
mo  žaidžiant  bridžą,  o  kartą  Klėja  matė,  kaip  tėvas  gru¬ 
biai  pastūmė  Bertą  už  tai,  kad  ši  apkaltino  jį  sukčiavi¬ 
mu  —  pasakė,  jog  jis  slapčia  apvertęs  trik-trak  kubelį. 

Laimė,  Berta  buvo  tvirtai  apsisprendusi  kryžiažodžius 
spręsti  savo  jėgomis  ir  neprašyti  niekieno  pagalbos.  Klė¬ 
ja  žiūrėjo  į  ją.  Sutemus  figūros  ant  sienų  pranyko.  Klė¬ 
ja  pašnabždomis  palinkėjo  jiems  labos  nakties. 

—  Garutis  dienų  dienas  tūno  savo  studijoje,  —  pa¬ 
sakė  Berta.  —  Manęs,  aišku,  ten  neįsileidžia.  Jis  daro 
nuotraukas  kažkokiam  muziejui. 

Tuos  kambarius,  kuriuose  kadaise  gyveno  Diksis  ir 
Klėja,  Berta  atidavė  savo  sūnui  Garučiui,  o  šis  pavertė 
juos  fotostudija  ir  ryškinimo  patalpomis.  Jis  fotografa¬ 
vo  Kilauea  ugnikalnio  išsiveržimus,  tikėdamasis  išleisti 

knygą,  ir  rytietes  merginas.  Nors  Garučio  nuogų  mer¬ 
ginų  nuotraukos  buvo  panaudojamos  kalendoriams  Ja¬ 
ponijoje,  Korėjoje  ir  Hong  Konge,  Berta  nežinojo  apie 
šį  jo  pelningą  papildomą  užsiėmimą.  Klėja  nesuprato, 
kodėl  Berta  turėtų  prieštarauti,  tačiau  Garutis  norėjo, 
kad  tai  būtų  paslaptis.  Berta  manė,  kad  Garutis  užsira¬ 
kinęs  savo  studijoje  visą  laiką  praleisdavo  fotografuo¬ 
damas  havajietiškų  gėlininkių  iškamšas  dirbtiniame 
skrydyje.  Garutis  sakė  Klėjai,  jog  netrukus  tikisi  pra¬ 
dėti  fotografuoti  gyvas  gėlininkes  natūralioje  aplinkoje. 

Berta  išjungė  lempą. 

—  Ema  Ficroj  taip  elgiasi  su  tuo  savo  namu  miesto 
centre  vien  tam,  kad  parodytų  esanti  geresnė  už  kitus, 
ar  ne?  Tiesa,  tu  juk  irgi  ten  su  ja  gyvenai.  Tikriausiai 
irgi  manai  esanti  geresnė. 

—  Geresnė? 

Klėjai  pasidarė  šaltoka.  Ji  suabejojo,  ar  tik  nesikau- 
pia  lietus.  Prieš  lietų  dažnai  pakyla  vėjas  ir  blaškosi 
rodydamas  savo  svarbą. 

—  Iš  to  seno  namo  Ema  galėjo  pešti  naudos,  bet  kur 
tau.  Ji  nenorėjo  kraustytis.  O  juk  galėjo  uždirbti  gerus 
pinigus  pardavusi  tą  griuveną.  Ir  iš  kur  tik  ji  semiasi  aro¬ 
gancijos,  tiesiog  nežinau.  Ji  mane  nervina.  Kuo  ji  save 
laiko?  Niekam  juk  nerūpi  tas  senas  havajietiškas  šlamš¬ 
tas!  Kam  po  galais  rūpi  kažkokie  jūsų  protėviai!  Kaip 
matau,  tie  kvailiojimai  joms  nedavė  nieko  gero.  Ji  ir  tavo 
kvaištelėjusi  senelė  per  kiekvienus  Naujuosius  metus  pa¬ 
pjaudavo  kiaulę  ir  surengdavo  luau.  Žmonės  negalėdavo 
apie  tai  atsikalbėti.  Ar  jos  vis  dar  rengia  tuos  iuau?  — 
pakėlė  akis  nuo  galvosūkių  knygelės  Berta.  —  Visi  sa¬ 
ko,  kad  ji  bankrutavo,  tačiau  aš  tuo  netikiu.  Dabar  par¬ 
duoti  jau  per  vėlu.  Tą  namą  jau  seniai  reikėjo  nugriauti, 
dar  tada,  kai  tavo  senelė  susidėjo  su  tuo  sodininku. 

—  Pakalbėsiu  su  Garučiu  prieš  išeidama,  —  tarė 
Klėja  ir  pasuko  link  durų. 

—  Jis  nenorės  su  tavim  susitikti,  —  burbtelėjo  Berta 
ir  įsikniaubė  į  savo  knygelę.  —  Jis  ten  laiko  vėžlius. 

Kaip  Klėja  ir  spėjo,  Garutis  rengėsi  fotografuoti  la¬ 
bai  gražią  nuogą  merginą  priešais  padidintą  Čangjang- 
vono  parko  Seule  plakatą.  Rankose  mergina  laikė  plas¬ 
tikinę  žydinčių  vyšnių  šakelę  ir  akmeninį  žibintą. 

Pamatęs  Klėją  Garutis  labai  apsidžiaugė,  pašoko  ir 
išbučiavo  ją. 

—  Kaip  šaunu,  kad  sumanei  mane  aplankyti!  Išties 
ono!  Štai,  palaikyk!  —  jis  paėmė  iš  merginos  sunkų 
žibintą  —  Laikydama  ji  išprakaituoja,  visas  kūnas  pra¬ 
deda  blizgėti,  ir  aš  turiu  iš  naujo  daryti  makiažą,  nes  ji 
pati  kai  kurių  vietų  negali  pasiekti,  žodžiu,  košmaras, 
—  aiškino  jis  sukinėdamasis  aplink  merginą. 

Klėja  pasisveikino  su  mergina,  tačiau  ši  nekreipė  į 
ją  jokio  dėmesio.  Garutis  plonyčiu  pūkeliu  pudravo  jai 
pakinklius. 

—  Galėtum  nusipirkti  geresnių  darbo  priemonių. 

—  Aš  juk  esu  laisvai  samdomas  fotografas.  —  Jo 
balse  pasigirdo  kartėlis.  —  Še,  papudruok  tu.  —  Jis 
padavė  Klėjai  pūkelį  ir  stabtelėjęs  pažvelgė  į  ją.  —  Aš 
ilgėjausi  tavęs,  Klėja. 

Klėja  padėjo  žibintą  ir  riebaluotu  pūkeliu  ėmė  pud¬ 
ruoti  merginai  nugarą. 

—  Pūkelį  tikriausiai  nušvilpei  iš  Bertos  rankinės? 

Mergina  paklusniai  pasisuko.  Klėja  pasijuto  taip,  tarsi 
būtų  siuvėja,  matuojanti  drabužį. 

—  O  kur  Tomis?  —  paklausė  Garutis,  dėdamas  juos¬ 
telę  į  fotoaparatą.  —  Nemaniau,  kad  taip  greitai  grįši. 

—  Kalbi  visai  kaip  tavo  motina,  —  pastebėjo  Klėja. 

—  Labai  tau  ačiū.  Gal  galėtum  paklupdyti  ją,  ne,  ne 
taip,  tegu  prisėda  ant  kulnų,  aha,  ir  kojos  turi  būti  kiek 
praskėstos.  Vos  vos.  Žiūrėk,  jai  tarp  krūtų  bėga  prakaitas. 

—  Žliaugia. 

-  Ką? 

—  Prakaitas  ne  bėga,  o  žliaugia. 

Mergina  paslaugiai  praskyrė  krūtis.  „Ji  supranta  ang¬ 
liškai",  pamanė  Klėja. 

—  Atleisk,  —  pasakė  Garutis.  —  Kol  tavęs  nebuvo, 
visai  pamiršau,  kaip  reikia  taisyklingai  kalbėti.  Žino¬ 
ma,  žliaugia.  Ši  mergina,  tarp  kurios  krūtų  ir  žliaugia 
prakaitas,  vardu  Taė  Čin,  Klėja.  Amerikietiškas  jos  var¬ 
das  Teimė.  —  Jis  vėl  pažvelgė  į  Klėją.  —  Kodėl  tavo 
veidas  sumuštas,  kas  atsitiko? 

—  Automobilio  avarija.  —  Klėja  tiriamai  nužvelgė 
merginą.  —  Štai,  daugiau  nieko  negaliu  padaryti. 

Teimė,  klūpojusi  priešais  plakatą,  buvo  visa  šlapia 
nuo  prakaito. 

—  Eime  maudytis,  —  pasiūlė  Klėja. 

Garutis  pakėlė  akis  nuo  aparato. 

—  Jei  Berta  klaus,  ką  čia  veikia  Teimė,  gali  pasaky¬ 
ti,  kad  ji  atėjo  pasiimti  vėžlių. 

Garutis,  nesuprasdamas,  apie  ką  ji  kalba,  suraukė 
antakius. 

—  Vėžlių,  kuriuos,  Bertos  manymu,  tu  fotografuoji. 

Jis  buvo  pamiršęs,  ką  primelavo. 

Garutis,  vaikystėje  darydavęs  viską,  ko  tik  Klėja 
paprašydavo,  ir  baisiausiai  tuo  siutinęs  Bertą,  nors  Klė¬ 
ja  visai  to  nenorėdavo,  padavė  Teimei  rankšluostį.  Ši 
atrodė  sunerimusi  —  ji  irgi  neturėjo  pastovaus  darbo. 

—  Tai  viskas?  —  piktai  paklausė  ji,  pirmą  kartą 
praverdama  burną.  —  Už  maudymąsi  reikės  mokėti 
atskirai. 


135 


iš  SKAITINIAI.ORG 

Jų  nuostabai,  ji  labai  techniškai  persivertė  per  galvą 
atgal. 

—  Einu  į  mišką,  —  šyptelėjusi  tarė  Klėja. 

Berta  nejautė  ypatingos  motiniškos  meilės  ir  savo 
tikram  sūnui,  tačiau  Klėjai  tai  buvo  menka  paguoda. 
Garutis  taip  liūdnai  ir  karštai  prašydavo  Klejos  leisti 
jam  eiti  kartu  su  ja  į  mišką,  jog  ši  galų  gale  jam  nusi¬ 
leisdavo.  Nors  Bertos  šaltumas  savo  vaikui  neteikė  Klėjai 
jokio  pasitenkinimo,  tačiau  jai  buvo  įdomu,  kad  jos 
pamotė,  kuri  taip  atvirai  jos  nekentė,  patikėdavo  jai 
savo  sūnų.  Bet  tikriausiai  Berta  nė  nepastebėdavo,  kad 
Garutis  visą  dieną  praleisdavo  su  Klėja. 

Kai  kartą  jie  slidžiu  šlaitu  užkopė  į  žalią  kalvą,  ohia 
medžių  proskynoje  staiga  atšalo  oras,  ir  nauji  Garučio 
akiniai  taip  aprasojo,  kad  jis  nieko  nebematė.  Klėja 
praminė  jį  Garučiu.  Kai  jis  pradėjo  lankyti  mokyklą, 
draugai  jį  irgi  vadindavo  Garučiu,  ir  jis  daugiau  nebe- 
reiškė  nepasitenkinimo  dėl  to,  kad  reikia  nešioti  akinius. 

Miške  buvo  daugybė  aukštų  hapuu  rūšies  papart- 
medžių.  Jų  kamienų  apačios  prie  pat  žemės  buvo  ap¬ 
augusios  puikia  vilna,  vadinama  pu/u.  Kai  vieną  dieną 
Garutis  užkliuvo  už  koraluogės  šaknies  ir  parpuolęs 
persidrėskė  kaktą,  Klėja  sutvarstė  žaizdą  pu/u  sruogo¬ 
mis,  ir  patenkinti  savo  darbu  jie  nuėjo  toliau. 

Kai  jie  grįžo,  Berta,  pamačiusi  Garutį,  suriko.  Jo  marš¬ 
kiniai  buvo  kruvini,  o  pu/u  plaušeliai  ant  veido  kabojo 
lyg  sausgyslės.  Kad  prisimintų,  kas  jam  buvo  nutikę, 
Garutis  turėjo  pridėti  ranką  prie  kaktos  —  Klėja  buvo 
puikiai  aprišusi  jo  žaizdą. 

Tada  Berta  smogė  Klėjai  liniuote. 

Garutis,  staiga  išsigandęs,  kad  gali  numirti,  leidosi 
Bertos  guodžiamas. 

Jam  dar  ilgai  dėl  to  buvo  gėda,  netgi  tada,  kai  mažas 
baltas  randas  ant  kaktos  jau  seniai  pranyko.  Klėja  aiški¬ 
no  jam,  jog  Berta  vis  vien  būtų  ją  apkaltinusi,  kad  ir  ką 
jis  būtų  sakęs  teisindamas  Klėją,  tačiau  jis  vis  vien  manė 
esąs,  ir  netgi  jau  anksčiau  buvęs  jai  įsipareigojęs,  ir  gai¬ 
lėjosi  neturėjęs  drąsos  grąžinti  jai  bent  mažą  dalį  to,  ką 
jautėsi  jai  skolingas.  Jis,  žinoma,  jai  nieko  nebuvo  sko¬ 
lingas,  kadangi  Klėja  jį  mylėjo,  tačiau  jis  visuomet  manė 
išdavęs  ją  už  vieną  iš  nerangių  Bertos  glamonių. 

Tą  naktį  jis  įsėlino  į  jos  kambarį,  atsisėdo  kampe, 
atsirėmęs  nugara  į  akmeninę  sieną  ir  įdėmiai  stebėjo 
zujančius  šimtakojus  —  Nuuanu  veisėsi  šimtakojai,  o 
kai  kurie  iš  jų  būdavo  net  penkiolikos  centimetrų  ilgio. 
Klėja  bandė  skaityti  „Audringus  meilės  krantus",  kny¬ 
gą,  kurią  pasiimti  ją  įtikino  mokyklos  bibliotekininkė, 
o  Garutis  sėdėjo  nudelbęs  akis  į  grindis  ir  klausinėjo: 
„O  kodėl  tavo  motina  išvažiavo?  Kur  ji  dabar?  Kodėl  ji 
nepasiima  tavęs?  Kaip  ji  atrodė?  Mūsų  kraujas  skirtin¬ 
gas?  Tavo  kraujas  geresnis,  tiesa?  Kiek  kartų  mano 
tėvas  buvo  vedęs?" 

Klėja  būtų  buvusi  laiminga  galėdama  atsakyti  į  jo 
klausimus.  Ji  tylėjo  ne  todėl,  kad  būtų  buvusi  abejinga 
tiems  klausimams  ar  dėl  to,  kad  Garučio  smalsumas  jai 
būtų  kėlęs  pasipiktinimą,  o  todėl,  kad  nežinojo  atsaky¬ 
mų  į  juos.  Ji  irgi  labai  troško  pažinti  pasaulį  ir  tą  ma¬ 
žesnę,  bet  labai  sudėtingą  jo  dalį,  vadinamą  šeima,  ta¬ 
čiau  apie  tai  išmanė  ne  daugiau  kaip  Garutis.  Jos  neži¬ 
nojimas  Garutį  padrąsino  daug  labiau,  nei  tai  būtų  pa¬ 
darę  atsakymai  į  jį  dominusius  klausimus.  Tai  reiškė, 
kad  jie  abu  lygūs.  Kai  ji  sužinojo,  tai  pasakė  ir  jam,  o 
jis  patikėjo. 

Po  daugelio  metų  ji  staiga  pasakys:  „Kadangi  ji  mūsų 
nenorėjo,  o  Roris  Armakostas  buvo  per  silpnas,  kad  pri- 

verstų  ją  tai  padaryti".  Tada  Garutis  turės  pats  suprasti, 
į  kurį  iš  jo  klausymų  po  tiek  metų  Klėja  pagaliau  atrado 
atsakymą.  Jei  jie  bus  ne  vieni,  jis  negalės  triumfuoda¬ 
mas  šūktelėti  to  senojo  klausimo,  tačiau  jo  veido  išraiš¬ 
ka  pasakys  Klėjai,  kad  jis  dabar  irgi  žino  ir  klausimą,  ir 
atsakymą,  o  ji  linktelės,  patvirtindama  jų  kilnią  sąjungą. 

Klėja  užuodė  terpentinmedžių  sakų  kvapą.  Atrodė, 
kad  šlapių  jūros  ausyčių  kriauklių  spalvos  dangus  yra 
priešaky  ir  juda  kartu  su  ja.  Ji  dažnai  pastebėdavo,  jog 
sutemus  vėjas  aprimsta,  pučia  atsargiai,  lyg  nenorėda¬ 
mas  trikdyti  medžių  ramybės.  Ji  išgirdo,  kad  artinasi 
Garutis  ir  paspartino  žingsnį,  skubėdama  prie  tvenkinio. 

Klėja  nusivilko  lininę  suknelę  ir  pakabino  ant  pua 
kenikeni  medžio  šakos.  Mažų  baltų  žiedų  kvapas  pri¬ 
minė  jai  Emą. 

Ema  išdidžiai  tvirtindavo,  jog  niekuomet  neplaukio¬ 
ja  stovinčiame  vandenyje,  nes  stovintis  vanduo  jos  ne¬ 
nori.  Ji  tikėjo,  kad  vandenynas  yra  vandens  dievas,  ku¬ 
ris  pasitaikius  bet  kokiai  progai  čiups  ją  ir  nutemps 
atgal  į  jos  teisėtą  vietą. 

—  Mes  atėjome  iš  vandenyno  ir  jis  mums  niekada 
neatleis  už  pabėgimą.  Vandenynas  susigrąžino  tėvą  ir 
mano  brolį  Makalį.  Kai  aš  plaukiu,  jaučiu  kaip  van¬ 
dens  dievas  bando  mane  pasiimti,  primena,  kad  aš  jo 
išsižadėjau  ir  traukia  atgal  pas  save.  Štai  kodėl  vande¬ 
nynas  toks  pavojingas,  —  sakydavo  ji. 

Klėja  suprato,  tačiau  mėgdavo  plaukioti  stovinčia¬ 
me  vandenyje  kaip  tik  todėl,  kad  dar  nebuvo  pasiren¬ 
gusi  būti  susigrąžinta.  Vandenynas  buvo  nenumaldo¬ 
mas,  tačiau  tvenkinys  nerodė  jokio  nepasitenkinimo. 

Ji  paniro  į  vandenį  ir  nuo  šalčio  jai  net  kvapą  už¬ 
gniaužė. 

—  Galėjai  palaukti  manęs,  —  papriekaištavo  Garu- 
tis.  —  Tu  visuomet  stengiesi  ateiti  pirma. 

Jis  nusivilko  marškinius,  nusimovė  džinsus  —  trum¬ 
pikių  nusimauti  nepanoro  —  ir  triukšmingai  puolė  į 
vandenį.  Ilgi,  tvenkinio  pakraščiuose  augę  laukinio  im¬ 
biero  stiebai  sulingavo,  ir  jų  aromatas  akimirką  tapo 
stipresnis. 

Jis  priplaukė  prie  Klejos  ir  panardino  jos  galvą  į 
vandenį. 

„Nori  mane  nuskandinti",  —  pamanė  Klėja.  Ji  atsi- 
stūmė  nuo  jo  ir  ant  nugaros  nuplaukė  šalin,  o  jos  ilgos 
kasos  vinguriavo  iš  paskos  lyg  vandens  gyvatės. 

—  Nuo  to  laiko,  kai  tu  išvažiavai,  nesu  čia  buvęs,  — 
tarė  jis  taškydamas  į  ją  vandenį. 

—  Man  gėda  dėl  tavęs. 

Jis  liovėsi  taškytis. 

—  Tau  visuomet  būdavo  gėda  dėl  manęs. 

—  Tik  tada,  kai  pats  savęs  gailėdavai. 

—  Tau  bepigu  kalbėti,  Klėja.  Tu  visuomet  įsigudrini 
išnykti,  kai  tau  kas  nors  nepatinka.  Tu  palikai  Nuuanu, 
palikai  Emą.  —  Jis  patylėjo.  —  Tu  palikai  mane. 

Klėja  apsivertė  tamsiame  vandenyje,  judindama  ko¬ 
jas,  kad  nesušaltų.  Ji  tylėjo,  panardinusi  burną  po  van¬ 
deniu. 

—  Tu  panaši  į  krokodilą,  —  tarė  jis.  —  Tavo  tokios 
didelės  akys. 

—  Ir  dantys. 

—  Tu  atplauki  mane  suėsti. 

—  Kodėl  manai,  kad  man  bepigu? 

—  Mane  suėsti? 

—  Kodėl  manai,  kad  aš  išnykstu,  kai  tik  man  kas 
nors  nepatinka? 

—  Tavęs  čia  juk  nėra,  tiesa? 

—  Manau,  tau  irgi  metas  išvykti. 

—  Kurgi  aš  eisiu? 

Ji  nosimi  išpūtė  burbulus  vandenyje. 

—  Nesvarbu  kur,  svarbu  eiti. 

—  Tau  bepigu  kalbėti,  Klėja.  Tu  juk  moteris. 

—  Įdomus  argumentas,  sakyčiau. 

Jis  apsisuko  aplink. 

—  Liaukis  mane  painiojusi,  Klėja.  Noriu  pasakyti, 
tu  išmanai  apie  gyvenimą.  Tu  juk  nesi  amžinai  pusiau¬ 
kelėje,  kaip  aš,  nei  šis,  nei  tas,  pusiau  japonas,  pusiau 
brolis. 

Ji  žiūrėjo,  kaip  jis  sukasi  vandenyje,  kad  apsvaigtų 
galva. 

—  Ką  nori  tuo  pasakyti? 

Jis  liovėsi  suktis. 

—  Niekas  nesako  tiesos,  ir  niekas  jos  netgi  nežino, 
nebent  tik  tu.  Tu  gal  ir  žinojai.  Tačiau  tu  išvažiavai,  o 
aš  likau  su  Berta  ir  mūsų  tėvu.  Man  sunku  vadinti  jį 
„mūsų  tėvu",  o  tau?  Atrodo,  tarsi  melsčiausi. 

Ji  nusijuokė. 

—  Pameni,  kai  tau  buvo  dešimt  metų,  tu  iškiltai  iš 
mango  medžio,  o  aš  įsėlinau  į  namus  ir  iškviečiau  pa¬ 
galbą,  nes  Berta  nenorėjo  vežti  tavęs  į  ligoninę.  Kartą 
aš  jos  paklausiau,  kodėl  ji  taip  darė,  tačiau  ji  neprisi¬ 
minė.  Ji  sakė,  kad  aš  viską  išsigalvojau. 

—  Kaip  pasakytų  Meibelė,  nereikia  manyti,  jog  at¬ 
mintis  yra  faktas,  nes  tai  netiesa. 

—  Tu  sutinki  su  Berta?  Man,  Garučiui,  savo  broliui, 
savo  pusiau-broliui  tu  sakai,  kad  nebuvai  nugarmėjusi 
nuo  medžio  su  pilnomis  kišenėmis  mango  vaisių? 

Jis  buvo  įtūžęs. 

—  Žinoma,  aš  buvau  nukritusi  nuo  medžio,  o  tu 
mane  išgelbėjai  —  iškvietei  gaisrinę. 

Ji  nusišypsojo  jam,  nors  jos  lūpos  buvo  po  vandeniu. 

—  Ji  taip  ir  nesužinojo,  kas  tai  padarė.  Taigi  aš  ne¬ 
galiu  tuo  labai  girtis. 

—  Gali  gali. 

Jis  siekė  jos  kasų.  Ji  išsisuko,  tačiau  jis  pagavo  ją  už 
kojos,  prisitraukė  prie  savęs,  apkabino  ir  ėmė  glamo¬ 
nėti  šaltame  vandenyje.  Paskui  uždėjo  rankas  jai  ant 
klubų.  Šaltame  vandenyje  jos  oda  atrodė  itin  balta. 

—  Garuti!  —  sušuko  ji  ir  atspyrė  jį. 

Ji  nuplaukė  šalin  ir  išsiropštė  ant  uolos.  Tada  išgrę¬ 
žė  savo  kasas  kaip  kempinę,  ir  vanduo  nutekėjo  jos 
rankomis.  Buvo  beveik  visiškai  sutemę,  ir  tvenkinys 
atrodė  kaip  duobė  vidury  miško.  Rankas  ištiesusi  į  šalis, 
kad  palaikytų  pusiausvyrą,  ji  užlipo  uolomis  aukštyn. 

Tik  priėjusi  Norfolko  pušų  giraitę  ji  vėl  pasijuto  atku- 
tusi,  šviesa  vėsiame  ore  išsklaidė  liūdesį  ir  susijaudinimą. 
Jai  patiko  jausti  vėsią  odą  ant  kaulų.  Ji  sudrebėjo  ir  prisi¬ 
minė,  kad  vaikystėje  drebulį  jie  vadindavo  baisuku. 

Ji  girdėjo,  kaip  Garutis  tūžmingai  spardosi  ir  taškosi 
šaltame  tvenkinyje,  kuris  nenorėjo  jo,  kuris  nenorėjo 
nė  vieno  iš  jų. 

Nors  Klėja  Hale  Moku  gyveno  jau  mėnesį,  ji  dar 
nebuvo  mačiusi  savo  tėvo.  Ji  keletą  kartų  jam  skambi¬ 
no,  tačiau  kaskart  su  palengvėjimu  išgirsdavo  jo  pasi¬ 
teisinimus,  kad  jis  dabar  esąs  labai  užsiėmęs  brolių  Ki- 
lohanų  byla  ir  negalįs  jos  pakviesti  pietų.  Kilohanos 
užėmė  valstybės  nuosavybę,  tvirtindami,  jog  devynio¬ 
likto  amžiaus  Didžiosios  Mahelės  deklaracija,  kuria  vie¬ 
tiniams  Havajų  gyventojams  buvo  suteiktos  sodybos  ir 
nuosavybės  teisės  į  jas,  ta  žemė  buvo  atiduota  jų  protė¬ 
viams.  Klejos  nuostabai,  jos  tėvas  atstovavo  ne  gyny¬ 
bai,  o  kaltinimui.  O  Emos  tai  nė  kiek  nestebino. 

—  Tavo  tėvas  yra  praktiškiausias  žmogus  iš  visų, 
kuriuos  aš  kada  nors  pažinojau,  ir  visada  toks  buvo,  — 
tarė  ji.  —  Jis  kažkaip  įsigudrindavo  užuosti,  kas  jam 
yra  naudingiausia  ir  visuomet  būdavo  pirmas  prie  lo¬ 
vio,  —  piktai  nusijuokė  ji. 

Galų  gale  jis  su  Klėja  susitarė  susitikti  pas  jį  darbe. 
Ji  atėjo  anksčiau,  ir  sekretorė  paprašė  palaukti,  kol  po¬ 
nas  Lainotas  bus  laisvas.  Klėjai  buvo  neramu,  ir  ji  ne¬ 
galėjo  nusėdėti  didelėje  priimamojo  kambario  kėdėje. 
Ji  atsistojo  prie  lango,  iš  kurio  buvo  matyti  beveik  už¬ 
gožti  aplinkinių  pastatų  Visterijos  rūmai.  Prisiminė  jau 
mirusį  Lesterį,  ir  tą  vakarą,  kai  jis  vertė  ją  daugybę 
kartų  klausytis  Vilio  Smito  ir  Vėso  Montgomerio  dainų 
—  po  to  ji  ir  pakelta  vidury  nakties  galėjo  pažodžiui 
pakartoti  tų  dainų  tekstus.  Ji  suabejojo,  ar  iš  tiesų  taip 
jau  greitai  dingsta  mūsų  pėdsakai  gyvenime.  Namas 
tolumoje  dar  nepranyko,  tačiau  ji  žinojo,  kad  neilgai 
trukus  jis  virs  dulkėmis,  sauja  dūlėsių.  Klėja  krūptelė¬ 
jo,  kai  ją  pašaukė  gražutė  blondinė  sekretorė.  Ponas 
Lainotas  dabar  jau  galįs  ją  priimti,  pranešė  ji.  „Jis  ne¬ 
pasakė  sekretorei,  kad  esu  jo  dukra",  —  suprato  Klėja. 

Klėja  įėjo  į  kabinetą,  jis  pažvelgė  į  ją.  Jie  paspaudė 
vienas  kitam  rankas,  ir,  suvokdami  savo  nerangumą,  ne¬ 
patogiai  palinkę  virš  didelio  stalo  pasibučiavo  į  skruos¬ 
tus.  Jis  buvo  neaukšto  ūgio,  apskritažandis  lyg  besipo- 
ruojantis  paukštis.  Žili  jo  plaukai  galiukuose  garbanojo¬ 
si,  ir  styrojo  pakaušyje  lyg  raukta  viduramžių  apykaklė. 
Klėja  pažvelgė  į  jo  puikų  anglišką  kostiumą  ir  šyptelė¬ 
jo.  Ji  niekuomet  neprieštaraudavo  jo  mažoms  tuštybėms, 
tačiau  vaikystėje  visada  jausdavosi  nepatogiai,  kai  jis 
užsidėdavo  savo  šiaudinę  plantatoriaus  skrybėlę. 

Ji  atsisėdo  ant  kietos  koa  medžio  sofos,  kurią,  kaip 
ir  savo  vaikus  bei  keletą  kitų  sunkių  daiktų,  jos  motina 

paliko  išvažiuodama  į  Australiją.  Kai  Kitė  prieš  išva¬ 
žiuodama  visą  savaitę  krovėsi  lagaminus,  Klėja  tylomis 
ją  stebėjo,  tačiau  dabar  prisiminė  tik  vieną  daiktą,  kurį 
pasiėmė  jos  motina:  šilkinę  negližė,  kurios  viršutinėje 
dalyje  perliukais,  panašiais  į  ryžių  grūdelius,  buvo  iš¬ 
siuvinėti  jos  naujieji  inicialai.  Jai  pasidarė  įdomu,  ką 
Kitė  dar  galėjo  pasiimti  su  savimi,  tačiau  neprisiminė 
nieko,  išskyrus  šviesiai  žalius  Bivos  perlais  papuoštus 
naktinius  marškinius. 

—  O  aš  maniau,  kad  tu  Maroke,  Klėja,  —  tarė  jis 
nagrinėdamas  kažkokį  popierių  ant  rašomuoju  pavers¬ 
to  filipinietiško  valgomojo  stalo. 

Ji  jautėsi  nesmagiai,  sėdėdama  ant  tos  arklio  odos 
sofos  dideliame  stikliniame  kabinete,  aplink  kurį  iš  vi¬ 
sų  pusių  plytėjo  bežadis  Honolulu.  Lygus  pilkas  van¬ 
denynas  priminė  jai  vieną  iš  Garučio  vaizdelių.  Neiš¬ 
girdęs  atsakymo,  jis  nenoriai  pakėlė  galvą  ir  pažvelgė  į 
ją.  Ji  pamatė,  kad  jo  akys  buvo  tokios  pilkos  ir  mati¬ 
nės,  kaip  ir  vandenyno  paviršius.  „Negi  aš  jo  vis  dar 
bijau,  negi  jis  vis  dar  nori  ir  gali  man  pakenkti?",  — 
pamanė  Klėja. 

—  Kada  bus  teismo  procesas?  —  paklausė  ji. 

—  Tie  Kilohanos  pridarė  didelių  nemalonumų  sau 
ir  visiems  kitiems,  netgi  jei  ir  paaiškėtų,  jog  ta  žemė  iš 
tiesų  priklauso  jiems.  Ore  jau  tvyro  beprasmiška  agita¬ 
cija.  Prasidėjo  kalbos  apie  gyventojų  šaknis  ir  panašias 
nesąmones.  Havajiečių  teisės!  Juk  tai  atbaidys  japo¬ 
nus.  Reikšti  pretenzijas  Havajų  žemės  fondui  —  tai  dar 
pusė  bėdos,  tačiau  šiauštis  prieš  federalus  gali  tik  visiš¬ 
ki  kvailiai  —  arba  grynakraujai  havajiečiai.  —  Jo  juo¬ 
kas  priminė  trumpą,  šaižų  riktelėjimą. 

—  Visuomet  apgailestavau  dėl  keleto  dalykų,  ir  vie¬ 
nas  iš  jų  —  kad  nesu  grynakraujė  havajietė. 

—  Apgailestauji,  kad  nesi  kvaila? 

—  Taip,  būtent  taip.  Apgailestauju,  kad  nesu  kvaila, 
—  kiek  padvejojusi  atšovė  ji. 

—  Tada  geriau  nė  neklausiu,  dėl  ko  tu  dar  apgailes¬ 
tauji,  —  mirktelėjo  jis. 

Klėjai  pasidarė  gėda,  tačiau  ne  dėl  savęs,  o  dėl  jo.  Ji 
sutrikusi  šyptelėjo  ir  pažvelgė  pro  stiklinę  sieną  į  vieš¬ 
bučio  „Deimantinė  galva"  pastatą,  kuris  skrodė  jūrą 
lyg  didelis  rudas  laivas.  Vandenynas  buvo  ramus;  iš 
tokio  didelio  aukščio  atrodė,  kad  jis  visai  nejuda. 

—  Tų  dalykų,  dėl  kurių  aš  apgailestauju,  nėra  daug. 

—  Žinoma,  ko  gi  tau  apgailestauti  ištekėjus  už  kino 
žvaigždės. 

Jo  žvilgsnis  vėl  nukrypo  į  popierius.  Akimirką  jis 
pamiršo,  kad  ji  sėdi  šalia,  pakėlė  akis,  ir  pamatęs  ją 
sumirksėjo. 

—  Taigi,  —  pliaukštelėjęs  sau  per  šlaunis  tarė  jis.  — 
Kuo  galėčiau  tau  padėti?  Jei  tau  ko  nors  prireiks,  kreipkis. 

Ji  nusuko  žvilgsnį  nuo  pilkos  jūros  juostos,  kuri, 
atrodė,  tuoj  apsups  ir  įkalins  juos  ir  pažvelgė  į  jį: 

—  Kodėl  manai,  kad  man  gali  tavęs  prireikti? 

—  Tik  nesakyk,  kad  pyksti  dėl  tų  Kilohanų  bylos. 
Ema  Ficroj  tikriausiai  tave  jau  pakaitino,  ar  ne?  Tu 
verčiau  paklausyk,  kaip  viskas  yra  iš  tiesų,  užuot  iš 
karto  rietusi  prieš  mane  nosį.  Tai  štai,  tie  du  vietiniai 
vaikinai,  kad  juos  kur  galas  —  vienas  iš  jų  vaikštinėja 
sau  visur  be  marškinių  ir  basas,  lyg  niekur  nieko  — 
įsirioglino  į  tokį  apleistą  švyturį.  O  ar  tu  žinai,  kad 
švyturiai  dabar  jau  net  nebenaudojami?  Dabar  juk  vis¬ 
kas  kompiuterizuota.  —  Jis  akimirką  stabtelėjo,  suža¬ 
vėtas  progreso.  —  Taigi,  tie  du  havajiečiai  pasiėmė  ke¬ 
letą  žūklės  peilių,  surūgusios  poi  pastos  plastikiniame 
maišelyje  ir  tupi  ten  tvirtindami,  kad  švyturys  stovi  ant 

jų  žemės.  Tai  jiems  labai  liūdnai  baigsis,  Klėja.  Jei  jų 
veiksmai  nebūtų  tokie  žalingi  havajiečiams,  aš  gailė¬ 
čiausi  tų  vaikinų.  —  Jis  papurtė  galvą.  —  Gal  jie  mano, 
kad  galės  švytury  žibinti  luau  lapų  aliejaus  žibintą? 

„Ir  kodėl  neišmanėlio  kalbos  atrodo  aiškesnės  ir  įti¬ 
kinamesnės  nei  sudėtingesni,  subtilesni  išminčiaus  ar¬ 
gumentai",  —  pamanė  Klėja;  ją  dažnai  kankindavo  šis 
klausimas.  Klėją  apėmė  bejėgiškumo  jausmas,  ir  ji  ne¬ 
begalėjo  sugalvoti,  ką  jam  į  tai  atsakyti.  Kad  ir  ką  ji 
būtų  sakiusi,  tai  būtų  buvę  taip  pat  beviltiška,  kaip  ir 
bandyti  paaiškinti,  kodėl  Diksis  sudaužė  kinišką  lempą 
ir  sulaužė  jo  frisbio  lazdą. 

—  Tikriausiai  Kilohanos  suvokia  savo  poelgio  bevil¬ 
tiškumą.  Tikriausiai  jie  tiesiog  nebegalėjo  pakelti  skir¬ 
tumo  tarp  vilties  ir  tikrovės.  Tikriausiai  jiems  tai  tapo 
nepakeliama. 

—  Vaje,  Klėja,  —  tarė  jis  purtydamas  galvą.  —  Tu 
nė  kiek  nepasikeitei  per  visus  šiuos  metus.  O  aš  ma¬ 
niau,  jog  Holivudas  tave  pakeis,  maniau,  kad  ten  tu 
pagaliau  suaugsi.  Kas  čia  dabar  per  skirtumas  tarp  „tik¬ 
rovės"  ir  „netikrovės"? 

Klėja  suprato,  kad  jis  šaiposi  iš  jos,  nė  nenumany¬ 
damas  apie  jos  smalsumą,  numalšintą  susidomėjimą, 
kuris  visuomet  ruseno  jos  širdyje,  ir  vis  dar  gyvą  viltį, 
kad  jis  kada  nors  dar  ją  pamils,  ir,  kas  dar  svarbiau, 
kad  ji  kada  nors  dar  pamils  jį.  Ji  davė  jam  progą  pažiū¬ 
rėti  į  ją  iš  aukšto,  ir  pyko  už  tai  ant  savęs. 

—  Liaukis,  Klėja,  aš  visuomet  maniau,  kad  tu,  kaip 
ir  dera  tikrai  aukštuomenės  merginai,  jauti  panieką  sen¬ 
timentalumui. 

Iš  pykčio  ji  ne  iš  karto  suprato,  ką  jis  sako.  Staiga  ji 
pajuto  stiprų,  nepakeliamą  pasibjaurėjimą  juo  ir  supra¬ 
to,  jog  žino  apie  jį  pernelyg  daug.  Jai  pasidarė  taip 

gėda  dėl  savo  tėvo,  kad  nebegalėjo  į  jį  nė  pažvelgti.  Ji 
pakilo  nuo  sofos  ir  pirmą  kartą  suprato,  kodėl  Kitė  jos 
neišsivežė.  „Gal  ir  mudu  su  Diksiu  buvome  tokie  pat 
nepatogūs  kaip  ši  sofa",  —  išsiblaškiusi  pamanė  ji. 

—  Kalbi  taip,  lyg  tave  kamuotų  amžiaus  pabaigos 
sindromas,  mal  de  siecle,  ar  kaip  ten  tai  vadinasi.  Susi¬ 
imk,  mieloji.  Tavo  senelė  tikriausiai  gauna  nuomos  mo¬ 
kestį  už  tą  švyturį.  Tavo  teisėti  interesai  irgi  pažeisti. 

Ji  išėjo  iš  kabineto. 

Jos  gulėjo  bibliotekoje  ant  šilkinių  pagalvėlių,  ran¬ 
kas  padėjusios  ant  juodmedžio  atramų.  Tadaši  priklau¬ 
pusi  atidarė  šodži  dureles  ir  pastūmė  joms  padėklą  su 
arbata.  Ji  irgi  pritarė  Meibelės  troškimui  turėti  bent 
jau  vieną  kambarį  ir  gyventi  kitame  šimtmetyje,  kitoje 
šalyje.  Kartais  Klėjai  atrodydavo,  kad  ji  neskiria  epo¬ 
chų.  Meibelė  buvo  pamišusi,  o  Tadaši  iš  tiesų  neskyrė 
arba  jai  visai  nerūpėjo,  ar  dabar  Tokugavos  siogunato 
laikotarpis,  ar  Edo  periodas. 

Tadaši  pasakė,  kad  Klėjai  kažkas  skambina  telefo¬ 
nu.  Tadaši  teko  kruopščiai  ištuštinti  tansu,  kol  ji  sura¬ 
do  telefoną  ir  abiem  rankom  padavė  jį  Klėjai. 

—  Gal  nori  kalbėtis  viena?  —  paklausė  Ema,  tačiau 
Klėja  papurtė  galvą  ir  gestais  parodė,  kad  ši  pasiliktų. 

—  Klausau,  —  atsiliepė  Klėja. 

—  Man  tai  nelabai  patinka,  —  pareiškė  jis.  —  Dvi 
savaites  stirksojau  Malibu  ir  ieškojau  tavęs.  Tavo  ma¬ 
ma  man  pasakė,  kur  tu  esi.  Tiksliau,  ji  pasakė,  kad  dvi 
vyrų  nekentėjos  pagaliau  vėl  kartu.  Ką,  po  šimts,  ji 
turėjo  omeny? 

Tikriausiai  Berta  žinojo,  jog  Tomiui  turėtų  patikti  jos 
primityvaus  teiginio,  kad  be  vyrų  gyvenančios  moterys, 
savaime  suprantama,  jų  ir  nekenčia,  vaikiška  logika. 

—  Berta  kaip  visada  klydo.  Čia  ne  dvi,  o  keturios 
vyrų  nekentėjos.  O  gal  žmogėdros,  valgančios  vyrus? 
Jau  seniai  nebuvau  smaguriavusi  vyro  mėsytės  —  tai 
bent  skanumėlis! 

Klėja  jokiu  būdu  nebūtų  pasakojusi  Tomiui,  kad  Mei- 
belė  nenuilstamai  troško  jau  prieš  trisdešimt  metų  miru¬ 
sio  vyro,  ir  tas  troškimas  išvarė  ją  iš  proto.  Jai  atrodė 
geriau,  kad  jis  tikėtų  Berta  nei  sužinotų  tiesą.  Tiesa  ne¬ 
būtų  davusi  jam  jokios  naudos.  Jis  nebūtų  jos  supratęs. 

—  Tai  kada  grįši  namo,  mažyle? 

—  Niekada. 

—  Ar  tai  nėra  blogas  taktas? 

Ji  norėjo  jį  pataisyti,  tačiau  susilaikė. 

—  Visi  sako,  kad  tu  pasielgei  nerimtai,  netgi  tavo 
pusseserė. 

—  Kokia  pusseserė? 

—  Tuoj  sužinosi,  ji  kaip  tik  nori  pasakyti  tau  „labas". 

—  Sveika,  Klėjome,  —  sučiulbėjo  moteriškas  bal¬ 
sas.  Moteris  kalbėjo  su  lengvu  akcentu. 

—  Kas  čia? 

—  Kodėl  tu  ne  namie,  Klėja? 

—  Čia  tu,  Kleire?  —  Klėja  pati  to  nenorėdama  ėmė 
šypsotis. 

—  Kurių  galų  tu  ten  stirksai?  Juk  turėjai  būti  čia!  O 
aš  nuvažiavau  į  Los  Andželą,  maniau,  pasimatysiu  su 
savo  pussesere.  Man  net  akys  išsprogo,  kai  sužinojau, 
kad  tavęs  nėra,  bet  Tomis  buvo  neįtikėtinai  malonus  ir 
priglaudė  mane.  Dabar  jau  ruošiuosi  grįžti  —  kažkoks 
japonas  nori  pirkti  mūsų  plantaciją  ir  išėjimą  prie  van¬ 
denyno.  Jis  nori  pastatyti  viešbutį,  o  palmių  giraitę  pa¬ 
versti  vandens  parku. 

Klėja  žinojo,  kad  didelių  laisvų  lėšų  atmušti  japonų 
spekuliantų  atakoms  nebuvo,  ir  neseniai  norom  neno- 

rom  ponia  Klark  pradėjo  derybas  su  tuo  japonu.  Klėja 
buvo  tikra,  jog  Kleirė  skuba  namo  norėdama  parduoti 
tam  džentelmenui  iš  Osakos  viską,  ką  tik  galės. 

—  Tai  kada  grįši  namo?  —  paklausė  Klėja. 

—  Svarbiausia,  kada  tu  grįši? 

—  Mano  namai  čia,  ir  aš  niekur  nevažiuosiu. 

—  Nekvailiok,  Klėja.  Tai  būtų  gigante  klaida. 

Iš  jos  kalbėsenos  Klėja  galėjo  spręsti,  kad  kambary¬ 
je  su  ja  buvo  Tomis. 

—  Aš  taip  nemanau. 

—  Jis  iš  tiesų  tavęs  ilgisi.  —  Kleirė  garsiai  nusikva¬ 
tojo  ir  numetė  ragelį.  —  Jis  padarė  man  margaritų  kok¬ 
teilį,  —  paaiškino  ji,  kai  vėl  pakėlė  ragelį. 

—  Tomis  padarė? 

—  Tiksliau,  tas  mielas  vaikinas,  kuris  čia  dirba  virė¬ 
ju.  Čia  taip  smagu,  kad  aš  jau  daugybę  kartų  atidėlio¬ 
jau  išvykimą  ir  keičiau  lėktuvo  bilietą  kitai  dienai.  Nandą 
palikau  Sintroje  pas  tą  jo  žiežulą  motiną  —  jis  baisiau¬ 
siai  tūžo,  manydamas,  kad  aš  nuvažiavau  tiesiai  namo 
pas  Meimę  ir  Motiną,  tačiau  Honolulu,  jau  nekalbant 
apie  Vaimėją,  nėra  pernelyg  smagi  vieta,  ar  ne?  Ar  ten 
yra  kas  nors? 

-  Kur? 

—  Honolulu,  Klėja,  —  perdėtai  kantriai  paaiškino 
Kleirė.  —  Nebūk  bjauri,  juk  tu  pati  ten  įstrigai.  Gal 
matei  Garutį?  Esu  pažadėjusi  jam  pozuoti.  Kaip  ta  nuoga 
Ispanijos  karalienė  muilo  reklamai. 

—  Norėčiau  pakalbėti  su  Tomiu. 

—  Tavim  dėta,  aš  ilgai  neatidėliočiau  sugrįžimo. 

—  Sveika,  mažyle,  —  užbliovė  Tomis.  —  Tavo  pus¬ 
seserė  nuostabi.  Ji  nori  nusifilmuoti  kokiame  nors  filme. 

—  Aš  negrįšiu,  Tomi.  Norėjau  tau  pasakyti  štai  ką:  ne¬ 
noriu  tavęs  daugiau  matyti,  netgi  filmuose.  Ypač  filmuose. 

Jis  patylėjo. 

—  Tu  juk  nedarysi  nieko,  dėl  ko  tau  —  arba  man  — 
paskui  tektų  gailėtis? 

—  Jei  tu  nepaliksi  manęs  ramybėje,  —  pareiškė  Klėja, 
—  aš  parašysiu  skundą  ir  tave  uždarys  į  kalėjimą. 

—  Į  Maroko  kalėjimą?  Nemanau,  mažyle,  ten  mane 
visi  beprotiškai  myli.  Be  to,  tau  reikia  įrodymų,  o  jų  nėra. 
Aš  tuo  pasirūpinau,  —  su  palengvėjimu  nusijuokė  jis. 

Klėja  padėjo  ragelį.  Jos  rankos  virpėjo.  Ji  apsižval¬ 
gė,  tačiau  bibliotekoje  nieko  nebuvo.  Klėja  bandė  pa¬ 
dėti  telefoną  atgal  į  tansu,  bet  negalėjo.  Jai  nepavyko. 
Jei  Meibelė  būtų  sužinojusi,  kad  ant  dvylikto  šimtme¬ 
čio  spalvotojo  akmens  spintelės  stovi  telefonas,  jai  tai 
būtų  smūgis,  tačiau  Klėja  nieko  negalėjo  padaryti.  Ji 
nukėlė  ragelį  ir  uždengė  jį  viena  iš  šilkinių  savo  sene¬ 
lės  pagalvėlių. 

Klėja  sėdėjo  ir  laukdama  Diksio  skaitė  laikraštį.  Jis 
vėlavo.  Ji  apsižvalgė  po  klubą,  tačiau  jo  nebuvo  nei 
rankinio  aikštelėje,  nei  paplūdimyje.  Vyrai  prie  baro 
žaidė  kortomis  ir  žiūrėjo  golfo  rungtynių  transliaciją. 
Mažame  paplūdimyje  moterys  žaidė  su  nuogais  vaikais. 

—  Nieko  gero  negirdėti,  tiesa?  —  išgirdo  ji  sakant 
kažkokį  vyrą  kitoje  laikraščio  pusėje. 

Ji  nuleido  laikraštį  ir  atsistojo.  Tai  buvo  jos  tėvas. 

—  Galima  prie  tavęs  prisėsti?  —  paklausė  jis  ir  ges¬ 
tais  kviesdamas  padavėją  pasiėmė  kėdę.  —  Turiu  tik 
minutę. 

Jis  atsisėdo  ir  pasidėjo  dryžuotą  lininį  švarką  ant 
kelių.  Klėja  sulankstė  laikraštį  ir  pakišo  po  kėdės  koja, 
kad  nenupūstų  vėjas. 

—  Mudu  su  Diksiu  susitarėme  susitikti  ir  kartu  pa¬ 
pietauti,  —  tarė  ji  ir  atsisėdo  vėl. 

—  Su  Diksiu? 

—  Taip,  su  savo  broliu,  tavo  sūnumi. 

Jis  apsižvalgė  po  terasą  ir  jo  žvilgsnis  akimirką  apsi¬ 
stojo  ties  bikiniu  vilkinčia  moterimi  prie  gretimo  sta¬ 
liuko. 

—  Sveika,  —  šypsodamasis  tarė  jis  ir  linktelėjo  mote¬ 
riai.  Paskui  vėl  atsisuko  į  Klėją.  —  Už  pietus,  manau,  teks 
mokėti  tau.  Tas  tinginys  kaip  visada  neturės  pinigų. 

—  Jis  ieško  darbo. 

—  Be  abejo.  —  Priėjo  padavėjas,  ir  jis  užsisakė  deg¬ 
tinės  su  martiniu.  —  O  tu? 

—  Apie  ką  tu  klausi  —  apie  darbą  ar  ką  gersiu? 

Jis  šaižiai  nusikvatojo. 

—  Vedybos  tau  vis  dėlto  išėjo  į  naudą,  Klėja.  Tai 
ironija? 

—  Nemanau. 

Ji  pažvelgė  į  vandenyną.  Buvo  karšta  ir  banglentė¬ 
mis  niekas  neplaukiojo. 

—  Tu  visuomet  buvai  laukinė  indėniukė.  Dienų  die¬ 
nas  tavęs  nematydavau,  —  tarė  jis,  vėl  žiūrėdamas  į 
moterį  prie  gretimo  staliuko. 

—  O  kurgi  aš  būdavau? 

-  Kada? 

—  Kai  tu  dienų  dienas  manęs  nematydavai. 

—  Žaisdavai  miške.  Tavęs  niekuomet  nebūdavo  ma¬ 
tyti.  —  Jis  mirktelėjo  Klėjai.  —  Tiesą  pasakius,  neprisi¬ 
menu.  Tikriausiai  aš  nebuvau  labai  geras  tėvas.  Buvau 
pernelyg  užsiėmęs  kitokiais  reikalais.  Bet  tau,  regis,  nieko 
blogo  dėl  to  neatsitiko.  Tu  pati  puikiausiai  susitvarkei. 

—  Tu  buvai  labai  blogas  tėvas. 

Jis  linktelėjo,  nekreipdamas  dėmesio  į  jos  žodžius. 

—  Mes  rengiame  pietus  Kleirės  Klark  garbei,  ji  juk 
dabar  hercogienė.  —  Jis  spragtelėjo  pirštais  sau  į  prie- 

kinius  dantis.  —  Tavo  motina  Berta  iš  džiaugsmo  ne¬ 
tveria  savame  kailyje.  Ji  netgi  buvo  nuėjusi  į  Istorijos 
mėgėjų  draugiją,  kad  sužinotų,  kas  kur  pagal  rangą 
turi  sėdėti  per  pietus.  Tu,  žinoma,  būsi  tarp  svečių, 
tačiau  Berta  dar  neapsisprendė  dėl  Emos,  nors  ji  ir  turi 
karališko  kraujo. 

—  Kleirė  turi  karališko  kraujo?  Portugalijos  karalių 
kraujo?  Nuostabi  naujiena  šeimai.  Tik  to  mums  ir  te¬ 
trūko. 

—  Dešimtą  dieną  ji  bus  čia,  —  nesiklausydamas  Kle¬ 
jos  tęsė  jis.  —  Berta  nori,  kad  Kleirei  būtų  surengtas 
sutikimas  pagal  visas  taisykles. 

—  Kaip  miela  —  Berta  įteiks  jai  ordiną. 

—  Liaukis,  mieloji.  Juk  sakiau,  tu  esi  pakviesta.  O 
galbūt  ir  Ema. 

—  Ema  neis. 

—  Nebūk  tokia  tikra. 

Klėja  pažvelgė  į  aukštus  baltus  viešbučių  pastatus, 
išsirikiavusius  pakrantėje. 

—  Dėl  to  esu  visiškai  tikra,  —  atšovė  ji. 

—  Svarbiausia,  ateik  pati.  Mama,  regis,  parinko  tau 
vietą  šalia  Filipinų  konsulo.  Tai  labai  mielas  žmogeliu¬ 
kas.  Visuomet  pasirengęs  padėti  ir  neriečia  nosies,  nors 
yra  prezidento  pusbrolis. 

—  Tikiuosi,  pati  Kleirė  nepamirš  ateiti? 

—  Girdėjau,  Kleirė  pasikeitė.  —  Jis  kalbėjo  taip,  lyg 
ne  kas  kitas,  o  Klėja  būtų  turėjusi  neatsakingo  žmo¬ 
gaus  reputaciją.  —  Ji  parvažiuoja  namo  pasižiūrėti,  ar 
negalima  kaip  nors  pataisyti  tą  siaubingą  situaciją  šei¬ 
moje  —  jos  sesuo  Meimė  susidėjo  su  jų  sodininku. 
Motina,  regis,  tam  neprieštarauja  ir  nebando  jos  atvesti 
į  protą.  Taigi,  tavo  pusseserė  dabar  gyvena  su  sodinin¬ 
ku  japonu.  Jis  tikriausiai  nori  patekti  į  mūsų  ratą. 

—  O  aš  maniau,  kad  Kleirė  atvažiuoja  parduoti  plan¬ 
tacijos,  —  tarė  Klėja.  —  Kleirei  nerūpi  seksas,  jai  rūpi 
pinigai. 

Jis  gudriai  pažvelgė  į  ją,  pirmą  kartą  susidomėjęs 
tuo,  ką  ji  sako. 

—  Iš  kur  tu  apie  tai  žinai? 

—  Kodėl  tu  persekioji  tuos  havajiečius?  —  Ji  pasi¬ 
lenkė  ir  pakėlė  laikraštį,  kur  pirmame  puslapyje  buvo 
išspausdintas  straipsnis  apie  brolius  Kilohanas.  —  Juk 
visi  turi  savo  teises  —  ir  čiabuviai,  ir  moterys,  ir  netgi 
delfinai. 

Jis  pažvelgė  į  moterį  prie  gretimo  staliuko  ir  išsišie¬ 
pė,  išsigandęs,  kad  ji  galėjo  nugirsti  Klejos  žodžius. 
Klėja  ištiesė  jam  laikraštį,  tačiau  jis  nepaėmė. 

—  Tie  Kilohanos,  kurie  užėmė  švyturį,  nėra  pavo¬ 
jingi.  Čia  ne  Gazos  sektorius,  tėve. 

—  Vaje,  Klėja,  —  išvarginto  žmogaus  tonu  tarė  jis.  — 
Spauda,  viešumas  —  visa  tai  puiku.  Tiria  neįtikėtinus 
atvejus.  Bet  kaip  tu  apklausi  banginį?  Arba  kaip  įvertin¬ 
si  ugnies  deivės  turtus?  —  Jis  atstūmė  laikraštį.  —  Dė¬ 
kui,  jau  mačiau  šiandienos  naujienas.  Aš  baisiai  pavar¬ 
gau  nuo  tų  nesiliaujančių  nesąmonių.  Man  visa  tai  kelia 
nuobodulį.  —  Jis  susiglostė  plaukus.  —  Viskas  bus  ofi¬ 
cialiai,  todėl  nereikia  jokių  havajietiškų  atributų. 

—  Havajietiškų  atributų? 

Klėja  vis  dar  galvojo  apie  stulbinančias  sąsajas  tarp 
nuobodulio  ir  teisingumo. 

—  Per  pietus  Kleirės  garbei,  —  paaiškino  jis  mojuo¬ 
damas  ranka  ką  tik  atvykusiam  teisėjui  Čangui.  —  Tuoj 
pas  jus  ateisiu!  —  šūktelėjo  jis  teisėjui.  —  Mes  čia 
galime  surengti  nė  kiek  ne  prastesnį  vaidinimą,  nei  tie 
vaikinai  tavo  Holivude.  Mes  irgi  ne  iš  kelmo  spirti,  — 
mirktelėjo  jis  Klėjai. 

—  Nė  kiek  neabejoju,  kad  tu  gali  surengti  vaidini¬ 
mą,  tėve,  —  atšovė  ji.  —  Niekuomet  tuo  neabejojau. 

—  Štai  ir  puiku,  —  tarė  jis  ir  nuėjo  išgerti  su  teisėju. 

Klėja  buvo  daug  vyresnėje  klasėje  nei  Kleirė,  ir  mo¬ 
kykloje  jos  nedažnai  matydavosi,  tačiau  vėliau,  „Autri- 
gerio"  klube  ir  per  vakarėlius  senajame  Veilderio  dva¬ 
re,  kurį  už  grynus  lagamine  atsivežtus  pinigus  nusipir¬ 
ko  švaistūnai  milijonieriai  iš  Kanzas  Sičio,  Klėja  maty¬ 
davo  ją  dažniau.  Kleirė  labai  stengėsi  tapti  Klejos  drau¬ 
ge,  galbūt  pavydėdama  savo  vyresnei  seseriai  Meimei, 
prie  kurios  Klėja  buvo  prisirišusi,  o  galbūt  todėl,  kad 
vyresnė  Klėja  galėjo  ją  supažindinti  su  labiau  pasitu¬ 
rinčiais  vyrais  negu  koledžo  studentai,  kuriuos  Kleirė 
taip  sėkmingai  vedžiodavo  už  nosies.  O  kai  prieš  dve¬ 
jus  metus  Kleirė  išvyko  į  Portugaliją,  Klėja  jos  daugiau 
nebuvo  mačiusi. 

Atvykusi  į  Honolulu  kelias  dienas  prieš  Bertos  ren¬ 
giamus  pietus,  Kleirė  paskambino  ir  paklausė,  ar  nega¬ 
lėtų  apsistoti  Hale  Moku.  Nepaisant  jai  būdingo  opor¬ 
tunizmo,  Kleirė  buvo  neblogo  būdo,  taigi  ji  ne  itin  nu¬ 
siminė,  kai  Klėja  paaiškino,  kad  senelė  nebenori  maty¬ 
ti  svečių  namuose.  Kleirė  priminė,  kad  ji  truputį  daugiau 
nei  svečias. 

—  Senelė  niekuomet  manęs  nemėgo,  —  švelniai  pa¬ 
priekaištavo  ji. 

Kitą  dieną  ji  užsuko  jų  aplankyti,  ir  iš  karto,  dar  prieš 
išmušdama  iš  vėžių  Tadaši  savo  prašymu  padaryti  jai 
„Rob  Rojaus"  kokteilio,  įsigudrino  nemandagiai  pasi¬ 
elgti  su  Meibele.  Moterys  sėdėjo  lanai  ir  klausėsi  gita¬ 
risto  Gabi  Pahinui  muzikos  įrašų.  Išgirdusi  Kleirės  žings¬ 
nius  Meibelė  ištiesė  išsikleipusią  šėmą  ranką  ir  tarė: 

—  Sveika  atvykusi,  mano  brangioji. 

Kleirė  nepaspaudė  jai  ištiestos  Meibelės  šakniaran- 
kės,  o  nerangiai,  lyg  bjaurėdamasi  prie  jos  prisiliesti, 
pasilenkė  ir  skubiai  pabučiavo  į  viršugalvį. 

—  Labas,  senele,  —  pasisveikino  ji.  —  Puikiai  atro¬ 
dai.  —  Ji  atsisuko  į  Klėją  ir  nutaisė  jai  grimasą,  tačiau 
ši  neatsakė  tuo  pačiu.  —  Žinote,  Europą  dabar  yra  apė¬ 
musi  lesbiečių  manija.  Havajų  ji  dar  nepasiekė? 

Joms  dar  nespėjus  nė  žodžio  ištarti,  bent  jau  tam, 
kad  išreikštų  savo  nuostabą  (Klėjai  iš  pradžių  netgi  pa¬ 
sigirdo,  kad  ji  pasakė  valstiečių  manija),  Kleirė  atlai¬ 
džiai  tarė: 

—  Aišku,  kur  jau  čia  pasieks.  —  Ji  atsiduso  ir  išsi¬ 
tiesė  ant  hikiee. 

—  Lesbiečių  manija?  —  paklausė  Klėja,  norėdama 
išsiaiškinti. 

—  Ničnieko  neišmanau  apie  orchidėjas,  —  tarė  Klei¬ 
rė,  spoksodama  į  pono  Kageširo  gėlių  palikuones.  — 
Kartais  jos  net  nekvepia.  Taip,  Klėja,  lesbiečių  manija. 
Dabar  ji  labai  paplitusi.  Kai  kas  sako,  jog  tai  postmo¬ 
dernizmas  —  ką  tai  reiškia,  velniai  žino.  Tapo  labai 
madinga  apsimetinėti  lesbiete.  Nieko  nereikia  daryti, 
nereikia  netgi  atrodyti  kaip  lesbietei.  Tai  dar  šauniau, 
jei  iš  tiesų  nesi  lesbietė.  Neįtikėtinai  smagu  ateiti  išsi¬ 
puošusiai  į  pokylį  ir  pakviesti  kitą  moterį  lėtam  šokiui. 
Visi  būna  pasibaisėję  ir  sužavėti  tuo  pat  metu. 

—  Žlunganti  Europa,  —  burbtelėjo  Ema. 

—  Tu  buvai  Europoje,  teta  Ema?  —  paklausė  nuste¬ 
busi  Kleirė. 

Ema  neatsakė. 

Atitipeno  labiau  nei  paprastai  palinkusi  į  priekį  Ta- 
daši,  nešina  Kleirės  kokteiliu.  Ant  dugno  ritinėjosi  vyš¬ 
nios. 

—  Tiesiog  nuostabu,  Tadaši!  —  sušuko  Kleirė,  imda- 


154 


iš  3KAITINIAI.ORG 

ma  didelį  stiklą.  —  Portugalijoje,  pasakysiu  jums,  nela¬ 
bai  moka  daryti  kokteilius.  Jie  būna  pernelyg  saldūs. 

Tadaši  atnešė  tris  butelius  alaus  ir  netvirtai  pastatė 
juos  ant  stalo  šalia  Emos;  ši  linktelėjo  jai,  girdi,  viską 
padarei  puikiai. 

—  Ar  Kleirė  prisimena,  kaip  reikia  žaisti  „Mėnulio 
tinklelį"?  —  garsiai  paklausė  Meibelė,  kai  Tadaši  pa¬ 
dėjo  jai  ant  kelių  lėkštę  su  susi. 

—  Tavo  vyras,  Klėja,  irgi  moka  padaryti  labai  gerus 
kokteilius,  —  klastingai  šypsodamasi  tarė  Kleirė. 

—  Tu  jau  sakei. 

—  Tikrai?  Neprisimenu.  Nandas  visuomet  mane  bara 
už  tai,  kad  viską  pamirštu.  Nandas  —  tai  mano  vyras.  Jo 
vardas  Fernandas,  bet  aš  sutrumpintai  vadinu  jį  Nandu, 
—  pridūrė  ji,  paslaugiai  atsisukdama  į  Emą.  —  Aš  nieko 
neprisimenu,  —  tęsė  ji.  —  Ničnieko.  Nandas  kiekvieną 
dieną  išsirengia  nuogas  ir  priešais  didelį  auksinį  veidrodį 
daro  mankštą  —  tiesą  sakant,  tai  pritūpimai,  tačiau  jis  tai 
vadina  mankšta  —  o  man  liepia  sėdėti  šalia  ir  skaičiuoti. 
Jis  urzgia,  prakaituoja,  ir  man  dar  nespėjus  suskaičiuoti 
iki  dvidešimties,  sustoja  pailsėti.  Kol  jis  ilsisi,  aš  pamirštu, 
iki  kiek  buvau  suskaičiavusi,  o  jis  baisiausiai  tūžta.  Jis 
nori  pradėti  viską  iš  pradžių,  o  aš  sakau  ne,  pradėk  nuo 
penkiasdešimties.  —  Ji  atsiduso.  —  Jis  jau  senas. 

Ema  padavė  Klėjai  butelį  alaus. 

—  Jis  ne  Tomis  Heivudas,  —  tarė  Kleirė.  —  Gal 
mudvi  galėtume  susitarti? 

Kažkas  Kleirės  balse  —  kaltė,  iššūkis  ir  pasigėrėji¬ 
mas  savimi  -  privertė  Klėją  pažvelgti  į  ją  atidžiau. 

—  Galbūt,  —  atsakė  Klėja.  —  Bet  tada  aš  pasiimsiu 
Nandą. 

—  Žinai,  kai  tu  pasakei,  kad  niekada  ir  nė  už  ką 
negrįši,  aš  pamaniau,  jog  nieko  čia  tokio,  jei  pasiliksiu 

su  Tomiu  Malibu.  Koks  šaunus  namas!  Žinoma,  ir  šiaip 
nebūtų  buvę  nieko  bloga,  jei  būčiau  ten  pasilikusi,  ta¬ 
čiau  po  to,  kai  tu  taip  pasakei,  aš  buvau  visiškai  rami. 
O  jis  buvo  ant  tavęs  baisiausiai  įsiutęs  —  dėl  tų  tavo 
žodžių  apie  filmus. 

—  Tu  ir  jam  padėjai  mankštintis? 

—  Klėjome,  —  iškilmingai  pareiškė  Kleirė,  —  jam 
nereikia  mankštintis. 

Klėja  gurkštelėjo  alaus  ir  pažvelgė  į  ją: 

-  Tikrai? 

Kleirė  staiga  sušniokštė: 

—  Girdėjote  apie  Mimi?  —  Ji  nusipurtė.  —  Aš  tik¬ 
rai  neturiu  tokių  problemas.  Mano  pirmasis  vaikinas 
buvo  Orvalas  Nagalas,  kuris  gyveno  darbininkų  sto¬ 
vykloje.  Pameni  jį,  Klėja?  Dievulėliau,  jis  buvo  toks 
gražus.  Niekas  kitas  nemokėjo  taip  bučiuotis  visa  bur¬ 
na,  kaip  Orvalas.  Meimė  sakydavo,  „Štai  jis,  ateina  sa¬ 
vo  darbininkiška  eisena". 

—  Prisimenu  jį,  —  tarė  Klėja. 

—  Nekeisčiau  tų  naktų  ant  banjanmedžio  į  jokį  her¬ 
cogą  pasaulyje  —  nors  gal  ir  keisčiau  —  juk  vienas 
dalykas  miegoti  su  tokiais,  o  kitas  —  susieti  su  jais 
savo  gyvenimą.  Meimė  netrukus  virs  Motina.  Tokia  mie¬ 
la  Motinos  versija,  be  Jos  įžymiųjų  sodų,  tačiau  su  so¬ 
dininku.  —  Ji  nusikvatojo  ir  apžvelgė  jas.  —  Tai  bent 
smagumėlis  —  Meimė  ir  Frenkas  Harimoto!  Tai  tas 
sodininkas,  —  paslaugiai  paaiškino  ji  Emai.  —  Jie  mo¬ 
ko  havajiečių  vaikus  to,  ką  jie  ir  šiaip  jau  turi  mokėti, 
pavyzdžiui,  kaip  žeberklu  gaudyti  žuvis.  Juokinga,  tiesa? 

—  Man  taip  neatrodo,  —  atšovė  Ema.  Ji  buvo  įtūžusi. 

Moterys  nutilo,  laukdamos  kol  atvirai  nepripažįstamas 
antagonizmas,  netikėtai  kilęs  tarp  jų,  pasirąžys,  nusižio¬ 
vaus  ir  nulįs  atgal  į  savo  įprastą  slėptuvę  Kleirės  kišenėje. 

Klėja  apsidžiaugė  pamačiusi  Meibelę  užmigus.  „Ma¬ 
no  senelės  gyvenimą,  —  pamanė  ji,  —  sugriovė  bailu¬ 
mas  ir  prietarai,  o  mano  pusseserė  Meimė  pajėgė  pa¬ 
daryti  tai,  ko  Meibelė  negalėjo  ar  nedrįso  padaryti  — 
susiejo  savo  gyvenimą  su  japonu.  O  tai  mano  senelei 
nedaro  daug  garbės". 

—  Žinote,  per  tuos  metus  aš  supratau  vieną  dalyką, 
—  staiga  tarė  Kleirė,  sukdama  aplink  pirštą  plaukus. 
—  Už  viską  gyvenime  reikia  mokėti.  Svarbiausia  — 
nuspręsti,  ar  verta,  ar  ne.  Pavyzdžiui,  kad  patenkinčiau 
Nandą,  man  reikia  plušėti  bene  dvi  valandas.  Jam  tai 
sunkiai  pavyksta,  reikia  daug  laiko,  kad  jis  įkaistų.  Bet 
aš  pagalvojau:  argi  „Chanel"  rankinė  neverta  dviejų 
valandų  vargo? 

Klėja  pastebėjo,  kad  Ema  žiūri  į  Kleirės  rankinę.  Tai 
buvo  dygsniuotas  odinis  krepšelis  su  auksinėmis  gran¬ 
dinėlėmis. 

—  Laikas  juk  eina  nenumaldomai,  —  tarė  Kleirė, 
purtydama  galvą.  —  Jei  savo  pražiopsosi,  paskui  metų 
atgal  neatsuksi,  kad  ir  kaip  norėtum. 

—  Ką  tu  sakai,  —  nusišaipė  Ema. 

—  Paskui  jau  gali  tik  alkūnes  graužtis.  Aš  kalbu 
apie  moteris.  Beje,  aš  nežinau,  ką  tu  veiki,  Klėja.  Regis, 
tu  net  nesikasai,  ir  aš  asmeniškai  manau,  jog  tai  didelė 
klaida.  Kaip  tu  galėjai  išleisti  iš  akių  Tomį?  Jis  kažką 
man  pasakojo,  kad  tu  Maroke  baisiai  supykai  dėl  sek¬ 
so  ir  dingai.  Vajėzau,  Klėjome!  Jis  iš  tiesų  nerimavo. 
Sakė,  kad  tu  išsigandai  ar  panašiai,  ir  todėl  pasprukai 
iš  Maroko. 

—  Kas  išsigando?  —  piktai  paklausė  Ema.  —  Klėja?! 

—  Ten  dar  šis  tas  nutiko,  —  ramiai  pastebėjo  Klėja. 

—  Nežinau,  jis  taip  pasakojo.  Sakė,  kad  tu  buvai 
išsigandusi. 

—  Kodėl  tu  Tomiu  tiki  labiau  nei  Klėja?  —  paklau¬ 
sė  Ema. 

Kleirė  abejingai  gūžtelėjo.  Klėja  suabejojo,  ar  tik  ne 
todėl  ji  ir  gyrėsi  savo  prasta  atmintimi. 

—  Pameni,  —  paklausė  Klėja,  —  kartą  mes  plaukė¬ 
me  kalnų  upe,  ir  Lili  Šilds  antrą  kartą  susilaužė  riešą? 
Jos  tėvas  buvo  įspėjęs  ją  elgtis  atsargiai  kol  riešas  su¬ 
gis,  ir  mes  bijojome  jam  apie  tai  pasakyti.  Garaže  mes 
uždėjome  jai  gipsą  iš  šlapių  laikraščių  ir  pastos;  ji  par¬ 
ėjo  namo  pietauti  ir  apsivėmė  prie  stalo. 

—  Judvi  su  Meime  dėjote  gipsą,  o  ne  aš.  Daktaras 
Šildsas  ilgai  negalėjo  nuimti  to  jūsų  gipso.  —  Kleirė 
garsiai  nusižiovavo.  —  Aš  buvau  niekuo  dėta.  Tik  žiū¬ 
rėjau,  kaip  jūs  tai  darėte. 

—  Niekas  tavęs,  Kleire,  ir  nekaltina,  juo  labiau,  kad 
praėjo  jau  dvidešimt  metų.  Daktaras  Šildsas  barė  mus  ne 
už  gipsą,  o  už  tai,  kad  nepaprašėme  pagalbos.  Aš  pasa¬ 
kiau  jam  tiesą,  kad  mes  taip  pasielgėme  iš  baimės,  o  jis 
atsakė,  jog  baimė  niekada  nebūna  geras  pasiteisinimas. 

—  Kažką  lyg  prisimenu.  Kodėl  tu  man  tai  pasakoji? 

—  Tai  vienas  iš  labiausiai  man  įsiminusių  dalykų. 
Maroke  aš  nebijojau,  tačiau  turėjau  bijoti.  Manau,  kad 
Lili  tėvas  buvo  neteisus  —  baimė  yra  labai  geras  pasi¬ 
teisinimas. 

—  Na,  Klėja  gi  visuomet  buvo  pakvaišusi  dėl  drą¬ 
sos,  tiesa,  teta  Ema?  —  Kleirė  plačiai  nusišypsojo  Emai, 
lyg  tik  dabar  būtų  pastebėjusi  jos  šaltumą.  —  Bent  jau 
anksčiau.  Atleisk,  jau  seniai  tavęs  nemačiau  ir  pamir¬ 
šau.  —  Kleirei  buvo  sunku  prisiimti  už  ką  nors  atsako¬ 
mybę,  netgi  už  bet  kokią  nuomonę. 

Staiga  ji  pažvelgė  į  laikrodį  ir  sušuko: 

—  Velnias!  Pusę  penkių  Kaimukyje  man  reikia  pa¬ 
siimti  naują  apyrankę!  —  Kaip  ir  Ema  su  Klėja,  ji  ne- 

šiojo  auksinę  apyrankę  su  išgraviruotu  jos  havajietišku 
vardu.  —  Europoje  mane  visi  klausinėjo,  ką  reiškia  mano 
havajietiškas  vardas.  Iš  tiesų  jis  reiškia  paukštį,  pakrantės 
sėjiką,  tačiau  aš  visiems  suokdavau,  kad  jis  reiškia  nuo¬ 
stabią  dangaus  gėlelę.  Dabar  turėsiu  didesnę  apyran¬ 
kę,  tokią  pat  storą  kaip  tavoji,  Ema.  Didžiausią  iš  visų, 
kokias  tik  jie  parduoda,  netgi  jei  man  teks  pakloti  ne¬ 
mažai  pinigėlių.  Netgi  jei  Nandui  teks  pakloti  nemažai 
pinigėlių,  —  tarė  ji  atsisėsdama.  —  Įsivaizduojate,  jis 
manė,  kad  Havajai  yra  Pietų  Amerikos  vakaruose.  Jis 
stebėjosi,  kad  aš  baltaodė.  Aš  jam,  žinoma,  pasakiau, 
jog  mes  neturime  nei  vandentiekio,  nei  elektros  ap¬ 
švietimo.  —  Ji  pasiėmė  savo  brangiąją  rankinę  ir  pa¬ 
baigė  gerti  kokteilį. 

—  Jie  ir  yra  Pietų  Amerikoje,  —  tarė  Klėja. 

—  Kas  yra  Pietų  Amerikoje? 

—  Vadinasi,  tavo  vyras  todėl  ir  pasiliko  Portugalijo¬ 
je  —  manė,  jog  mes  gyvename  be  elektros  apšvietimo? 
—  paklausė  Ema. 

Kleirė  šyptelėjo: 

—  Aš  labai  nenorėjau,  kad  jis  atvažiuotų  į  Vaimėją. 
Jis  mano,  jog  esame  turtingi,  ir  mielai  duoda  man  pini¬ 
gų,  tikėdamasis,  kad  ateityje  tai  atsipirks  —  jis  tai  lai¬ 
ko  investicija.  Jėzau,  Nandas  Vaimėjoje  —  ar  galite  tai 
įsivaizduoti? 

—  Ne,  —  atsakė  Ema. 

Kleirė  atsistojo  ir  pamojavo  savo  gražiomis  rankomis. 

—  Čiau,  angelėli.  Čiau,  Ema,  nesistok. 

Tačiau  Ema  jau  buvo  pašokusi.  Ji  taip  troško  kuo 
greičiau  atsikratyti  Kleire,  jog  Klėja  buvo  tikra,  kad  ši 
įsižeis.  Tačiau  atrodė,  kad  Kleirė  nieko  nepastebi. 

Lyg  baimindamasi,  kad  Kleirė  dar  gali  apsigalvoti  ir 
sugrįžti,  Ema  stovėjo  ant  kelio  ir  laukė,  kol  Kleirės  au- 

tomobilis  išnyko  tolumoje.  Paskui  sugrįžo  į  lanai  ir  truk¬ 
telėjo  gerą  gurkšnį  alaus. 

—  Jei  senjoras  Nando  galėtų  pasiekti  orgazmą  kiek 
greičiau,  —  tarė  Klėja,  —  Kleirė  tikriausiai  nebūtų  ga¬ 
vusi  savo  „Chanel"  rankinės.  Tegu  nevaro  Dievo  į  me¬ 
dį,  jai  tikrai  nėra  ko  skųstis.  —  Ji  apsimetė  kažką  skai¬ 
čiuojanti  mintyse.  —  Jei  Kleirė  būtų  protingesnė,  galė¬ 
tų  išsaugoti  plantaciją  —  už  dvylika  fellatio  aktų  gautų 
po  akrą. 

—  Nemanau,  kad  jai  tai  rūpi,  —  tarė  Ema  ir  ištušti¬ 
no  butelį.  —  Kleirei  nusispjaut  į  tą  plantaciją.  Ji  mėgs¬ 
ta  labiau  apčiuopiamus  dalykus. 

Klėja  sutiko  pasimatyti  su  savo  broliu  Diksiu  su  są¬ 
lyga,  kad  už  pietus  „Autrigerio"  klubo  terasoje  užmo¬ 
kės  jis.  Jis  trims  savaitėms  buvo  nuvykęs  į  Tailandą 
ištirti  importo  galimybių  —  o  gal  eksporto?  Jis  visuo¬ 
met  painiodavo  šiuos  du  terminus.  Prieš  daugelį  mėne¬ 
sių  Klejos  kreditine  kortele  kažkas  apmokėjo  didžiules 
sąskaitas  restoranuose  ir  baruose.  Kažkas,  kas  žinojo 
jos  kortelės  numerį. 

Diksis  neigė  tai  padaręs. 

—  Tuo  metu  aš  buvau  Fakete,  —  gynėsi  jis. 

—  O  prieš  tai? 

-  Bali. 

—  Meluoji,  Diksi.  Tu  naudojaisi  mano  kreditine  kor¬ 
tele  ir  neprisipažįsti.  Anksčiau  tu  man  niekada  neme¬ 
luodavai. 

—  Aš  visada  tau  meluodavau,  —  atšovė  jis,  dairyda¬ 
masis  į  sėdinčius  terasoje  lankytojus. 

Kartkartėmis  į  koralų  pylimą  su  garsiu  „bumbt"  lūž¬ 
davo  bangos  ir  aptaškydavo  juos  vandeniu.  Saulė  lei¬ 
dosi,  ir  sėdinčiųjų  terasoje  bei  grįžtančiųjų  iš  paplūdi- 

mio  kūnai  sutvisko  gintarine  spalva.  Jūroje  plaukiojo 
kanojos  —  irkluotojai  rengėsi  lenktynėms,  ir  tamsėjan¬ 
čio  dangaus  fone  šmėžavo  jų  siluetai.  Už  aukštų  vieš¬ 
bučių  pastatų,  išsirikiavusių  pakrantėje,  dūlavo  ilgas 
juodas  Vaijanės  kalno  kraštas. 

—  Turiu  keletą  puikių  idėjų,  —  tarė  Diksis.  Jo  ran¬ 
kos  laisvai  karojo  abipus  kėdės.  Jis  įsirėmė  koja  į  sie¬ 
nos  apačią  ir  jo  švarių  stiprių  kojų  pirštų  galiukai  užsi¬ 
rietę.  Diksis  vilkėjo  šilkiniais  alohos  marškiniais,  ku¬ 
riuos  jam  padovanojo  Ema.  Klėja  pastebėjo,  kad  gyva¬ 
plaukiai  ant  brolio  rankų  nuo  saulės  ir  druskos  tapo 
balti.  Jis  žiūrėjo  į  atplaukiantį  katamaraną.  —  Tačiau 
man  reikia  pasikalbėti  su  Tomiu. 

—  Tai  paskambink  jam,  —  tarė  Klėja. 

—  Tu  neprieštarausi? 

—  Man  tai  nepatinka,  bet  gali  sau  skambinti,  — 
padvejojusi  atsakė  ji. 

—  Reikia  atsigriebti  už  prarastą  laiką,  —  pasakė  jis, 
tapšnodamas  jos  ranką.  —  Žinai,  Bangkoke  už  dešimt 
dolerių  gali  pasisamdyti  žudiką,  o  už  dvylika  dolerių 
gali  nusipirkti  visą  šeimą.  įsivaizduoji,  visą  šeimą!  Tu¬ 
riu  omeny,  vienai  nakčiai. 

—  Ir  kas  gali  pirkti  visą  šeimą,  Diksi? 

—  Tik  jau  ne  aš.  Aš  nenoriu  turėti  nieko  bendro  su 
jokiomis  šeimomis,  nei  su  savąja,  nei  su  kokia  nors 
kita.  —  Jis  mostelėjo  Čing  Si,  kad  šis  atneštų  dar  alaus. 
Iš  vandens  išbrido  žmogus  su  povandeniniais  akiniais, 
Diksis  atsiprašė  ir  nuėjo  su  juo  pasikalbėti. 

—  Aš  jam  skolingas,  -  paaiškino  sugrįžęs  ir  Klėja 
liovėsi  juo  žavėtis. 

—  Esu  parašęs  išties  puikų  scenarijų  —  štai  kodėl 
man  reikia  pasikalbėti  su  Tomiu.  Jis  gali  įkalbėti  pro¬ 
diuserius,  kad  pagal  jį  būtų  sukurtas  koks  filmiūkštis. 

I  1 

Man  tereikia,  kad  kas  nors  perskaitytų  tuos  mano  po 
piergalius.  Reikia  kažkaip  pralaužti  ledą.  —  Jis  susi 
jaudino  vien  pagalvojęs  apie  tai  ir  paprašė  Čing  Si  at 
nešti  jam  dvigubą  porciją  mėsos  lazdelių  su  sašimiu. 

—  Tomis  blogas. 

—  Klėja,  juk  tai  dar  geriau.  Negi  tu  nesupranti,  kad 
blogi  žmonės  gali  būti  naudingi?  Žinau,  kad  kartais  jis 
būna  tikras  galvijas.  Tačiau  blogiukai  visada  pasiekia 
savo.  Pavyzdžių  toli  ieškoti  nereikia  —  pažiūrėk  į  tėtį. 
Man  kaip  tik  tokio  žmogaus  ir  reikia.  Bangkoke  turė¬ 
jau  šiokį  tokį  bizniuką,  tačiau  jis  buvo  rizikingas,  šiek 
tiek  neaiškus  ir  šiek  tiek  pavojingas.  Galima  buvo  už¬ 
dirbti  milijonus,  bet  aš  pasakiau  —  ne,  važiuosiu  namo 
ir  pasikalbėsiu  su  Klėja,  ji  tai  jau  tikrai  žinos,  ką  man 
daryti.  —  Jis  pamojavo  draugui.  —  O  Tomiui  tereikia 
perskaityti  mano  scenarijų. 

—  Jis  skaitys,  kurgi  ne.  —  Klėjai  nepatiko  jo  užuo¬ 
minos  ar  įtikinėjimai,  esą  jis  metęs  sėkmingą  prekybą 
narkotikais  ar  vaikais  tam,  kad  pasitartų  su  ja  dėl  atei¬ 
ties.  Tai  buvo  ciniška  ir  nesąžininga. 

—  Velniai  jo  nematę,  tegu  skaito  kas  nors  kitas! 
Negi  manai,  kad  man  rūpi,  ar  jis  pats  skaitys  mano 
rašliavą,  ar  tai  darys  koks  kitas  asilas?  Nusispjaut!  Te¬ 
gu  tik  viską  sutvarko.  —  Jis  paėmė  dvi  kartu  įpakuotas 
japoniškas  valgymo  lazdeles,  išvyniojo  ir  ėmė  kočioti 
jas  tarp  delnų. 

Prie  jų  stalelio  stabtelėjo  graži  mergina: 

—  Sveikas,  Diksi,  —  pasisveikino  ji.  Ant  šlapių  mer¬ 
ginos  plaukų  buvo  matyti  šukavimo  žymės.  Ji  kvepėjo 
sandalmedžiu.  Mergina  avėjo  vulgariomis  šlepetėmis, 
ir  Klėja  suprato,  jog  ji  iš  žemyno.  Vietinės  merginos 
vaikšto  basos  arba  įsispyrusios  į  pigias  gumines  šliu¬ 
res,  kurias  perka  universalinėje  parduotuvėje.  Klėja  nu- 

sišypsojo  merginai  ir  patraukė  į  šalį  savo  kėdę,  kad 
padarytų  jai  vietos  prie  stalo. 

—  Džanos  tėvas  dirba  Kaneohės  karinėje  jūrų  bazė¬ 
je,  —  pranešė  Diksis. 

Mokykloje  Klėja  pažinojo  keletą  merginų,  kurių  tė¬ 
vai  buvo  laivyno  karininkai.  Merginos  buvo  koketiškos 
ir  valdingos,  pripratusios  prie  patogaus  bendravimo  su 
žmonėmis,  laikomais  žemesnio  rango  būtybėmis  nei  jos. 
Beveik  visos  jos  buvo  blondinės,  prisiminė  Klėja.  Į  mo¬ 
kyklą  jos  vaikščiodavo  „Daktaro  Šolo"  sandalais,  ta¬ 
čiau  kiti  mokiniai  visai  ne  dėl  to  nebuvo  linkę  su  jomis 
bendrauti.  Svarbiausia  priežastis,  su  nuostaba  suvokė 
Klėja,  buvo  salietiškas  snobizmas.  Panieka  tarnybiniams 
žmonėms. 

—  Pakviesčiau  tave  prisėsti,  —  išsišiepęs  tarė  Dik¬ 
sis,  —  bet  mano  sesuo  verčia  mane  paimti  iš  jos  čekį. 

—  Nieko  tokio,  Diksi,  —  maloniai  tarė  mergina  ir 
purtydama  nuo  plaukų  galiukų  vandenį  nuėjo  toliau. 

—  Tu  moki  įkvėpti  žmones,  —  susižavėjusi  tarė  Klėja. 
—  Tau  visuomet  pavyksta  taip  išsisukti? 

—  Nuo  ko  išsisukti?  —  Jis  nužvelgė  merginos  ko¬ 
jas,  kai  ši  sėdosi  prie  kito  staliuko.  —  Klausyk,  aš  gal  ir 
gudrus,  o  štai  tu  išsišokėlė. 

Klėja  įsistebeilijo  į  jį. 

—  Tu  visada  šiaušeisi  prieš  Bertą  ir  tėtį,  o  aš  tuo 
tarpu  tik  patyliukais  bandžiau  pasiųsti  į  aną  pasaulį  jos 
šunis.  —  Čing  Si  atnešė  maistą,  ir  Diksis  godžiai  puolė 
valgyti.  Paskui  susigriebė,  kiek  pavėluotai,  pasiūlyti  ką 
nors  Klėjai,  tačiau  ši  atsisakė.  —  Pameni,  kokie  išbadė¬ 
ję  mes  būdavome?  —  paklausė  jis.  Klėja  suvokė,  jog 
tai  buvo  jo  pirmieji  nuoširdžiai  pasakyti  žodžiai  per 
visą  pokalbį. 

—  Visterijos  rūmuose  maistas  būdavo  puikus,  —  ta- 

rė  ji.  —  Būtent  ten  aš  pamėgau  konservuotus  „Le  Su- 
eur"  žirnius,  kuriuos  dievinu  ir  dabar. 

Jos  motina  Kitė  reikalaudavo,  kad  savaitės  meniu 
virėjas  būtinai  aptartų  su  ja,  kadangi  manė,  jog  būtent 
taip  rafinuota  moteris  turi  prižiūrėti  namų  ūkį,  tačiau  iš 
tiesų  maistas  jos  nedomino.  Ką  vaikai  turi  valgyti,  spręs¬ 
davo  virėjas  filipinietis,  ir  Klėja  su  Diksiu  visą  dieną 
pusryčiams,  pietums  ir  vakarienei  valgydavo  ryžius.  De¬ 
sertu  jie  laikydavo  marinuotus  vaisius  arba  kiaušinių 
sušį.  Mokykloje  jie  irgi  kasdien  valgydavo  ryžius,  daž¬ 
nai  su  didele  „Spam"  duonos  rieke.  Ryžius  jie  mėgo  ir 
nesiskųsdavo,  tačiau  tik  persikėlusi  gyventi  į  Visterijos 
rūmus  Klėja  pirmąsyk  paragavo  to  maisto,  kurį  ji  pati 
vadindavo  baltuoju  —  haole  maisto,  tokio  kaip  artišokai 
ir  Vienos  šniceliai. 

Diksis  ir  Klėja  buvo  auginami  kaip  augalai,  tik  nela¬ 
bai  vertingi.  Jiems  būdavo  duodama  oro,  maisto  ir  van¬ 
dens,  tačiau  daugiau  beveik  nieko.  Kai  tėvas  vedė  Ber¬ 
tą,  ji  atleido  virėją  filipinietį,  kuris  buvo  geras  vaikams, 
ir  pasisamdė  sau  tarnus,  kalbančius  vien  japoniškai. 
Maistui  pinigų  pakako,  tačiau  Berta  meiliai  pranešė, 
jog  seni  laikai  praėjo:  dabar  reikėsią  taupyti.  Šviežią 
pieną  ji  pakeitė  milteliais,  ryžius  —  surogatu  „Rice-A- 
Roni",  šviežius  ananasus  —  konservuotais.  Vaikams  val¬ 
gant  buvo  leidžiama  išgerti  stiklinę  grumstuoto  pieno 
surogato  iš  maltų  sojos  pupelių.  Nuo  surogatinio  pieno 
kvapo  ir  skonio  jiems  darydavosi  bloga.  Klėja  žagsėda¬ 
vo  jį  gerdama.  Kadangi  kišenpinigių  jiems  daugiau  ne¬ 
beduodavo,  patys  nusipirkti  maisto  jie  negalėjo.  Berta 
atėmė  iš  jų  pietų  korteles  ir  liepė  atrasti  būdą  patiems 
susimokėti  už  pietus  mokykloje.  Neturėdama  pinigų 
maistui  Klėja  tiesiog  nevalgydavo,  o  Diksis  įtikino  mo¬ 
kyklos  ūkvedį  duoti  jam  indų  plovėjo  darbą  valgyklo- 

je,  nors  paprastai  šį  darbą  dirbdavo  tik  mokyklos  ben¬ 
drabutyje  gyvenantys  mokiniai.  Draugės  per  pietų  per¬ 
trauką  siūlydavo  Klėjai  maistą,  tačiau  ji  išdidžiai  atsi¬ 
sakydavo,  apsimesdama,  jog  nėra  alkana.  Kartais  ji  pa¬ 
gaudavo  trumpą  Diksio,  tempiančio  į  plovyklą  nerūdi¬ 
jančio  plieno  katilą,  žvilgsnį  ir  žavėdavosi  juo. 

Šaldytuve  stovėdavo  šviežios  apelsinų  sultys  —  Diksis 
sakydavo,  kad  jas  Berta  laiko  pagirioms  —  bet  vai¬ 
kams  jas  gerti  buvo  draudžiama.  Vien  pagalvojus  apie 
šaltyje  ir  tamsoje  stovinčias  sultis  kildavo  pagunda.  Vie¬ 
ną  labai  karštą  dieną  Klėja  neatsispyrė  tai  pagundai, 
įsėlino  į  virtuvę  ir  truktelėjo  gerą  gurkšnį  tiesiai  iš  ąso¬ 
čio.  Tuo  metu  ji  skaitė  graikų  mitus,  ir  pasijuto  lyg 
būtų  ką  tik  paragavusi  nektaro.  Ji  grįžo  į  virtuvę  dar 
keletą  kartų.  Paskutinio  apsilankymo  metu  ji  pastėrusi 
pamatė,  jog  ąsotis  beveik  tuščias.  Ji  nebuvo  daug  išgė¬ 
rusi,  taigi  nektarą  buvo  skanavęs  dar  kažkas. 

Kiekvieną  dieną  šeštą  valandą  savo  žaidimų  kamba¬ 
ryje  vaikai  pietaudavo.  Jei  jie  vėluodavo,  namų  šeimi¬ 
ninkė,  vykdydama  Bertos  įsakymą,  paimdavo  iš  jų  lėkš¬ 
čių  po  gabalėlį  maisto  už  kiekvieną  pavėlavimo  minu¬ 
tę.  Kartais  jie  vėluodavo  tyčia,  tačiau  alkis  versdavo 
būti  punktualiais.  Tą  vakarą  Klėja  atidžiai  stebėjo  Dik- 
sį  ir  Garutį,  bandydama  surasti  bendrininkavimo  žy¬ 
mių  —  sudžiūvusių  apelsinų  sulčių  dėmių  ant  lūpų  ar 
citrusinių  vaisių  kvapo  —  tačiau  nieko  tokio  nebuvo. 

Į  vaikų  kambarį  su  stiklu  martinio  įėjo  Lainotas. 

—  Šiame  kambaryje  yra  vagis,  —  pareiškė  jis.  Jis 
atrodė  susijaudinęs,  ir  Klėjai  iš  pradžių  pasirodė,  jog 
jis  girtas. 

Diksis  įžūliai  pažvelgė  į  jį. 

—  Kažkas  išgėrė  Bertos  apelsinų  sultis,  —  tarė  Lai¬ 
notas,  eidamas  prie  stalo.  —  Tai  padarei  tu,  Diksi? 

Klėja  pastebėjo,  kad  Diksio  plaukai  ant  kaktos  buvo 
šlapi  nuo  prakaito. 

—  Diksis  negėrė,  —  užsistojo  ji. 

Tačiau  buvo  jau  per  vėlu.  Lainotas  nusitempė  Diksį 
į  kitą  kambarį  ir  ėmė  jį  mušti  diržu.  Lainotas  lupo  net 
stenėdamas  iš  įtampos,  bet  Diksis  nė  necyptelėjo. 

Po  egzekucijos  Diksis  sugrįžo,  ir  nė  nepažvelgęs  į 
Klėją  ar  Garutį,  vėl  atsisėdo  prie  stalo.  Klėja  jautėsi 
esanti  lengvabūdiška.  Ji  norėjo  apkabinti  Diksį,  tačiau 
žinojo,  kad  jis  neleis. 

—  Atleisk,  —  sušnabždėjo  ji. 

—  Niekis,  —  atsakė  jis. 

—  Aš  suvalgysiu  tavo  „Velvitą".  —  Jie  kasvakar  keis¬ 
davosi  maistu,  negailestingai  derėdamiesi  tarpusavyje. 
Ji  žinojo,  kad  Diksis  nekenčia  „Velvitos"  sūrio.  Ji  irgi 
jo  nekentė. 

—  Gerai,  —  dalykiškai  sutiko  jis,  suteikdamas  Klė- 
jai  galimybę  sau  atleisti  ir  tuo  pačiu  atsikratyti  neken¬ 
čiamo  sūrio. 

Ji  žiūrėjo,  kaip  Diksis  valgo  sašimi. 

—  Tai  ne  „Velvita",  tiesa? 

Jis  žvilgtelėjo  į  ją. 

—  Kokia  „Velvita"? 

Diksis  nesuprato,  apie  ką  ji  kalba.  Jis  įsimetė  į  bur¬ 
ną  paskutinį  tuno  gabaliuką  ir  nusišluostė  rankas.  Klė¬ 
ja  matė,  kad  jis  susirūpinęs  —  jo  veido  išraiška  buvo 
pasikeitusi.  „Tai  todėl,  kad  mes  prakalbome  apie  Bertą 
ir  tėvą",  pamanė  Klėja.  Staiga  jai  pagailo  ir  Diksio,  ir 
savęs.  Ji  panoro  paguosti  jį,  kaip  trokšdavo  tais  laikais, 
kai  jie  buvo  vaikai  drėgnuose,  pavojinguose  namuose, 
o  jis  aiškindavo  jai,  jog  Berta  ir  jų  tėvas  blogi.  Klėja 
tvirtindavo,  jog  blogis  visada  kyla  iš  blogos  valios  ir 

daromas  tyčia.  Ji  niekaip  negalėdavo  pripažinti,  kad 
jos  tėvo  žiaurumas  yra  vien  nerūpestingumo  vaisius,  o 
Diksis  sakydavo,  jog  ši  takoskyra  nereikalinga  ir  visai 
nesvarbu,  ar  blogis  daromas  tyčia,  ar  ne,  nes  blogio 
padariniai  abiem  atvejais  tokie  patys. 

—  Galiu  lažintis,  —  sakydavo  jis,  —  jog  dar  blo¬ 
giau,  jei  blogis  daromas  dėl  nerūpestingumo. 

—  Tu  iš  tiesų  manai,  kad  aš  galiu  pasiųsti  Tomiui 
savo  scenarijų?  —  paklausė  jis,  nerimastingai  barben¬ 
damas  valgymo  lazdelėmis  į  lėkštės  kraštą. 

—  Taip. 

—  Tuoj  grįšiu,  —  pašoko  jis,  apsidžiaugęs  ir  lai¬ 
mingas. 

Klėja  žiūrėjo,  kaip  aukštuose  viešbučių  pastatuose, 
juosiančiuose  Vaikikio  paplūdimį,  įsižiebia  šviesos.  Ža¬ 
lios  ir  raudonos  sąsiaurio  plūdurų  šviesos  kilo  kartu  su 
potvynio  vandenimis,  ant  kalvų  už  miesto  pastatytuose 
namuose  nušvito  langai.  Kai  ji  paauglystėje  sėdėdavo 
šioje  terasoje  ir  įkalbinėdavo  Čang  Si  duoti  jai  kokteilį, 
ant  tų  kalvų  dar  nebūdavo  tiek  žiburėlių.  Tik  kai  žmo¬ 
nės  iš  terasos  perėjo  į  pietų  salę,  o  padavėjai  paplūdi¬ 
myje  uždegė  žibintus,  ji  suprato,  kad  Diksis  nebegrįš  ir 
sąskaitą  apmokėti  teks  jai. 

Klėja  pavėlavo  į  Bertos  vakarėlį  Kleirės  garbei.  Ho- 
nolulu  netgi  dvidešimtojo  amžiaus  pabaigoje  buvo  pro¬ 
vincialus  miestas.  Jei  jus  pakviesdavo  pietų  septintai, 
tai  lygiai  septintą  jūsų  ir  laukdavo. 

Klėja  praėjo  lanai  pakraščiu  ir  mandagiai  linktelėjo 
figūroms  ant  sienų.  Pievelėje  ji  matė  Bertą,  vilkinčią 
vienu  iš  šilkinių  mandarinų  apsiaustų,  kuriuos  ji  užsi¬ 
sakė  Hong  Konge.  Ji  kalbėjosi  su  Diksiu.  O  hercogie¬ 
nės  de  Koriljos  niekur  nesimatė. 

Senatorė  Patsi  Jasunabė  kalbėjosi  su  Džoniu  Klei¬ 
nu,  viešbučio  priešvėjinėje  Oahu  salos  pusėje  savinin¬ 
ku.  Jo  reikalai  klostėsi  taip  prastai,  kad  savaitgaliais  už 
atskirą  kainą  jis  nuomodavo  viešbučio  kambarius  ry¬ 
žius  auginantiems  ūkininkams  ir  šalia  gyvenantiems  sta¬ 
tybų  darbininkams.  Nuo  penktadienio  iki  sekmadienio 
viešbutį  užplūsdavo  vietinių  gyventojų  šeimos,  kurios 
atsinešdavo  virtuvus  ir  ant  aptaškytų  balkono  grindų 
gamindavosi  maistą.  Senatorė  Jasunabė  buvo  parūpinusi 
ponui  Kleinui  kontraktą  naujo  sporto  centro  statybai. 

Dezairė  Hemfris,  savo  namuose  Niu  laikanti  kengū¬ 
ras  ir  kitus  nelaimingus  gyvūnus,  linksmai  pamojavo 
Klėjai.  Ji  atėjo  su  Bazu  Čanu,  kino  kritiku  ir  įdomybių 
skilties  laikraštyje  vedėju,  savo  savaitinės  skilties  „Kaip 
sekasi,  brol”  dėka  tapusiu  tokiu  įtakingu,  kad  nė  vie¬ 
nas  režisierius  ir  grožio  konkurso  nugalėtoja  neišva¬ 
žiuodavo  iš  miesto,  nenusivedę  pono  Čano  į  jo  mėgsta¬ 
mą  alžyrietišką  restoraną  Kahala  Malo  gatvėje.  Bazas 
atsisuko  pažiūrėti,  į  ką  Dezairė  atkreipė  dėmesį.  Jis 
pasiuntė  Klėjai  oro  bučinį  ir  vikriai  pasisuko  į  ponią 
Jang,  Taivanio  prekybos  ministrę.  Ministrė  paslaptin¬ 
gai  ištiesė  jam  pauostyti  savo  storą  dilbį. 

Klėja  pamatė  pievelėje  stovintį  Garutį.  Už  jo  giraitė¬ 
je  tarp  tamsių  koa  medžių  blykčiojo  sidabraspalviai  ku- 
kui  medžių  lapai,  ir  Klėja  prisiminė  vieną  havajietišką 
patarlę:  „limpa  kaip  guma  prie  kukui  medžio".  Taip 
būdavo  sakoma  apie  vaiką,  nesitraukiantį  nuo  savo  mo¬ 
tinos.  „Tai  ne  apie  mane",  pamanė  ji,  eidama  pievele 
prie  Garučio. 

—  Turiu  tau  kai  ką  pasakyti,  —  tarė  Garutis,  kai 
Klėja  jį  pabučiavo. 

—  Šįvakar  pasigersiu,  —  pareiškė  ji.  —  Kai  šis  va¬ 
karėlis  ims  irti,  aš  bent  jau  nieko  neprisiminsiu. 

Prie  jų  priėjo  padavėjas  su  lėkšte  virtų  kiaušinių. 
Garutis  paėmė  porą  kiaušinių,  o  vieną  įsidėjo  į  kišenę. 
Pro  šalį  ėjęs  Azijos  studijų  vadovas  universitete,  moky¬ 
tas  džentelmenas,  apie  kurį  sklido  gandai,  jog  jis  esąs 
nesantuokinis  Čang  Kai  Ši  sūnus,  nusišypsojo  jiems  ir 
sveikindamasis  linktelėjo  galvą. 

—  Nesusipratimai  jau  prasidėjo,  —  tarė  Garutis,  at¬ 
sakydamas  į  pono  Čango  pasisveikinimą  tokiu  pat  link¬ 
telėjimu.  —  Kleirė  atsivedė  Diksį,  nors  jis  nebuvo  pa¬ 
kviestas  —  ji  manė,  kad  gali  atsivesti  ką  panorėjusi, 
kadangi  tai  jos  šventė.  Kaip  toje  dainoje.  Tačiau  ji  ne¬ 
paklausė  mamos,  o  ši  pamiršo  jai  pasakyti.  Ir  mama 
liepė  Diksiui  išeiti. 

Klėja  atsisuko  ir  pažvelgė  į  tą  vietą,  kur  buvo  ma¬ 
čiusi  Diksį.  Šis  piktai  žingsniavo  link  vartų,  o  Berta 
stovėjo  pasistiebusi,  šypsojosi  ir  žiūrėjo  jam  pavymui, 
norėdama  būti  tikra,  kad  jis  nepasiliks. 

—  Visai  kaip  sapne,  tiesa?  —  pasibaisėjo  Klėja.  — 
Čia  visada  taip  buvo. 

Garutis  linktelėjo  ir  patikslino: 

—  Tikriausiai  nori  pasakyti,  kaip  košmare. 

Klėja  pamatė  savo  tėvą,  kuris  sukinėjosi  tarp  svečių, 
supažindindamas  nepažįstamus  ir  padėdamas  atgaivin¬ 
ti  pamirštas  pažintis.  Jam  tai  visada  puikiai  pavykdavo. 
Vos  įpūtęs  vieno  pokalbio  ugnelę,  jis  skubėdavo  savo 
stebuklingu  titnagu  įžiebti  kitą. 

—  Kaupiasi  lietus,  —  spėjo  Klėja,  žvelgdama  į  mišką. 

—  Nežinojau,  kad  Kleirė  pažįsta  Tomį,  —  pasakė 
Garutis. 

Klėja  buvo  susimąsčiusi  apie  tėvą  ir  neatsakė. 

—  Klėja,  tu  jau  vėl  išnykai? 

Ji  atsisuko  ir  tarė: 

—  Ji  nepažįsta  jo.  Tik  porą  dienų  svečiavosi  pas  jį 

Kalifornijoje.  —  Klėja  linktelėjo  viešbučio  Maui  savi¬ 
ninkei;  jos  viešbutyje  svečiai  į  savo  kambarius  buvo 
vežami  šieno  vežimais.  —  Beje,  Kleirė  vėluoja,  —  pa¬ 
stebėjo  Klėja,  žiūrėdama,  kaip  Berta  nekantriai  mojuo¬ 
dama  kviečia  svečius  į  vidų. 

Kai  Klėja  užlipo  į  Janai,  prie  jos  stabtelėjo  muumuu 
vilkinti  moteris  su  poliruoto  kukui  medžio  karoliais. 

—  Kaip  laikosi  tavo  teta,  brangioji?  —  paklausė  mo¬ 
teris.  —  Aš  atvykau  į  miestą  tik  keletui  dienų.  Paskam¬ 
binsi  man?  Užsuk,  išgersime  arbatos  ar  kokteilių.  Mu¬ 
du  su  Čimpiu  apsistojome  „Deimantinėje  galvoje".  Ti¬ 
kėjausi  šįvakar  pamatyti  Emą.  —  Ponia  Aleksander  su 
Ema  mokėsi  vienoje  klasėje.  Ji  gyveno  Didžiojoje  Salo¬ 
je  ir  į  Honolulu  atvykdavo  retai. 

—  Ema  niekuomet  čia  neateitų,  —  tarė  Klėja.  — 
Stebiuosi,  kad  aš  čia  atėjau. 

—  Aš  dažnai  stebiuosi,  kad  mes  iš  viso  vis  dar  kal¬ 
bamės  viena  su  kita  šioje  nykioje  vietoje. 

—  Nykioje  vietoje?  —  nusijuokė  Klėja. 

Garutis  stovėjo  valgomojo  tarpdury  ir  mojavo  Klė- 
jai,  bandydamas  atkreipti  jos  dėmesį. 

—  Ar  mudvi  su  Kleire  Klark  giminės?  —  paklausė 
ponia  Aleksander.  —  Gal  kartais  aš  jos  prosenelė?  Pra¬ 
šau  tavęs,  pasakyk,  neversk  manęs  laužyti  galvos. 

—  Aš  nekvaršinčiau  sau  dėl  to  galvos,  —  atšovė 
Klėja.  —  Ir  jums  nepatariu. 

—  O  kaip  laikosi  tavo  senelė? 

—  Puikiai,  ypač  po  to,  kai  vakar  ją  aplankė  Markas 
Tvenas. 

Ponia  Aleksander  linktelėjo. 

—  Vienas? 

—  Regis,  su  juo  dar  buvo  karalienė. 

—  Kaip  miela.  —  Ji  patylėjo.  —  O  kuo  ji  juos  pavaišino? 

—  Labai  tradiciniais  patiekalais  —  haupia,  poi,  lomi 
ir  truputėliu  romo. 

—  Gaila,  kad  manęs  nepakvietė.  Tikriausiai  ilgai  lie¬ 
žuvavo  su  jais? 

—  Tikriausiai,  senelė  visą  dieną  šypsojosi  pati  sau. 

—  Ji  pratusi  prie  to,  —  maloniai  tarė  ponia  Aleksander. 

—  Prie  ko  įpratusi? 

—  Prie  liežuvavimo,  brangioji. 

Jos  sustojo  prie  valgomojo  durų.  Garutis  buvo  pra¬ 
dingęs. 

—  O  apie  senelę  ir  Emą  žmonės  daug  liežuvauja? 
—  paklausė  Klėja.  —  Visuomet  maniau,  kad  jas  turėtų 
plakti  liežuviais. 

—  Jos  nebijo  paskalų.  Tavo  senelė  ir  Ema  bebaimės. 
Nežinau,  ar  tu  tai  žinojai. 

—  Kartais  man  atrodo,  kad  jos  pernelyg  jau  bebai¬ 
mės,  —  padvejojusi  tarė  Klėja. 

Ponia  Aleksander  nustebusi  pažvelgė  į  ją. 

—  Jos  turėjo  pasiduoti,  —  tęsė  Klėja.  —  Jų  troški¬ 
mas  išsaugoti  praeitį  ar  ją  paneigti  —  nepriklausomai 
nuo  to,  ką  kiekviena  iš  jų  bandė  padaryti  —  kainavo 
joms  labai  brangiai. 

—  Vaje,  brangioji,  —  tarė  ponia  Aleksander  nusivy¬ 
limo  kupinu  balsu;  ji  buvo  nusivylusi  ne  Klejos  teta  ar 
senele,  bet  pačia  Klėja.  —  Jos  neturėjo  pasirinkimo. 

Staiga  prie  Klejos  išdygo  Garutis  ir  nusitempė  ją  į 
šalį.  Ji  atsigręžė  atgal,  tačiau  ponia  Aleksander  buvo 
jau  nuėjusi.  Klėja  apsižvalgė,  ieškodama  jos.  Ji  norėjo 
paaiškinti  poniai  Aleksander,  jog  nė  nemanė  kritikuoti 
Emos  su  Meibele,  tačiau  Garutis  jos  ranką  laikė  tvirtai 
suspaudęs. 

—  Pasimatymai  su  tavimi  tokie  malonūs,  —  tarė  ji 
atsidusdama. 

—  Tu  niekuomet  nesusitikinėjai  su  manim. 

—  Garuti,  aš  juk  tavo  sesuo. 

—  Pusiau  sesuo.  Mes  būtume  galėję  neturėti  vaikų. 

—  Nebent. 

—  Aš  visą  vakarą  stengiuosi  tau  kai  ką  pasakyti,  bet 
tu  man  neleidi. 

—  Vis  dar  neįsivaizduoju,  kas  tai  galėtų  būti,  nors 
tu  tikrai  stengeisi. 

—  Atrodo,  lyg  jie  būtų  seni  draugai.  Supranti,  ką 
turiu  omeny?  —  Garutis  parodė  vietinį  gestą,  reiškian¬ 
tį  lytinę  sueitį. 

—  Apie  ką  tu  kalbi? 

—  Apie  Kleirę  ir  Tomį,  tavo  vyrą,  kino  žvaigždę,  — 
paaiškino  jis.  —  Prisimeni  jį?  O  juk  būtum  galėjusi 
tekėti  už  manęs.  Tačiau  tada  tu  manęs  tikriausiai  ne¬ 
prisiminei. 

—  Mano  vyras?  —  Klėją  sukrėtė  Garučio  veido  iš¬ 
raiška.  Tai,  ką  ji  anksčiau  palaikė  nervingumu,  iš  tiesų 
buvo  gėda.  Ji  sugriebė  jį  už  rankos.  —  Jis  čia?  Dabar? 

—  Tai  Bertos  siurprizas.  —  Jis  nudelbė  žvilgsnį  že¬ 
myn,  jausdamasis  nejaukiai.  —  Štai  kodėl  ji  tokia  susi¬ 
jaudinusi.  Mama  negali  susitaikyti  su  mintimi,  jog  pra¬ 
ras  Tomį.  Noriu  pasakyti  —  kad  šeima  praras  jį.  Ji 
nori,  kad  judu  vėl  būtumėte  kartu.  Tomis  atvyko  tik 
šiandien.  —  Jis  prisivertė  pažvelgti  į  ją.  —  Aš  sužino¬ 
jau  apie  tai  tik  prieš  valandą,  kai  jo  asmens  sargybinis 
pasiskolino  mano  plaukų  džiovintuvą. 

Prisivertusi  klausytis,  ji  išgirdo  upelio  šniokštimą. 
Pūvančių  lapų  ir  laukinio  imbiero  kvapas  staiga  nu¬ 
stelbė  moteriškų  kvepalų  bei  žvakių  kvapą,  o  violeti¬ 
niai  kukui  medžių  žiedai  tapo  beveik  ranka  pasiekiami. 

Ji  jau  pasikaišė  sijoną  bėgti,  kai  į  valgomąjį  įėjo  To¬ 
mis.  Už  nugaros,  apkabinusi  jo  liemenį,  ėjo  Kleirė. 

—  Žiūrėk,  ką  aš  tau  atvedžiau!  —  suspigo  Kleirė.  — 
Tu-tūūū!  Štai  ir  mes! 

Ant  Kleirės  galvos,  suglaudę  sparnus,  virpėdami  tu¬ 
pėjo  šimtai  baltų  drugelių.  Klėja  užsižiūrėjo  į  šią  gro¬ 
žybę,  o  paskui  suprato,  jog  Kleirė  ant  galvos  buvo  už¬ 
sidėjusi  haku  žiedų  girliandą.  Plonos  baltų  imbiero  žie¬ 
dų  piestelės  virpčiojo  lyg  vabzdžių  antenos. 

—  Sveika,  mažyle,  —  pasakė  jis. 

Klėja  paleido  iš  rankų  sijono  kraštus. 

—  Argi  jis  nenuostabus?  —  garsiai  paklausė  Berta, 
apžvelgdama  susirinkusiuosius. 

Tomis  vilkėjo  juoda  eilute,  pilkais  lininiais  marški¬ 
niais  susagstomais  prie  kaklo,  avėjo  juodais  kaubojiš¬ 
kais  batais.  Jis  papurtė  galvą  apsimesdamas  pykstąs 
ant  Klejos.  Matydama  pavydžius,  patenkintus  svečių 
veidus,  Klėja  suprato,  jog  ji  vienintelė  kambaryje  juo 
nesižavi.  Ji  pamatė,  jog  Tomis  tai  irgi  supranta,  ir  tai  jį 
siutina. 

Berta  pastukseno  peiliu  į  taurę  ir  sušuko: 

—  Norėčiau  pasakyti  tostą.  Visi  sėskitės! 

—  Žmonės!  Žmonės!  Keikisl  Metas  kaukau\  —  pa¬ 
kvietė  Lainotas  tuos  svečius,  kurie  vis  dar  stovėjo  ta¬ 
nai.  —  Klėja,  sėsk  į  savo  vietą!  —  Klėja  matė,  kad  jis 
irgi  labai  patenkintas. 

—  Nustebai?  —  kuštelėjo  jai  Tomis.  —  Neatrodo, 
kad  labai  džiaugtumeisi. 

—  Neliesk  manęs,  —  sušnabždėjo  Klėja.  Daugiau  ji 
nepajėgė  ištarti  nė  žodžio. 

—  Žinojau,  kad  Tomis  atvažiuos!  —  linksmai  suokė 
Kleirė.  —  Aš  nekvaila,  ir  pasirūpinau,  kad  jis  sėdėtų 
šalia  manęs.  Tu,  Garuti,  irgi  sėskis  greta  manęs,  iš  ki¬ 
tos  pusės.  —  Ji  patapšnojo  Garučiui  per  petį,  tarsi  ši 
mintis  jai  būtų  ką  tik  atėjusi  į  galvą. 

—  Tu  žinojai?  —  nustebusi  paklausė  jos  Klėja. 

—  Norėčiau  pasakyti  tostą!  —  šaukė  Berta. 

—  Atrodai  puikiai,  mažyle,  —  tarė  jis,  apsidžiaugęs, 
kad  ji  pagaliau  prabilo.  —  Stengeisi?  Tau  visi  perduo¬ 
da  linkėjimus  —  ir  Džudė,  ir  Mimi,  ir  kiti  —  visa  cheb- 
ra.  Visi  tavęs  pasiilgo.  Aš  irgi  tavęs  ilgėjausi. 

—  Paprašiau  padavėjo  po  mano  kėde  pastatyti  du 
butelius  vyno,  —  pranešė  jam  Kleirė.  —  Tai  padės  mums 
ištverti  šį  vakarėlį.  Klėja,  tu  nesidžiaugi?  Argi  tai  ne 
puiku?  Mes  nutarėme  pasodinti  tave  tarp  senatorės  Ja- 
sunabės  vyro,  jis  dirba  elektros  kompanijoje,  ir  Rober¬ 
to  Siento  draugužio.  Tai  naujas  Samoa  šokių  atlikėjas 
Havajiečių  kaimelyje. 

—  Kokie  jūs  rūpestingi,  —  nutęsė  Klėja. 

Prie  Tomio  prisigretino  Bazas  Čanas. 

—  Kaip  sekasi,  brol?  —  užbaubė  jis  ir  ištiesė  To- 
miui  delną. 

—  Sveiks,  Floidai!  —  šūktelėjo  Tomis  ir  pliaukštelė¬ 
jo  Bazui  per  delną. 

Tai  Bazas  ėmė  iš  Tomio  interviu  „Alohos"  žurnalui. 

—  Aš  Bazas,  —  pataisė  šis,  tačiau  Tomis  jau  buvo 
nusisukęs. 

Tarp  Tomio  ir  Klejos,  prispaudusi  delną  prie  pilvo, 
įsispraudė  kažkokia  moteris.  Ji  nusišypsojo  ir  suokal- 
biškai  spustelėjo  Klėjai  ranką,  lyg  jos  abi  būtų  saugo¬ 
jusios  kažkokią  tik  joms  žinomą  paslaptį. 

Iškėlęs  rankas,  įraudusiu  nuo  degtinės  ir  žūklės  vei¬ 
du,  Džonas  Lainotas  atsistojo  tarpdury  ir  sušuko: 

—  Prašau  visų  sėstis! 

—  Neatrodo,  kad  labai  džiaugtumeisi  mane  maty¬ 
dama,  —  tarė  Tomis,  palenkdamas  prie  Klejos  galvą. 
—  O  aš  tau  netgi  kai  ką  nupirkau.  —  Jis  patapšnojo 
švarko  kišenę. 

—  Tai  aš  išrinkau  tą  grožybę!  —  pareiškė  Kleirė, 
glaustydamasi  prie  jo.  —  Tu  jos  nenusipelnei!  —  Apsi¬ 
mesdama,  jog  pavydi,  ji  parodė  Klėjai  liežuvį. 

„Gal  ji  tikrai  pavydi?",  pamanė  Klėja. 

—  Kleire  —  atsiprašau  —  hercogiene!  Tavo  vieta 
štai  ten!  —  sušuko  Berta  per  visą  kambarį.  —  O  tavo, 
Tomi,  čia.  —  Ji  parodė  kėdę  greta  savosios. 

Klėja  klausėsi,  kaip  ščiūva  kambarys,  vyrai  ir  mote¬ 
rys  pagaliau  surado  savo  vietas.  Kai  kurie  vyrai  stovėjo 
už  savo  kėdžių,  laukdami,  kol  atsisės  moterys.  Padavė¬ 
jai  filipiniečiai,  susidėję  rankas  už  nugaros,  kantriai  ste¬ 
bėjo  juos  iš  podėlio. 

Viena  moteris  ant  stalo  šalia  vyno  taurės  pasistatė 
savo  kokteilį,  tačiau  Berta  pasilenkė  jai  viršum  peties, 
pagriebė  stiklą  ir  atidavė  jį  padavėjui.  Moteris  nuste¬ 
busi  grįžtelėjo  į  ją. 

Kleirė  metė  į  Tomį  duonos  gabaliuką.  Garutis,  aki¬ 
mirką  užsimiršęs,  bandė  burna  pagauti  duoną,  bet  ne¬ 
pavyko  ir  ši  nukrito  ant  stalo.  Berta  pažvelgė  į  jį  ir 
suraukė  antakius.  Jis  skubiai  pakėlė  duoną  ir  įsidėjo  ją 
į  kišenę.  „Prie  kiaušinio",  pamanė  Klėja. 

—  Tu  tiesiog  nustebusi,  mažyle,  ir  tiek.  Tu  juk  kraus- 
taisi  dėl  manęs  iš  proto.  —  Tomis  pakraipė  galvą  lyg 
Klėja  būtų  kaprizingas,  bet  mielas  vaikas.  Jis  jai  atleido. 
„Tai  sapnas,  —  pamanė  Klėja.  —  Aš  buvau  teisi".  Ir 
lėtai  lyg  sapne  ji  nusigręžė  nuo  Tomio.  Nusigręžė  nuo 
Bertos,  timpčiojančios  jį  už  rankovės,  nuo  padavėjų,  ne¬ 
šiojančių  portugališką  pupų  sriubą,  išvirtą  Kleirės  gar¬ 
bei,  nuo  puikaus  savo  motinos  valgomojo.  Nuo  jų  visų. 

Link  namo  ėjo  kažkoks  vyras.  Ji  pamanė,  jog  tai 
galėtų  būti  senatorės  Jasunabės  vairuotojas  arba  vie¬ 
nas  iš  padavėjų.  Pamatęs  ją,  jis  stabtelėjo. 

—  Kas  tu?  —  Ji  buvo  uždususi,  nors  ėjo  neskubėdama. 

—  Einu  prie  tvenkinio,  —  ramiai  atsakė  vyras.  Iš  jo 
tarties  Klėja  galėjo  spręsti,  kad  jis  havajietis.  Jis  kalbė¬ 
jo  ne  pidžinu,  tačiau  ir  ne  gryna  anglų  kalba.  Nepažįs¬ 
tamasis  stipriai  kapojo  žodžius,  lyg  jam  būtų  visai  ne¬ 
rūpėję,  ar  Klėja  jį  supranta,  ar  ne. 

Vyras  buvo  ilgaplaukis,  vilkėjo  tamsiais  marškiniais, 
mūvėjo  džinsais,  avėjo  guminėmis  šliurėmis,  o  veido 
Klėja  įžiūrėti  negalėjo. 

—  Aš  čia  maudydavausi,  kai  buvau  vaikas,  —  tarė  jis. 

—  Tu  tikriausiai  buvai  vienas  iš  tų  vaikų,  kuriuos 
mano  pamotė  reikalaudavo  areštuoti  už  įsibrovimą  į 
privačias  valdas. 

Po  tilteliu  už  jų  greitai  tekėjo  upelis.  Jo  garsus  šniokš¬ 
timas  buvo  vienintelis  pastovus  garsas;  kiti  garsai  buvo 
neritmingi,  tai  pasigirsdavo,  tai  nutildavo. 

—  O  kokiais  metais  tu  maudydavaisi  šiame  tvenki¬ 
nyje? 

Jis  neatsakė. 

—  Klausiu,  nes  turėčiau  tave  pažinoti,  —  paaiškino  ji. 

Jis  žiūrėjo  į  didelį  apšviestą  namą  puošniame  sode. 
Nenutylantys  mažų  gyvūnėlių  riksmai  skardžiai  aidėjo 
tyloje,  girdėjosi  besikalbančių  žmonių  balsai,  skimb- 
čiojo  peiliai  ir  šakutės  atsimušdami  į  porcelianines  lėkš¬ 
tes,  plonai  žvygčiojo  puodų  dangčiai. 

—  Nemanau,  —  atsakė  jis. 

Ji  priėjo  arčiau  ir  užuodė  jo  bei  daugybės  išpurtusių 
lapų  aplinkui  juos  kvapą.  Kažkas  atidarė  galines  duris 
ir  ant  virtuvės  laiptų  išmetė  šiukšlių  maišą.  Jis  paėmė 
ją  už  rankos  ir  patraukė  gilyn  į  šešėlį,  tarytum  jiedu 
būtų  ten  laukę  ketindami  nužudyti  Bertą  bei  jos  svečius. 

Lietus,  kurio  Klėja  laukė  visą  vakarą,  vis  dar  nepra¬ 
sidėjo.  Ore  tvyrojo  drėgmė.  Medžiai,  kaip  ir  Klėja,  su- 

stingo,  nekantriai  laukdami,  kol  kalnų  vėjas  nubaus 
garus,  paversdamas  juos  lietaus  lašais. 

—  Eime  su  manim,  —  pakvietė  ji. 

Palei  namą,  per  Bertos  brastos  akmenis  Klėja  nusi¬ 
vedė  jį  į  mišką.  Ji  girdėjo,  kaip  vyras  ramiai  žingsniuo¬ 
ja  jai  iš  paskos. 

Netrukus  jie  atėjo.  Jis  atsisėdo  ant  kranto,  o  ji  tylė¬ 
dama,  nežiūrėdama  į  jį,  greitai  nusirengė,  nors  žinojo, 
kad  jis  stebi  ją.  Apatinius  drabužius  ji  irgi  nusimetė. 
Vijoklių  raizgalynėje  užspeisto  spindulėlio  šviesoje  jos 
oda  atrodė  pilka. 

Ji  pašoko  viršum  juodo  vandens  paviršiaus  ir  nėrė 
gilyn.  Vanduo  buvo  toks  šaltas,  kad  jai  net  kvapą  už¬ 
gniaužė.  Surikusi  ji  puolė  į  krantą,  taškydama  kojomis 
vandenį,  kuris  nuo  purslų  pasidarė  baltas  lyg  pienas. 

Pradėjo  lyti.  Vandens  paviršius  pašiurpo  nuo  stam¬ 
bių  lašų.  Nuo  banjanmedžio  puolė  žemyn  šikšnospar¬ 
nis  ir  nuskrido  prie  pat  vandens  paviršiaus,  medžioda¬ 
mas  vabzdžius.  Lietaus  vanduo  buvo  šiltesnis  nei  tven¬ 
kinyje.  Klėja  užsiropštė  ant  uolos.  Jos  šlapia  oda  at¬ 
spindėjo  silpną  šviesą,  ir  ant  nugaros  išsišovę  šonkau¬ 
liai  atrodė  kaip  mazguota  šilkinė  virvė. 

—  Niekuomet  tavęs  čia  nemačiau,  kai  ateidavau  mau¬ 
dytis,  —  tarė  jis. 

Ji  lipo  drėgnomis  uolomis: 

—  Ateidavau  čia  kasdien,  —  tvirtino  Klėja. 

—  Negali  būti,  —  neatlyžo  jis.  —  Aš  tave  prisiminčiau. 

Klėja  suprato,  kad  jis  buvo  jaunesnis  už  ją,  taigi,  kai 
jis  vaikščiodavo  maudytis  šiame  tvenkinyje,  ji  jau  buvo 
išvykusi  gyventi  pas  Emą.  Jis  buvo  vienas  iš  tų  ber¬ 
niūkščių,  kurie  vaikščiodami  per  sodą  siutindavo  Ber¬ 
tą.  Berta  niekaip  nenorėjo  suprasti,  kad  tvenkinys  ir 
miškas  visada  priklausė  tiems,  kas  ten  ateidavo.  Žemės 

savininkai  tokiais  atvejais  paprastai  netraukdavo  žmo¬ 
nių  atsakomybėn  pagal  įstatymą  dėl  įsibrovimo  į  priva¬ 
čias  valdas,  ypač  tų,  kuriems  ta  žemė  kitados  galėjo 
priklausyti. 

Jis  žengė  ant  išsikišusio  virš  tvenkinio  paviršiaus  ak¬ 
mens  ir  įmerkė  į  vandenį  ranką.  Vyras  atrodė  kaip  vie¬ 
na  iš  freskų  figūrų,  skinanti  tavo  ar  traukianti  sunkų, 
pilną  tinklą  žuvų.  „Atgijo  viena  iš  figūrų",  pamanė  Klėja. 

Pradėjo  smarkiau  lyti.  Klėja  susirinko  drabužius,  su¬ 
glebę  juos  prie  krūtinės,  ir  nuėjo  taku  link  Norfolko 
pušų  giraitės.  Pušų  spygliai,  kuriuos  užmindavo  Klėja, 
buvo  sausi.  Ji  girdėjo  kaip  jis  eina  paskui  ją  taku,  ta¬ 
čiau  įėjus  į  giraitę  jo  žingsnių  nebesigirdėjo.  Klėja  atsi¬ 
sėdo  ant  pušų  spyglių  ir  atsirėmė  į  medžio  kamieną. 
Šiurkšti  žievė  braižė  jai  odą,  ji  atitraukė  nugarą  nuo 
medžio  ir  atsisėdo  tiesiai,  baltus  muslino  drabužius  pa¬ 
sidėjusi  sau  ant  kelių. 

Jis  atsisėdo  šalia  jos. 

—  Aš  čia  užaugau,  —  tarė  ji. 

—  Žinau. 

Jo  koja  brūkštelėjo  į  Klejos  koją,  ir,  savo  nuostabai, 
ji  suvirpėjo.  „Baisukas",  pamanė  ji.  Jis  atsigulė  aukš¬ 
tielninkas  ant  pušų  spyglių  ir  lapų. 

Patekėjo  debesų  pagalvėlėmis  apkamšytas  mėnulis. 
Miške  šnarančio  lietaus  lašai  teškeno  į  lapus  bei  akme¬ 
nis,  vinguriavo  imbiero  stiebais.  Kartkartėmis  lietus  pra¬ 
smukdavo  pro  nėriniuotas  pušų  šakas  ir  ant  jų  nukris¬ 
davo  keletas  lašų.  Jis  gulėjo  šalia,  rankų  pirštus  sunė¬ 
ręs  už  galvos. 

Klejos  oda  buvo  drėgna,  tačiau  jai  nebuvo  šalta.  Ji 
klausėsi,  kaip  medžiuose  krebžda  lietų  švenčiantys  že¬ 
mės  krabai  kahuli,  kaip  savo  antžeminių  lizdų  gilumoje 
kalena  paukščiai  —  paukščiai  buvo  tokie  nekalti,  jog 

netgi  nemokėjo  sukti  lizdų  medžiuose.  Akimirką  Klėjai 
pasirodė,  jog  ji  išgirdo,  kaip  inkščia  Pae,  margas  šuo 
vaiduoklis,  sergstintis  Kapenos  krioklius  slėnio  gilumoje. 

Klėja  ėmė  rengtis.  Jis  nenusisuko.  Apsirengusi  ji  vėl 
atsigulė,  ir  balta  suknelė  išsiskleidė  aplink  ją  lyg  gėlė. 

—  Ar  girdėjai  princo  Lunalilo  poemą,  kurią  jis  skyrė 
savo  princesei?  —  Klėja  jautė,  kaip  suknelės  audinys 
sugeria  drėgmę  nuo  odos. 

—  Ne,  —  atsakė  jis. 

Klėja  tylėjo. 

—  Padeklamuosi?  —  paklausė  jis,  nesulaukęs  jos 
vėl  prabylant. 

—  Nesu  tikra,  kad  prisimenu  ją  visą. 

—  Ryte  aš  važiuosiu  į  Moloką,  —  tarė  jis,  —  o  iki  to 
laiko  mes  galime  pabandyti  ją  prisiminti. 

Klėja  nusišypsojo.  Paskui  suprato,  jog  tamsoje  jis  to 
nematė. 

—  Aš  nusišypsojau,  —  sušnabždėjo  Klėja,  lyg  po¬ 
ema  būtų  buvusi  parašyta  jai,  pasikėlė  ant  kelių  po 
šlapiomis  pušų  šakomis  ir  įsitaisė  ant  sausos  žemės. 

Jie  visą  naktį  klausėsi  naktinių  paukščių  balsų  bei 
nenuilstamai  krutančių  vabzdžių  čirškimo,  ir  kartais  tam¬ 
soje  ji  deklamuodavo  jam  poemą: 

...tam  kūnui,  mylimam  ir  meilės  kupinam. 

Vos  pagalvojus  apie  tavo  lūpas  mano  širdis  suplazda 

iš  meilės  saugomos  užburtame  tvenkinyje. 

Šios  šaltos  srovės  iš  Nuu-anu  kalnų 

dabar  jau  atkerėjo  Ka-penos  tvenkinio  krantus. 


Klėją  pažadino  toks  smarkus  beldimas  į  stiklines  du¬ 
ris,  lyg  kažkas  būtų  bandęs  ne  pažadinti  ją,  o  įsilaužti  į 

namus.  Ji  užsimetė  vasarinį  yukata  ir  atsargiai  dirstelė¬ 
jo  į  priekinį  kambarį.  Ji  nebuvo  įpratusi  prie  tokio  at¬ 
sargumo.  Kiekvienas,  kuris  pažino  namą  ir  žinojo,  ko 
jam  čia  reikia,  netgi  šeštą  valandą  ryto  būtų  žinojęs, 
kaip  įeiti  į  vidų,  netgi  jei  ji  dar  būtų  miegojusi.  Taigi, 
kad  ir  kas  būtų  daužęs  duris,  jis  buvo  pašalietis,  kuris 
nežinojo,  jog  namo  durys  buvo  neužrakintos,  o  tik  iškry- 
pusios  nuo  lietaus  ir  druskos. 

Iš  pradžių  ji  pamanė,  kad  jis  į  plaukus  prisikaišiojęs 
plunksnų.  Atrodė,  kad  palmių  šakos  auga  jam  ant  vir¬ 
šugalvio.  Stengdamasis  ką  nors  įžiūrėti  pro  stiklą,  prie 
akių  jis  pridėjo  ratu  sudėtus  pirštus.  Ji  priėjo  prie  durų 
ir  vienu  trūktelėjimu  jas  atidarė,  prie  krūtinės  viena 
ranka  prilaikydama  sandariai  susiaustą  chalatą. 

—  Tu  vakar  neatsisveikinai,  mažyle,  —  tarė  jis,  ne¬ 
ramiai  trindamasis  krūtinę.  Jis  vilkėjo  baltai  oranžiniu 
sportiniu  kostiumu  su  užrašu  „Teksaso  universitetas", 
avėjo  sportiniais  bateliais. 

Klėja  prisispaudė  prie  durų,  ir  jis  įėjo  į  vidų.  Ji  stan¬ 
džiai  susijuosė  kimono  diržą,  nuėjo  į  virtuvę,  atnešė  bute¬ 
lį  mineralinio  iš  šaldytuvo,  stiklines,  ir  pastatė  ant  stalo. 

—  Aš  ir  nesisveikinau,  —  atšovė  ji. 

Jis  paėmė  butelį  ir  ėmė  vėsinti  juo  savo  paraudusią 
kaktą. 

Klėja  sukryžiavusi  kojas  atsisėdo  ant  hikiee  ir  pasi¬ 
dėjo  ant  kelių  pagalvėlę,  kad  būtų  kur  atremti  alkūnes. 
Ji  suprato  nenorinti,  kad  jis  matytų  kokią  nors  jos  kū¬ 
no  dalį,  ir  aklinai  užsidengė  antklode  kojas. 

—  Tu  sukėlei  tikrą  sceną,  mažyle. 

Jis  nusiėmė  kepurę  ir  metė  ją  per  visą  kambarį, 
norėdamas  pataikyti  ant  šakotų  elnio  ragų  —  elnią  su¬ 
medžiojo  Klėja,  kai  jai  buvo  šešiolika  —  tačiau  jam 
nepavyko,  ir  kepurė  nukrito  ant  grindų. 

—  Nejaugi? 

—  Kleirė  ir  tas  Garlaivis  —  ar  koks  ten  jo  vardas? 
—  po  vakarėlio  nusitempė  mane  į  „Lombo  Polinezijos" 
klubą.  Klubas  tipo  liuksiškas.  Ten  pilna  narkotikų  pri- 
sipumpavusių  žydrų  vyrukų.  Žydri  havajiečiai  ir  japo¬ 
nai!  Čia  tai  bent.  Niekuomet  nemaniau,  kad  tarp  hava- 
jiečių  būna  žydrų. 

Ji  pasilenkė  į  priekį  ir  įsipylė  stiklinę  vandens. 

—  Tai  kodėl  tu  taip  padarei?  —  paklausė  jis.  — 
Kodėl  pasprukai?  —  Jis  stovėjo  priešais  ją  ir  neramiai 
mostagavo  ranka. 

Klėja  pažvelgė  į  jį. 

—  Gal  tu  blogai  pasijutai,  o  gal  dar  kas  nors  atsiti¬ 
ko?  Matai,  koks  aš  geras  —  duodu  tau  laiko  pagalvoti. 
—  Nenustygdamas  vietoje,  jis  sulenkė  per  kelį  koją  ir 
suėmė  ją  ranka,  mankštindamas  šlaunų  raumenis. 

—  Jaučiausi  gerai. 

—  Tai  kurių  galų  tada  pasprukai?  —  padvejojęs  ta¬ 
rė  jis  ir  ėmė  mankštinti  kitą  koją.  —  Tu  niekaip  negali 
apsieiti  be  visokiausių  krizių  ir  verti  kitus  jaudintis. 
Man  regis,  kad  tu  nenusipelnei  dovanos,  kurią  tau  at¬ 
vežiau,  —  pareiškė  jis,  paleisdamas  koją.  Jis  pyko,  ta¬ 
čiau  stengėsi  neparodyti.  —  Kleirė  sako,  kad  tu  visada 
pabėgdavai  iš  vakarėlių.  —  Jis  ėmė  sukti  galvą,  norė¬ 
damas  atpalaiduoti  kaklo  raumenis. 

—  Ne,  aš  visuomet  rengdavau  vakarėlius. 

—  Ji  laiko  tave  savo  geriausia  drauge.  Ji  tikrai  tave 
myli,  kur  kas  labiau  nei  jos  sesuo. 

—  Kurgi  ne. 

—  Ko  tu  putiesi?  —  Jis  nuėjo  į  virtuvę  ir  atsinešė 
maišelį  bananinių  traškučių.  —  Tai  komplimentas. 

—  Netiesa. 

—  Kas  netiesa? 

—  Netiesa,  kad  ji  mane  myli,  ir  tai  ne  komplimentas. 

—  Tu  jos  nesupranti,  —  pareiškė  jis,  triauškindamas 
traškučius. 

Klėja  pažvelgė  į  sodą. 

—  Žmonėms  su  tavim  sunku,  —  tarė  jis.  —  Tu  per¬ 
nelyg  išdidi. 

Klėja  suprato,  kad  jis  su  kažkuo  apie  ją  kalbėjosi.  Ji 
nemanė,  jog  yra  pernelyg  išdidi.  Galbūt  ji  klydo,  ta¬ 
čiau  jai  neatrodė,  kad  jis  irgi  ją  laiko  išdidžia.  Jis  iš 
viso  niekuomet  apie  ją  negalvodavo. 

—  Tu  kažkodėl  esi  įsikalęs  į  galvą,  jog  ko  nors  pa¬ 
norėjęs,  būtinai  turi  gauti,  —  tarė  ji.  —  Pavyzdžiui, 
meilę.  Tai  sentimentalu,  Tomi.  Bijau,  kad  taip  nėra. 

Jis  atsisėdo  ant  hikiee  krašto  ir  pakėlė  aukštyn  iš¬ 
tiestas  kojas. 

—  Klausyk,  —  tarė  jis,  —  aš  žinau,  kad  tavo  gyveni¬ 
mas  nebuvo  labai  saldus.  Kleirė  su  Gariuku  man  papa¬ 
sakojo  ir  apie  tavo  motiną,  kuri  pabėgo  pasiėmusi  vi¬ 
sus  pinigus,  ir  apie  pamotę,  kuri,  anot  Kleirės,  visada 
buvo  gera  jai,  tačiau  nepernelyg  meili  tau. 

—  Kleirė  tau  išties  labai  padėjo  susipažinti  su  vieti¬ 
ne  istorija. 

—  Aš  asmeniškai  nemanau,  kad  ji  tokia  jau  bloga. 

-  Kas? 

—  Tavo  motina. 

—  Pamotė. 

—  Koks  skirtumas. 

—  Netiesa. 

—  Kas  netiesa? 

—  Yra  skirtumas. 

—  Klausyk,  mažyle,  aš  čia  atvažiavau  ne  tam,  kad 
aiškinčiausi  jūsų  santykius. 

—  Man  nusispjaut  į  tavo  nešališkumą.  Man  patinka 

subjektyvumas  ir  įsitikinimai.  Aš  žaviuosi  žmonėmis, 
kurie  gali  užimti  tam  tikrą  poziciją.  Kartais  man  patin¬ 
ka  netgi  netolerantiškumas.  Ir  todėl  nesakyk  man  „koks 
skirtumas".  Tu,  žinoma,  gali  kalbėti  ką  nori,  Tomi,  ta¬ 
čiau  aš  neprivalau  to  klausytis. 

Jis  atrodė  sutrikęs.  Jis  suirzo,  kad  leidosi  išmušamas 
iš  vėžių. 

—  Aš  atvažiavau  pasiimti  tavęs,  o  ne  kivirčytis. 

—  Pasiimti  manęs? 

—  Be  tavęs  aš  neišvažiuosiu,  —  nusišypsojo  jis  ir 
pažvelgė  į  laikrodį,  kišdamasis  kepurę  už  diržo. 

Klėja  atsistojo,  nuspirdama  pagalvėles  ant  grindų. 

—  Aš  gi  nesakau,  kad  važiuotume  dabar,  —  skubiai 
pasitaisė  jis.  —  Dievulėliau,  mažyle,  nesikarščiuok.  — 
Iš  seno  molinio  dubenėlio  jis  paėmė  tris  guavas  ir  ėmė 
jomis  žongliruoti.  —  Šiandien  aš  duosiu  interviu  tele¬ 
vizijai.  Susitiksime  „Autrigerio"  klube  po  interviu.  — 
Jis  kviečiamai  kilstelėjo  antakius  ir  vieną  po  kitos  ėmė 
mėtyti  guavas  atgal  į  trapų  dubenėlį.  Kaskart,  kai  vie¬ 
na  iš  guavų  sunkiai  bumbtelėdavo  į  dubenėlį,  Klėja 
nevalingai  sumirksėdavo.  —  Būsime  tik  mudu.  Nieko 
daugiau.  Išgersime  margaritų  kokteilio,  suvalgysime  po 
teriakio  burgerį,  pasikalbėsime  kaip  senais  laikais. 

—  Mes  neturime  senų  laikų. 

—  Kaip  tai  suprasti? 

—  Aš  neateisiu. 

Jis  nusišluostė  delnus  į  kelnes  ir  pirmą  kartą  apsi¬ 
žvalgė. 

—  Čia  gražu,  —  tarė  jis  ir  linktelėjo  galvą,  lyg  kam¬ 
bariui  būtų  reikėję  pritarimo.  Perėjęs  per  kambarį  ati¬ 
darė  miegamojo  duris. 

—  Ar  man  reikia  susitikti  su  ta  kvaištelėjusia  tavo 
senele? 

—  Tik  ne  pusę  septynių  ryto. 

Jis  troško  iš  jos  kokio  nors  ženklo,  kokio  nors  mei¬ 
lės  gesto,  todėl  kai  ji  prasmuko  po  jo  ranka  ir  užtvėrė 
kelią  į  miegamąjį,  akimirką  atsidūrusi  visai  arti  jo,  jis 
pamanė,  kad  Klėja  pamaloninta. 

Klėja  nenorėjo,  kad  jis  įeitų  į  kambarį.  Ji  nenorėjo, 
kad  jis  vėl  kada  nors  pamatytų,  kaip  ji  gyvena  —  apa¬ 
tinius  baltinius  ant  kėdės,  sujauktą  patalynę,  garso  juos¬ 
tas,  knygas,  drėgnus  pliažinius  rankšluosčius,  kremus 
nuo  saulės,  mėlynas  tamponų  dėžutes,  šaltos  arbatos 
puodą  ant  grindų.  Ji  taip  nenorėjo  įsileisti  jį  į  savo 
kambarį,  kad  verčiau  leido  jam  save  paliesti,  nors,  kaip 
jai  staiga  dingtelėjo,  prisilietimas  buvo  kur  kas  inty¬ 
mesnis  dalykas  nei  jos  nepaklota  lova  jam  prieš  akis. 
Klėja  nenorėjo  leisti  jam  pamatyti  savo  lovos,  nes  ne¬ 
norėjo,  kad  jis  imtų  jos  trokšti. 

—  Parodyk,  kur  miegi,  —  sušnabždėjo  jis. 

Klėja  pažvelgė  į  jį  ir  suvokė,  jog  buvo  pamiršusi, 
kad  jis  kino  žvaigždė  Tomis  Heivudas.  Ant  nosies  jam 
buvo  iššokęs  spuogelis,  o  akių  vokai  buvo  rožiniai.  At¬ 
rodė  neįmanoma,  kad  ji  kažkada  su  juo  miegojo  ir  kad 
kada  nors  vėl  miegos.  „Tai  materialistinis  požiūris  į 
meilę,  —  pamanė  ji,  —  marksistinis  romantikos  supra¬ 
timas.  Jei  miestai  klesti  ne  dėl  karalių  ir  valstybės  vyrų 
veiksmų,  o  gerų  upių  ir  gero  oro,  užtikrinančio  gausų 
grūdų  derlių,  dėka,  tada  galima  pasakyti,  kad  mano 
vyro  vizitas  nuėjo  šuniui  ant  uodegos  dėl  spuogelio. 
Jam  reikia  dažniau  plautis  veidą". 

Jis  apkabino  Klejos  liemenį  ir  prisitraukė  ją  prie  savęs. 

—  Tu  manęs  pasiilgai?  Liaukis,  mažyle,  —  tarė  jis, 
įsikniaubęs  jai  į  kaklą,  —  juk  tai  aš. 

—  Būtent. 

Jis  žvilgterėjo  į  jos  miegamąjį.  Ji  miegojo  raižyto 

opiumo  lovoje,  kurią  Meibelė  nupirko  iš  vieno  vietna¬ 
miečio  generolo,  vykusio  pro  Honolulu  pakeliui  į  Ka¬ 
nus.  Nuo  brokatinės  lovos  drapiruotės  sklido  įsisenėjęs 
smilkalų  kvapas.  Jis  pabandė  įsispyręs  kojomis  įstumti 
ją  į  kambarį. 

Klėja  stebėjosi  savo  užsispyrimu.  Ji  žinojo,  kad  nie¬ 
kada  su  juo  nebegyvens,  bet  provokuoti  jį  neįsileidžiant 
į  savo  kambarį  buvo  kvaila  ir  netgi  pavojinga.  Tačiau 
buvo  nutarusi,  kad  jis  daugiau  apie  ją  neturi  žinoti  nie¬ 
ko  —  nei  to,  ar  ji  serga  mėnesinėmis,  ar  ne,  nei  kokias 
knygas  skaito,  nei  kokios  rūšies  arbatą  geria. 

Jis  sugriebė  ją  už  rankos  ir  paklausė: 

—  Ten  kažkas  yra,  tiesa?  Ten  yra  vyras? 

—  Kaip  pirštu  į  dangų  pataikei!  —  apsidžiaugusi 
tarė  ji.  —  Ten  spintoje  slepiasi  nuogas  vyras.  —  Ji  nu¬ 
sikvatojo.  —  Ne,  tiesą  sakant,  jis  jau  palindo  po  lova. 
Jam  didžiulė  erekcija,  todėl  įstrigo  ir  negali  išlįsti.  Jei 
galėtų,  tai  būtinai  išlįstų! 

Jis  prispaudė  ją  prie  durų  ir  įsiveržė  į  kambarį,  iš 
susijaudinimo  išskėtęs  rankas,  rengdamasis  įkrėsti  tam 
nepažįstamam  vyrui  po  lova.  Pasilenkė,  pakėlė  lovatie¬ 
sę  ir  pažvelgė  po  lova.  Ji  įėjo  paskui  jį  ir  atsistojo  šalia, 
leisdama  jam  žemintis  toliau.  Klejos  akivaizdoje  jis  jau¬ 
tėsi  nejaukiai. 

Jis  lėtai  atsistojo,  nusipurtė  nuo  delnų  dulkes  ir  pa¬ 
žvelgė  į  vonios  kambario  duris.  Paskui  žvilgterėjo  į  Klėją 
ir  vėl  įsistebeilijo  į  duris.  Kiek  padvejojęs  atstūmė  ją  ir 
išeidamas  iš  kambario  ramiai  nusitaikęs  paspyrė  arba¬ 
tinuką.  Molinis  arbatinukas  skilo  pusiau  ir  šalta  arbata 
tykštelėjo  ant  basų  Klejos  kojų. 

Arbata  aptaškytais  chalato  skvernais  ji  lėtai  nuėjo  į 
priekinį  kambarį  ir  žiūrėjo,  kaip  jis  piktai  grumiasi  su 
išbrinkusiomis  durimis.  Tai  jis  jautėsi  įskaudintas. 

Visa  drebėdama  ji  atidarė  duris  staigiu  truktelėjimu 
—  net  rankena  sutarškė  rankose. 

Jis  padėjo  jai  ant  peties  ranką,  ir  ji  lyg  žiogas  iššoko 
ant  šlapios  žolės. 

—  Tai  štai.  Pasėdėsime  „Hau  terasoje"  ir  palauksi¬ 
me,  kol  saulei  leidžiantis  užsidegs  žali  signalai.  O  iki 
pietų  galėsi  paplaukioti.  Garutis  man  sakė,  kad  tu  tik 
vandeny  jautiesi  visiškai  laiminga.  Reikėjo  pasakyti,  bū¬ 
čiau  tave  nuskandinęs.  —  Jis  nusišiepė  ir  užsidėjo  tam¬ 
sius  akinius,  kuriuos  laikė  fluorescencinė  elastinė  juos¬ 
telė  aplink  pakaušį. 

Sode  liežuviu  garsiai  caktelėjo  gekonas,  jis  krūpte¬ 
lėjo,  apsidairė  ir  susigėdęs  savo  išgąsčio  abiem  rankom 
iki  pat  antakių  snapeliu  atgal  užsimaukšlino  kepurę. 

—  Patikėk,  tu  nepasigailėsi,  mažyle.  Argi  kas  nors 
bus  tau  labiau  atsidavęs?  —  tarė  jis  ir  nurisnojo  per 
pievą  prie  savo  limuzino,  stovinčio  kelio  gale.  —  Nie¬ 
kas  nebus  labiau  atsidavęs!  —  šūktelėjo  jis  per  petį, 
tačiau  Klėja  nebegirdėjo.  Ji  jau  buvo  viduje  ir  krovėsi 
lagaminą. 

Kai  Klėja  paklausė  Emos,  ar  ši  neprieštaraus,  jei  ji 
nuvažiuos  į  Molokos  salą,  Ema  nusivedė  ją  į  savo  mie¬ 
gamąjį,  išsitraukė  iš  po  lovos  mažą  šilkinį  maišelį  ir 
išvertė  jį  ant  antklodės.  Ant  lovos  tarkštelėjo  juodieji 
perlai,  nefritiniai  Emos  segtukai  plaukams,  trys  nely¬ 
gūs  dantys  ir  trys  maži  smaragdai.  Klėja  turėjo  ištiesti 
rankas  prie  lovos  krašto,  kad  jie  nenuriedėtų  po  lova. 

Ema  paėmė  vieną  perlą. 

—  Paimk  jį  ir  nunešk  rytoj  Hunui. 

Klėja  įdėmiai  į  ją  pažvelgė. 

—  Tai  štai  kaip  tu  išsiversdavai  —  nešdavai  daiktus 
ponui  Hunui? 

Ema  padavė  perlą  jai. 

—  Kai  būsi  Molokoje,  aplankyk  tetą  Rouvę. 

—  O  kodėl  tu  nevažiuoji  su  manim? 

Ema  papurtė  galvą. 

—  Ryte  čia  buvo  atėjęs  Tomis,  —  tarė  Klėja. 

—  Mačiau  tave  pievoje. 

—  Jis  taip  lengvai  neatstos.  Nesuprantu  kodėl,  bet 
jis  neatstos. 

—  Tau  reikės  suprasti,  priešingu  atveju  jis  bus  per¬ 
nelyg  pavojingas. 

—  Moterys  nori  dalykų,  kuriuos  vyrai  turi  vien  to¬ 
dėl,  kad  jie  vyrai,  —  pasakė  Klėja.  —  Anatomija  yra 
lemtis.  O  gal  tikėjimas?  Manau,  kad  moterys  iš  tiesų 
nori  penio,  bet  štai  kas,  Ema,  mano  manymu  yra  labai 
įdomu:  vyrai  irgi  nori  penių.  Noriu  pasakyti,  kad  jie 
neturi  jų  taip,  kaip  moterys. 

—  Koks  tu  įdomus  padarėlis,  —  tarė  Ema,  šypsoda¬ 
masi  jai.  —  Tu  visuomet  tokia  buvai.  Pameni  tą  dieną, 
kai  atėjai  į  Visterijos  rūmus?  Buvai  tokia  nerangi,  visa 
apsidraskei  į  šakas  prie  vartų.  Žinau,  kad  aš  turėjau 
būti  tavo  mokytoja,  tačiau  visada  maniau,  jog  esu  mo¬ 
kinė.  Aš  labai  daug  iš  tavęs  išmokau. 

—  Ar  tu  kada  nors  laikei  vyrą  rankose,  pavyzdžiui, 
po  to,  kai  jūs  pasimylėjote,  kai  jis  jau  nebesujaudin- 
tas?  Ar  tau  tada  neateidavo  į  galvą,  jog  būti  vyru  tik¬ 
riausiai  labai  sunku?  Jo  penis  būna  kaip  paukštis  liz¬ 
delyje,  toks  trapus  ir  švelnus. 

—  Tu  priminei  man  Džoną  Ficrojų,  —  tarė  Ema.  — 
Jis  sakydavo,  kad  pačios  gražiausios  pasaulyje  moterys 
—  taitietės. 

—  Todėl  tu  su  juo  ir  nevažiavai?  Manei,  jog  nesi 
pakankamai  graži?  —  Klėja  buvo  nustebusi.  —  Tai  ne¬ 
tiesa,  —  įsižeidusi  pareiškė  ji. 

Ema  mostelėjo  ranka,  rodydama  į  brangakmenius, 
kambarį  ir  visą  namą. 

—  Buvo  visa  tai.  Maniau,  kad  be  mūsų  darbo,  be 
mūsų  tikėjimo  praeitimi  visa  tai  išnyks. 

—  Tai  vis  vien  išnyks,  nepaisant  to,  ar  mes  tikėsime 
savo  praeitimi,  ar  ne. 

Ema  linktelėjo: 

—  Kai  kurie  žmonės  nusigręžia  nuo  ateities,  kadangi 
bijo,  jog  nesugebės  jos  įvaldyti,  bijo,  kad  jiems  ten  ne¬ 
bus  vietos.  Tačiau  aš  ne  todėl  buvau  vaiduokliu.  Visuo¬ 
met  jaučiau,  kad  praeitis  yra  veidrodis,  kuris  mus  moko 
ir  verčia  elgtis  deramai.  Štai  kodėl  tyrinėjau  praeitį,  štai 
kodėl  mokiau  tave  —  kad  žinotume,  kaip  gyventi. 

Ji  atrodė  pavargusi  ir  dūsaudama  pakilo  nuo  lovos. 

—  Aš  nepasitikiu  istorija,  —  tarė  Klėja.  —  Ir  nie¬ 
kuomet  nepasitikėjau. 

Ema  paėmė  Klėją  už  smakro: 

—  Mėlynių  beveik  nebesimato.  —  Ji  švelniai  palietė 
baltą  randą,  ėjusį  per  Klejos  skruostą.  —  Kas  tau  atsitiko, 
Klėja?  Neklausiau  to,  nes  tikriausiai  nenorėjau  žinoti. 

—  Tu  niekuomet  manęs  nieko  neklausinėdavai,  netgi 
tada,  kai  buvau  vaikas.  Tą  dieną,  kai  aš  tokia,  kaip  tu 
sakai,  nerangi,  atėjau  į  Visterijos  rūmus,  tu  netgi  nie¬ 
kuomet  nepaklausei,  kodėl  pas  tave  atėjau.  —  Klėja 
šyptelėjo.  —  Neklausei  ir  kodėl  išėjau. 

—  Mane  sujaudino  tavo  tylumas.  Žiūrėdavau  į  tave 
ir  galvodavau:  onipaa  —  būk  tvirta.  Tu  buvai  tokia 
jaudinanti.  Man  nereikėjo  tau  nieko  sakyti,  nereikia  ir 
dabar. 

Klėja  įkvėpė  ir  lėtai  linktelėjo,  lyg  būtų  žinojusi, 
kad  gali  Emai  nieko  neaiškinti.  Ji  pažiūrėjo  į  švytintį  ir 
paslaptingą  lyg  mėnulis  perlą  savo  rankoje  ir  pradėjo 
kalbėti. 

—  Jie  nenorėjo  vežti  manęs  į  ligoninę  bijodami,  kad 
gali  būti  atimtas  leidimas  filmuoti.  Gydytojas  atėjo  į 
viešbutį.  O  tas  vaikinas,  kuris  visą  tą  laiką  praleido 
ieškodamas  asilo,  mane  saugojo.  Jis  sėdėdavo  prie  du¬ 
rų.  Įsivaizduoji?  —  Ji  pažvelgė  į  Emą.  —  Iš  pradžių 
ieškojo  asilo,  paskui  sergėjo  mane,  ir  mano,  kad  pada¬ 
rė  karjerą,  —  nusišypsojo  ji. 

—  Aš  pasakiau,  kad  iššoksiu  iš  balkono,  jei  jie  leis 
Tomiui  įeiti  į  mano  kambarį.  Jis  kiekvieną  dieną  siųs¬ 
davo  man  Marakešo  rožių  puokštes,  ir  kambary  tvyro¬ 
jo  toks  stiprus  gėlių  kvapas,  kad  aš  be  perstojo  čiaudė¬ 
jau.  Tada  pasakiau  tam  vaikinui,  jog  bijau,  kad  gali 
plyšti  mano  siūlės,  o  kai  nunešė  gėles  į  portjė  kambarį, 
pabėgau.  Tu  gi  žinai,  kaip  greitai  aš  bėgioju.  O  lagami¬ 
ną  laukdama  progos  buvau  iš  anksto  paslėpusi  po  lova. 

—  Kai  važiuodama  taksi  susimušiau  galvą  į  dureles, 
atsivėrė  viena  siūlė.  Mane  kankino  skausmai  —  iš  skaus¬ 
mo  laikiausi  susiėmusi  už  kaktos  —  be  to,  bijojau,  nes 
buvau  tikra,  kad  jie  mane  vysis.  Jie  turėjo  kelioms  die¬ 
noms  nutraukti  filmavimą,  nes  Tomis  nusidaužė  ran¬ 
kas,  ir  labai  bijojo  skandalo.  Tačiau  kai  oro  uoste  ka¬ 
reiviai  ėmė  raustis  po  mano  nešvarius  apatinius  —  man 
neleido  siųsti  daiktų  į  skalbyklą,  kad  kambarinė  nenu¬ 
eitų  su  kruvinais  drabužiais  tiesiai  pas  karalių  —  aš 
buvau  visiškai  rami.  Ir  staiga  kareivis,  kuris  tikrino  ma¬ 
no  lagaminą,  po  drabužiais  surado  antrankius.  —  Klėja 
nervingai  nusijuokė  ir  pamatė,  kad  Ema  buvo  sukrėsta. 

—  Aš  pasakiau  Tomiui,  kad  gyvenimas  su  juo  man 
buvo  kankynė.  Jis  pareiškė,  jog  verčiau  būsiąs  nelai¬ 
mingas  su  manim  nei  nelaimingas  be  manęs,  ir  pokš¬ 
taudamas  —  jis  tai  pavadino  pokštu  —  Maroke  davė 
man  antrankius.  Jis  paėmė  juos  iš  rekvizito  tvarkytojo. 
Buvau  nukišusi  tuos  antrankius  į  lagamino  dugną,  kad 

nebadytų  man  akių,  ir  pamiršusi  apie  juos.  Prisiminiau 
tik  tada,  kai  tas  kareivis  juos  ištraukė. 

Klėja  pažiūrėjo  į  perlą  savo  rankoje.  Nuo  suprakai¬ 
tavusio  delno  drėgmės  jis  ėmė  blizgėti. 

—  Gali  suabejoti,  kodėl  aš  jų  tiesiog  neišmečiau,  — 
tarė  ji.  —  Mes  jų  niekada  nepanaudojome,  nors  kartais 
pagalvojusi  apie  juos  susijaudindavau.  Tačiau  netgi  jei 
būčiau  geriau  supratusi,  kodėl  mintis  apie  juos  yra  to¬ 
kia  jaudinanti,  nieko  gero  iš  to  nebūtų  išėję,  nes  jam  to 
nebūčiau  padariusi. 

Ji  pasižiūrėjo  į  Emą,  norėdama  įsitikinti,  kad  ši  ją 
supranta.  Jos  džiaugsmui,  Ema  suprato  ir,  ragindama 
pasakoti  toliau,  linktelėjo  galvą. 

—  Kareivis  užkabino  antrankius  automato  vamz¬ 
džiu,  pakėlė  ir  pašaukė  savo  draugus.  Laikydami  ant¬ 
rankius  pirštų  galais,  lyg  šie  būtų  galėję  jiems  įkąsti, 
jie  perdavinėjo  antrankius  iš  rankų  į  rankas.  Aš  pasiū¬ 
liau  kareiviams  pasilikti  antrankius.  Tai  nuskambėjo 
įžūliai.  Pirmasis  kareivis  pasižiūrėjo  į  žaizdas  ant  ma¬ 
no  veido  ir  paprašė  dar  kartą  parodyti  dokumentus. 
Tada  aš  staiga  prancūziškai  pasakiau:  „Antrankiai  yra 
mano  vyro  dovana".  Tai  buvo  tiesa  ir  kažkokiu  pasi¬ 
baisėtinu,  stulbinančiu  būdu  padėjo.  Nors  sunku  įsi¬ 
vaizduoti  moterį  musulmonę  su  antrankiais  po  apsiaus¬ 
tu,  o  suvokti,  kad  buvo  gana  naivu  manyti,  jog  suriš- 
dami  moterį  malonumą  jaučia  tik  vakariečiai  —  ap¬ 
maudu,  tačiau  kareiviai  ėmė  supratingai  ir  netgi  su 
simpatija  mano  vyrui  linksėti  galvomis,  įmetė  antran¬ 
kius,  kurių  aš  niekada  nenorėjau  turėti,  atgal  į  laga¬ 
miną  ir  paleido  mane. 

Klėja  nuleido  galvą. 

—  Kai  pasakiau  jam,  kad  išvažiuoju,  jam  buvo  taip 
lengva  mane  skriausti  —  jis  nejautė  jokios  kaltės  ar 

gėdos  —  kad  aš  pamaniau,  jog  tikriausiai  buvau  labai 
bloga,  nes  kitaip  jis  nebūtų  jautęsis  toks  teisus.  Jis  nu¬ 
stojo  mane  mušti  tik  tada,  kai  apsimečiau  praradusi 
sąmonę.  Viskas  baigėsi  labai  liūdnai.  Aš  elgiausi  kvai¬ 
lai  ir  neatsargiai,  nebijodama  jo.  Mano  motina  būtų 
žinojusi  kaip  jį  suvaldyti.  Ji  būtų  pavartojusi  būtent  šį 
žodį  —  „suvaldyti”.  Aš  maniau,  jog  jei  jau  sudariau 
sutartį  su  velniu,  tai  jis  bent  jau  šiek  tiek  bus  pažabo¬ 
tas.  Tačiau  velnias  neprivalo  vykdyti  sutarties  sąlygų. 
Juk  jis  velnias. 

Ji  skėstelėjo  rankomis. 

—  Nežinau  nuo  ko  ir  pradėti,  —  lėtai  tarė  Ema.  — 
Daugelis  žmonių  išteka  ir  veda  be  meilės,  vaikeli,  ta¬ 
čiau  jų  už  tai  niekas  nemuša.  Jie  to  ir  nenusipelno. 

—  Aš  ilgą  laiką  galvojau,  kad  pati  dėl  visko  esu 
kalta.  Dar  netgi  prieš  Maroką. 

—  Tu  niekuo  nekalta,  ir  pati  tai  puikiai  žinai.  Nuo 
to  galime  ir  pradėti.  —  Ji  paėmė  Klejos  ranką  ir  užlen¬ 
kė  jos  pirštus  ant  perlo.  —  Tu  juk  salietė,  —  tarė  ji.  — 
Kodėl  paprasčiausiai  neišmetei  jo  pro  langą? 

Klėja  nusišypsojo. 

—  Didžiąją  savo  gyvenimo  dalį  nugyvenau  stengda¬ 
masi  tavęs  neapvilti.  Kartais  aš  pagalvoju,  kad  į  visą 
sampratą,  kokia  turi  būti  tikra  salietė,  į  tą  moteriškos 
garbės  kodeksą  reikia  pažvelgti  atidžiau.  Kartais  man 
atrodo,  jog  jis  man  pridarė  daug  nemalonumų.  Tu  mo¬ 
kei  mane,  kad  salietė  turi  būti  tvirta,  drąsi,  švelni,  kilni, 
nesigailėti  savęs,  neprašyti  alimentų,  nevartoti  skaus¬ 
mą  malšinančių  vaistų,  nors  man  atrodo,  jog  kartais 
būna  visai  neblogai  praryti  tabletę  aspirino.  Labai  sun¬ 
ku  tokia  būti,  teta  Ema.  —  Ji  sunkiai  atsiduso.  —  La¬ 
biau  už  viską  aš  norėjau  būti  tikra  saliete.  Norėjau,  kad 
tu  būtum  manimi  patenkinta. 

Klejos  nuostabai,  Ema  pažvelgė  į  ją  su  ašaromis  aky¬ 
se.  Ji  apkabino  Klėją  ir  pirmą  kartą,  kiek  prisiminė 
Ema  ir  kiek  prisiminė  ji  pati,  Klėja  pravirko. 

Už  keturis  šimtus  dolerių  rytinėje  Molokai  salos  da¬ 
lyje  Klėja  išsinuomojo  medinį  namelį.  Jis  buvo  vietovė¬ 
je,  vadinamoje  Kainalu,  kurią  globojo  dievas-ryklys. 

—  Puikiai  tai  žinau,  —  tarė  Ema,  kai  Klėja  jai  apie 
tai  pasakė.  —  Dievas-ryklys  tave  sergės.  Pati  jį  mačiau. 

Likus  keletui  kilometrų  iki  miesto,  baigdavosi  rau¬ 
donas  purvas,  kaktusai  bei  storažievės  tuopos  ir  prasi¬ 
dėdavo  vynuogynais  išdabinti  slėniai  su  guavos  me¬ 
džiais  bei  rožiniai  obuolmedžiai.  Slėniai  buvo  apaugę 
didžiulių  papartmedžių  miškais  ir  kukui  medžiais,  pa¬ 
sodintais  paaukotiems  vadams  atminti.  Per  pali,  kurie 
skyrė  Kainalu  nuo  izoliuotos  raupsuotųjų  kolonijos 
priešvėjinėje  pakrantėje,  tekėjo  žalsvi  upeliai. 

Namelis  stovėjo  bananų  ir  mango  medžių  giraitėje. 
Nuo  priekinės  verandos  Klėjai  buvo  matyti  Maui  sala 
už  Pailolo  sąsiaurio,  ilgas,  katilėlių  ir  lavandų  padabintas 
paaukotojo  Halekalos  skardis,  augantis  iš  jūros  ir  kylan¬ 
tis  link  debesų.  Už  plunksnamedžių  ir  balto  lyg  pienas 
grafito  lauko  buvo  mažas  akmenuotas  paplūdimys. 

Naktį  nuo  kalnų  nusileisdavo  elniai,  ieškodami  šilu¬ 
mos  eukaliptuose  už  namo,  ir  pažadindavo  ją  savo  ge¬ 
dulingu  maurojimu,  kuris  priminė  šunų  staugimą.  El¬ 
nių  balsai  priminė  jai  Izumio  Šikibu  poemą,  kurią  Mei- 
belė  deklamuodavo,  kai  Klėja  negalėdavo  užmigti: 

Šiame  kalnų  kaimelyje 

Pažadintas 

Ryžių  lapus  kedenančio  vėjo, 

Gūdžią  naktį  girdžiu 

Elnio  maurojimą. 

Ji  plaukiodavo  ir  rytais,  ir  įdienojus,  ir  saulei  leidžian¬ 
tis.  Ji  užlipdavo  ant  heiau,  sukardama  pėsčiomis  gerus 
dvidešimt  kilometrų,  ir  dažnai  palei  upelį  traukdavo 
prie  Halavos  krioklio,  tačiau  tik  vandenyne  jausdavosi 
taip,  lyg  pagaliau  būtų  atsidūrusi  gimtojoje  stichijoje 
—  pati  jos  širdis  būtų  pasirinkusi  vandenyną,  jei  kas 
jos  būtų  paklausęs. 

Ji  plaukdavo  kol  pavargdavo,  tačiau  ne  taip,  kad 
nebegalėtų  grįžti  į  krantą.  Rife  buvo  radusi  išėjimą  į 
gilius  vandenis  prie  sąsiaurio  krašto.  Jei  nuplaukdavo 
pakankamai  toli,  ji  matydavo  dideles  uolas  šalia  kalno, 
kuris  žymėjo  dievo-ryklio  kapą.  Kartais  ją  apimdavo 
nepaaiškinamos  panikos  jausmas,  lyg  po  ja  ir  aplink  ją 
būtų  pernelyg  didelė  erdvė.  Ji  išsigąsdavo,  kad  vande¬ 
nynas  gali  staiga  susukti  ją  į  bangą  ir  iš  žemės  vienat¬ 
vės  nusviesti  į  erdvės  vienatvę,  ir  greitai,  tarsi  vandeny¬ 
nas  būtų  bandęs  ją  pagauti,  plaukdavo  atgal  prie  rifo. 

Nors  Klėja  persikėlė  į  Moloką  —  raganų  salą  — 
todėl,  kad  mylėjo  ją  labiausiai  iš  visų  salų,  tačiau  min¬ 
tis,  kad  saloje  gyvena  Henris  Kilohana  —  vyras,  kurį  ji 
buvo  nusivedusi  prie  tvenkinio  —  kėlė  jai  tą  džiugų 
susijaudinimą  ir  viltį,  kuri  apima,  jei  turi  kokią  nors 
paslaptį.  Ji  nebandė  jo  susirasti,  neieškojo  nei  tarp  vy¬ 
rų,  mažais  būreliais  sėdinčių  ant  automobilių  šalia  gais¬ 
rinės,  nei  maisto  parduotuvėse,  nei  krepšinio  aikštelėje 
prie  visuomeninės  mokyklos.  Ji  žinojo,  kad  tokioje  ma¬ 
žoje  saloje,  kur  dauguma  žmonių  yra  arba  giminės,  ar¬ 
ba  visą  gyvenimą  pažįsta  vienas  kitą,  būtinai  jį  sutiks. 

Ir  vieną  dieną  sutiko  jį  Obajašio  parduotuvėje.  Ji 
pirko  kankorėžių  sušį  ir  „Evian"  mineralinio  vandens. 
Ji  nustebo  suradusi  mineralinio  vandens  tokioje  vieto¬ 
je,  kur  buvo  sunku  rasti  geros  kapotos  avienos,  ir  vos 
spėjo  paklausti  pono  Obajašio,  kaip  atsitiko,  kad  jis 

ėmęs  prekiauti  vandeniu,  kai  už  jos  stovėjęs  vyras  pa¬ 
dėjo  ant  medinio  prekystalio  paketą  dvidešimto  nume¬ 
rio  žūklės  valų  bei  stiklainį  kimči  ir  tarė: 

—  Mes  čia  naudojame  kimči  kaip  jauką  žuvims;  jei 
nori,  galime  kurią  nors  dieną  nueiti  pažvejoti. 

—  Turiu  jūsų  tetulės  užsakymą,  —  staiga  tarė  jam 
ponas  Obajašis.  —  Kreditan  duodu  paskutinį  kartą. 

—  Aš  perduosiu  jai,  —  ramiai  tarė  Henris. 

Ponas  Obajašis,  senukas  raukšlėtu  veidu,  ištiesęs  ran¬ 
kas,  kad  apčiuoptų  sau  kelią  ir  išlaikytų  pusiausvyrą, 
nuėjo  atnešti  užsakymo.  Jis  atsimušė  į  dulkėtą  kartoni¬ 
nę  įdegimą  imituojančio  „Copperton"  tepalo  reklamą, 
kuri  čia  stovėjo  dar  nuo  to  laiko,  kai  Klėja  buvo  maža. 
Molokoje  nebūdavo  daug  turistų,  o  tarp  vietinių  gy¬ 
ventojų  odą  tamsinantys  gaminiai  nebuvo  paklausūs. 
Kiek  papūškavęs  ponas  Obajašis  užkėlė  dėžę  ant  pre¬ 
kystalio  ir  pastūmė  ją  Henriui.  J  dėžę  buvo  prikrauta 
konservuoto  maisto  skardinių  ir  sodos  vandens  butelių. 

—  Čia  tavo  tetulei,  —  tarė  Obajašis.  —  Paskutinį 
kartą. 

Henris  lėtai  linktelėjo,  atsainiai  susikišęs  rankas  į 
užpakalines  kelnių  kišenes. 

—  Ar  tau  reikia  kur  nors  eiti?  —  paklausė  jis  Klejos 
ir  užsikėlė  dėžę  ant  peties.  Tarp  jo  nykščio  ir  smiliaus 
buvo  ištatuiruotas  kryžius. 

Ji  buvo  numačiusi  prieš  uždarymą  užsukti  į  biblio¬ 
teką. 

—  Ne,  —  atsakė  ji. 

Henrio  teta  Džindžer  Kilohana  su  vaikaičiu  Erių  gy¬ 
veno  surūdijusiame  geltoname  mokykliniame  autobu¬ 
se  vidury  lauko.  Ant  autobuso  šono  kažkas  buvo  i|- 
purškęs  užrašą  „Prie  autobuso  nesiartinti!"  Džindžer 

gyveno  autobuse  dvidešimt  metų.  Seniai  subliūškusias 
autobuso  padangas  paslėpė  žolė.  Netoliese  tekėjo  pur¬ 
vinas  upelis,  stovėjo  medinė  išvietė  su  palmių  lapais 
dengtu  stogu.  Džindžer  priklausė  keturiasdešimt  aštuoni 
tos  žemės  akcijų  procentai. 

Po  palmėmis  prie  upelio  žiočių  buvo  palikta  kanoja 
autrigeris.  Niekas  nepasirūpino  kanojos  apversti,  ir  jos 
korpusas  išsikraipė.  Medis  buvo  toks  poringas,  kad  lie¬ 
taus  vanduo  prasisunkdavo  dar  nespėjęs  susikaupti  val¬ 
tyje,  ir  moskitai  jau  seniai  buvo  persikėlę  į  sunkveži¬ 
mio  padangas,  išmėtytas  prie  seklios  upelio  vagos.  Nu¬ 
kritusių  palmių  šakos  ir  pūvantys  kokoso  riešutai  pa¬ 
laidojo  sugedusį  ama  —  autrigerį. 

Priekinės  autobuso  durys  buvo  sugedusios  ir  paspir¬ 
tos  medine  kalade,  kad  pačios  neužsidarytų.  Henris 
įnešė  dėžę  su  maistu  į  autobusą,  o  Klėja  pasižiūrėjo  į 
duris.  Jai  jau  senokai  nebuvo  tekę  taisyti  transporto 
priemonių.  Diksio  kambariokas  mokyklos  bendrabuty¬ 
je,  „Galvakojų"  klubo  narys  Dikis  Herbertas  penkiolik¬ 
tojo  gimtadienio  proga  buvo  gavęs  dovanų  iš  savo  tėvo 
seną  kariuomenės  tanką,  ir  Klėjai  buvo  liepta  jį  sutai¬ 
syti  —  tai  buvo  vienas  iš  įdomiausių  uždavinių,  ku¬ 
riuos  Klėjai  reikėdavo  atlikti  kaip  išbandymus,  siekiant 
tapti  „Galvakojų"  klubo  nare. 

Klėja  ėmėsi  darbo.  Džindžer  neturėjo  įrankių  rinki¬ 
nio,  taigi  Klėjai  teko  naudotis  Henrio  kišeniniu  peiliu¬ 
ku  ir  tepalų  skardine. 

—  Mano  tėvas  atsisako  teikti  savo  paslaugas  havajie- 
čiams,  —  tarė  Klėja,  šluostydamasi  tepaluotas  rankas  į 
žolę,  kai  pabaigė  darbą.  —  Tačiau  aš,  kaip  matai,  teikiu. 

Jis  nusijuokė. 

—  Havajiečiai  nemoka  savo  advokatams.  Mes  paža¬ 
dame  tau  kiaulę,  paskui  pamirštame,  kad  ji  tavo  ir  su- 

valgome  ją.  Mes  atnešame  tau  žuvį  ir  pasiliekame  pie¬ 
tų.  Ta  kanoja  ten  guli  ir  pūva  nuo  to  laiko,  kai  aš  dar 
vaikščiojau  į  mokyklą,  kadangi  Kaanaipos  sako,  kad  ja 
turi  rūpintis  Mekai,  o  Mekai  sako  —  kad  Kaanaipos. 

Jis  paėmė  iš  nešvaraus  „Styrofoam"  šaldytuvo  po 
autobusu  dvi  skardines  alaus  ir  padavė  vieną  Klėjai. 

„Tai  kažkas  naujo,  —  pamanė  ji.  —  Jo  požiūryje  į 
praeitį  nėra  jokios  romantikos  ar  ilgesio.  Nėra  nei  nos¬ 
talgijos,  nei  liūdesio,  nei  širdgėlos". 

Klėja  buvo  kilusi  iš  šeimos,  kuri  turėjo  kruopščiai 
sudarytą  genealoginį  medį.  Jos  vyras  Tomis  Heivudas 
neturėjo  šeimos.  O  Henris  Kilohana  buvo  susijęs  neat¬ 
sekamais,  dokumentuose  nefiksuotais  giminystės  sai¬ 
tais  —  kai  kurie  iš  jų  buvo  atsiradę  iš  nesantuokinių 
ryšių,  o  kai  kurie  netgi  įvykus  kraujomaišai  —  beveik 
su  visais  salos  gyventojais.  Supaisyti,  kas  Henriui  gimi¬ 
nė,  o  kas  ne,  buvo  neįmanoma,  be  to,  niekas  nemanė, 
jog  tai  labai  svarbu. 

—  Iš  kur  šie  randai?  —  paklausė  ji,  rodydama  į  bal¬ 
tų  randų  raizginį  ant  jo  krumplių.  Jo  rankos  buvo  visos 
lyg  kabliais  iškapotos.  Klėja  pamatė,  kad  po  jo  ruda 
oda  auga  gabaliukas  koralo. 

—  Mudu  su  pusbroliu  Vaikikyje  mušdavomės  su 
jūreiviais. 

Klėja  žinojo,  jog  tie  vyrai,  kuriuos  jos  tėvas  Honolu- 
lu  stengėsi  pasodinti  už  grotų,  buvo  Henrio  pusbroliai. 

Jis  ėmė  lupti  nuo  palmės  šakelės  žievę.  Juodi  jo 
plaukai  buvo  pakaušyje  surišti  gumele,  nosis  prie  šner¬ 
vių  neplatėjo,  buvo  plona  ir  netgi  išdidi. 

—  Mūsų  nepavadinsi  netgi  darbininkų  klase,  —  ta¬ 
rė  jis  ir  pradėjo  vyti  iš  šakelės  kilpavirvę.  —  Darbinin¬ 
kų  klasė  nori  palydovinių  antenų  ir  motorinių  valčių,  o 
havajiečiai  nenori  nieko.  Nebent  tik  dėžės  alaus  ar  naujo 

ponio,  —  nusišypsojo  jis.  —  Anksčiau  būdavo  leidžia¬ 
mi  laikraščiai  havajiečių  kalba,  moterys  iš  šilkmedžio 
žievės  gamindavo  drabužius  ir  antklodes,  kurių  raštus 
joms  pakuždėdavo  sapnai.  Tačiau  paskui  buvo  nusi¬ 
sukta  nuo  visko,  ir  nuo  gražaus,  ir  nuo  praktiško.  Ha- 
vajiečiai  nustojo  netgi  mokytis  skaityti  ir  rašyti.  Mano 
proprosenelis  aiškindavo  vadui  pranašingus  ženklus, 
tačiau  mano  senelis  jau  nebemokėjo  kalbėti  havajietiš- 
kai.  —  Jis  užmezgė  kilpavirvės  galus.  —  Havajiečiai 
pradeda  išmirti. 

—  Dėl  kai  kurių  priežasčių  santuokinis  gyvenimas 
man  patiko  —  viena  iš  jų,  kad  man  nereikėdavo  galvo¬ 
ti,  —  tarė  ji. 

Jis  nusijuokė. 

—  Noriu  pasakyti,  nereikėdavo  galvoti  apie  šias  pro¬ 
blemas,  apie  šias  salas. 

—  O  tu  apie  jas  galvoji?  —  paklausė  jis.  —  Mano 
pusbroliai  tiki,  kad  vyriausybė  perduos  švyturį  jiems. 
Jie  nori  ten  nuo  visų  atsiskirti.  Reičelė  Kaanehė  mano 
tapsianti  karūnuota  karaliene,  kai  valdžia  išnagrinės  jos 
pretenzijas.  Ta  pati  valdžia  stato  jos  kieme  hidroelek¬ 
trinę,  o  ji  rūpinasi,  kuo  apsivilkti  karūnavimo  iškilmėms. 

Klėjai  buvo  sunku  suprasti,  kada  jis  ją  erzina.  Kar¬ 
tais  jis  nesuprasdavo  humoro,  kaip  tie  žmonės,  kurie 
turėjo  kovoti,  kad  įgytų  žinių.  Jis  buvo  nešališkas  ir 
tuo  pat  metu  įtūžęs.  Ji  suabejojo,  ar  jam  yra  žinoma, 
jog  kadaise  havajiečius  už  sarkazmą  bausdavo  mirtimi. 

—  Visa,  kas  mums,  kaip  havajiečiams,  kaip  tautai 
liko,  tai  simboliniai  gestai.  Tu  tai  supranti.  Jie  tiesiog 
naudojasi  tuo  ginklu,  kurį  turi. 

—  Kilohanos? 

—  Mes  visi.  O  ypač  Kilohanos,  nes  jie  turi  mažiau 
nei  bet  kas  kitas. 

—  O  mano  šeima?  —  paklausė  ji.  —  Mano  teta? 

—  Galbūt  atmintis  irgi  yra  simbolinis  gestas,  —  at¬ 
sakė  jis. 

Ji  stovėjo,  mąstydama  apie  tai,  o  jis  šypsojosi  jai. 

—  Iš  kur  tu  išmokai  taisyti  autobusus? 

—  O,  —  tarė  ji.  —  Išmokau  tais  laikais,  kai  norėjau 
būti  berniuku.  —  Ji  prisivertė  nusišypsoti.  —  O  iš  kur 
tu  išmokai  simbolinių  gestų? 

Jis  padavė  Klėjai  mažą  kilpavirvę  ir  jos  nuostabai  tarė: 

—  Tu  turi  didžią  sąžinę. 


Jie  stabtelėjo  šalikelėje,  nes  jis  norėjo  pasižiūrėti, 
kokios  tądien  buvo  bangos. 

Klėja  pasiliko  automobilyje,  o  jis  neskubėdamas  nu¬ 
kulniavo  į  paplūdimį  pasikalbėti  su  berniukais,  kurie 
sėdėjo  ant  smėlio  ir  kantriai  stebėjo  vėjo  bei  bangų 
judėjimą.  Jis  nusivilko  marškinius  ir  atsitūpė,  alkūnė¬ 
mis  atsirėmęs  į  kelius.  Vienas  žmogus  paplūdimyje,  su¬ 
kryžiavęs  rankas  ant  nuogos  krūtinės,  turėjo  didelę  ta¬ 
tuiruotę  —  ant  jo  nugaros  nuo  kaklo  iki  juosmens  bu¬ 
vo  ištatuiruotas  Mergelės  Marijos  paveikslas. 

Klėja  žinojo,  kad  Henris,  nors  ir  palikęs  ją  laukti, 
nejaus  jokio  reikalo  skubėti.  Vyrai  paplūdimyje  pasi¬ 
kalbės  apie  šį  bei  tą,  apie  sroves  bei  potvynius,  bet  ne 
daugiau.  Klėja  girdėjo  jų  pokalbį  taip  aiškiai,  lyg  būtų 
tupėjusi  kartu  su  jais  ant  smėlio.  Ji  užaugo  klausyda¬ 
masi  Diksio  ir  jo  draugų,  ir  jai  visuomet  atrodė,  jog 
svarbiausi  dalykai  tarp  berniukų  lieka  neišsakyti.  Vyk¬ 
davo  apsikeitimas  informacija  —  ji  būdavo  ten  ir  jei  ne 
girdėdavo,  tai  jusdavo  šį  vyksmą  —  tačiau  būdavo  var¬ 
tojama  labai  mažai  žodžių.  Klėją  tai  trikdydavo.  Ji  ma- 

nė,  jog  intuicija  yra  moteriškas,  subtilus  bruožas,  ta¬ 
čiau  grubūs  berniukai,  kurie  bendraudavo  žvilgsniu, 
murmėjimu  ar  galvos  linktelėjimu,  buvo  labai  intuityvūs. 

Henris  priėjo  prie  sunkvežimio  ir  atsistojo  po  langu, 
marškinius  užsimetęs  ant  kaklo. 

—  Nieko  gero,  —  tarė  jis.  —  Bangos  dūžta  į  kairę, 
link  uolų. 

Klėja  linktelėjo  ir  pažvelgė  į  vandenį,  bandydama 
būti  tokia  pat  šaltai  abejinga,  kaip  ir  tie  berniukai  pa¬ 
plūdimyje.  Nesusilaikiusi  ji  šyptelėjo. 

Prisidengdamas  nuo  šakų  galvą  rankomis  jis  išėjo  iš 
krūmų,  įsėdo  į  sunkvežimį  ir  įjungė  variklį.  Galiniai 
ratai  buvo  įklimpę  smėlyje,  ir  variklis  net  užkaukė,  kai 
jis  ėmė  stumdyti  sunkvežimį  tai  pirmyn,  tai  atgal,  ieš¬ 
kodamas  tvirto  paviršiaus. 

—  Kas  per  vienas  tas  žmogus  su  tatuiruote?  —  pa¬ 
klausė  Klėja. 

—  Mudu  kartu  mokėmės  pradinėje  mokykloje. 

—  Man  patinka  jo  tatuiruotė. 

—  Jis  pasidarė  ją  kalėjime.  Jis  pats  sukūrė  tą  pa¬ 
veikslą,  kad  Mergelė  Marija  jį  saugotų,  o  vaikinas  iš 
Japonijos  ištatuiravo  jį  su  skutimosi  peiliukais  ir  „Ste¬ 
buklingais  dažais". 

Ratai  pagaliau  išsilaisvino  iš  smėlio  ir  Henris  pama¬ 
žu  išvažiavo  į  pakrantės  kelią. 

—  Už  ką  jis  kalėjo?  Gal  užėmė  baseino  vestibiulį, 
tvirtindamas,  kad  jis  priklausęs  jo  seneliui? 

Jis  atsakė  ne  iš  karto,  ir  ji  suabejojo,  ar  tik  nebus  jo 
įžeidusi. 

—  Du  turistai  žuvo,  jo  marihuanos  lauke  užlipę  ant 
minų.  Minuoti  jis  išmoko  Vietname,  —  pagaliau  atsa¬ 
kė  jis  šypsodamasis. 

—  O  nuo  ko  jį  turėjo  apsaugoti  tatuiruotė? 

—  Nuo  kitų  kalinių.  Jis  manė,  jog  matydami  Dievo 
Motiną  ant  jo  nugaros,  jie  gerai  pagalvos  prieš  užpul¬ 
dami  jį. 

Klėja  tylėjo,  mąstydama  apie  tą  tatuiruotę. 

—  Man  atrodo,  kad  tu  panaši  į  tuos  vietinius  vaiki¬ 
nus,  —  tarė  jis,  pažvelgęs  į  ją,  viena  ranka  laikydamas 
vairą. 

Ji  pažiūrėjo  į  lygią,  rusvą  jo  nuogų  pečių  odą,  juo¬ 
dus  rankų  ir  krūtinės  gyvaplaukius  ir  suvirpėjo.  „Bar¬ 
sukas",  pamanė  ji. 

—  Galbūt,  —  atsakė  ji,  prisiversdama  nusisukti. 

Kol  ji  kieme  skynė  nuo  medžio  laimus,  jis  tyliai  sė¬ 
dėjo  mažoje  terasoje.  Kai  ji  nuėjo  į  virtuvę,  jis  atsisėdo 
ant  grindų  priekiniame  kambaryje  ir  ėmė  apžiūrinėti 
jos  knygas  bei  paparčius,  kuriuos  ji  atsinešdavo  iš  savo 
pasivaikščiojimų. 

Ji  pripylė  į  jūros  ausyčių  kriaukles  raudonosios  drus¬ 
kos  ir  iškepė  žuvį  su  ryžiais  bei  namasu.  Jai  buvo  malo¬ 
nu  girdėti  jį  giriant  jos  surinktus  daikčiukus  ir  maistą 
—  ne  todėl,  kad  jis  buvo  teisus,  o  todėl,  kad  jam  pati¬ 
ko.  Jis  nedaug  tekalbėjo,  bet  Klėja  žinojo,  jog  jam  stin¬ 
ga  temperamento,  o  ne  susidomėjimo.  Jam  nebuvo  bū¬ 
tina  kalbėti  ar  būti  išgirstam. 

„Nebegaliu  ilgiau  laukti",  pamanė  Klėja,  žiūrėdama 

i  ji- 

Ji  prisiminė  kiekvieną  kartą,  kai  jis  buvo  prie  jos 
prisilietęs  —  Norfolko  pušų  giraitėje,  mieste,  padėda¬ 
mas  jai  įkelti  į  „Džipą"  dėžę  su  maistu;  jų  pirštai  susi¬ 
lietė,  kai  ji  padavė  jam  druskinę  ir  dar  kartą,  kai  jis  ją 
grąžino. 

Ji  priėjo  prie  jo,  padavė  jam  ranką  ir  nusivedė  į  ma¬ 
žą  kambarėlį,  kuriame  miegodavo.  Jis  atsisėdo  ant  lo- 

vos.  Ji  nusivilko  drėgną  maudymosi  kostiumėlį  ir  atsi¬ 
stojo  priešais  jį.  Jis  buvo  labai  ramus,  netgi  kai  ji  uždė¬ 
jo  jam  ant  peties  ranką. 

—  Ko  gi  tu  nori?  —  paklausė  ji. 

Jam  neatsakius,  ji  tarė: 

—  Tavo  tylėjimas  išmuša  mane  iš  vėžių. 

Henris  švelniai  ją  atstūmė,  paguldė  ant  lovos  ir  už¬ 
dėjo  ant  jos  kūno  savo  randuotas  rankas.  Jis  vis  dar 
nepratarė  nė  žodžio,  tačiau  ji  girdėjo,  kad  jo  alsavimas 
tapo  gilesnis  ir  dažnesnis.  Ji  įdėmiai  klausėsi,  lyg  kiek¬ 
vienas  įkvėpimas  būtų  kažką  skelbęs,  ir  prisivertė  ne¬ 
judėti.  Tarp  kojų  ir  po  krūtimis  ant  jos  drėgnos  odos 
buvo  prilipęs  smėlis.  Suėmęs  už  kelio  jis  pakėlė  vieną 
jos  koją  ir  nubraukė  nuo  pėdos  smėlį  —  krentantis  ant 
grindų  smėlis  vos  girdimai  sušnarėjo  —  paskui  tą  patį 
padarė  su  kita  koja. 

Jis  atsiklaupė  už  jos,  ir  jo  rankos  lėtai  šliuožė  jos 
kūnu.  Paskui  pakėlė  jos  dubenį  ir  prisitraukė  prie  sa¬ 
vęs.  Jo  rusvi,  išskėsti  pirštai  su  rausvais  nagais  apkabi¬ 
no  jos  liemenį.  Pasikeisdamas  rankas,  kad  nepaleistų 
jos  nė  akimirką,  jis  nusivilko  marškinius.  Ji  nežinojo, 
ką  jis  rengiasi  daryti,  ir  šis  netikrumas  jaudino  ne  ma¬ 
žiau  kaip  jo  rankų  prisilietimai. 

Jis  atrėmė  į  save  jos  nugarą.  Jai  buvo  šalta  ir  jo 
kūnas  ją  sušildė.  Judindamas  Klėją  pirmyn  ir  atgal,  jis 
prispausdavo  ją  prie  savo  galingų  šlaunų.  Ji  užuodė 
nuo  jo  rankų  sklindantį  laimo  kvapą. 

Ji  prisiminė  Meibelę.  Mes  mėgdavome  maudyti  ar¬ 
klius,  sakydavo  Meibelė.  Aš  esu  jo  arklys,  ir  jis  mane 
maudo.  Jis  yra  mano  arklys,  ir  mes  esame  baltame  van¬ 
denyje,  bangų  putos  susimaišė  su  mano  prakaito  puto¬ 
mis,  o  rankomis  jis  gniaužia  mano  šlapius  karčius. 

—  Vieną  vasarą,  kai  mano  pusbrolis  Lerojus  Kiloha- 
na  gyveno  pas  mane,  oloje,  netoli  Halavos,  mudu  apti¬ 
kome  aumakua  statulėlę.  Ji  buvo  trisdešimties  centi¬ 
metrų  ilgio,  su  perlo  kriauklės  akimi.  Prie  aumakua 
galvos  geležiniais  vinimis  buvo  pritvirtinti  žmogaus  plau¬ 
kai.  Įėjimą  į  olą  mes  užvertėme  akmenimis,  uždengė¬ 
me  lapais  bei  sausomis  šakomis  ir  nuskuodėme  nuo 
kalno  kaip  akis  išdegę.  Kad  statulėlė  magiška,  mes  su¬ 
pratome  suradę  jos  gale  esančioje  angoje  kažką  pa¬ 
slėptą  —  gabalą  žmogaus  mėsos,  išmatų  ar  nukirptą 
nagą. 

—  Kartais  naktį  aš  sapnuoju  tą  olą.  Mano  tėvas  turi 
didelį  poi  grūstuvėlį,  kokio  pusės  metro  ilgio,  kurį  lai¬ 
ko  už  namo  durų.  Jis  sako,  kad  tai  jo  aumakua  ir  kar¬ 
tais,  kai  būna  girtas,  jis  tupiasi  ant  jo,  lyg  norėtų  ant  jo 
atsisėsti  ir  susikišti  į  vidų,  kaip  tai  padarytų  moteris. 
Pliaukši  sau  per  šlaunis  ir  apsimeta,  kad  joja.  Ta  statu¬ 
lėlė,  kurią  mes  matėme  oloje,  nebuvo  panaši  į  poi  grūs¬ 
tuvėlį.  Tai  nebuvo  vaisingumo  ar  derlingumo  simbolis. 
Tai  buvo  mirties  simbolis. 

Jis  pakilo  nuo  lovos  ir  atsistojo  prie  verandos  durų. 
Klėja  žiūrėjo  į  jį.  Jo  stambios,  stiprios  kojos,  sunkios 
rankos  staiga  pasirodė  jai  labai  mielos,  lyg  suvokusi  jo 
netobulumą,  ji  būtų  ėmusi  dar  labiau  jį  branginti. 

—  Kartais,  kai  vaikščioju  miške,  eidamas  mauka,  į 
kalnus,  noriu  vėl  pamatyti  tą  statulėlę.  Ne  pasiimti  ją, 
o  tik  pasižiūrėti. 

Jis  išėjo  į  geltoną  mėnulio  šviesą.  Klėja  stebėjosi, 
kad  jis  papasakojo  jai  apie  olą  —  ne  apie  tai,  kur  ji  yra, 
netgi  ne  apie  tai,  kad  ji  Molokoje  —  bet  jos  atradimo 
istoriją  ir  atsiminimo  apie  ją  paslaptį,  austą  dieną  po 
dienos,  mėnesį  po  mėnesio  visus  tuos  metus.  Jis  pasa¬ 
kojo  ne  apie  tai,  kad  tiki  magija,  nors  ji  žinojo,  jog 


202 


iš  3KAITINIAI.ORG 

Henris  iš  tiesų  ja  tiki,  ir  ne  apie  tai,  kad  bijojo  apšlub- 
siąs,  apaksiąs  ar  netgi  mirsiąs,  jei  išduos  dievą,  ne  — 
jis  pasakojo  apie  tai,  kad  nematomos,  matomos,  įsi¬ 
vaizduotos  statulėlės  valdžioje  buvo  jo  išmirštančios, 
uoliai,  savanoriškai  naikinančios  save  tautos  istorija. 
Tai  havajiečiai  pardavė  visus  sandalmedžius,  o  r^e  hao- 
le  prekeiviai.  Tai  broliai  Kilohanos  sėdėjo  kalėjime,  ka¬ 
dangi  negalėjo  įnešti  užstato,  ir  buvo  pernelyg  įtūžę, 
kad  priimtų  pinigus,  kuriuos  norėdami  jiems  padėti  su¬ 
rinko  haole. 

Klėja  išėjo  į  verandą.  Pro  medžius  blykčiojo  sąsiau¬ 
ris,  girdėjosi  į  uolas  dūžtančių  bangų  mūša,  raginanti 
pasitikti  potvynį.  Gaiviame  brize  pareu  plazdėjo  jai  už 
nugaros  it  sparnai. 

—  Tu  atrodai  kaip  mėnulio  deivė  Hina.  Visa  spindi 
šviesoje,  —  tarė  jis,  šypsodamasis  jai. 

Ji  nuėjo  pas  jį  tarp  kelių,  jis  atidavė  pagarbą  mėnu¬ 
liui,  o  ji  —  jam. 

Henrio  tėvas  Pakardas  Kilohana  gyveno  ant  kalvos 
šlaito,  namelyje,  aptvertame  statmenai  į  žemę  įbesto¬ 
mis  burlentėmis.  Klėja  manė,  kad  visą  burlenčių  istori¬ 
ją  galima  sužinoti  vien  pasivaikščiojus  aplink  kiemo 
tvorą.  Ten  buvo  sunkios  ir  gremėzdiškos  senos  koa  me¬ 
džio  lentos,  trumpos  naujos  lentos,  vadinamos  skrajū¬ 
nais,  ir  epoksidinės  septinto  dešimtmečio  lentos. 

Pakardas  Kilohana  atidarė  jiems  duris.  Ant  jo  galvos 
pūpsojo  didžiulė  kupeta  susivėlusių  žilų  plaukų. 

—  Nesikerpu  plaukų  jau  dvylika  metų,  —  sveikin¬ 
damasis  tarė  jis  Klėjai.  —  Nuo  tos  nelemtos  dienos,  kai 
nustojau  medžioti  karves. 

Džindžer  pasakojo  Klėjai,  kad  Pakardas  buvo  pava¬ 
dintas  automobilio  garbei. 

—  Automobilio?  —  paklausė  Klėja.  —  Jam  patiko 
„Pakardo"  markės  automobiliai? 

—  Ne,  mieloji,  jis  atsirado  viename  iš  jų. 

Klėja  nesuprato. 

—  „Pakarde"  mylėjosi  jo  mama  ir  tėtis. 

Pakardas  Kilohana  nuėjo  atidaryti  lango,  jaunas  vo¬ 
kiečių  aviganis  nusekė  paskui  jį.  Klėja  žinojo,  jog  kad  ir 
kaip  Pakardas  būtų  stengęsis  palaikyti  namuose  švarą, 
raudonas  Molokos  purvas  vis  vien  būtų  pasklidęs  po 
visus  namus  kaip  dūmai.  Netgi  jei  jis  būtų  laikęs  langus 
ir  duris  sandariai  uždarytus,  dulkės  būtų  vis  vien  prasi¬ 
skverbusios  į  vidų,  patekusios  tarp  dantų  ir  į  ausis.  Vien 
pagalvojusi  apie  tai,  Klėja  nusičiaudėjo. 

Jis  nuėjo  į  namo  galą  ir  sugrįžo  nešinas  gabalu  torto 
su  kokoso  riešutų  kremu  ant  popierinės  lėkštės.  Jis  pa¬ 
davė  tortą  Klėjai  ir  rankos  mostu  pakvietė  ją  sėstis  ant 
sofos.  Henris  nuėjo  į  namo  galą. 

—  Lala  visą  naktį  nedavė  man  miegoti,  —  tarė  Pa¬ 
kardas,  pešiodamas  juodus  gaurus  ant  šuns  kaklo.  Ka¬ 
lė  žiūrėjo  į  jį  atsidavusiu  ir  kantriu  žvilgsniu.  —  Gir¬ 
džiu  —  ji  vis  loja  ir  loja.  Atsikeliu  —  nieko.  Grįžtu  į 
lovą,  ji  vėl  loja.  Išeinu  į  lauką,  o  ji  žiūri  į  dangų  ir  loja. 
Žinai,  ką  ji  matė?  —  Pakardo  Kilohana  tartis  buvo  to¬ 
kia  pati,  kaip  ir  Meibelės,  senosios  anglų  kalbos  ir  pi- 
džino  kombinacija. 

Klėja  papurtė  galvą.  Ji  baigė  valgyti  tortą  —  šis  bu¬ 
vo  puikus. 

—  Ogi  krentančias  žvaigždes.  Ji  lojo  ant  jų. 

Klėja  paglostė  kalės  nugarą,  ši  grįžtelėjo  —  juodos 
lėliukės  nuriedėjo  į  akių  kampučius  —  ir  žvilgtelėjo  į 
Klėją.  Kalė  vėl  atsisuko  į  Pakardą,  o  šis  iš  jos  nusijuokė. 

Ant  didelio  televizoriaus  puikavosi  medžioklės  tro¬ 
fėjai.  Ant  sienose  įkaltų  vinių  kabėjo  kaubojiškos  skry- 

belės,  papuoštos  džiovintais  žiedais,  botagai  bei  penti¬ 
nai.  Medinio  pastovo  kampe  gulėjo  meksikietiškas  ran¬ 
kų  darbo  balnas,  per  daugelį  metų  pajuodavęs  nuo  pra¬ 
kaito.  Klėja  pagalvojo  apie  apynasrius  ir  jojimo  batus 
Tomio  namuose  Malibu;  apie  odinius  drabužius,  ku¬ 
riais  niekas  niekada  nesivilks,  lasus,  kuriais  niekas  nie¬ 
kada  negaudys  karvių. 

Akmeninis  poi  grūstuvėlis  buvo  savo  vietoje  už  du¬ 
rų.  Šalia  sofos  buvo  šūsnis  bet  kaip  sumestų  pornogra¬ 
finių  žurnalų.  Į  medinę  sofos  atramą  buvo  atremtas  pa¬ 
galvis,  ir  Klėja  suabejojo,  ar  tik  Pakardas  nebus  skaitęs 
tų  žurnalų,  kai  jie  atėjo. 

Henris  atėjo  į  kambarį  ir  padavė  jai  „Kalnų  rasos" 
alaus  skardinę. 

—  Regis,  aš  pažįstu  tavo  tetulę,  —  tarė  Pakardas. 
Klėja  padėjo  popierinę  lėkštę  ant  grindų.  —  Bet  nesu 
tikras,  kad  nepainioju  jos  su  kita  moterimi.  —  Klėja 
žiūrėjo,  kaip  kalė  laižę  jos  lėkštę,  stumdydama  ją  savo 
ilgu  liežuviu  po  visą  kambarį.  —  Ar  prieš  daug  metų  ji 
nebuvo  ištekėjusi  už  Nalakaa  rančos  valdytojo?  Vienu 
metu  ganiau  ten  karves.  Ar  ji  vikri  ir  rubuilė?  Bandau 
ją  prisiminti. 

Klėja  pastebėjo,  kad  jis  spokso  į  jos  kojas.  Ji  suabe¬ 
jojo,  ar  tik  jis  iš  tiesų  nebus  kalbėjęs  apie  Emą,  nors  ši 
buvo  aukšta  ir  liekna. 

—  Aš  nepažinojau  tetulės  Emos  vyro,  —  tarė  ji. 

Greičiau  iš  mandagumo  nei  bijodama,  kad  Pakardas 
jos  nesupras,  Klėja  ėmė  kalbėti  pidžinu.  Jei  ji  būtų  kal¬ 
bėjusi  įprastesne  anglų  kalba,  Pakardas  vis  vien  būtų 
ją  supratęs,  tačiau  pidžinas  jiems  abiem  buvo  skiriama¬ 
sis  ženklas.  Tai  reiškė,  kad  ji,  kaip  ir  jis,  buvo  šios 
žemės  vaikas  —  ne  ateivė,  ne  baltoji,  ne  haole.  Kalbė¬ 
damiesi  pidžinu,  jie  tapo  lygūs. 

—  Tai  buvo  labai  seniai.  —  Atsiprašydamas  jis  pa¬ 
purtė  galvą.  —  Galbūt  mudu  netgi  giminės,  —  juokda¬ 
masis  tarė  jis. 

Jo  dantys  buvo  kreivi  ir  pageltę,  akys  užpurtusios, 
raudonos  nuo  saulės  ir  per  didelio  alkoholio  kiekio. 

Klėja  suabejojo,  ar  jie  iš  tiesų  negalėtų  būti  giminės. 
Ji  džiaugėsi,  kad  nieko  nežino  apie  Henrį.  Ji  nenorėjo 
žinoti.  Tetulė  Džindžer  pašnabždomis  bandė  šį  tą  apie 
jį  papasakoti:  jo  motina  buvusi  nužudyta  automobilyje 
prie  kalvos;  grįždamas  namo  jis  aptikęs  jos  kūną  tarp 
kiave  medžių;  jo  mergina  gyvenusi  Maunaloa,  kalvos, 
ant  kurios  stovi  Pakardo  namas,  papėdėje;  jo  pusbrolis 
Lerojus  gražesnis  už  Henrį,  bet  ne  toks  mielas;  Pakar- 
das  Kilohana  kabinėjęsis  prie  savo  dukterėčios.  Klėja 
bandė  sustabdyti  Džindžer,  kai  ši  gerdama  alų  pasako¬ 
jo  jai  visa  tai,  nesirūpindama  atskirti  gandų  nuo  tiesos. 

—  Mylėk  juos  ir  palik  juos,  —  pasakė  Džindžer. 
Tačiau  ji  neminėjo,  kad  jie  būtų  giminės. 

Henris  stovėjo  prie  durų  su  stiklu  ir  susikišęs  rankas 
į  užpakalines  džinsų  kišenes,  žiūrėjo  į  siaurus,  nuožul¬ 
nius  Maunaloa  skersgatvius.  Nuo  rankų  svorio  kelnės 
nusmuko  žemiau  klubų.  Klėja  pamatė  juodus  gyva¬ 
plaukius  ant  juosmens.  Jo  odos  spalva  žemiau  juos¬ 
mens  beveik  nė  kiek  neišsiskyrė.  Klėja  pajuto  geismo 
antplūdį. 

—  Mano  berniukas  gražus,  —  su  šypsena  tarė  Pa- 
kardas.  —  Ne  huhu,  Henri!  —  šūktelėjo  jis.  —  Nepyk, 
Henri. 

—  Svarsčiau,  kokios  dabar  galėtų  būti  bangos  Ilga¬ 
jame  paplūdimyje,  —  pasakė  Henris,  nusigręždamas 
nuo  durų.  Jis  nekantravo.  —  Mes  jau  eisime,  tėtuk.  Ar 
tau  ko  nors  reikia? 

Pakardas  paslėpė  savo  duobutėmis  nusėtas  rankas 

už  palaidos  kombinezono  prijuostės,  lyg  būtų  pagau¬ 
tas  blogai  elgiantis.  Jis  atrodė  kaip  didelis  rudas  kūdi¬ 
kis  ir  Klėjai  buvo  sunku  įsivaizduoti  jį,  vieną  iš  pasku¬ 
tinių  paniolos,  sėdint  raitomis  ant  arklio.  Jo  oda  nebu¬ 
vo  suskeldėjusi  ir  sudiržusi,  kaip  žmogaus,  kuris  pra¬ 
leido  visą  gyvenimą  saulėje  ir  vėjuje,  ir  Klėja  suabejo¬ 
jo,  ar  tik  taip  nebus  todėl,  kad  po  tų  dienų,  kai  sume¬ 
džiojo  savo  trofėjus,  jis  labai  išstorėjo. 

Jis  palydėjo  juos  prie  durų,  judėdamas  su  tuo  atsar¬ 
gumu,  kuris  būdingas  žmonėms,  gyvenusiems  šalia  di¬ 
delių  gyvūnų. 

—  Perduok  jai  linkėjimus,  —  tarė  jis,  sutrikęs  dėl 
Klejos  giminystės  su  Ema  ir  padėjo  jai  ant  peties  ranką. 

—  Perduosiu,  —  pažadėjo  ji. 

—  Ar  tavo  tetulė  yra  viena  iš  Klarkų  mergiočių? 

—  Taip,  —  atsakė  pamaloninta  Klėja. 

—  Ar  tu  į  ją  panaši?  —  paklausė  jis.  Klėja  pamatė, 
kad  jo  akyse  akimirkai  sužibėjo  atminties  kibirkštėlė. 
Iš  nostalgijos  ir  norėdamas  įtikti  Klėjai,  jis  bandė  prisi¬ 
minti  Emą,  tačiau  negalėjo. 

—  Nemanau,  kad  esu  į  ją  panaši,  —  atsakė  Klėja.  — 
Tačiau  norėčiau  būti. 

Jis  nusijuokė. 

-  Kodėl? 

—  Ji  buvo  graži. 

Jis  pliaukštelėjo  sau  per  šlaunį  ir  Klėja  laukė,  kada 
aplink  jį  kils  dulkių  debesys. 

—  Tai  bent  mergiotė!  —  tarė  jis  Henriui. 

—  Lik  sveikas,  tėtuk. 

—  Adios,  —  tarė  Pakardas. 

Jis  paėmė  iš  Klejos  tuščią  sodos  vandens  skardinę. 
Jie  išėjo  į  verandą.  Pakardas  davė  jiems  keletą  bananų, 
kurie  rėmėsi  į  medinius  verandos  turėklus.  Kalė  stovė- 

jo  greta  jo,  glaustydamasi  prie  kojų  ir  džiaugsmingai 
inkštė,  kai  jis  patampydavo  ją  už  ausų. 

Kadangi  namelyje  nebuvo  telefono,  Klėja  paskambino 
Emai  ir  davė  jai  Obajaši  parduotuvės  telefono  numerį. 

—  Skambink  ne  tik  tada,  jei  kas  nors  atsitiks,  — 
pasakė  Klėja.  —  Galime  pasikalbėti  apie  bet  ką,  netgi 
apie  geneologijas. 

Kartą,  praėjus  savaitei  po  to,  kai  Klėja  išvažiavo  iš 
Honolulu,  Ema  paskambino  ir  pasakė  Klėjai,  kad  visi 
jos  ieško. 

—  Galima  pagalvoti,  kad  tu  apiplėšei  banką,  —  tarė 
Ema.  —  Ką  tu  jiems  padarei? 

—  Nežinau,  —  atsakė  suglumusi  Klėja.  —  Išvažia¬ 
vau  ir  tiek.  Galbūt  dėl  to  ir  kilo  tas  sąmyšis. 

—  Taip,  —  tarė  Ema.  —  Jie  sunerimsta,  jei  tu  išva¬ 
žiuoji.  Jie,  kaip  provincialai,  nori  apie  tave  žinoti  viską. 
Jie  ir  yra  provincialai.  Jie  abejoja,  ar  tik  tu  nežinai  ko 
nors,  ko  nežino  jie.  Tai  gąsdina  juos.  Beje,  tau  yra  siun¬ 
tinys  nuo  panelės  Mimi  Sends.  Atidaryti? 

—  O  kaipgi  Kleirė?  Ji  irgi  išvažiavo,  tačiau  niekas 
jos  už  tai  nesmerkia. 

—  Tačiau  ji  grįžo  tapusi  hercogiene  ir  kaip  žmogus, 
gyvenęs  Europoje.  Jiems  tai  patinka.  Žinai,  kad  kai  ku¬ 
rie  žmonės  jaučia  nepasotinamą  geidulį  seksui  ar  pini¬ 
gams?  Man  dažnai  atrodo,  kad  saliečiai  jaučia  tokį  pat 
geidulį  išoriniam  pasauliui. 

—  Tai  man  tereikia  grįžti  tapus  hercogiene?  Visai 
nesunki  sąlyga. 

—  Bet  tu  turi  būti  Kleirė. 

—  O,  tai  jau  sunkiau,  —  tarė  Klėja. 

—  Skambino  tavo  tėvas. 

—  Mano  tėvas? 

—  Ir  Diksis  buvo  užėjęs  su  maišeliu  ličy  ir  geromis 
knygomis  apie  havajietiškus  baldus.  Atnešė  visus  dvi¬ 
dešimt  tomų.  Jis  pabuvo  tik  kelias  minutes  ir  taip  ne¬ 
kantravo,  kad  vis  susimušdavo  galvą  į  hau  medžio  ša¬ 
kas.  Galvojau,  kad  jis  nori  pinigų,  kurių  būčiau  jam 
suradusi,  tačiau  jis  irgi  norėjo  sužinoti,  kur  tu. 

—  Reikės  dažniau  išvažiuoti. 

—  Mano  motina,  žinoma,  mano,  kad  tu  čia.  Bent 
tiek  gerai.  Ji  mano,  kad  tu  čia,  Hale  Moku,  taisai  moto¬ 
rinės  valties  variklį,  kad  galėtum  jūra  nuplukdyti  ją  į 
Rožių  Kalno  plantaciją.  Šįryt  ji  paklausė  manęs,  kada 
tu  pabaigsi  taisyti.  Ar  kada  nors  pagalvojai,  kokios  tik¬ 
riausiai  žavios  buvo  tos  moterys?  Tos  mielos  hapa-ha- 
ole  merginos  tankiais  juodais  plaukais,  žaliomis  aki¬ 
mis,  baltomis  Vorto  pokylių  suknelėmis,  kurias  užsisa¬ 
kydavo  Paryžiuje.  Jos  ateidavo  į  Rožių  Kalną  šokti  bal¬ 
tomis  suknelėmis,  kadangi  balta  spalva  pabrėždavo  jų 
pečių  rusvumą.  Vienintelė  bėda  buvo  tos  šlepetės,  į 
kurias  įsispyrusi  tu  mėgdavai  šokti  vaikystėje.  Su  bate¬ 
liais  joms  būdavo  sunku  šokti. 

—  Iš  kur  tu  sužinojai,  kad  aš  šokdavau  su  tomis 
šlepetėmis?  Tu  niekada  man  nesakei,  iš  kur  apie  tai 
sužinojai.  Aš  maniau,  kad  tau  pasakė  Lesteris. 

Ema  nusijuokė. 

—  Pati  tai  mačiau. 

—  Tu  mane  stebėdavai? 

—  Kartą  atsitiktinai  pamačiau.  Durys  buvo  praviros. 
Prisimenu  tai.  O  galbūt  tai  tik  susapnavau.  Visa  tai 
sapnas,  Klėja. 

—  Taip,  visa  tai  sapnas.  Būčiau  laiminga,  jei  galė¬ 
čiau  nuvežti  senelę  į  Rožių  Kalną,  netgi  jei  jis  dabar 
užžėlęs  ir  apleistas.  Kaip  Miegančiųjų  Gražuolių  pilis. 
Mes  prie  to  įpratusios. 

14 


209 


iš  SKAITINIAI.ORG 

—  Galbūt  tu  gali  nuvežti  ją  ten,  —  tarė  Ema.  — 
Galbūt  ji  yra  teisi,  o  mudvi  pamišusios.  Juk  bet  kokiu 
atveju  visa  tai  egzistuoja  vaizduotėje.  Atmintis  ir  viltis. 
Tikrovė  visai  nesvarbi. 

—  Man  dėl  to  neramu,  —  tarė  Klėja.  —  Dėl  to,  kad 
tikrovė  nesvarbi. 

—  Garutis  irgi  skambino.  Daviau  jam  Obajašio  par¬ 
duotuvės  telefono  numerį.  Jis  rengiasi  su  Kleire  va¬ 
žiuoti  į  Vaimėją  ir  nori  sužinoti,  ką  tu  apie  tai  manai. 
„Klėja  mane  užmuš”,  —  štai  jo  žodžiai.  —  Ji  patylėjo. 
—  Jie  visi  kažko  iš  tavęs  nori,  Klėja. 

—  Išskyrus  Henrį.  Henris  yra  vienintelis,  kuris  nie¬ 
ko  nenori. 

—  Manau,  kad  taip  pasaulis  ir  yra  sutvarkytas,  Klėja. 
Noriu  pasakyti,  žmonės  visada  kažko  nori  vieni  iš  kitų. 
Tokia  jau  žmogaus  prigimtis.  Žmonės  turi  tam  pagrindą. 

—  Bet  aš  iš  jų  nieko  nenoriu. 

—  Netiesa.  Tu  irgi  jų  kai  ko  prašai. 

—  Aš  prašau? 

—  Tu  prašai,  kad  tave  paliktų  ramybėje. 

—  Tai  juk  neturėtų  būti  labai  sunku.  Turiu  omeny, 
kitiems. 

-  O  aš? 

-  Tu? 

—  Ar  aš  ko  nors  prašau? 

—  O,  su  tavim  sunkiausia. 

—  Ką  gi,  ironiška  tai,  kad  tu  manai,  jog  su  manim 
sunkiausia. 

Emos  balse  nuskambėjo  liūdesys. 

—  Jūs  visi  suteikiate  man  per  daug  galios,  —  tarė 
Klėja.  —  Visi.  Senelė  netgi  mano,  jog  aš  galiu  sugrą¬ 
žinti  iš  praeities  šokius  Rožių  Kalno  plantacijoje. 

—  Ką  gi,  tu  išties  gali. 

—  Nuvežusi  ją  ten? 

—  Leisdama  jai  tikėti,  kad  jie  vis  dar  vyksta. 

—  Aš  ir  leidžiu  jai  tikėti.  Tačiau  to  nepakanka.  Štai 
kas  ironiška. 

—  Galbūt  aš  klystu.  Galbūt  nereikia  palaikyti  jos 
tikėjimo. 

Klėja  nusijuokė. 

—  Rytoj  mudu  su  Henriu  einame  žvejoti.  Jis  žvejys. 

—  Kol  mudvi  kalbėjomės,  aš  atidariau  siuntinį.  Pa¬ 
nelė  Mimi  Sends  atsiuntė  tau  kažkokių  drabužių.  Atro¬ 
do  kaip  vaikiška  uniforma.  Negaliu  pasakyti,  kas  tai. 
Ar  tai  gali  būti  mergaičių  skaučių  uniforma? 

-  Gali. 

—  Atsiųsti  ją  tau?  Tau  jos  reikia? 

—  Ne.  Kol  kas  ne. 

—  Gerai,  netrukus  vėl  paskambinsiu. 

—  Ema? 

—  Ką,  vaikeli? 

—  Nenorėjau  tavęs  įžeisti,  kai  kalbėjau  apie  praeitį 
ir  ką  tu  tikėjaisi  padaryti,  ir  kai  pasakiau,  kad  tu  norė¬ 
jai  daugiausiai  už  visus. 

—  Ką  tu,  Klėja,  tu  manęs  niekada  nebuvai  įžeidusi. 

Po  keleto  valandų  iš  parduotuvės  atėjo  Obajašio  vai¬ 
kaitė  ir  pasakė,  kad  Klėjai  vėl  kažkas  skambina. 

Kai  Klėja  užkopė  mediniais  parduotuvės  laiptais,  po¬ 
nas  Obajašis  irzliai  pažvelgė  į  ją.  Parduotuvėje  tvyrojo 
tabako  dūmų  kvapas  —  kieme  būrelis  vyrų  rūkė  pyp¬ 
kes  ir  dūmai  smelkėsi  į  vidų,  —  aitrūs  moskitų  išskyrų 
garai  ir  aštrus  kitame  parduotuvės  gale  kepamo  viščiu¬ 
ko  aromatas.  Klėja  nutarė  nusipirkti  viščiuką  ir  parsi¬ 
nešti  namo  vakarienei. 

—  Laukia  jau  dievai  žino  kiek  laiko,  —  tarė  ponas 

Obajašis,  kraipydamas  galvą,  lyg  Klėja  būtų  buvusi  kal¬ 
ta,  kad  skambintojas  buvo  priverstas  ilgai  laukti.  Kol 
Klėja  ir  Obajašio  vaikaitė  atbėgo  į  parduotuvę,  praėjo 
dešimt  minučių. 

Uždususi  Klėja  ištiesė  ranką,  norėdama  paimti  rage¬ 
lį.  Obajašio  pirštai,  apgniaužę  ragelį,  buvo  nutirpę  ir  jis 
negalėjo  jo  paleisti.  „Galbūt  todėl  jis  ir  pyksta  ant  ma¬ 
nęs,  —  pamanė  Klėja.  —  Jo  ranką  nuo  senatvės  ir  ligų 
ištiko  paralyžius,  ir  jam  nesmagu,  kad  aš  tai  matau".  Ji 
padėjo  jam  atgniaužti  pirštus  ir  suabejojo,  kas  galėtų 
vėjuotą  dieną,  septintą  valandą  skambinti  į  Moloką, 
suabejojo,  kas  galėtų  laukti  dvidešimt  minučių,  kad  su 
ja  pasikalbėtų.  Ji  tikėjosi,  kad  jos  senelei  ar  Emai  nie¬ 
ko  neatsitiko.  Trumpakojis  pono  Obajašio  poi  veislės 
šuo  įdėmiai  žiūrėjo,  kaip  Klėja  vaduoja  ragelį  iš  jo  šei¬ 
mininko  gniaužtų.  Ilgos  stačios  šuns  ausys  iš  susido¬ 
mėjimo  trūkčiojo.  Išskyrus  Pakardo  kalę,  visi  šunys  Mo- 
lokoje  buvo  panašūs.  Jie  irgi  buvo  giminės.  Pagaliau  ji 
pakėlė  ragelį. 

—  Klausau. 

—  Man  tai  visai  nepatinka,  mažyle.  Labai  nepatinka. 

—  Kas  nepatinka? 

—  Aš  tik  noriu,  kad  žinotum,  jog  nepritariu  tokiam 
tavo  elgesiui.  Kas  gi  taip  daro?  Labai  negerai,  mažyle. 
Tądien  laukiau  tavęs  „Autrigerio"  klube  iki  devintos. 
Jau  maniau,  kad  tau  kažkas  atsitiko.  Tavo  laimei,  ten 
buvo  tavo  brolis  ir  mes  papietavome  su  Kleire.  Jis  su¬ 
manė  kažkokį  filmą,  ir  nori,  kad  jam  padėčiau. 

Klėja  staiga  pamatė,  kokia  sunki  visų  tų  svetimų 
norų  našta,  kuri  galėjo  būti  užkrauta  ant  jos  pečių. 

—  Jo  scenarijus  neblogas,  —  tarė  Tomis,  kurio  dė¬ 
mesį  akimirksnį  atitraukė  mintis  apie  karjerą.  —  Ma¬ 
nau,  kad  galima  bus  sukurti  pagal  jį  filmą. 

Ji  taip  pyko  ant  jų  —  savo  vyro  ir  brolio  —  kad  iš 
įtūžio  ėmė  net  drebėti. 

—  O  ką  tai  turi  bendra  su  manim?  Kodėl  skambini 
man? 

Senutė,  gaminanti  ant  karštos  lėkštės  makizuši,  lio¬ 
vėsi  klausytis,  ką  kalba  Klėja.  Ponas  Obajašis  atsuko 
Klėjai  nugarą  ir  ėmė  triukšmingai  tvarkyti  melsvų  „Viks 
VapoRub"  stiklainių  piramidę.  Ant  vaškuoto  popieriaus 
lakšto  numesto  ilgo  stačiakampio  ananasinio  pyrago 
tūpė  musės,  tačiau  ponas  Obajašis  buvo  pernelyg  su¬ 
pykęs,  kad  jas  pastebėtų.  Klėja  akimirką  svarstė,  ar 
galėtų  pasiekti  ranka  pyragą  ir  nubaidyti  muses. 

—  Tai  turi  baisiai  daug  bendra  su  tavim,  tačiau  aš 
ne  dėl  to  stypsojau  čia  visą  pusvalandį.  Tik  jau  ne  tam, 
kad  surengčiau  konferenciją,  pasakysiu.  Ne  tam,  kad 
diskutuočiau  apie  tavo  intrigas.  Tik  jau  ne  apie  šią.  Tai 
kvailiausias  tavo  poelgis.  Prieš  jį  nublanksta  viskas,  ko 
buvai  prikrėtusi  iki  šiol.  Tiesiog  neprilygstamai  kvai¬ 
las.  Aš  apstulbintas,  ir  man  tai  nepatinka.  Rytoj  atva¬ 
žiuoju  tavęs  pasiimti.  Kleirė  sako,  kad  į  Moloką  kas 
keletą  valandų  skrenda  lėktuvas. 

Klėja  apsižvalgė  po  parduotuvę.  Ant  balto  ledų  šal¬ 
dytuvo  sėdėjo  pono  Obajašio  anūkė  ir  tabaluodama 
savo  plonytėmis  kojomis  daužė  jo  šoną.  Klėja  pamanė, 
jog  ten  turbūt  šalta  sėdėti.  Mergiūkštė  spoksojo  į  ją  ir 
valgė  mėlynus  ledus  popierinėje  tūtelėje.  Mėlyni  ledai 
buvo  vaniliniai.  Klėja  irgi  užsimanė  ledų.  Sirupo  ir  vai¬ 
sių,  iš  kurių  jis  būdavo  pagamintas,  spalva  ir  netgi  sko¬ 
nis  visuomet  skirdavosi.  Ananasų  sirupo  spalva  būdavo 
rausva,  guavos  —  žalia. 

—  Kodėl  taip  darai?  —  paklausė  ji.  —  Kaip  galima 
norėti  žmogaus,  kuris  nenori  tavęs? 

—  Nori  žinoti  kodėl?  Ogi  todėl,  kad  aš  atsižvelgiu  į 


213 


iš  3KAITINIAI.ORG 

kitus  ir  galiu  prisitaikyti.  Man  patinka,  kai  tu  esi  šalia. 
Aš  galiu  susitaikyti  su  tavo  blogu  elgesiu.  Manau,  kad 
verta.  Aš  tikiu  šia  šeima,  nepaisant  tavo  požiūrio  į  ją. 
Dėl  dievo  meilės,  mes  juk  žinome,  kaip  tu  žiūri  į  šeimas. 

—  Mes  kalbame  apie  mano  šeimą,  —  įnirtusi  tarė  ji, 
—  o  ne  apie  visas  šeimas.  —  Klėja  susigriebė,  kad  jis 
įtraukė  ją  į  pokalbį.  —  Klausyk,  Tomi,  aš  jau  noriu 
atsisveikinti.  Nebeskambink  man  daugiau.  Dabar  eisiu 
namo  ir  suvalgysiu  keptą  viščiuką,  o  paskui  susirasiu 
advokatą. 

—  Ko  tu  po  galais  nori?  —  sušuko  jis.  —  Nori  gy¬ 
venti  Beverli  Hilse?  Gerai.  Nori  vairuoti  tą  „Bentlį"? 
Gerai.  Nori  dirbti?  Puiku.  Nori  vaikų?  Galbūt. 

—  Aš  dedu  ragelį. 

Staiga  į  ploną  stogą  ėmė  skardžiai  barbenti  lietus. 
Tai  priminė  jai  lietaus  barbenimą  Nuuanu. 

Iš  lėto,  slapukiškai,  abiem  rankomis  ji  padėjo  ragelį. 
Kabindama  jį  Klėja  dar  girdėjo  Tomį  šaukiant  ją  vardu. 
Ji  nutraukė  magiškąjį  ryšį  per  banguotą  sąsiaurį  su  Ho- 
nolulu,  ir  ponas  Obajašis  susiraukė. 

Ji  baiminosi,  kad  telefonas,  sutrikdydamas  dulkėtą 
Obajašio  parduotuvės  ramybę,  gali  staiga  vėl  suskam¬ 
bėti,  jai  dar  nespėjus  išeiti  į  kelią.  Ji  žinojo,  kad  ponas 
Obajašis  apstulbtų,  jei  ji  atsisakytų  kalbėti.  Ant  šaldy¬ 
tuvo  mergaitės  jau  nebebuvo.  Klėja  pamiršo  apie  viš¬ 
čiuką  ir  keletą  kitų  mažmožių  —  kiave  žiedų  medų  bei 
siūlus  —  kuriuos  ji  ketino  nusipirkti. 

Pro  lietaus  šnarėjimą  ir  kylančio  upelio,  kuris  tekėjo 
greta  kelio,  vandens  šniokštimą  ji  išgirdo,  kaip  par¬ 
duotuvėje  šaižiai  suskambo  telefonas.  Ji  suabejojo,  ar 
greitai  bus  ne  per  tamsu  skinti  Surinamio  vyšnias,  ku¬ 
rias  ji  pastebėjo  pakeliui,  jei  lietus  dar  nenuplėšė  raukš¬ 
lėtų  uogų  nuo  stiebelių,  ir  leidosi  bėgti. 

Lietaus  lašai  pupsėjo  Klėjai  ant  galvos,  pečių,  tiško 
ant  blauzdų,  vėsindami  ją.  Paskutiniai  šviesos  atšvaitai 
kabinosi  į  siauras  povandenines  uolas  prie  pat  kranto 
lyg  dvasios,  nesiryžtančios  palikti  žemės.  Ji  matė  vaka¬ 
rų  Maui  šviesas,  spindinčias  kitoje  sąsiaurio  pusėje.  Me¬ 
džiai  lietuje  buvo  tamsūs,  žievė  pajuodo,  o  lapai  pas¬ 
kutiniuose  šviesos  spinduliuose  atrodė  apsunkę.  Ji  žiū¬ 
rėjo,  kaip  lietus  vilnija  per  laukus,  priplakdamas  prie 
žemės  žolę.  Šalikelės  akmenys  susiurbė  šviesą,  ir  vėsi 
tamsa  gulė  jai  ant  veido. 

Tą  rytą  ji  perskaitė,  jog  kasmet  atrandamos  naujos 
vabzdžių,  šliužų  ir  netgi  žuvų  bei  paukščių  rūšys  ir 
norėjo  pasakyti  apie  tai  Emai.  Ema  rašė  augalų  ir  gy¬ 
vūnų,  kurie  išnyko  Havajų  salose,  katalogą.  Per  pasku¬ 
tinius  dešimt  metų  nykstančiomis  tapo  trisdešimt  rūšių 
Havajų  augalų  —  daugiau  nei  bet  kurioje  kitoje  pasau¬ 
lio  vietoje.  Tarp  jų  buvo  ahinahina  —  sidabro  kardas, 
gražuolis  voražiedis  ir  dvi  filostegijos  paparčių  rūšys, 
abi  pavadintos  jas  atradusių  botanikų  mėgėjų  iš  Emos 
šeimos  garbei.  O  vienas  papartis  buvo  pavadintas  pa¬ 
čios  Emos  garbei.  Kartą  ryte  jos  abi  su  Ema  atrado  jį 
prie  Kavakoi  upelio  Kokijoje  ir  atnešė  iš  kalnų  su  tokia 
pagarba,  lyg  būtų  nešusios  stabą.  „Taip  ir  buvo",  — 
pamanė  Klėja. 

Ji  matė  Džindžer  autobusą.  Prie  lenktos  metalinės 
pakabos  pritvirtinta  lempa  pašėlusiai  blaškėsi  vėjuje 
lyg  žuvis,  pagauta  ant  meškerės.  Autobusas  atrodė  tar¬ 
si  laivas  audroje. 

Sulojo  šuo,  iškišęs  galvą  pro  išdužusį  autobuso  lan¬ 
gą.  Per  pievą  jos  link  bėgo  berniukas.  Tai  buvo  Džin¬ 
džer  vaikaitis  Erlas.  Vos  nesusidūręs  su  Klėja  kakto¬ 
muša  jis  staigiai  sustojo  ir,  stovėdamas  su  ja  veidu  į 
veidą,  šiurkščiai  truktelėjo  už  rankos.  Klėja  pamatė  Džin- 

džer,  kuri  su  šluotkočiu  stovėjo  duryse.  Ji  mostelėjo 
šluota,  lyg  būtų  vijusi  Klėją  šalin.  Erlo  delnas  buvo 
karštas  ir  purvinas.  Klėja  suabejojo,  ar  jis  kartais  nebus 
rankose  laikęs  karamelių  arba  monetų.  Jis  valgė  gai¬ 
žiai  kvepiančią  pipi  kaula,  džiovintą  jautieną. 

Ji  girdėjo,  kaip  bangos  dūžta  į  karališkųjų  žuvų  tven¬ 
kinio  uolas,  kaip  palmėse  caksi  driežai.  Kalnuose  vaikš¬ 
tinėjo  elniai,  pro  šlapius  medžius  plieskė  žvaigždės.  Klė¬ 
ja  apsidairė.  Aplinkui  knibždėte  knibždėjo  dvasių.  Ji 
pasileido  bėgti  per  lauką  namo. 

Kai  Henris  po  kelių  valandų  atnešė  jai  žuvų,  ji  gulė¬ 
jo  ant  lovos  ir  šeštą  kartą  klausėsi  Kolmano  Hokinso  ir 
Beno  Vebsterio  pjesės  „Man  tai  nė  į  galvą  neatėjo". 
Tai  buvo  viena  iš  pirmųjų  dainų,  kurių  Lesteris  pakvie¬ 
tė  pasiklausyti  Visterijos  rūmuose. 

Henris  pasižiūrėjo  į  ją  ir  nunešė  žuvis  į  virtuvę. 

Šluostydamasis  rankas  jis  sugrįžo  į  kambarį  ir  atsi¬ 
sėdo  į  kėdę  prie  lovos  kojūgalio. 

Klėja  dar  sykį  ėmė  klausytis  dainos  iš  pradžių.  Atro¬ 
dė,  kad  pagal  muzikos  ritmą  virpa  oras. 

—  Kalbėjausi  su  savo  pusbroliu  Lerojumi,  —  tarė 
jis.  —  Po  kelių  dienų  Honolulu  vyks  demonstracija. 
Atvyks  Žmogus  Reaktorius.  Vyks  protesto  akcija  prieš 
raketų  bandymus  Kahulavėje. 

—  Žmogus  Reaktorius? 

Henris  nusišypsojo. 

—  Jis  iš  Hirosimos  ir  serga  spinduline  liga.  Keliauja 
po  įvairias  šalis  kovodamas  už  taiką. 

Klėja  irgi  nusišypsojo.  Ji  kilstelėjo  klubus,  patraukė 
žemyn  antklodę  ir  įsirangę  po  ja. 

—  Lerojus  sako,  kad  į  žmones  valtyse  niekas  nešau¬ 
dys  raketomis,  netgi  Jungtinių  Valstijų  karinis  jūrų  lai- 

vynas.  —  Jis  patylėjo.  —  Aš  neprisidėsiu.  Man  nuo  tų 
gestų  jau  darosi  bloga. 

—  Ar  pameni,  kaip  mus  mokykloje  mokė  apie  regi¬ 
mybę  ir  tikrovę?  —  paklausė  ji.  —  Tai  buvo  labai  klai¬ 
dinančios  pamokos,  tiesa?  Aš  ėmiau  tikėti,  kad  tarp  šių 
dviejų  dalykų  yra  skirtumas.  Realybė  buvo  tikra,  o  re¬ 
gimybė  —  apgaulinga.  Tačiau  regimybė  tokia  pat  rea¬ 
li,  kaip  ir  realybė.  Regimybė  ir  yra  realybė.  —  Ji  aki¬ 
mirką  patylėjo.  —  Mano  tėvas,  kaip  dabar  suprantu, 
visą  laiką  tai  žinojo.  Mano  motina  tikriausiai  irgi.  Tai 
žino  Tomis,  mano  senelė.  Tai  reiškia,  kad  jie  gali  daryti 
ką  tik  panorėję.  Jei  nėra  nieko  realaus,  tai  niekas  ne¬ 
svarbu. 

—  Jei  regimybė  yra  realybė,  —  tarė  Henris,  —  tai 
viskas  yra  realu. 

—  Eikš  prie  manęs,  —  šypsodamasi  tarė  Klėja. 

Jo  plaukai  kvepėjo  jūrininkų  muilu  ir  dūmais. 

—  Aš  čia  buvau  labai  laiminga,  —  tarė  ji. 

Klėja  pažiūrėjo  į  jo  randus.  Kartą  vaikystėje,  kai  jis 
žvejojo,  iš  šarvuotosios  lydekos  nasrų  ištrūko  kabliu¬ 
kas  su  jauku  ir  užsikabino  jam  už  ausies  kraštelio.  Du 
randai  buvo  akių  kampučiuose:  vienas  liko  po  mušty¬ 
nių  bare,  kitas  —  po  muštynių  kariuomenėje. 

—  Kada  tu  išvažiuoji? 

—  Greitai. 

—  Daugiau  nebesislėpsi  miške? 

Ji  papurtė  galvą.  Iš  sulėtėjusio  kvėpavimo  ji  galėjo 
spręsti,  kad  jis  tuoj  užmigs. 

Ji  gulėjo  nejudėdama,  apkabinusi  jį  ir  svajojo  apie 
Erlą  ir  Džindžer  šaltame,  purviname  autobuse,  apie  Pa- 
kardą,  ant  kalvos  kepantį  bananinius  tortus  ir  skaitantį 
sekso  žurnalus.  Ji  užsigalvojo  apie  savo  motiną.  Jai  pa¬ 
sidarė  įdomu  —  ar  Kitė  pati  auksinėmis  manikiūrinė- 

mis  žirklutėmis  nukarpė  Bivos  perlus  nuo  savo  kraiti¬ 
nių  naktinių  marškinių,  kai  šie  jai  nusibodo,  o  žalios 
laimo  spalvos  šilkas  nebepatiko,  ar  tiesiog  numetė  nak¬ 
tinius  ant  savo  miegamojo  grindų,  kad  tarnaitė  juos 
pasiimtų,  nusineštų  namo  ir  nuknaibytų  perliukus  sau? 
Kai  Klėja  ištekėjo  už  Tomio  Heivudo,  Kitė  atsiuntė  jai 
sidabrinį  padėklą  ir  knygą  „Didieji  Australijos  dvarai", 
kurioje  buvo  ir  Kitės  namo  nuotraukos.  Nors  knyga 
buvo  gana  formali  ir  neišradinga  dovana  vestuvių  pro¬ 
ga,  ypač  nuo  motinos,  Klėja  buvo  laiminga  gavusi  ją. 
Jai  buvo  sunku  prisiminti,  kaip  gyvena  jos  motina  — 
kambarius,  kuriuose  Kitė  priimdavo  svečius,  klijuoda¬ 
vo  iškarpas  į  savo  albumą  ir  dainuodavo,  pritardama 
muzikai  iš  „Kamelot".  „Man  buvo  sunku  prisiminti  to¬ 
dėl,  —  pamanė  Klėja,  —  kad  stengiausi  pamiršti". 

Daugelį  naktų  Kitė  kantriai  laukdavo  Klejos  —  tai 
buvo  taip  nebūdinga  Kitei,  kuri  niekuomet  nieko  ne¬ 
laukdavo  —  kol  ši  nebegalėdavo  pasislėpti  po  dienos 
našta.  Tada  Kitė  mitriai,  nerūpestingai  smukdavo  į  Kle¬ 
jos  lovą  ir  pasikišdavo  po  savo  blyškiu  skruostu  pagal¬ 
vį,  nė  kiek  nesirūpindama,  kad  ją  ištraukė  Klėjai  iš  po 
galvos.  Klėja  sakydavo: 

—  Eik  šalin,  mama,  negaliu  pakelti  to  liūdesio,  ku¬ 
ris  mane  apima,  kai  pagalvoju  apie  tave. 

Tačiau  Kitė  elegantiškai,  valdingai  susidėdavo  ran¬ 
kas  ant  krūtinės  ir  sakydavo: 

—  Leisk,  papasakosiu  tau,  kaip  praleidau  dieną,  Klėja. 

„Aš  jos  ilgėjausi,  —  pamanė  Klėja.  —  Nors  ir  labai 
stengiausi  ją  pamiršti,  tačiau  vis  vien  jos  ilgėjausi.  Ne 
savo  motinos,  savo  motinos  aš  nepažinojau  ir  nemanau, 
kad  būčiau  ją  labai  branginusi,  jei  būčiau  pažinojusi;  ne, 
aš,  kaip  ir  visi  žmonės,  ilgėjausi  motinos  turėjimo.  Ir 
tėvo.  Aš  ilgėjausi  jų  abiejų.  Ilgėjausi  jų  labai  stipriai". 


218 


iš  SKAITINIAI.ORG 


Džindžer  iš  sausmedžio  žiedų  padarė  jai  girliandą. 
Klėja  žinojo,  jog  tam  jai  reikėjo  daugelį  valandų  rinkti 
mažyčius  žiedelius,  ir  buvo  labai  patenkinta  Džindžer 
dovana.  Erlas  šokinėjo  aplink  Klėją,  tampė  ją  už  ran¬ 
kos,  klausinėdamas,  kada  ji  sugrįš  į  Moloką.  Ji  sakė 
jam  nežinanti  kada,  tačiau  tai  būsią  greitai.  Klėja  matė, 
kad  berniukas  nepatikėjo. 

Mažame  lėktuvo  salone  tvyrojo  stiprus  sausmedžio 
žiedų  kvapas.  Ji  žiūrėjo  pro  langą,  kaip  apačioje  nyks¬ 
ta  sausa  vakarų  Molokos  žemė.  Ji  matė  namus  ant  kal¬ 
vos  Maunaloa  mieste.  Akimirką  ji  apstulbo,  pamačiusi 
dvi  žirafas,  bėgančias  lėktuvo  šešėlyje,  tačiau  paskui 
prisiminė,  kad  kažkokie  verslininkai  saloje  buvo  įkūrę 
safari  parką. 

Molokoje  ji  buvo  labai  laiminga.  Važiuoti  į  Kaunaka- 
ką  nusipirkti  Honolulu  laikraščių,  paprastai  dviejų  die¬ 
nų  senumo,  jei  jų  iš  viso  būdavo,  valandų  valandas  sė¬ 
dėti  „Midnite  Inn"  kavinukėje  ir  skaityti  juos,  geriant 
šiltą  alų  buvo  kur  kas  maloniau  nei  sėdėti  viename  iš 
daugelio  Honolulu  restoranų  ir  skaityti  kokį  panorėjus 
laikraštį,  netgi  geriant  šaltą  alų.  Ji  atrado,  kad  šykštus 
pasirinkimas  teikia  ramybę.  Molokoje  ji  susikaupusi  per¬ 
skaitydavo  kiekvieną  straipsnį  senuose  „Star  Bulletin" 
numeriuose,  ir  ne  vieną,  bet  keletą  kartų,  o  radusi  pirkti 
žemyninį  melioną  —  minkštą,  persirpusį  melioną  —  ji 
suvalgydavo  jį  su  kur  kas  didesniu  malonumu  nei  po¬ 
no  Kageširo  lyg  prizus  laimėtus  įvairius  vaisius. 

Meibelė  sėdėjo  mėnulio  stebėjimo  paviljone.  Išgir¬ 
dusi  jas  ateinant  žvyruotu  keliu,  ji  pakėlė  galvą  ir  nu¬ 
metė  kaligrafinius  teptukus  bei  juodą  rašalą  į  kampą. 

Jos  gėrė  arbatą,  kurią  Tadaši  atnešė  juodame  gele¬ 
žiniame  arbatinuke,  valgė  mišo  sriubą  ir  kukulius.  Mei- 
belė  godžiai  išsrėbė  sultinį  ir  ištiesė  savo  lakuotą  dube¬ 
nėlį,  kad  kas  nors  įpiltų  jai  dar  sriubos. 

Klėja  tarė: 

—  Mes  gyvename  matriarchato  laikmetyje,  tiesa, 
Ema?  Ne  tik  šiuose  namuose,  bet  ir  visur  salose.  Paim¬ 
kime  kad  ir  Šarlotės  rančą,  Niihau  salą,  kurią  prieš 
šimtus  metų  nusipirko  moteris,  panelę  Karoliną,  pane¬ 
lę  Ženevą  Feimsvort.  Aš  manydavau,  jog  taip  yra  to¬ 
dėl,  kad  visi  vyrai  anksti  žūdavo  arba  išvykdavo,  kaip 
tavo  vyras.  Būdavo  tiek  daug  nelaimingų  atsitikimų. 

—  Tavo  senelis  nuskendo,  kai  kartu  su  Lesteriu  Po- 
liheile,  prie  Na  Pali  gaudė  žuvis  žeberklu.  Jis  prarado 
orientaciją,  —  tarė  Meibelė.  —  Jis  ėmė  plaukti  į  dug¬ 
ną,  tolyn  nuo  šviesos,  gilyn.  Lesteris  bandė  jį  gelbėti. 

—  Gelmės  paviliojo,  —  tarė  Ema,  padėdama  savo 
valgymo  lazdeles. 

—  Ką?  —  paklausė  Meibelė. 

—  Gelmės  paviliojo! 

—  Taip,  regis,  būtent  taip  sakoma  tokiais  atvejais, 
—  ramiai  patvirtino  Meibelė. 

—  Vyrai  žūdavo  medžioklėje,  automobilių  avarijo¬ 
se,  nuskęsdavo,  —  tarė  Klėja.  —  Mano  motinos  pir¬ 
masis  vyras  nukrito  į  Kaikea  tarpeklį,  kai  rinko  jai 
imbierą. 

Tačiau  vyrus  pasigrobdavo  ne  vien  mirtis  ar  nelai¬ 
mės.  Juos  atimdavo  ir  laikas.  O  moterys  yra  stiprios, 
gyvena  ilgai.  Dar  tik  prieš  dešimtį  metų,  kai  tavo  teta, 
kuriai  tada  buvo  aštuoniasdešimt,  atvykdavo  į  miestą 
paskambinti,  ją  lydėdavo  raiteliai,  gražūs  vyrai  su  šau¬ 
tuvais,  žiedais  nusagstytomis  skrybėlėmis,  savo  didelių 
arklių  kaklus  ir  kojas  papuošę  paparčiais. 

—  Ji  buvo  vadinama  Kokoso  riešutu,  —  atlaidžiai 
tarė  Meibelė.  —  Mat  per  trisdešimt  ketvirtųjų  potvynį 
įsilipusi  į  kokoso  medį  išgelbėjo  savo  sūnelį  kūdikį.  Jis 
dabar  jau  miręs.  Tai  buvo  ji,  nors  žmonės  mano,  kad  aš 
išgelbėjau.  Bangos  tris  kartus  buvo  nubloškusios  ją  nuo 
medžio,  bet  paskui  atplukdydavo  atgal.  Juokinga,  — 
tarė  ji  ir  kiek  patylėjo.  —  Ji  nelabai  mylėjo  to  sūnaus. 

—  Mus  visada  vadindavo  panelėmis,  netgi  jei  būda¬ 
vome  ištekėjusios,  kaip  jaunas  merginas,  —  tarė  Ema, 
pildama  savo  motinai  sultinį. 

—  Arba  kaip  senmerges,  —  tarė  Meibelė. 

—  Žinoma,  išskyrus  mano  motiną,  —  pastebėjo  Klė- 
ja.  —  Mano  motinos  žmonės  niekada  nevadindavo  pa¬ 
nele,  ar  ne? 

Ema  nusišypsojo. 

—  Ji  ištekėjo  jauna  ir  nepasiliko  rančoje. 

—  Molokoje  aš  susitikau  su  Henrio  Kilohanos  tėvu, 
—  tarė  Klėja.  —  Jis  senas  kaubojus. 

Ema  lėtai  pakėlė  akis. 

—  Senas  kaubojus?  O  argi  būna  jaunų  kaubojų? 

—  Po  susitikimo  su  juo  aš  vis  galvojau,  kaip  svarbu 
sentimentaliai  neprisirišti  prie  dalykų,  nykstančių  iš  pa¬ 
saulio.  Tai  baigiasi  kiču. 

—  Ar  jis  tau  davė  torto?  —  paklausė  Ema.  Jos  veido 
išraiška  buvo  pakili. 

Klėja  nustebusi  nusijuokė. 

—  Tu  jį  pažįsti]  Taip  ir  maniau,  kad  tu  buvai  jį  suti¬ 
kusi. 

—  Taip,  buvau  jį  sutikusi. 

—  Jis  gyvena  Maunaloa,  namelyje,  aptvertame  tvo¬ 
ra  iš  burlenčių. 

—  Jis  sakydavo,  kad  aš  vienintelė  moku  šokti  puq 
kukui  hula  šokį.  —  Klejos  nuostabai,  Ema  atsistojo  ir, 

nukabinusi  rankas  lyg  kukui  medžio  šakas,  ėmė  lėtai 
sukti  ratu  klubus,  šokdama  pagal  senos  kaubojiškos 
dainos  melodiją. 

—  Aš  pagavau  tave  savo  lasu,  —  dainavo  ji. 

Klėja  pakerėta  žiūrėjo  į  ją. 

—  Nežinojau,  kad  judu  buvote  pažįstami. 

—  Nieko  tokio,  Klėja,  —  tarė  Ema  ir  netikėtai  atsi¬ 
sėdo.  —  Nieko  tokio,  kad  jis  manęs  neprisimena.  —  Ji 
išraudo. 

Klėja  pažvelgė  į  ją.  Ji  norėjo  pameluoti  Emai,  pasa¬ 
kyti,  jog  Pakardas  puikiausiai  prisimena  ją,  tačiau  ne¬ 
galėjo  —  ne  todėl,  kad  būtų  buvusi  šventeiva,  o  todėl, 
kad  žinojo  nepajėgsianti  apgauti  Emos. 

—  Jis  buvo  žavingiausias  vyras  iš  visų,  kuriuos  kada 
nors  mačiau.  Galėdavau  atpažinti  jį  iš  varpelių  ant  jo 
pentinų  žvangčiojimo,  kai  jis  žengdavo  šlapia  žole.  Bū¬ 
čiau  ėjusi  gyventi  su  juo  į  tą  mažą  namelį  ant  kalvos, 
jei  tik  jis  būtų  mane  ėmęs.  Jis  buvo  vedęs,  o  aš  buvau 
ištekėjusi.  Tada,  žinoma,  buvau  kitokia.  Buvau  jaunes¬ 
nė,  gražesnė,  tačiau  ne  tai  turiu  omeny.  Tada  man  rū¬ 
pėjo  dabartis  —  štai  ką  noriu  pasakyti.  Ne  taip,  kaip 
dabar.  —  Ji  patylėjo.  —  Man  patiko,  kaip  jis  mylisi.  Jis 
buvo  labai  švelnus,  labai  nepatyręs.  —  Ji  kalbėjo  taip, 
lyg  būtų  ką  tik  pažadinta  iš  miego.  —  Jo  rankos  buvo 
tokios  šiurkščios  ir  žaizdotos,  oda  tokia  suskeldėjusi  ir 
sudiržusi,  kad  iš  pradžių  jis  nedrįso  prie  manęs  prisi¬ 
liesti.  Turėjau  paimti  jį  už  rankų  ir  uždėti  jas  ant  savo 
klubų,  kelių,  ant  krūtų.  Kartą  su  dantim  ištraukiau  iš  jo 
rankos  kaktuso  spyglį  ir  iš  meilės  būčiau  prarijusi  tą 
mažą  šapelį,  tačiau  jis  privertė  išspjauti  rakštį  jam  ant 
delno.  Aš  geidžiau  visko,  kas  buvo  jo,  netgi  jo  žaizdų. 

Ji  atsistojo  ir  ėmė  žingsniuoti  siaura  veranda  pirmyn  ir 
atgal,  paniurusi  nuo  užgriuvusių  prisiminimų  ir  liūdesio. 

—  Kodėl  tu  man  niekada  apie  tai  nepasakojai?  — 
tyliai  paklausė  Klėja  ašarų  kupinomis  akimis. 

—  Štai  kodėl  aš  nevažiavau  su  Ficrojumi  į  Taitį.  Aš 
pasirinkau  meilę,  Klėja.  Pasirinkau  Pakardą,  ir  pasirin¬ 
kau  teisingai.  Žinau  tai.  Žinojau  tai  ir  tada,  nors  jis  ir 
nepasirinko  manęs.  —  Ji  kalbėjo  skubiai,  išbalusi  nuo 
išgyvenimo.  —  Buvau  pas  jį  tik  tris  kartus.  Mano  kū¬ 
nas  kiekvieną  kartą  būdavo  raudonas  nuo  dulkių. 

—  Nors  tai  skamba  keistai,  tačiau  aš  džiaugiuosi  dėl 
tavęs. 

Klėja  pažvelgė  į  savo  senelę.  Meibelė  buvo  pasuku¬ 
si  galvą  į  jas  ir  klausėsi  taip  įdėmiai,  kad  net  raukėsi  iš 
įtampos  —  tačiau  klausėsi  ne  jų. 

—  Sveika,  Klėjome!  —  netikėtai  pasigirdo  kažkieno 
balsas.  —  Tikiuosi,  nesutrukdysime  tavo  merginoms! 

Klėja  pažiūrėjo  į  sodą  —  per  pievą  ėjo  Tomis  Heivu- 
das,  Kleirė  Klark  ir  Diksis  Lainotas.  Kleirė  buvo  apsika¬ 
binusi  su  vyrais  —  jie  rankas  buvo  uždėję  jai  ant  krūtų. 

Moterys,  netekusios  žado,  žiūrėjo.  Diksis  linksmai 
užbėgo  mediniais  laiptais,  nusiavė,  ir,  pabučiavęs  Mei- 
belę  į  kaktą,  atsitūpė  ant  tatamio. 

—  Nusiauk  batus,  —  tarė  Tomiui  Kleirė.  —  Mano 
senelė  mano,  kad  mes  Japonijoje. 

Ji  padėjo  batus  ant  laiptų  ir  atsisėdo  šalia  Diksio. 

Tomis  sunkiai  nusitraukė  savo  ilgaaulius  batus  ir 
nekantriai  švystelėjo  juos  į  žolę,  vos  nepataikęs  į  Tada- 
ši,  kai  ši,  susikūprinusi  nuo  sunkaus  padėklo  su  sakės 
puodeliais  ir  buteliais,  ėjo  per  pievą. 

—  O,  atleisk,  mažyle,  —  tarė  jis  Tadaši. 

Paskui  pasisuko  į  Klėją  ir  mirktelėjo  jai. 

—  Džiaugiuosi,  kad  man  neprireikė  važiuoti  į  Molo¬ 
ką  pasiimti  tavęs,  —  tarė  jis,  įsitaisydamas  ant  veran¬ 
dos  krašto.  —  Kleirė  pasakė  man,  kad  tu  jau  čia. 

Jis  sėdėjo  ir  tabalavo  ore  kojomis.  Jo  kojinėmis  ap¬ 
mautos  pėdos  švytavo  virš  pono  Kageširo  orchidėjų, 
tankiai  augusių  Meibelės  paviljono  stogo  šešėlyje.  Klėja 
jau  buvo  besižiojanti  įspėti  jį,  kad  jis  gali  sulaužyti  stie¬ 
bus,  tačiau,  savo  nuostabai,  susilaikė.  Ji  nerado  žodžių. 

Ema  įpylė  į  puodelius  karštą  sakę  ir  padavė  iš  eilės 
jiems,  iš  pradžių  aptarnaudama  vyrus. 

—  Nežinojau,  kad  tu  žaviesi  vaka,  —  tarė  ji  Diksiui. 
Šis  mandagiai  bandė  skaityti  nesuprantamus  Meibelės 
kaligrafinius  rašmenis. 

—  Kuo  jis  žavisi?  —  paklausė  Kleirė  ir  nubraukė 
Diksiui  už  ausies  kelis  išlindusius  plaukus.  —  Kas  tas 
vaka?  —  Diksio  ausis  paraudo,  lyg  Kleirės  pirštai  būtų 
ją  apdeginę,  ir  jis  gindamasis  papurtė  galvą. 

Kleirė  irzliai  pasisuko  į  Tomį. 

—  Gal  papūstum  mano  sakę,  kad  atauštų? 

—  Ji  turi  būti  karšta,  —  nekaltai  tarstelėjo  Meibelė. 

—  Ačiū,  senele,  —  tarė  Kleirė.  —  Ir  ką  mes  be  tavęs 
darytume? 

—  Kaip  laikosi  ta  miela  mergina  Čarmian?  —  pa¬ 
klausė  Meibelė  Diksio,  imdama  jį  už  rankos.  —  Ar  jau 
baigėte  remontuoti  savo  laivelį?  Mano  manymu,  geriau¬ 
siai  laivus  taiso  Honolulu  taisykloje.  Jūsų  žmona  tikriau¬ 
siai  apmaudauja,  kad  taip  ilgai  negalite  plaukti  į  jūrą. 

Klėja  pažvelgė  į  Emą.  Meibelė  manė,  kad  Diksis  yra 
Džekas  Londonas.  Diksis  labai  mandagiai  sutiko,  jog 
taip  ilgai  būti  sausumoje  išties  apmaudu. 

Tomis  nerangiai  prisislinko  prie  Klejos. 

—  Aš  jau  rengiausi  griebtis  sunkiosios  artilerijos, 
mažyle.  Buvau  pasirengęs  mesti  juokus  į  šalį.  —  Jis 
demonstravo  savo  tolerantiškumą  ir  buvo  labai  paten¬ 
kintas  savimi.  —  Džiaugiuosi,  kad  tu  pagaliau  kiek  at¬ 
sikvošėjai.  Kodėl  neatėjai  tiesiai  į  viešbutį? 

—  Aš  stengiuosi  atsikratyti  tavęs,  —  tarė  Klėja,  pir¬ 
mą  kartą  prabildama,  —  o  ne  sugrįžti  pas  tave,  ir  tu  tai 
žinai.  Aš  niekuomet  su  tavim  nebegyvensiu. 

—  Klausyk,  ką  aš  žinau  ir  ką  tu  žinai,  yra  du  skirtin¬ 
gi  dalykai. 

Klėja  suabejojo,  ar  tik  Ema  jo  neišgirdo.  Žinojo,  kad 
jis  erzina  ją.  Ji  pažvelgė  į  Emą,  tačiau  ši  susiraukusi 
stebeilijosi  į  savo  rankas. 

—  Gal  pasikalbėkime  apie  tai  kitą  kartą,  —  tyliai 
tarė  Klėja.  —  Kai  būsime  vieni. 

-  Čia  nėra  apie  ką  kalbėtis.  —  Jis  išgėrė  sakę  ir 
ranka  nusišluostė  lūpas. 

—  Gerai,  tada  patikėkime  šiuos  reikalus  tvarkyti  ad¬ 
vokatams.  Man  regis,  kad  tai  visuomet  būna  pavojin¬ 
ga,  tačiau  jei  tu  taip  nori... 

—  Tu  ką,  nesupranti,  Klėja?  Mes  išvažiuojame  į  Los 
Andželą.  Trečiadienį.  Man  siūlo  filmuotis  dviejuose  fil¬ 
muose,  ir  aš  turiu  grįžti.  Ir  taip  jau  per  ilgai  užsibuvau. 
—  Jis  išsitiesė  ant  tatamio,  ranka  parėmęs  galvą.  —  Aš 
nepaliksiu  tavęs  čia,  mažyle.  —  Jis  nusišypsojo. 

—  Kas  ten  su  tavim,  Klėja?  —  garsiai  paklausė  Mei- 
belė.  —  Ar  tai  ponas  Heivudas?  Kaip  nuostabu,  kad  jis 
čia  atėjo! 

—  Bet  kodėl?  —  sušnabždėjo  Klėja  jam. 

—  Aš  pagaliau  viską  sutvarkiau,  o  tu  nori  vėl  su¬ 
knisti,  —  tarė  jis,  sukiodamas  rankoje  puodelį.  Ji  aki¬ 
mirką  suabejojo,  ar  jis  kartais  nesudaužys  penkiolikta¬ 
me  šimtmetyje  pagaminto  keraminio  puodelio.  —  Ži¬ 
nai,  kiek  žurnalistams  būtų  džiaugsmo?  Vajėzau. 

—  Žinai,  baisiausia  —  baisiausia  tau,  kiek  žinau  — 
kad  aš  nebandau  nieko  suknisti.  Aš  nieko  nebandau 
tau  padaryti,  —  tarė  ji,  apkabindama  už  pakinklių  savo 
kojas.  Ji  visa  drebėjo  ir  nenorėjo,  kad  jis  tai  pamatytų. 

—  Tai  paprasta,  —  tarė  jis.  —  Susitarkime.  Aš  at- 
siunčiu  tau  automobilį.  Kas  nors  padės  tau  susitvarkyti 
mantą.  O  geriausia,  palik  viską  čia.  Ala  Moanoje  yra 
parduotuvių.  Tau  juk  nedaug  ir  tereikia.  Tai  viena  iš 
tavo  ypatybių,  kurios  man  labiausiai  patinka.  Tau  ne¬ 
reikia  jokių  vatos  tamponų,  jokių  elektrinių  suktuvų 
plaukams,  jokios  kosmetikos.  Tu  švari,  išskyrus  tai,  kad 
sisioji  į  vonią. 

Ji  suabejojo,  ar  nederėtų  jam  padėkoti. 

—  Aš  gyvenau  pas  tavo  tėvukus,  —  pasakė  jis.  — 
„Kahaloje”  man  jau  nebebūdavo  ramybės.  Pernelyg 
daug  žmonių  žinojo,  kad  aš  mieste.  Bet  rytoj  grįšiu  į 
viešbutį. 

—  Tu  gyvenai  su  Berta? 

—  Mes  visi  važiuojame  į  mano  namus  Vaimėjoje,  — 
sučiulbėjo  Kleirė.  —  O  kodėl  nenuvažiavus  ir  tau,  teta 
Ema?  Esu  tikra,  kad  mama  būtų  laiminga  matydama 
tave.  Na,  gal  ir  ne.  Mama  niekuomet  nebūna  laiminga. 

Diksis,  kuriam  pabodo  bukai  spoksoti  į  nesupranta¬ 
mus  rašmenis,  atsargiai  suvyniojo  Meibelės  rankraštį, 
ir  ši  patenkinta  patapšnojo  jam  per  galvą. 

—  Niekada  nemačiau  tokių  bjaurių  rankų  kaip  se¬ 
nelės,  —  pareiškė  Kleirė,  spoksodama  į  ištinusius  Mei¬ 
belės  pirštus. 

—  Budizmas,  —  švelniai  paaiškino  Meibelė,  —  bjau¬ 
rumo  neneigia  ir  neatmeta.  Budistai  priima  jį  į  širdį  ir 
paverčia  grožiu. 

Kleirė  siektelėjo  per  kilimėlį  padėklo  su  sašimiu,  pa¬ 
ėmė  gabaliuką,  ir,  laikydama  iš  apačios  delną,  kad  pa¬ 
dažas  nenulašėtų  ant  kilimėlio,  įdėjo  žuvį  Tomiui  į  bumą. 

—  Kokia  gi  tu  budiste,  senele?  Tu  juk  ne  japonė. 

—  Kas  čia  per  žuvis?  —  paklausė  Tomis,  išspjauda¬ 
mas  sašimį  į  saują.  Jis  numetė  žuvį  į  sakės  puodelį. 

—  Mes  važiuosime  į  Vaimėją  padirbėti  su  Diksio 
scenarijumi.  Jis  tikrai  puikus,  tik  reikia  kiek  aptašyti. 
—  Kleirė  ištiesė  Tomiui  kitą  žuvies  gabaliuką.  —  Mei- 
mė  sako  siaubingai  norinti  tave  pamatyti,  Klėja. 

—  Neblogas,  neblogas  scenarijus,  —  pritarė  Tomis, 
atstumdamas  jos  ranką  su  žuvimi.  —  Keletas  koledžo 
studentų  pasislepia  kalnuose  už  Oklahomos  visokių  gin¬ 
klų  prikimštoje  mašinoje.  Jie  negali  susitaikyti  su  ko- 
rumpuota  visuomene.  Jiems  geriau  slapstytis  kalnuose 
nei  gyventi  šalyje,  kuri  juos  engia. 

Klėja  pažvelgė  į  Tomį. 

—  Niekada  nemaniau,  kad  tu  toks  kvailas,  —  tarė  ji. 

—  Ką,  mažyle? 

—  Kaip  laikosi  Meimė?  —  paklausė  Meibelė  Klei- 
rės.  —  Aš  ją  taip  myliu.  Atleisk,  bet  ji  visuomet  buvo 
mano  numylėtinė. 

Kleirė  nutaisė  Klėjai  grimasą. 

—  Jos  mokykla  dirba  gerai,  —  tarė  Ema,  prabilda¬ 
ma  pirmą  kartą  per  visą  tą  laiką.  —  Ponas  Piilima  mu¬ 
ziejuje  man  sakė,  kad  Meimė  ir  jos  draugas  dabar  turi 
šešiasdešimt  vaikų. 

—  Jos  draugas,  tai  tas  Frenkas  Harimotas?  —  nepa¬ 
tikliai  paklausė  Kleirė.  —  Tu  turi  omeny  tą  jos  draugu¬ 
žį  sodininką? 

—  Taip,  —  atsakė  Ema. 

—  Apie  jos  draugą  aš  pati  viską  žinau,  —  aštriai 
pasakė  Meibelė.  —  Mane  domina  jos  mokykla,  o  ne 
meilės  reikalai. 

Klėja  pažvelgė  į  Emą.  Jos  nenumanė,  kad  Meibelė 
žino  apie  Meimę  ir  Frenką  Harimotą.  Ema  susižavėjusi 
pakraipė  galvą,  o  Klėja  nusišypsojo. 

Kleirė  nenorėjo  pasiduoti. 

—  O  ar  žinai,  kad  Meimė  pardavė  kai  kuriuos  sen- 

daikčius,  kuriuos  jiedvi  su  Lili  Šilds  rinkdavo?  Pameni 
tą  šlamštą?  —  Ji  atsisuko  į  Emą.  —  Jis  buvo  labai  ver¬ 
tingas.  Įsivaizduoji?  Ji  pardavė  keletą  havajietiškų  dir¬ 
binių,  kad  išlaikytų  mokyklą.  Ir  pardavė  juos  žmonėms 
iš  žemyno.  —  Ji  apsidairė  aplink,  norėdama  įsitikinti, 
ar  jos  žodžiai  padarė  reikiamą  įspūdį.  —  Negana  to, 
kad  gyvena  su  tuo  sodininku,  ji  dar  ir  daiktus  pardavi¬ 
nėja.  Pardavinėti  daiktus  nėra  gera  mintis  —  Nandas 
taip  visada  sako. 

—  Man  taip  malonu,  kad  tavo  motina  nutarė  nebe- 
parduoti  plantacijos,  —  ramiai  pasakė  Ema. 

Klėja  pažvelgė  į  Emą,  abejodama,  ar  tik  ji  nebus 
apsigavusi. 

—  Kaip  tai?  —  nustebo  Kleirė.  —  Mama  nutarė 
nebeparduoti  plantacijos? 

—  Paklausė  tavo  patarimo,  reikia  manyti,  —  tarė 
Ema,  siurbčiodama  sakę.  Ji  žvelgė  į  Kleirę  per  puode¬ 
lio  kraštą. 

—  Paklausė  mano  patarimo?  —  susiraukdama  pa¬ 
klausė  Kleirė.  —  Mano  patarimo?! 

—  Tu  padėsi  mums  apdoroti  tą  scenarijų,  —  pasakė 
Tomis  Klėjai.  —  Tau  reikės  ištaisyti  rašybos  klaidas. 
Neįsižeisk,  Diksi!  —  šūktelėjo  jis  per  petį.  —  Automo¬ 
bilis  bus  čia  ryte. 

Klėja  žiūrėjo,  kaip  temstant  užsisklendžia  auksinių 
taurelių  rūšies  vijoklių  žiedai.  Mažytės  auksaspalvės 
žiedų  taurelės  kvepėjo  kaip  prinokę  abrikosai.  Žiedla¬ 
piai  sklendėsi  taip  greitai,  kad  ji  net  matė  jų  sklendi- 
mąsi.  Ji  pasisuko  į  Tomį  ir  Kleirę  žinodama,  kad  jie 
turi  didžiausią  kenkėjišką  dovaną.  Jie  buvo  pavojin¬ 
giausi  ir  abejingiausi. 

—  Aš  žaviuosi  tuo,  ką  daro  Meimė,  —  pareiškė  ji 
Kleirei.  —  Meimė  turi  kažkokį  stimulą,  kuris  verčia  ją 

tai  daryti.  Kaip  Ema.  Mano  manymu,  ji  elgiasi  protin¬ 
gai  panaudodama  praeitį,  pardavinėdama  ją,  kad  gau¬ 
tų  tai,  ko  jai  reikia  dabar. 

Ji  pašoko  ir,  nulipusi  laiptais,  patraukė  į  sodą.  Auk¬ 
sinių  taurelių  žiedai  buvo  susiskleidę.  Iš  jų  gerti  jau 
buvo  per  vėlu.  Klėja  girdėjo,  kaip  ošia  vandenynas. 
Nebevaržomas  šviesos  ir  karščio,  jis  vėl  buvo  gyvybin¬ 
gas  ir  stiprus.  Klėja  įėjo  į  sodą  ir  stovėjo  ten  sustingusi, 
net  nealsuodama. 

—  Manau,  kad  jums  jau  metas  eiti!  —  šūktelėjo  ji 
atvykėlių  trijulei. 

—  Kaip  gi  čia  dabar?  —  reikliai  paklausė  Meibelė. 
Ji  ėmė  verkšlenti. 

—  Mano  mama  pavargo,  —  pareiškė  Ema.  Ji  pakilo, 
paėmė  iš  Diksio  rankraštį,  vikriai  susuko  jį  ir  perrišo 
broką  tinę  juosta. 

—  Pavargai,  senele?  —  sarkastiškai  paklausė  Kleirė. 

Tomis  pabrėžtinai  lėtai  atsistojo  ir  pasirąžė,  užsigau- 
damas  rankas  į  vyšninę  lubų  siją. 

—  Ačiū  už  sakę,  —  tarė  jis  nuleisdamas  rankas  ir 
apsimesdamas,  kad  jam  neskauda.  Tai  buvo  pirmas  kar¬ 
tas,  kai  jis  kreipėsi  į  Emą.  Ji  neatsakė. 

Diksis  tarė: 

—  Mums  bet  kokiu  atveju  reikia  važiuoti.  Jau  vėlu. 
—  Jis  buvo  sutrikęs. 

—  Tu  vedžioji  mane  už  nosies,  tiesa?!  —  staiga  suri¬ 
ko  Tomis  Klėjai. 

Kleirė  pataisė  jam  marškinių  apykaklę: 

—  Taip,  —  guodžiamai  tarė  ji.  —  Ji  tave  vedžioja  už 
nosies. 

Meibelė,  kurios  plaukai  styrojo  lyg  pelkių  paukščio 
kuodas,  šypsodamasi  palinko  į  priekį  —  ji  buvo  vėl 
nuklydusi  į  dausas  ir  nebesiklausė  jų. 

Rankose  laikydama  po  vieną  batą,  Kleirė  nušoko 
nuo  laiptų  ant  žolės  ir  jos  sijonas  užsirietę  į  viršų.  Ji 
nubėgo  per  pievą  ir  dingo  tamsoje. 

—  Iki,  senele!  —  šūktelėjo  ji.  —  Iki,  Ema! 

Diksis  nerangiai  pakštelėjo  Meibelę  į  smilkinį,  nuli¬ 
pęs  laiptais  pabučiavo  Klėją  ir  pranyko  sutemose. 

Tomis  strykčiojo  per  pievą,  grumdamasis  su  batu. 

—  Rytoj,  Klėja!  —  sušuko  jis  ir  nušokavo  į  tamsą. 

—  Jis  manim  netiki,  —  tarė  Klėja,  žvelgdama  į  Emą. 

—  Vyrai  tokiais  atvejais  visada  netiki,  —  tarė  Ema. 

—  Visada  netiki?  —  ėmė  juoktis  Klėja. 

—  Netgi  tuomet,  kai  kraustosi  dėl  tavęs  iš  proto. 

—  Netgi  tada? 

—  Ypač  tada.  —  Ema  patylėjo.  —  Dėkui  dievams, 
jis  dėl  tavęs  nesikrausto  iš  proto. 

Ema  nuleido  sunkų  Meibelės  krėslą  nuo  laiptų,  ku¬ 
riuos  iš  Naros  buvo  atsiuntęs  architektas  japonas,  ir  jos 
nuėjo  pro  svetingą  namų  tamsą,  susimušdamos  viena  į 
kitą,  džiaugdamosi  nauju  artumu,  atsiradusiu  tarp  jų, 
moterų,  pasikalbėjusių  apie  meilę. 

Ankstų  kitos  dienos  rytą  Klėja  nuėjo  į  namus  Nuu- 
anu.  Ji  ėjo  sodu  link  lanai.  Nors  priekinės  durys  nieka¬ 
da  nebūdavo  rakinamos,  ji  nenorėjo  įeiti  šio  namo  vidun. 

Klėja  suabejojo,  ar  tik  Tomis  su  Berta  nesėdi  lanai, 
galbūt  kartu  valgydami  papają,  tačiau  ten  nieko  nebuvo. 

Ji  pamatė  pievelėje  Garutį.  Prisiplojęs  prie  žemės  jis 
kažko  ieškojo  žolėje.  Jis  neturėjo  ant  nosies  akinių. 

—  Gali  nieko  nesakyti,  —  tarė  ji.  —  Tu  nusiėmei 
akinius,  o  kai  atsibudai,  nebuvo  nei  merginos,  nei 
akinių. 

Garutis  papurtė  galvą.  Jo  akys  buvo  paraudusios  ir 
atrodė,  kad  jas  skauda. 

—  Tai  buvo  paskutinis  kartas,  Klėja.  Ir  daugiau  tai 
nebepasikartos.  Kontaktiniai  lęšiai.  —  Jis  parodė  pirš¬ 
tu  į  savo  akis.  —  Tiesiog  pamečiau  vieną. 

—  Dabar  turėtum  pasikeisti  vardą.  Daugiau  nebega¬ 
li  būti  Garučiu. 

—  Nebegaliu?  —  nusiminęs  paklausė  jis. 

—  Ne,  —  atsakė  ji.  —  Beje,  koks  tavo  tikrasis  var¬ 
das?  Aš  pamiršau. 

—  Klėjome. 

—  Tai  mano  vardas.  Gal  Berta  davė  tau  Erlo  vardą? 
O  gal  Džunioro?  Ne,  manau,  ji  pavadino  tave  Badžiu. 

—  Koks  mano  vardas?  Neprisimenu.  Tu  mane  su¬ 
gluminai.  Tu  visuomet  mane  glumini,  —  irzliai  subam¬ 
bėjo  jis.  —  Lęšis  tiesiog  ėmė  ir  iššoko.  Dar  tik  antrą 
dieną  juos  nešioju.  —  Jis  klestelėjo  ant  šlapios  žolės, 
atsisėdo  mažyčiame  plotelyje,  kelius  prisitraukęs  prie 
krūtinės,  nes  bijojo  nuleisti  kojas  ant  žemės,  ir  pažvel¬ 
gė  į  ją.  —  Ką  čia  veiki? 

—  Ieškau  Tomio,  —  atsakė  ji. 

—  Koks  neįtikėtinas  sutapimas!  O  jis  ieško  tavęs! 
Nudūmė  tavęs  parsivežti.  Sakė,  kad  persikels  į  viešbu¬ 
tį.  Mama  nenori  jo  paleisti.  Ji  nežinojo,  kad  jis  ketina 
parsivežti  tave,  nes  tada  būtų  dar  labiau  supykusi.  — 
Jis  nusipurtė,  įsivaizduodamas  Bertos  įniršį. 

—  O  aš  maniau,  kad  Berta  stengiasi  mus  sutaikyti, 
—  pasakė  Klėja,  erzindama  jį. 

—  Ne,  dabar  jau  ne.  Ji  tikisi,  kad  galės  turėti  jį  ir 
be  tavęs.  Atleisk.  Kleirė  irgi  jo  ieško.  Ji  pagaliau  išva- 
žiuoja  į  Vaimėją.  Sakė,  kad  jos  vyras  —  kas  jis  ten 
toks?  Karalius  ar  panašiai?  —  paskambino  jai  ir  pasa¬ 
kė,  kad  nebeduos  jai  pinigų,  jei  ji  neatvažiuos  pas  jo 
motiną. 

Savo  pačios  nuostabai,  Klėjai  pagailo  Kleirės. 

—  Tie  vyrai  visi  grasina  moterims.  O  tu,  Garuti,  irgi 
taip  elgiesi  su  savo  mergina?  Sakai  jai,  kad  daugiau 
nebeduosi  pinigų,  muši  ją? 

—  Aš  neturiu  merginos,  —  atsakė  jis,  žvairuodamas 
į  ją.  —  Noriu  ypatingos  merginos.  Tokios  kaip  tu.  Man 
nusibodo  merginos,  kurios  sako  labiau  mėgstančios  me¬ 
džius  arba  drugelius  nei  žmones.  Mylėti  drugelius  la¬ 
bai  lengva.  Paskutinė  mergina,  su  kuria  aš  susitikinė¬ 
jau,  tikėjo  vienaragiais. 

Klėja  grįžtelėjo  ir  pasižiūrėjo  į  namą. 

—  Tu  nesiklausai,  —  papriekaištavo  jis. 

—  Tiesiog  galvoju,  ar  verta  laukti,  —  pasakė  ji. 

—  Ar  ketini  grįžti  pas  Tomį? 

—  Garuti.  —  Ji  padėjo  jam  ant  peties  ranką.  —  Kas 
tau  darosi? 

—  Jau  sakiau  tau.  Tu  mane  glumini.  Tu  gi  mane 
užauginai.  Galima  sakyti,  kad  aš  gyvenau  tavo  kam¬ 
baryje,  kol  tu  nepabėgai.  Be  tavęs  čia  buvo  taip  baisu. 

Ji  pasisuko  į  mišką. 

—  Jei  būčiau  pasilikusi,  būčiau  mirusi.  Man  atrodė, 
kad  čia,  šiame  name  aš  mirštu. 

—  Kodėl  gi  tu  nepasiėmei  kartu  manęs? 

—  O!  Kaip  aš  galėjau?  Aš  netgi  nežinojau,  ar  Ema 
panorės  priimti  mane  vieną! 

—  Tai  vis  dėl  tėčio?  Todėl,  kad  nemėgai  tėčio?  Kadangi 
jis  yra  mus  siejanti  grandis?  Todėl  tu  mane  palikai? 

—  Manai,  kad  mano  pačios  motina  buvo  bent  kiek 
geresnė? 

—  Kartais  man  atrodo,  kad  tu  panaši  į  savo  motiną. 
Visada  kažkur  bėgi. 

—  Aš  bėgau  nepakankamai  greitai  arba  nepakanka¬ 
mai  toli,  —  pasakė  ji  ašarų  kupinomis  akimis.  —  Kaip 
žiauru  sakyti  man  tokius  dalykus! 

—  O  man  patiko  tavo  motina!  Ji  buvo  graži  ir  nieka¬ 
da  nekreipdavo  į  mus  dėmesio.  Mane  nervina,  kai  su¬ 
augusieji  kreipia  į  mane  dėmesį. 

—  Betgi  .mes  patys  esame  suaugę. 

Garutis  susiraukė: 

—  Tu  gal  ir  esi  suaugusi,  bet  ne  aš.  Galbūt  tu  galė¬ 
tum  mane  įsisūnyti. 

—  Nemanau. 

—  Tai  neteisėta  ar  panašiai? 

—  Aš  nenoriu  tavęs  įsisūnyti,  Garuti. 

—  Ar  ketini  likti  čia?  Turiu  omeny,  Havajuose? 

Klėja  neatsakė  į  jo  klausimą.  Ji  nežinojo  atsakymo. 

—  Noriu  pasakyti,  gal  mudu  galėtume  kartu  išsi¬ 
nuomoti  namą  arba  butą,  ar  panašiai.  Aš  vis  vien  ren¬ 
giuosi  iš  čia  išsikelti. 

—  Tikriausiai  aš  gyvensiu  Molokoje. 

—  Molokoje?  Ten,  regis,  nėra  netgi  televizijos.  Tu 
būtum  ten  vieniša. 

Ji  papurtė  galvą. 

—  Kaip  suprasti?  Tu  sutikai  kažkokį  vyrą?  Tu  suti¬ 
kai  kažką  Molokoje,  tiesa? 

Ji  nesiryžo  papasakoti  jam  apie  Henrį.  Suvokė,  kad 
nenori  jam  pasakyti  todėl,  kad  bijojo  netekti  Garučio 
meilės.  „Noriu  turėti  visą  meilę,  kurią  tik  galiu  gauti,  — 
pamanė  ji.  —  Aš  vis  dar  dalyvauju  Meilės  varžybose". 

—  Ar  aš  jį  pažįstu?  —  paklausė  jis  nenatūraliu  balsu. 

—  Ne,  —  atsakė  ji. 

Jis  paleido  kelius  ir  įsistebeilijo  į  savo  delnus. 

—  Padėsiu  tau  surasti  lęšį  ir  eisiu,  —  pasakė  Klėja. 
Ji  įkvėpė  į  plaučius  oro.  —  Jo  vardas  Henris  Kilohana, 
jis  žvejys. 

—  Tu  neprivalai.  Turiu  omeny,  neprivalai  padėti  man 
ieškoti  to  lęšio. 

—  O  aš  noriu  tau  padėti. 

Jis  išsiblaškęs  apsidairė: 

—  Mane  pavadino  tėčio  garbei  —  ką  tik  prisiminiau. 

Kai  ji  pasilenkė  padėti  jam  ieškoti  lęšio,  iš  namo 
pasigirdo  staigus  riksmas.  Jie  abu  krūptelėjo  ir  apsi¬ 
žvalgė. 

—  Kas,  po  velnių,  vyksta?  Ruošiatės  vestuvėms,  a? 
—  sušuko  Berta. 

—  Jis  nemato,  —  teisinosi  Klėja  atsitiesdama.  —  Jis 
pametė  savo  naują  lęšį. 

—  Tik  man  neaiškink!  Aš  uždaviau  klausimą  Garu- 
čiui,  —  tarė  Berta,  prisiversdama  kalbėti  ramiau,  —  o 
ne  tau,  panelyte.  —  Berta  lėtai  ir  skrupulingai  košė 
žodžius  pro  sukąstus  dantis.  Ji  bakstelėjo  Garutį  san¬ 
dalo  galiuku. 

Klėja  žengė  prie  jos: 

—  Jei  dar  ką  nors  pasakysi  arba  paliesi  jį,  aš  tave 
užmušiu. 

Berta  taip  apstulbo,  kad  negalėjo  ištarti  nė  žodžio. 

Garutis  lėtai  ištiesė  žolėje  kojas  ir  išsižiojęs  įsiste¬ 
beilijo  į  Klėją. 

Klėja  ištiesė  jam  ranką: 

—  Kelkis.  —  Ji  padėjo  jam  atsikelti.  —  Manau,  da¬ 
bar  pats  metas,  —  pareiškė  ji  Bertai.  —  Aš  ir  taip  jau 
per  ilgai  laukiau.  Žinau,  jog  esu  vienintelė,  kuri  gali  tai 
padaryti. 

Jos  balse  jautėsi  toks  ryžtas,  toks  pasitikėjimas,  kad 
Garutis  žingtelėjo  tarp  dviejų  moterų.  Klėja  uždėjo  jam 
ant  krūtinės  ranką,  kuri  ėmė  kilti  ir  leistis  pagal  jo 
kvėpavimo  ritmą.  Ji  nustebo  supratusi,  kad  jis  dūsta  iš 
susijaudinimo. 

—  Galėčiau  pasinaudoti  pono  Jamos  lazda,  kuria 
jis  skina  mango  vaisius,  —  tarė  Klėja,  dairydamasi  po 

sodą.  —  Be  to,  ant  raktų  grandinėlės  turiu  kišeninį 
peiliuką.  O  tavo  galvą  galėčiau  paslėpti  viename  iš 
inkilėlių. 

—  Tu  beprotė!  Tai  štai  kodėl  tavo  vyras  išspyrė  tave 
lauk!  —  aršiai  išrėžė  Berta. 

—  Ne,  —  pašoko  Garutis,  atstumdamas  Klejos  ran¬ 
ką.  —  Ji  ne  beprotė. 

—  A,  ir  tu  išvien!  —  pasisuko  į  jį  Berta.  —  Idiotas! 

—  Tavim  dėta,  taip  nekalbėčiau,  Berta,  —  pagrasi¬ 
no  Klėja.  —  Ir  ne  tik  mano  akivaizdoje.  Niekada.  Nes 
tikrai  nužudysiu  tave  savo  rankomis. 

Berta  drebėjo  iš  įniršio: 

—  Tavo  motina  buvo  kalė,  ir  tu  lygiai  tokia  pati! 
Nieko  nuostabaus,  kad  niekas  tavęs  nenori!  Tavo  moti¬ 
na  tai  bent  jau  turėjo  pinigų! 

Klėja  nusisuko  dar  kartą  pasižiūrėti  į  mišką,  atsigrę¬ 
žė  ir  ramiai  suėmė  rankomis  Bertos  kaklą. 

Į  lanai  rankoje  laikydamas  stiklą  martinio  išėjo  Lai- 
notas: 

—  Berta,  tavo  laida  prasidėjo!  Širdele,  girdi?  —  Jis 
sveikindamasis  pamojavo  Klėjai,  o  paskui  bakstelėjo 
pirštu  į  savo  laikrodį. 

Berta  dvejojo.  Ji  žvilgčiojo  tai  į  Klėją,  tai  į  Lainotą. 
Klėja  šyptelėjo  ir  paleido  ją.  Plačiai  išsižiojusi,  kad  ne¬ 
išsiteptų  savo  tamsiai  raudonais  lūpų  dažais,  Berta  nu¬ 
sišluostė  lūpų  kampučius.  Jos  rankos  drebėjo.  —  Kad 
daugiau  niekada  čia  nebepasirodytum!  Nedrįsk  čia  ro¬ 
dytis!  —  Ji  netvirtai  nukėblino  link  lanai. 

—  Tavo  laida  ką  tik  prasidėjo!  —  šūktelėjo  Laino- 
tas.  —  Spėjai  pačiu  laiku.  —  Jis  patylėjo.  —  Keistai 
atrodai,  širdele.  Gerai  jautiesi? 

—  Šįkart  noriu  išeiti  su  tavim,  —  pasakė  Garutis 
Klėjai.  —  Nepalik  vėl  manęs  čia. 

—  Tu  pats  puikiausiai  susitvarkysi,  Garuti.  Tu  vi¬ 
suomet  susitvarkydavai. 

—  Štai  mano  lęšis!  —  nustebęs  sušuko  jis,  lenkda¬ 
masis  ir  keldamas  jį  nuo  žolės.  Ant  jo  kelnių  toje  vieto¬ 
je,  kur  įsigėrę  rasa,  matėsi  tamsus  apskritimas.  Jis  išdi¬ 
džiai  laikė  lęšį  tarp  pirštų.  —  Žinai,  apie  ką  aš  dabar 
galvojau?  Tai  priminė  man  tą  atvejį,  kai  buvau  įsipjo¬ 
vęs  kaktą.  Tu  aprišai  man  ją  su  kažkokiais  miško  auga¬ 
lais.  Pameni? 

—  Pamenu.  Tu  laikeisi  puikiai.  Ir  tada,  ir  dabar. 

—  Tu  nenusivylei? 

-  Kuo? 

—  Manim.  Mumis  visais. 

Klėja  pasisuko  į  lanai  ir  linktelėjo  atsisveikindama 
protėvių  figūroms.  Ji  žinojo,  kad  daugiau  jų  nebepa¬ 
matys.  Ji  pažiūrėjo  į  sidabrinius  kukui  medžius  ant  kal¬ 
vos.  Upelio  šniokštimas  buvo  tylesnis  nei  paprastai.  Kau¬ 
pėsi  lietus.  „Aš  nepabėgau  į  mišką",  pamanė  ji. 

—  Ne,  aš  nenusivyliau,  —  atsakė  ji  ir  atsisveikinda¬ 
ma  pabučiavo  jį. 

—  Ten  kažkas  yra,  —  pranešė  Tadaši,  kai  Klėja  įėjo 
pro  virtuvės  duris.  —  Lanai. 

—  Vyras? 

Tadaši  linktelėjo  ir  parodė  pirštu  į  sodą.  Klėja  tikė¬ 
josi  pailsėti  prieš  susitikdama  su  Tomiu.  Ji  nusišluos¬ 
tė  rankšluosčiu  veidą  bei  rankas  ir  išėjo  pro  virtuvės 
duris. 

Kaip  Tadaši  ir  sakė,  lanai  su  Ema  ir  Meibele  sėdėjo 
kažkoks  vyras.  Jie  visi  trys  klausėsi  „Lučija  di  Lamer- 
mor",  mėgstamiausios  Meibelės  operos.  Pamatęs  Klė- 
ją,  vyras  pakėlė  tamsią  galvą  ir  atsistojo  su  ja  pasisvei¬ 
kinti. 

—  Pagaliau  atėjai.  Mes  tavęs  laukėme,  —  pasakė 
Ema. 

Klėja  spoksojo  į  Harį.  Jis  nusišypsojo  jai,  pralinks¬ 
mintas  jos  nustebimo. 

—  Jis  nelabai  tesidomi  praeitimi!  —  sušuko  Meibe- 
lė.  —  Argi  tai  ne  puiku? 

Jie  nusijuokė. 

—  Mes  kalbėjomės  apie  Moloką,  —  pasakė  Ema.  — 
Henris  pasakojo,  kad  ten  labai  mažai  kas  tepasikeitė. 
Man  Moloką  visada  nelabai  patiko.  Ar  aš  tau  apie  tai 
esu  pasakojusi,  Klėja?  O,  aš  mačiau,  kokia  ji  graži, 
tačiau  man  ji  pernelyg  havajietiška.  Sakyk,  —  paklau¬ 
sė  Ema  Henrio,  —  ar  Centrinė  ligoninė  vis  dar  veikia? 
Molokai  ją  padovanojo  mano  tėvas. 

—  Viskas  po  senovei,  tik  Molokos  ranča  dabar  pri¬ 
klauso  žmonėms  iš  Naujosios  Zelandijos.  Vyrai  dėl  to 
pyksta,  kadangi  naujieji  savininkai  atsiveža  darbo  jėgą 
iš  Meksikos. 

—  Prisimenu  tavo  motiną,  —  pasakė  Ema.  —  Ji  bu¬ 
vo  puiki  jojikė. 

—  Mano  tėvas  sako,  kad  ji  buvo  geriausia  iš  visų, 
kurias  jam  kada  nors  teko  matyti,  —  pareiškė  Henris. 

Ema  pažiūrėjo  į  Klėją. 

—  Aš  vis  tikėdavausi,  kad  Klėja  parašys  šių  salų 
istoriją.  Mūsų  istoriją  ir  tavo  istoriją,  Henri.  Tačiau  tai 
atrodo  tokia  beprotiškai  drąsi  idėja,  kad  aš  stebiuosi, 
kaip  iš  viso  galėjau  sugalvoti  tokį  dalyką.  Aš  pasikei¬ 
siu.  Dabar  gyvensiu  kitaip.  Kaip  galėjau  taip  nugyventi 
savo  gyvenimą?  Ir  dar  įtraukti  Klėją  į  tą  gyvenimą  pra¬ 
eitimi!  Kam  ji  rašys  tą  istoriją? 

—  Sau,  —  skubiai  pasakė  Klėja.  —  Toks  buvo  mūsų 
susitarimas,  teta  Ema.  Tu  leidai  man  gyventi  Visterijos 
Rūmuose,  o  aš  atsilygindama  išmokau  visko,  ko  tu  ma- 

ne  mokei.  Aš  buvau  laiminga,  kad  to  išmokau.  —  Kaž¬ 
kas  Emos  balse  privertė  Klėją  sunerimti. 

—  Padavimai,  dainos,  giesmės.  Nykstančių  paukš¬ 
čių  sąrašas!  Kokią  visa  tai  turi  prasmę?  Judviem  lemta 
skristi  į  mėnulį  ir  žvaigždes. 

—  Na,  gal  apsiribosime  Paryžiumi,  —  pasakė  Klėja. 
—  Į  Paryžių  nuskristi  išties  būtų  visai  neblogai. 

—  Ar  jis  moka  žaisti  „Mėnulio  tinklelį"?  —  paklau¬ 
sė  Meibelė,  imdama  Klėją  už  rankos. 

—  Žinai,  Klėja,  —  tarė  Ema,  Klėjai  dar  nespėjus 
atsakyti  į  Meibelės  klausimą,  —  su  manim  buvo  susi¬ 
siekęs  protesto  akcijos  prieš  raketų  bandymus,  kuriuos 
Karinis  jūrų  laivynas  vykdo  Kahulavėje,  rengimo  ko¬ 
mitetas.  Jie  prašė,  kad  vykčiau  kartu  su  jais.  Jiems  rei¬ 
kia  paramos.  Jie  pamanė,  kad  kaip  žmogus,  besirūpi¬ 
nantis  senovinių  vietų  išsaugojimu,  aš  galėčiau  jiems 
padėti.  —  Ji  patylėjo.  —  Tai  būtų  padaryta  ateičiai. 
Kad  išsilygintų  svarstyklės. 

Klėja  nustebusi  pažiūrėjo  į  ją: 

—  Vyriausybei  nusispjaut  į  tokius  protestus.  Jie  jau 
daugelį  metų  naudoja  Kahulavę  kaip  sprogdinimų  vie¬ 
tą.  Kahulavė  ir  taip  buvo  gyventojų  palikta  prieš  kelis 
šimtmečius.  Šventa  žeme  jos  irgi  nepavadinsi. 

—  Ar  tu  atsakysi  į  mano  klausimą,  Klėja?  —  gaižiai 
paklausė  Meibelė.  —  Ar  jis  moka  žaisti  „Mėnulio  tin¬ 
klelį",  ar  man  laukti,  kol  ateis  Kageširas? 

—  Sąsiauris  šiuo  metų  laiku  būna  labai  banguotas. 
Gali  kilti  staigios  audros.  Tai  beprasmiška  demonstra¬ 
cija.  Tu  gali  padaryti  žymiai  naudingesnių  darbų  nei 
valandų  valandas  audringa  jūra  plaukioti  aplink  Kahu¬ 
lavę,  —  pasakė  Klėja. 

Ema  pažvelgė  į  ją: 

—  Aš  praleidau  daugelį  metų  darydama  tuos  kitus 

darbus,  kuriuos  tu  turi  omeny.  Kaip  ir  tu.  Uždirbdama 
pinigus  ir  juos  leisdama,  užrašinėdama  padavimus  ir 
restauruodama  pastatus,  ir,  kaip  žinai,  visa  tai  labai 
mažai  ką  tepakeitė. 

—  Tai  buvo  svarbu  mums,  —  pasakė  Klėja. 

—  Man  regis,  berniukas  dar  nevalgęs,  —  garsiai  pa¬ 
reiškė  Meibelė. 

Klėja  pasižiūrėjo  į  Henrį.  Ji  staiga  pasijuto  pavargu¬ 
si.  Panoro  pasilikti  dviese  ir  negalėjo  apie  nieką  dau¬ 
giau  galvoti,  išskyrus  tai,  kaip  gera  būtų  lytėti  ranka  ir 
lūpomis  jo  odą.  Ji  nedrįso  pernelyg  ilgai  į  jį  žiūrėti, 
kad  Ema  nepastebėtų  jos  troškimo.  Ji  žinojo,  kad  Ema 
nebūtų  jos  smerkusi,  tačiau  ji  pavydžiai  saugojo  savo 
aistros  paslaptį.  Tai  buvo  vienas  iš  pirmųjų  dalykų,  ku¬ 
riuos  ji  laikė  priklausančiais  tik  jai,  ir  ji  norėjo,  kad  jie 
kuo  ilgiau  tokie  išliktų. 

—  Ar  jūs  ne  alkanas,  jaunuoli?  —  sušuko  Meibelė 
perrėkdama  operą.  —  Kaheširas  vėluoja. 

—  Ar  pasiliksi  čia  su  mumis?  —  paklausė  jo  Klėja. 
—  Aš  gyvenu  namelyje  sode. 

Jis  linktelėjo.  Ji  pajuto,  kad  jis  irgi  apimtas  troški¬ 
mo. 

Jie  pakilo  kartu. 

—  Man  regis,  aš  pažinojau  tavo  tėvą,  —  skubiai  pa¬ 
sakė  Ema,  įdėmiai  žiūrėdama  į  jį.  —  Jis  mokė  mane 
mėtyti  lasą.  —  Ji  nusišypsojo.  —  Tai  skamba  juokin¬ 
gai,  tačiau  jis  iš  tiesų  mane  mokė. 

—  Aš  visada  norėjau,  kad  jis  išmokytų  mane,  — 
pasakė  Henris,  —  tačiau  jis  niekada  neturėjo  laiko. 

—  Še  tau  kad  nori,  —  tarstelėjo  Ema. 

—  Galbūt  tu  galėtum  jį  išmokyti,  —  pasakė  Klėja 
Emai. 

—  Galbūt. 

—  Aš  labai  alkana,  —  pareiškė  Meibelė.  —  Atvesi  jį 
mums,  kai  tik  jis  bus  pasiruošęs? 

—  Skamba  taip,  lyg  jūs  ketintumėte  valgyti  mane, 

—  pajuokavo  jis. 

—  Mes  gi  sugrįžome  prie  savo  protėvių  gyvenimo 
būdo,  —  pasakė  kvatodamasi  Ema. 

Ji  gulėjo  lovoje  ir  žiūrėjo,  kaip  jis  nusivelka  marški¬ 
nius.  Tarp  prabangių  lovos  drapiruočių  jis  atrodė  ne 
savo  vietoje.  Jo  akivaizdoje  kambarys  atrodė  pernelyg 
moteriškas. 

Jis  pažiūrėjo  į  magišką  skulptūrą,  kurią  Ema  pado¬ 
vanojo  Klėjai  tą  vasarą,  kai  ji  metė  darbą  foto  prekių 
parduotuvėje.  Ant  dantyto  dievuko  šalmo  buvo  dm  ka¬ 
daise  paaukotų  žmonių  mėsos  bei  kraujo  pridžiūvusių 
likučių,  ir  Klėja  nustebo,  kai  Henris  be  jokios  baimės  jį 
palietė. 

—  Tai  juk  ne  vudu,  Klėja,  —  tarė  jis  su  šypsena. 

—  Pradedu  tai  suprasti. 

Jis  nuėjo  į  svetainę. 

—  Emai  visai  nebūdinga  dalyvauti  demonstracijose, 

—  pasakė  Klėja.  Iš  lovos  ji  nematė  jo.  —  Anksčiau  ji 
netgi  nebūtų  leidusi  komitetui  minėti  savo  vardo.  La¬ 
bai  keista.  Visa  tai  dėl  tavo  tėvo. 

—  Aš  plauksiu  su  ja,  —  pasakė  jis  iš  kito  kambario. 
—  Dėl  mano  tėvo? 

—  Aš  irgi  plauksiu,  —  pareiškė  ji. 

—  Ne,  —  pasakė  jis,  įeidamas  į  kambarį.  —  Laivelis 
labai  mažas. 

Jis  atsistojo  šalia  lovos.  Jo  nuogų  rankų  ir  krūtinės 
oda  lovos  fone  buvo  labai  tamsi.  Plaukai  sunkiai  gulė 
ant  pečių.  Pakilo  vėjas,  ir  ji  išgirdo,  kaip  į  durų  stiklą 
trinasi  jazminai. 

Jis  pasilenkė  virš  lovos,  pakėlė  jos  klubus,  nutraukė 
jos  sijoną,  kelnaites  ir  nuvilko  marškinėlius.  Paskui  pa¬ 
dėjo  jos  rankas  ant  pagalvės  virš  galvos  ir  praskėtė  jos 
kojas. 

Jis  žiūrėjo  į  ją  lyg  pirmą  kartą  matydamas  moterį. 
Tikriausiai  taip  ir  buvo.  Jis  vis  žiūrėjo,  ir  ji  užsimerkė, 
iš  visų  jėgų  stengdamasi  nejudėti  po  jo  tiriamu  žvilgs¬ 
niu,  nepajėgdama  pažvelgti  į  jį.  Jis  ėmė  kalbėtis  su  ja, 
pasakodamas,  ką  matąs.  Klėjai  buvo  išmokusi  palauk¬ 
ti,  kad  sužinotų,  ką  jis  galvoja  ir  ko  nori.  Kartais  jai 
atrodydavo,  jog  jie  mylisi  vien  tam,  kad  galėtų  pasikal¬ 
bėti. 

Už  durų  stiklo  lingavo  jazminas.  Ji  girdėjo,  kaip 
paukščiai  kuičiasi  savo  lizduose.  Šlumščiojo  į  vakarinį 
pasivaikščiojimą  išsirengęs  žvėrelis,  tikriausiai  mangusta, 
ieškodama  kokio  nors  gyvūnėlio,  kurį  būtų  galima  su¬ 
ėsti.  Ji  šmirinėjo  takeliu  prie  lango  tai  pirmyn,  tai  at¬ 
gal.  Klėja  suabejojo,  ar  ji  galėtų  kada  nors  nustoti  klau¬ 
sytis. 

Jis  atvėrė  ją  pirštais.  Iš  gėdos  ir  aistros  ji  paraudo. 

—  Turėjau  pats  susiprasti,  —  pasigirdo  kažkieno  bal¬ 
sas.  —  Tiesą  sakant,  visada  tai  žinojau. 

Henris  lėtai  pasuko  galvą.  Anksčiau  jis  niekada  ne¬ 
buvo  jo  malęs.  Jis  ramiai  spoksojo  į  jį,  lyg  pasiaiškinti 
būtų  turėjęs  ne  jis,  o  Tomis. 

Jis  ištraukė  pirštus  iš  jos  makšties,  padavė  marški¬ 
nėlius  ir  žiūrėjo,  kaip  ji  rengiasi.  Marškinėliai  buvo  įš¬ 
virkšti  ir  susimetė  pažastyse.  Jis  patempė  juos  Klėjai 
ant  kelių,  pridengdamas  ją. 

—  Ko  tu  nori?  —  paklausė  ji.  Ji  norėjo  pasakyti  tai 
pakeltu  tonu,  tačiau  įstengė  tik  sušnabždėti.  —  Ko  čia 
atėjai? 

-  Atėjau  tavęs  pasiimti.  -  Jo  akys  akimirką  kryp- 

telėjo  į  magišką  stabuką.  —  O  ką,  po  galais,  tu  manei? 
—  Jis  uždėjo  ranką  ant  statulėlės  pagrindo. 

Henris  pakilo  neužsegtomis  prie  juosmens  kelnėmis: 

—  Tavo  čia  nieko  nėra,  —  pareiškė  jis,  stovėdamas 
prie  lovos  kojos. 

Tomis  pasisuko,  lyg  būtų  ką  tik  supratęs,  kad  kam¬ 
baryje  yra  kitas  vyras.  Jis  nukėlė  nuo  pjedestalo  ma¬ 
gišką  dievuką  ir  laisvai  laikė  jį  vienoje  rankoje.  Sausas 
ir  trapus  senovinis  kapa  audinio  skutelis  nukrito  ant 
grindų. 

—  Nori  lažintis? 

Klėja  nulipo  nuo  lovos.  Marškinėliai  siekė  jai  tik  iki 
juosmens,  tačiau  ji  to,  regis,  nepastebėjo. 

—  Tai  vis  dėl  to,  kas  atsitiko  Maroke?!  —  netikėtai 
užriko  jis.  —  Taip?  Juk  sakiau  tau:  aš  tikiu  suaugusių¬ 
jų  švietimu.  Ar  taip  buvo  atsitikę  anksčiau?  Ne.  Ir  atei¬ 
ty  taip  pat  nepasikartos.  Moterys  irgi  kartais  elgiasi  su 
vyrais  nė  kiek  ne  geriau.  Kartais  netgi  blogiau.  Rezul¬ 
tatas  išsilygina. 

Jai  pasidarė  įdomu  —  ką  gi  moterys  gali  padaryti 
vyrams,  kad  tai  būtų  blogiau  už  sumušimą?  „Tikriau¬ 
siai  jis  turi  omeny  žmogžudystę",  pamanė  ji.  Jis  labai 
įdomiai  skaičiavo  taškus. 

—  Jei  aš  tave  sumušiu  ir  paliksiu  kruviną  „Sunrise 
Suite"  viešbutyje  Kahala  Hiltone,  mes  būsime  atsitei- 
sę?  Galėsime  likti  kartu? 

—  Atsiteisę?  —  nusijuokė  jis.  —  Nemanau,  kad  mes 
galime  atsiteisti  tokiu  būdu.  Atleisk.  —  Jis  mesčiojo 
stabuką  iš  rankos  į  ranką.  Klėja  suprato,  kad  jis  nervi¬ 
nasi  ir  todėl  yra  pavojingas.  „Nesugebėčiau  sumušti  jo 
iki  sąmonės  netekimo,  —  pamanė  ji.  —  Nesu  pakanka¬ 
mai  stipri.  Štai  kodėl  netinka  toks  atsiteisimo  būdas. 
Jis  niekuomet  netiko  ir  niekuomet  netiks". 

—  Apsivilk,  —  tarė  jis  su  pasibjaurėjimu.  Jis  pakėlė 
nuo  grindų  jos  sijoną  ir  metė  jį  Klėjai  į  veidą. 

Henris  žengė  prie  Tomio,  o  šis  abiem  rankomis  su¬ 
ėmė  dievuką  ir  smogė  jam  į  galvą. 

Ant  Henrio  veido  ištryško  kraujas,  atrodęs  tamsus  jo 
odos  fone,  ir  Tomis  atrodė  apstulbęs.  Henris  susidomė¬ 
jęs  nužvelgė  jį.  Paskui  smarkiai  sugriebė  jį  aplink  krū¬ 
tinę.  Nuo  stipraus  Henrio  suspaudimo  Tomis  paleido 
iš  rankų  magiškąjį  dievuką.  Kambaryje  trenkė  prakai¬ 
tu  ir  brangiu  įdegimą  imituojančio  aliejaus  kvapu.  Šil¬ 
kiniai  Tomio  marškiniai  nuo  prakaito  patamsėjo.  Hen¬ 
rio  krūtine  ir  rankomis  tekėjo  kraujas. 

Kai  Klėja  pasilenkė  pakelti  skulptūrėlės,  kad  ši  ne¬ 
sudužtų,  Tomis  įsiutęs  spyrė  jai.  Ji  nustebusi  pažvelgė 
ir  pastebėjo,  kad  Henris  nebeketina  su  juo  žaisti.  Jam 
tapo  visai  neįdomu  ir  nesmalsu,  kaip  Tomis  galėjo  būti 
toks  ryžtingas,  kad  bandytų  muštis  su  juo.  Klėja  pama¬ 
tė,  kad  Henris  įpykęs.  Jis  norėjo,  kad  Tomiui  skaudėtų. 

Jis  išstūmė  Tomį  pro  atviras  duris  į  verandą.  Šis  nu¬ 
krito  ant  kelių,  o  Henris  pasilenkė,  pakėlė  jį  viena  ran¬ 
ka  ir  smogė  per  veidą. 

Tomis  susiėmė  už  veido  ranka.  Jis  buvo  kruvinas  ir 
su  nuostaba  pažvelgė  į  savo  kraują. 

—  Jis  perskėlė  man  veidą!  —  sukrėstas  pasakė  jis. 
—  Jis  perskėlė  man  veidą!  —  Rankove  šluostydamasis 
nuo  veido  kraują  ir  gleives,  jis  pažiūrėjo  į  Klėją  lyg 
prašydamas  jos  pagalbos.  —  Aš  tai  žinojau!  Žinojau, 
kad  tu  su  kažkuo  dulkiniesi.  Visada  tai  žinojau.  Judu 
verti  vienas  kito.  Prakeikta  sala!  —  Jis  išspjovė  kraują. 

—  Tu  nieko  nežinojai,  —  atsakė  Klėja. 

—  Kekšė. 

—  Išmesk  jį  iš  čia.  Išmesk  jį  lauk,  —  sušnabždėjo 
Klėja. 

Tomis  bandė  atsistoti,  tačiau  kojos  jo  nelaikė.  Hen¬ 
ris  pakėlė  jį,  pastūmė  į  priekį,  ir  Tomis  nukrito  ant 
žolės. 

Ji  uždarė  duris  ir  išjungė  šviesas  bijodama,  kad  jos 
keis  nors  nepamatytų  —  ne  Ema,  netgi  ne  Tomis,  o 
koks  nors  nepažįstamasis,  linkintis  jai  pikto.  Apimta 
baimės  ir  džiaugsmo  ji  blaškėsi  iš  kambario  į  kambarį, 
bėgo  tai  į  virtuvę,  tai  į  vonios  kambarį.  Žemai  danguje 
švietė  jaunas  mėnulis,  panašus  į  švarų  nago  puslankį, 
tačiau  ji  jo  nematė. 

Į  vidų  ramiai  įėjo  Henris. 

—  Pamaniau,  kad  tu  išėjai,  —  pasakė  jis,  kai  Klėja 
tamsoje  puolė  prie  jo.  —  Šviesos  buvo  išjungtos. 

—  Išsinešdino?  —  nustebusi  sušnabždėjo  ji. 

Jis  priglaudė  ją  prie  savo  nuogos  krūtinės,  o  ji  bu¬ 
čiavo  jo  akis  ir  rankas.  Jo  rankos  buvo  kruvinos.  Jis 
sunkiai  kvėpavo. 

Ji  atsitraukė  nuo  Henrio  tolyn,  kad  galėtų  jį  matyti. 

Paviljone  Meibelė  vėl  uždėjo  „Lučijos"  plokštelę,  la¬ 
bai  garsiai  paleidusi  grotuvą. 

Klėja  prisiglaudė  jam  prie  krūtinės: 

—  Atleisk  man,  —  tarė  ji.  —  Daugiau  nebebus  jokių 
Meilės  varžybų. 

Kaip  Henris  ir  buvo  sakęs,  laivelis  buvo  labai  mažas. 
Gelbėjimosi  liemenės  buvo  suverstos  po  valdymo  pul¬ 
tu.  Laivelyje  buvo  radijas,  taigi  Henris  galėjo  kalbėtis 
su  žmonėmis  kituose  laivuose.  Jo  pusbrolis  Lerojus  plau¬ 
kė  mėlyna  plokščiadugne  kiniška  valtimi.  Žmogus  Re¬ 
aktorius,  kuris  atvyko  iš  Hirosimos,  buvo  užfrachtavęs 
vieną  žvejybinį  laivą. 

Pakrantės  sargyba  buvo  pasiuntusi  katerį,  ir  jis  plaukė 
taip  arti,  kad  Klėja  galėjo  įžvelgti  jaunų  jūreivių  vei- 

dus,  kai  šie  tingiai  dairėsi  nuo  bortų.  Jie  buvo  įdegę  ir 
šiek  tiek  nuobodžiavo. 

Kahulavės  sala,  kurioje  nebuvo  jokios  augmenijos, 
sulig  kiekviena  nauja  banga  dingdavo  po  vandeniu,  ir 
Klėja,  kaip  ir  tie  jūreiviai,  stebėjosi,  ką  jie  čia  veikia. 

Ema  stovėjo  prie  vairo  su  Henriu. 

—  Visos  kultūros  galų  gale  išnyksta,  Henri!  —  su¬ 
šuko  ji,  atsisukdama  nusišypsoti  Klėjai. 

Henris  stengėsi,  kad  mažas  laivelis  neapvirstų,  ir  ne¬ 
atsakė.  Ema  vėl  pasisuko  į  Klėją  ir  mostelėjo  jai  ranka, 
šiuo  gestu,  atrodė,  apimdama  dangų,  pliką  Kahulavę  ir 
netgi  rausvaveidžius  paniurusius  vaikinus  kateryje. 

—  Įdomu,  kaip  atrodo  tas  Žmogus  Reaktorius?  — 
linksmai  šūktelėjo  ji  Klėjai. 

Klėja  pažvelgė  į  ją,  nustebusi,  kad  netikėtai  pajuto 
Emai  pyktį.  Ji  akimirką  suabejojo,  ar  tik  jai  nepavydu¬ 
liauja.  Galbūt  ji  nenori  dalintis  Henriu,  jo  buvimu  net¬ 
gi  su  Ema.  Tačiau  ji  žinojo,  jog  dėl  to  kaltas  ne  pavy¬ 
das,  o  pasikeitimas  Emos  širdyje.  Klėjai,  kuri  daugelį 
metų  praleido  jai  tarnaudama,  tai  buvo  įžeidimas.  „Ji 
mano,  jog  visas  pasaulio  laikas  jai  yra  priešaky,  —  svars¬ 
tė  Klėja,  —  o  aš  manau,  kad  man  jis  jau  už  nugaros". 

—  Kadaise  aš  Kahulavėje  medžiodavau  elnius,  — 
pasakė  Ema,  stengdamasi  peršaukti  motoro  ir  jūros 
ūžimą. 

Henris  linktelėjo: 

—  Ten  būdavo  gera  medžioklė. 

„Tai  bent  porelė!",  pamanė  Klėja. 

Šalia  plaukė  kitas  laivas.  Prie  jo  vairo  stovėjo  senas 
havajiečių  kapitonas,  žvejys  iš  Konos,  vadinamas  Pu- 
pule. 

Jis  pamojavo  Henriui. 

Henris  atsakė  jam. 

Pupulės  laivo  priekyje  stovėjo  mažas  japonas  su  gel¬ 
tonu  ceratiniu  lietpalčiu  ir  juodomis  pirštinėmis.  Jis  ir¬ 
gi  pamojavo. 

Ema  pažiūrėjo  į  jį,  paskui,  linksmai  šypsodamasi, 
atsisuko  į  Klėją: 

—  Kaip  manai,  ar  tais  vaškuotais  drabužiais  jis  apsi¬ 
vilko,  kad  nespinduliuotų? 

Klėja  nusišypsojo  ir  išsiblaškiusi  linktelėjo.  Ji  žiūrė¬ 
jo  į  katerį,  kuris  tyčia  ar  dėl  neatsargumo  netikėtai 
priplaukė  gana  arti.  Henris  irgi  pastebėjo,  kad  kateris 
visai  šalia.  Ji  suabejojo,  ar  Pakrantės  sargyba  kartais 
nesiruošia  ant  jų  laivo  denio  išlaipinti  jūreivių.  „Tik¬ 
riausiai  mus  areštuos",  —  pamanė  ji. 

Ir  tada  Pakrantės  sargybos  kateris  atsitrenkė  į  jų  lai¬ 
vo  paskuigalį. 

Su  nustebusia  šypsena  veide  Ema  krito  ant  turėklų. 
Ji  atsisuko  į  Klėją,  ištiesė  jai  ranką  ir  nukrito  į  jūrą. 

Henris  griebė  nuo  denio  virvę  bei  gelbėjimosi  lie¬ 
menę  ir,  tiesindamas  laivo  priekį,  įbruko  juos  į  ištiestas 
Klejos  rankas. 

Klėja  netikėtai  aiškiai  pamatė  plūduriuojančius  ša¬ 
pus  bei  jūros  žoles,  bangų  putas  bei  jūros  dumblius, 
bet  Emos  nepastebėjo. 

Laivas  suposi  nuo  vieno  šono  ant  kito.  Henris  sulėti¬ 
no  variklio  apsisukimus,  bijodamas  užgauti  Emą  ar  ki¬ 
lusioje  sumaištyje  atsitrenkti  į  besisūpuojančius  kitus 
laivus.  Jis  ėmė  plaukti  mažais,  lėtais  ratais.  Kitame  lai¬ 
ve  Pupulė  užsilipo  į  žvejybos  bokštą.  Jo  laivas  sūpavosi 
taip  pašėlusiai,  jog  rodės,  kad  jo  kanojos  stiebai  tuoj 
palies  jūrą.  Žmogus  geltonu  apsiaustu  įvirto  į  kabiną. 

Nuo  katerio  buvo  nuleista  gelbėjimo  valtis.  Ji  irgi 
siūbavo  audringoje  jūroje  ir  vairininkas,  bandydamas 
įveikti  bangas,  įjungė  variklį  visu  pajėgumu,  sukelda- 

mas  staigų,  gilų  kilvaterį,  kuris  siūbtelėjo  ant  mažesnių 
laivų.  Banga  nusirito  per  juos  ir  nuplovė  Klėją  į  jūrą. 

Bangos  plakė  be  gailesčio,  be  pasigailėjimo.  Druska 
degino  jai  nosį  ir  burną.  Ji  gulėjo  ant  nugaros  ir  bandė 
kvėpuoti,  akimis  ieškojo  prošvaistės  danguje  ir  juodo 
Kahulavės.  Jūra  aukštai  iškeldavo  ją  ir  riaumodama 
blokšdavo  žemyn. 

Kažkas  pašaukė  ją  vardu. 

„Tai  mano  senelis,  —  pamanė  ji.  —  Mano  senelis, 
kuris  vieną  žiemą  nuskendo  paviliotas  gelmių". 

Tačiau  tai  buvo  ne  jos  senelis. 

„Tai  Kimas  Danfordas,  mano  motinos  vyras,  nukri¬ 
tęs  į  tarpeklį  ir  kumštyje  spaudęs  mano  motinai  pri¬ 
skintas  gėles.  Tai  panelė  Stant  sudužusia  širdimi  ir  šiau¬ 
dine  pintine,  pilna  vogtų  marškinių.  Tai  dėdė  Makalis, 
nuskendęs  potvynio  bangoje,  kai  ieškojo  Meimės". 

Tačiau  tai  buvo  ne  jie. 

Ji  girdėjo  moteris,  neatsargius  vaikus,  ryžtingus  ka¬ 
rius  ir  žvejus,  žuvusius  jūroje,  ir  visi  jie  šaukė  ją. 

Tačiau  ji  klydo.  Tai  buvo  ne  jie.  Tai  buvo  Henris. 
Tai  Henris  šaukė  ją  vardu. 

Ji  narsiai  grūmėsi  su  vandens  dievu.  Kai  jūreiviai 
mėgino  ją  įkelti  į  savo  laivą,  ji  taip  įnirtingai  priešinosi, 
kad  net  susilaužė  raktikaulį.  Ji  manė,  kad  plaukioja  su 
havajiečiais  berniukais  Makabu  iškyšulyje: 

—  Kur  mano  pelekas?  —  klausinėjo  ji.  —  Aš  pame¬ 
čiau  savo  peleką.  —  Jauni  jūreiviai  galų  gale  pamelavo 
jai,  kad  jos  pelekas  laive.  Tik  tada  Klėja  nustojo  prie¬ 
šintis  ir  leido  jiems  ištraukti  ją  iš  gedinčios  jūros. 

O  Emą  pasiėmė  vandens  dievas  —  ji  visada  žinojo, 
kad  gavęs  bent  mažiausią  progą,  jis  ją  pasiims,  todėl 
jos  kūnas  niekada  nebuvo  surastas. 

Pasielgusi  kilniai  ir  išmintingai,  visus  savo  turtus  Ema 
paliko  valdyti  Meimei  Klark  ir  Frenkui  Harimotui,  kad 
šie  savo  nuožiūra  panaudotų  juos  auklėti  ir  ruošti  ha- 
vajiečių  jaunimą  gyvenimui. 

Visterijos  rūmai,  nepaisant  Emos  norų,  nebuvo  pri¬ 
skirti  prie  jų,  nes  praėjus  keletui  savaičių  po  jos  dingi¬ 
mo  jūroje  miestas  skyrė  šią  žemę  naujam  sporto  kom¬ 
pleksui,  kuris,  kaip  paskelbė  taryba,  bus  pavadintas 
Ficroj  Aloha  Centru,  ekstravagantiškosios  dovanotojos 
garbei. 

Klėjai  Ema  paliko  namą,  vadinamą  Hale  Moku,  sa¬ 
vo  jūros  žemėlapius,  genealogijas  ir  knygas.  Ji  taip  pat 
pavedė  Klėjai  rūpintis  savo  motina,  panele  Meibele 
Klark. 

Klėja  turėjo  parduoti  aukcione  keletą  retesnių  Emos 
popierių  ir  dvi  plunksnų  kepures,  kurios  kadaise  pri¬ 
klausė  karalienei  Kaahumanu.  Ši  amžiams  pakeitė  sa¬ 
las,  atsisakiusi  paklusti  kapu,  draudžiančiam  jai  valgyti 
kartu  su  garbiaisiais  vadais.  Klėja  mėgino  prašyti  Mei- 
belės  leidimo  prieš  parduodama  kepures,  tačiau  ši  mos¬ 
telėjo  ranka  —  girdi,  eik  šalin. 

Meibelė  primygtinai  reikalaudavo,  kad  Klėja  mie¬ 
gotų  ant  sudedamos  lovelės  prie  jos  lovos  kojūgalio. 
Klėja  gulėjo  ant  čiužinio  ir  žiūrėjo  į  lubomis  šmirinė¬ 
jančius  driežus:  jos  aumakua,  Emos  aumakua. 

Ji  klausėsi  jų  caksėjimo  ir  abejojo,  ar  kartais  nebus 
tapusi  klausytoja  iš  užuojautos  savo  senelei.  Tačiau 
Klėja  žinojo,  jog  klausydavosi  visą  savo  gyvenimą.  Tai 
jai  pavykdavo  geriausiai.  Ji  klausydavosi,  kaip  nepa¬ 
liaujamai  čiurlena  žvilgantis  upelis,  kaip  kaukši  balti, 
zomšiniai  jos  motinos  aukštakulniai  bateliai,  kai  ji  ruo¬ 
šėsi  išvažiuoti  iš  Hale  Moku,  klausydavosi  elnių  mau- 

rojimo  kalnuose,  ir  Emos  —  daugiausia  ji  klausyda¬ 
vosi  Emos: 

—  Dvi  stačių  ir  negyvenamų  kalnų  virtinės,  vadina¬ 
mos  palis,  juosia  žavingą  Nuuanu  slėnį.  Būtent  iš  Nuu- 
anu,  pirmosios  dievų  poilsio  vietos,  po  šias  salas  pa¬ 
sklido  gyvybė,  Klėja.  Ten  gyveno  eepa,  nykštukai.  Ne¬ 
toli  nuo  tavo  motinos  namo,  menehunai  pastatė  šven¬ 
tyklą,  heiau,  dievų  įsūnytiems  vaikams.  Man  malonu 
manyti,  jog  mes  esame  tų  vaikų  palikuonys. 

Klėja  abejojo,  ar  Ema  teisi  sakydama,  jog  jie  yra  tų 
pirmųjų  palaimintų  našlaičių  palikuonys,  apdovanoti 
jų  magiška  galia.  Kartą  Klėja  stengėsi  atverti  duonme¬ 
dį,  kaip  kerėtoja  Peipa,  kad  pasislėptų  medžio  širdyje, 
tačiau  medis  neatsivėrė.  Ema  pasakė,  jog  medis  nepa¬ 
kluso  todėl,  kad  Klėja  nevisai  tiksliai  išmoko  burtažo¬ 
džius,  kurie  priverčia  medį  atsiverti.  Klėja  pasikartojo 
juos  ir  pabandė  dar  kartą,  o  kai  medis  neatsivėrė  ir 
tąsyk,  ji  nieko  nepasakė  Emai. 

—  Mes  turime  pastatyti  Emai  akmenį,  juk  ji  neturi 
kapo,  —  kartą  naktį  tarė  Meibelė. 

Meibelę  vis  dar  kamavo  kadami  no  yoru,  širdies  tam¬ 
sybė.  Ji  nerimavo,  kad  sielvartas  kliudys  persikūniji¬ 
mui,  mažų  mažiausiai  kol  ji  nepasieks  budistinės  lais¬ 
vos  nuo  egoizmo  būsenos. 

—  Ema  norėjo,  kad  ją  palaidotų  prie  pua  kenikeni 
medžio,  —  pasakė  Klėja  žiūrėdama,  kaip  driežas  ryja 
termitą.  —  Ji  dažnai  tai  kartodavo.  —  Ji  apsivertė  ant 
šono,  kad  ne  taip  skaudėtų  petį. 

—  Ar  prie  fabriko  vis  dar  yra  pua  kenikeni  medžių 
giraitė? 

—  Viena  giraitė  yra  netoli  Hauula. 

Klėja  suabejojo,  ar  Emos  kūnas  irgi  plaukiojo  kaip 
tie  mėlyni  stiklo  rutuliukai,  kuriuos  bangos  išmeta  į  kran- 

tą,  iš  šiltos  srovės  į  šaltą  ir  vėl  atgal,  iš  pilkai  melsvų, 
tirštų  salų  vandenų  į  šaltus  pilkus  Japonijos  vandenis. 

—  Ten  aplinkui  pernelyg  daug  pastatų,  —  pasakė 
Meibelė.  —  Mes  pasodinsime  giraitę  čia.  Pas  mus  visi 
svečiuosis.  Mes  vėl  atidarysime  namą,  pašventinsime 
žemę  ir  pasodinsime  pua  kenikeni  medžių  giraitę.  Pas 
mus  ateis  pasisvečiuoti  Frenkas  Harimotas  su  Meime, 
Kleirė  su  Diksiu,  ir  visi  mūsų  draugai. 

—  Kleirė  ir  Diksis  Los  Andžele. 

—  Puiku. 

Klėja  girdėjo,  kaip  gretimame  kambaryje  atsikėlė 
Tadaši.  Medinės  grindlentės  vaitodavo  nuo  menkiau¬ 
sio  prisilietimo,  ir  Klėja  dieną  ir  naktį  klausydavosi, 
kaip  Tadaši  nepailstamai  zuja  po  namus. 

—  Ar  tu  turi  su  savimi  Emos  genealogijas  ir  burta¬ 
žodžius?  —  irzliai  paklausė  Meibelė.  —  Turi  juos? 

—  Taip,  —  atsakė  Klėja. 

Meibelė  atsiduso  ir  sunkiai  apsivertė  lovoje. 

Klėja  troško  užmigti.  Ji  naktimis  negalėjo  miegoti 
daugiau  kaip  keletą  valandų.  Nors  jos  petys  jau  taip 
smarkiai  nebeskaudėjo,  jai  būdavo  sunku  pailsėti. 

—  Ji  taip  kruopščiai  visa  tai  užrašinėjo,  —  sušnabž¬ 
dėjo  Meibelė.  —  Tai  buvo  jos  dovana  man.  Ji  manė, 
jog  aš  atidaviau  savo  gyvenimą  praeičiai.  Todėl  ji  ir 
nevažiavo  su  savo  vyru,  kai  jis  paprašė.  Tai  būtų  reiš¬ 
kę,  kad  aš  padariau  klaidą  atsisakiusi  išvažiuoti  su  Ka- 
heširu. 

Klėja  klausėsi,  kaip  didelio  beždžionankščių  medžio 
šaka  trinasi  į  nutekamąjį  vandens  vamzdį.  Atrodė,  tarsi 
kažkas  bukais  peilio  ašmenimis  stengėsi  perpjauti  na¬ 
mo  stogą.  „Galbūt  Ema  todėl  ir  nevažiavo  į  Taitį,  — 
pamanė  Klėja.  —  Galbūt". 

—  Manai,  kad  pratęsi  jos  darbą? 

Klėja  neatsakė. 

—  Manai,  kad  jau  per  vėlu? 

Klėja  manė,  kad  jau  per  vėlu. 

—  Išsaugoti  praeitį.  Manai,  kad  man  tai  jau  per  vėlu? 

Klėja  dvejojo: 

-  Tau? 

—  Padėti  tau,  —  nedrąsiai  tarė  Meibelė. 

Klėja  buvo  tokia  iškankinta,  tokia  nuvargusi  nuo  jų 
visų,  kad  netgi  nepajėgė  atsakyti. 

—  Pernelyg  ironiška?  —  paklausė  Meibelė. 

—  Šiek  tiek,  —  atsakė  Klėja.  Ašaros  ritosi  jai  per 
plaukus  ir  krito  į  burną. 

—  Hatomaro  poemoje  apie  meilę  yra  eilutė,  kuri 
mane  kankina: 

Kaip  galiu  atrasti  savo  mergaitę,  klajodamas  keliais, 
kurių  nežinau? 

Klėja  klausėsi,  kaip  Tadaši  svyrinėdama  eina  kori¬ 
doriumi,  aklai  grabinėdama  sienas,  kad  nepaslystų  ir 
neparkristų.  Mažos  Tadaši  kojos,  aptemptos  sudrisku¬ 
siomis  kojinėmis,  čiuožė  medinėmis  grindimis. 

Klėja  pakilo  nuo  čiužinio. 

—  Klėja,  vaikeli,  —  sušnabždėjo  Meibelė.  —  Kur  tu 
eini? 


Ji  nuėjo  į  jo  kambarį,  kur  vaikystėje  gyveno  jos  mo¬ 
tina.  Jis  pakėlė  akis  nuo  knygos,  kurią  skaitė,  ir  pa¬ 
žvelgė  į  ją. 

—  Galime  išsimaudyti,  —  ramiai  pasiūlė  jis. 

—  Ne,  —  atsakė  ji.  —  Aš  dar  nenoriu  maudytis. 

Jie  palengva,  neskubėdami  ėjo  per  kambarius  link 
išėjimo.  Ji  užuodė  Hale  Moku  dulkes  jo  plaukuose.  Jis 
visą  laiką  laikė  ją  už  rankos,  kad  ji  nesukluptų  užkliu¬ 
vusi  už  ilgmoliūgio,  šaknies  ar  akmens  pakrantėje. 

Kai  jie  atėjo  prie  vandens,  jis  ją  nurengė.  Bangos 
šokčiojo  jai  ant  kojų.  „Jis  nurengia  mane  nebe  taip, 
kaip  tada,  kai  jūrininkai  ištraukė  mane  iš  jūros,  —  pa¬ 
manė  ji.  —  Jis  daugiau  nebesijaudina,  kad  man  skauda, 
kad  aš  sielvartauju.  Bent  jau  liečia  mane  be  liūdesio". 

Vandenynas  buvo  nematomas.  Klėja  girdėjo,  kaip 
jis  nepailstamai  teškena  tamsoje.  Juodos  palmių  šakos 
brūkščiojo  į  juodą  dangų,  supdamos  mirtinai  blyškias 
žvaigždes,  ir  jai  ėmė  suktis  galva.  Jis  apkabino  ją  ir 
laikė  toli  nuo  žvaigždžių  kelių,  toli  nuo  srovės,  ir  kurį 
laiką  ji  liovėsi  klausytis. 

Pati  tai  mačiau. 

ŽODYNĖLIS 


Heiau  —  šventykla 

„Šokanti  Matilda"  —  Australijos  nacionalinis 
himnas. 

Mainas  —  Azijos  varnėnas,  pamėgdžiojantis 
žmonių  balsus. 

Medina  —  taip  vadinamas  Marakešo  senamies¬ 
tis,  esantis  senųjų  gynybinių  sienų  ribose. 

Sakajavė  —  šošonų  genties  indėnė,  kuri  su  kū¬ 
dikiu  ant  nugaros  lydėjo  Ljuiso  ir  Klarko 
ekspediciją  (1804—  1806)  prie  Ramiojo  van¬ 
denyno  šiaurės  vakarų  pakrantės. 

Takas  —  tradicinis  Lotynų  Amerikos  patiekalas. 

Idris  —  nemirtingas  musulmonų  pranašas,  pa¬ 
minėtas  Korane.  Pasak  sunitų,  pagrindinės 
islamo  konfesijos  tradicijos,  Idris  gyveno 
prieš  Nojų.  Jis  buvo  su  kūnu  paimtas  į  Rojų 
amžinajam  gyvenimui. 

Ankhas  —  senovės  egiptiečių  kryžius,  kuris, 
kaip  manoma,  yra  krikščioniškojo  kryžiaus 
prototipas.  Kūniškojo  ir  amžinojo  gyveni¬ 
mo  simbolis.  Skirtingai  nuo  krikščioniškojo 
kryžiaus  viršuje,  virš  skersinio  yra  kilpa.  Šis 
ženklas  buvo  senovės  egiptiečių  hieroglifas, 
kuris  reiškė  „gyvenimas". 

Lanai  —  savotiška  terasa,  pavadinta  vienos  iš 
Havajų  salos,  Lanai,  vardu,  nes  iš  ten  kilęs 
jos  dizainas. 

Šadži  —  sustumiamos  durelės  tradiciniuose  ja¬ 
ponų  būstuose. 

Šamisenas  —  styginis  tradicinis  japonų  instru¬ 
mentas. 

Sakė  —  japoniška  degtinė  iš  ryžių,  paprastai 
nestipri. 

Luau  —  mūsų  dienų  Havajuose  šis  žodis  reiš¬ 
kia  pokylį.  Iš  pradžių  luau  buvo  vadinami 
saldžiašaknio  augalo  lapai,  valgomi  kaip  dar¬ 
žovės,  vėliau  šiuo  žodžiu  buvo  pradėti  va¬ 
dinti  visi  su  lapais  paruošti  patiekalai,  o  dar 
vėliau  —  pokyliai. 

Poi  —  krakmolinga  trintų  saldžiašaknio  augalo 
šaknų  pasta.  Tradicinis  valgis  Polinezijoje. 

Ličy  —  endeminių  havajietiškų  augalų  rūšių 
sėklos,  kurios  buvo  atneštos  į  Havajus  paukš¬ 
čių,  vėjų,  srovių  ir  potvynių. 

Kimči  —  itin  aštrūs  rauginti  korėjietiški  ko¬ 
pūstai,  vienas  iš  pagrindinių  budistų  vienuo¬ 
lių  maisto  komponentų. 

Romano  veiksmas  vyksta  Havajuose,  kurių  spindintis 
grožis  ir  melancholiškos  tradicijos  yra  ne  tik  viliojančios, 
bet  ir  pavojingos,  ir  iš  jų  sunku  ištrūkti.  Tai  patyrė  pa¬ 
grindinė  romano  herojė  Klėja.  Būdama  trylikos,  ji  pabė¬ 
go  iš  namų  ir  augo  pas  ekscentrišką  tetą  Emą,  supama 
gimtųjų  salų  legendų,  mitų  ir  padavimų.  Havajų  kultūra  ir 
legendos  lydėjo  Klėją  įdomiausiuose  ir  pavojingiausiuo¬ 

Romano  veiksmas  vyksta  Havajuose,  kurių  spindintis 
grožis  ir  melancholiškos  tradicijos  yra  ne  tik  viliojantys, 
bet  ir  pavojingi;  iš  jų  sunku  ištrūkti.  Tai  patiria  pagrindinė 
romano  herojė  Klėja.  Būdama  trylikos  ji  pabėga  iš  namų 
ir  auga  pas  ekscentrišką  tetą  Emą,  supama  gimtųjų  salų 

